
ELOSZO. 



Napjainkban a történetírásnak új és min- 
den eddiginél gazdagabb kútforrása nyilt meg 
adiplomatiai jelentésekben. 

A hatalmasságok által idegen államokba 
küldött követek, hivatásuk természetéből folyó 
kötelességnél fogva, épen azokra irányozzák 
figyelmöket, a mik a történetíró szemeiben a 
leglényegesebbek. Az a föladatuk, hogy az 
események fejlődéséről és folyamáról, a mérv- 
adó egyéniségek jelleméről és működéséről hü 
informatiókat szerezzenek, a legbensőbb rugó- 
kat és legtitkosabb czélzatokat leleplezzék. 

És habár természetesen őket is folytono- 
san környezi az a veszedelem, hogy saját szel- 
lemök elfogultsága és itéletök fogyatékossága, 
vagy a velők szemközt álló kormányférfiak 
ügyessége tévedésbe ejti, — a miért is irataik, 
csak úgy mint egyéb okmányok, a történeti 
kritika tűzpróbája alá bocsátandók ; — mégis 
küldőikhez intézett jelentéseikben , koruk 

vagy legalább környezetök mindenekfölött 
érdekes és vonzó képét tárják föl. 

Alig múlt két évtized, hogy a kormányok 
liberalitása az úgynevezett >állami és ud- 
vari titkos levéltárakat* a tudomá- 
nyos kutatás előtt megnyitotta. És az által, 
hogy az ott ekkorig féltékenyen elzárt dús 
anyag így közkincscsé vált, az európai törté- 
nelem, a XV. századtól kezdve, új alakot nyer. 

A magyar történeti irodalom szintén 
érzi ezen források fölelevenítő hatalmát. Főleg 
Mátyás trónraléptétől kezdve, a velenczei köz- 
társaság, a nápolyi, ferrárai és milánói fejedel- 
mek követeinek jelentései képessé teszik a 
történetírót, hogy kiegészítse azon nagy héza- 
got, melyet az okiratok és egykorú történeti 
munkák hagynak.^) Még a 11. Rákóczi Ferencz 
korát is, bár a fejedelemnek és tábornokainak 
levelezései úgyszólván teljesen fönmaradtak, 



A diplomatiai szolgálat szervezésében Olaszország 
messze megelőzi Európa többi részeit. Ezután következik Spa- 
nyolország. A XV. és XVI. századra a német, franczia és angol 
diplomatiai jelentések viszonylag igen keveset nyújtanak. A 
Mátyás korára vonatkozó követi jelentések nagy részét kiadta 
az Akadémia ily czimű munkában : » Diplomatiai Emlékek 
Mátyás korából.« Négy köt. (1875—78). E sorok irója >Pázmány 
Péter és kora « czimű munkájában (1867 — 71) bőven merített 
a pápai nuntiusok, a velenczei, flórenczi és spanyol követek 
jelentéseiből. 

íiz angol udvar bécsi követeinek jelentései nél- . 
iül csak hiányosan ismemők.^) 

Természetes, hogy azon hatalmas állás, 
melyet a római Szent-szék elfoglalt, le- 
gátusai- és nuntiusainak, a diplomaták sorá- 
ban, rendszerint a legelső és legbefolyásosabb 
helyet biztosította. 

Pápai követek, első szent királyunk ural- 
kodásától kezdve, sűrűn fordultak meg ha- 
zánkban ; mindig nagy befolyást gyakoroltak 
ügyeire; nem egyszer sorsának irányozását 
válságos viszonyok között, kezeikbe ragadták. 

Köztudomású Fülöp fermói püspök erő- 
teljes föllépése, a szerencsétlen Kun László 
irányában és reformátori tevékenysége az általa 
vezetett zsinatokon. Ismeretes, a következő 
ífízázad elején, Gentilis bibomok hatalmas 
alakja és működése, melynek az Anjou-dynasz- 
tia megszilárdulását köszönhetjük. Majd egy 
századdal utóbb ismét Cesarini Julián 
bibomok, a ki Várnánál, I. Ulászló oldala mel- 
lett találja sirját, mély nyomokat hagy törté- 
nelmünkben. És e kötet meg fogja ismertetni 
^ mohácsi vész előtt itt működő pápai követek 

«) Ezeket kiadta az Akadémia ily czím alatt : í Angol 
'diplomatiai iratok n. Eákóczi Perencz korára. Angol levél- 
-tárakból közli Simonyi Emö.« Két kötet. 1872—3. 

nemkevésbbé jelentékeny szerepét, a 8ülyed5 
magyar állam megmentésére irányuló erőfeszí- 
téseit. 

Sajnos, a XV. század végéig csak hiányo-^ 
san és töredékesen maradtak fönn a pápai 
követek jelentései. A Szent-szék, a legrégibb 
időtől nagy gondot fordított ugyan levéltá- 
rára, gondosan igyekezett megőrizni iromá- 
nyait; de ama viszontagságok közepett, melye- 
ken Róma a középkorban keresztül ment, majd 
a pápai székhelynek Avignonba és Avignon- 
ból Rómába áthelyezése alkalmával, végre 
mikor I. Napóleon a Szent-szék levéltárait 
a franczia fővárosba szállíttatta, a történeti 
kincsek tetemes része elpusztult. 

így történt, hogy a vatikáni levéltár 
— melyet a dicsőségesen uralkodó XII L 
L e o pápa a történetbuvárok előtt megnyi- 
tott — a magyar királyok udvaránál működő' 
pápai követek jelentéseit teljesebb sorozat- 
ban csak Campeggio bibomok-legátus és. 
báró Burgio nuntius követségeinek idejétől 
(1524 — 6) őrizhette meg. 

Ezen két követ jelentései az újabbkori 
diplomatiai iskola minden előnyeit egyesítik^ 
Éles megfigyelő tehetség, az összes tényezők 

és események iránti érdeklődés, teljes őszinte- 
ség nyilatkozataival találkozunk azokban ; így^ 
tehát azon kor történetére nézve a legki- 
merítőbbb és legbecsesebb emlékek/) 

Ezért már a múlt század végén magokra 
vonták azon csekélyszámú kiváltságosok 
figyelmét, kik a vatikáni levéltár kincseit, bár 
nagy megszorítással, értékesíthették. K o 1 1 e r 
Ferencznek, a tudós pécsi kanonoknak,, 
mikor egyházmegyéje történetéhez Rómában 
anyagot gyűjtött, sikerűit Burgio jelentései 
gyűjteményéből, összefüggés nélkül kiszemelt 
hét darab másolatát megszereziü, melye- 
ket Pray György rendelkezésére bocsá- 
tott. P r a y az olasz leveleket latinra fordítva 
>Epistolae Procerum« czímű gyűjteményében 
tetté* közzé. 

Csak ezt a hét levelet használták föl Sza- 
lay László és Horváth Mihály, nagy 
történeti munkáikban. Az előbbi éles szemével 
fölismerte, hogy azon levelek között nagy hé- 



^) Gampeggio és Burgio olasz nyelven, a pápai 
államtitkárokhoz intézett jelentéseinek eredeti példányai a 
vatikáni levéltár két kötetében összefűzve találtatnak. Ez a. 
két kötet aNuntiatura Germaniae sorozatban az 53. 
és 56 számot viseli. 

zagok tátonganak, és azt az óhajtását fejezte 
ki, hogy mielőbb teljesen bocsáttassanak 
közre. 

Bővebben meríthetett ezen forrásból 
The in er Ágoston, a vatikáni levéltár 
levéltámoka, ki 1859. és 60-ban, a magyar 
főpapok költségén, két nagy kötetet bocsátott 
közre a vatikáni levéltár magyar történeti 
vonatkozású emlékeiből.*) A második kötet 
függelékében Campeggio és Burgio jelentéseit 
a,dja. De ezek tetemes részét mellőzte, és a 
közlött jelentéseket sem adta teljesen ; a leg- 
többekből jelentékeny és nagyérdekű része- 
ket hagyott ki. 

Ez okból mellőzhetetlenül szükséges volt 
végtére ezen jelentések teljes kiadását létesí- 
teni. Mikor tehát ő Szentsége a Pápa kegyes 
engedélye és a magyar főpapok s káptalanok 
bőkezű ajánlatai egy nagykiterjedésű >Vati- 
káni Magyar Okirattár* kiadását lehetővé tet- 
ték, annak egyik kötete egészen a nevezett 
két pápai követ jelentéseinek lőn szentelve.^) 

Most, mikor ezen jelentések napvilágot 
látnak, és idegen nyelvöknél, valamint az Ok- 
irattár természeténél fogva csak a szakférfiak 

») Magyarországi Vatikáni Okirattár. Második sorozat. 
Pápai követek jelentései. Első kötet. 1524—6. (Budapest. 1884). 

szúk körére nézve közelíthetők meg: kívána- 
tosnak és czélírányosnak mutatkozik, azokat 
-az egész művelt közönségre nézve is értéke- 
síteni. 

A jelen munka hivatva van ezen jelenté- 
seket földolgozva nyújtani ; úgy, hogy a pápai 
követek működése bele van illesztve a kor 
történetének ker^tébe ; jelentéseik mellett le- 
hetőleg teljesen föl vannak használva egyéb 
történeti emlékek is, melyeket e sorok írója, 
egy nagyobb munka számára, több mint egy 
évtized óta gyűjt hazai és külföldi levéltárakban. 

így ezen anyagkészlet földolgozásából 
nyertük a mohácsi vészt megelőző három esz- 
tendő történetét. 

E három esztendő talán a leggyászosabb 
időszak hazánk történelmében. Mert mikor a 
külső csapások súlya leginkább nehezedik az 
országra, az erkölcsi hanyatlás mérge legfenye- 
getőbb módon emészti a nemzet életerejét. És 
a mohácsi katasztrófa nem annyira elszánt küz- 
delemnek részvétet keltő, tragikus kimenetele, 
mint inkább önzés és pártviszály által táplált 
tehetetlenségnek szégyenítő eredménye. 

Leplezetlenül állítom elő a sötét képet. 
A történetíró, a ki komolyan veszi hivatása 

főszabályát : >nequid non veri dicere audeat^ 
nequid veri dicere non audeat« lemond ugyan 
a népszerűség kedvezéseiről, de számíthat 
a komoly és elfogulatlan olvasó méltányoí^ 
Ítéletére. 

A nemzet dicsőségét hirdetni bizonyára- 
lélekemelőbb föladat, mint a gyásznapok tör- 
ténetét adni elő. 

De azt hiszem, hogy a gyásznapok tanul- 
ságait sem nélkülözhetik a nemzetek. És az. 
emberi szellemben talán nagyobb a fogékony- 
ság, az erkölcsi hanyatlás következményeinek, 
elrettentő hatása iránt, mint a készség az önfel- 
áldozó lelkesedés nemes tényeinek utánzására t 

Kóma, 1884. május 17-én. 

Fraknói Vilmos* 

Bevezetés. 

(1490—1523). 

Magyarország fénykora Mátyás király alatt. — Halála után 
az olygarchia és a köznemesség küzdelme. — Zápolyai István 
és VerbÖczi István. — Az 1505-ik évi végzés. ~ II. Lajos trón- 
ralépte. — A gyámság kérdése. — A király jellemének fejlődése; 
— Pártmozgalmák. — Belgrád eleste. — II. Lajos mint Cseh- 
ország királya. — Mária királyné. 

A középkor alkonyán, egy nagy király Magyar- 
országot elsőrangú európai hatalom magaslatára 
emelte. Hunyadi Mátyás határt szabott a tö- 
rök uralom terjedésének, ismételve diadalmaskodott 
azon seregek fölött, melyek a görög birodalomra a , 
végső csapást mérték vala. A pápa fölhívására, Podje- 
brád György' cseh király ellen fegyvert ragadott, és^ ^l^Z^^^^^g^ 
birodalma nagy részét elfoglalta. Mifawrróguii ^^^^^^A^y^ 
ki a magyar trónra vágyva, ellenségeit és elégületlen 
alattvalóit támogatta, Ausztria megszállásával bűn- 
tette, Bécs városát székhelyül választotta. Es míg 
Boroszlótól Otrantóig, Linztől Zvornikig győzelme- 
sen lobogott az apostoli kettős kereszttel és a gyűrűs 
hullával jelölt magyar zászló : Mátyás a Medicik mae- 
cenási bőkezűségével versenyezve, tudósok, költők és 
művészek gyűlhelyévé tette a budai udvart ; a renais- 
sancet Magyarországon oly virágzásra hozta, a mi- 
lyennek az Alpeseken innen sehol sem örvendhetett. 

MAGYARORSZÁG A MOHÁCSI VÉSZ ELŐTT. ' - 1 

A renaissance hatása alatt állott ő maga is. 
Eszményét Kóma azon fénykora képezte, á mikor a 
köztársaság régi intézményei csak a fejedelmi akarat 
szentesitésére vannak hivatva ; a mikor a fensőbb szel- 
lemek a tudomány és művészet virágzásában, a töme- 
gek a rend és jólét előnyeiben, amazok és ezek dia- 
dalok és hóditások mámorában kárpótlást találnak 
az elvesztett szabadságért. 

És ő immár közel állott ahoz, hogy eszményét 
valósítva láthatja. Idő előtt bekövetkezett halálával 
egész alkotása romokba dőlt. Az olygarchia, 
mely le volt tiporva, de nem megsemmisítve, űjra 
fölemelkedik, és a szenvedett elnyomásért a kirá- 
lyi hatalom lealázásában keres elégtételt. Ez köny- 
nyű föladat volt, szemben oly uralkodóval, a minőt a 
nemzet II. Ulászló cseh királyban választott, a ki 
hatalomvágy és tetterő nélkül foglalja el a trónt. 

De ekkor uj tényező : a köznemesség lép 
előtérbe, és a hatalmat, melyet nagy czélokért küzdő 
király ragadott volt magához, nem engedi át a kis 
érdekekért versenyző zsarnokoknak, a kiktől nem vár- 
hatja, hogy az ország épségét a törökök fegyvere, és 
függetlenségét a német császárok igyekezetei ellen 
megoltalmazzák. 

A köznemesség, midőn ekként az olygarchia 
elleni küzdelemben a visszavonuló királyság helyét 
foglalja el, egy ambitiosus főúrban és egy lángszel- 
lemű agitátorban, csakhamar megtalálja vezéreit. 

Zápolyailstván, kit Mátyás szerény sors- 
ból a nádori méltóságig emelt, miután Ulászlót ő se- 
gítette a trónra, azon volt, hogy magaslatára a saját 

családjának készítse elő az íitat. Terve keresztülvite- 
lében a főnemesség támogatására nem számithatott ; 
mert a Báthoriak, Kanizsaiak, Újlakiak parvenűnek 
tekintették öt, és az ő köreikben soha sem volt nép- 
szerű a nemzeti királyság eszméje. I)e ez va- 
rá^shatalmat gyakorolt a köznemesség soraiban ; mert 
az olygarchia féktelenségét ép úgy gyűlölte, mint az 
idegen befolyást ; és reméllette, hogy a nemzeti király 
mindakettőtöl megszabadíthatja. 

A köznemesség, az ősi alkotmányra, mely a fő- 
rendek és a nemesség között különbséget nem ismert, 
támaszkodva, és számerejében bízva, a kormányhata- 
lomban megfelelő részt követelt. Első nyílt föllépése 
az 14%-ik évi országgyűlésre esik, a mikor megálla- 
píttatik, hogy a nemesség jövőben fejenkint jelenjék 
meg az országgyűlésen, ne követekkel képviseltesse 
magát ; a mi által a többséget biztosítja magának. 
És már ezen alkalommal is az országos törvényszék 
szervezésében keresztülviszi azon végzést, hogy a ki- 
rály az ország rendes birái mellé,' húsz ülnököt nevez- 
zen ki : hármat a főpapok, hármat a főrendek, tizen- 
négyet »a jó birtokú tisztességes neme- 
seké: közöl. 

A tömegesen megjelenő nemesség képes volt 
döntő nyomást gyakorolni a főrendekre, a kiknek egy 
része rendszerint vele tartott. Mindjárt a következő 
{1498-ik évi) országgyűlés a törvényszék főrendű ül- 
nökei számát hatról négyre szállította, a köznemes 
ülnökök számát tizennégyről tizenhatra emelte, és 
ezeknek az országtanácsban, valahányszor az 
€gé8z országot érdeklő ügyek tárgy altatnak, ülést adott. 

1* 

A nemzeti királyság eszményéhez való ragasz- 
kodását is kifejezésre juttatja a köznemesség. Egyik 
végzés elrendeli, hogy oly esetben, mikor a király fi- 
örökös nélkül hal el, a király-választó országgyűlésen 
külhatalinak követei, kik »a hazafiak elcsábitásán 
szoktak munkálkodni «, ne jelenhessenek meg. 

Mindezen végzések, — hogy Szalay László kife- 
jezését használjam — >egy hatalmas értelmisége mű- 
ködésére vallanak. Ez a hatalmas értelmiség : V e r- 
böczilstván, királyi itélőmester és szülőmegyéje^ 
Ugocsa, országgyűlési követe. 

A külföldi főiskolákon szerzett alapos jogtudo-' 
mányi ismeretekkel és humanista műveltséggel a ter- 
mészettől nyert kiváló képességeket egyesített, oly 
öszhangzásban, a mint csak ritkán jelentkeznek. Tiszta 
fölfogás és éles elme, mely a vitatkozásban fölényt ad,, 
nagy szónoki erővel, mely a tömegeket elragadja, pá- 
rosul. Bátorságát új eszmék hirdetésében és régi te- 
kintélyek megtámadásában, óvatos számítás mérsékeli. 
Eszményi czélokórt lelkesedik, de a mindennapi élet 
követelései iránt helyes érzéket bizonyít.^) 

Ezen tulajdonok szükségkép nagy hatást bizto- 
sítottak ; főleg oly korszakban, mely szegény volt a 
középszerűség színvonalán fölülemelkedő szellemek- 
ben. Negyed századnál tovább a köznemesség vezére ; 
és aspiratiói mintegy megtestesülnek személyében. 

És képes volt a köznemesség könnyen föllelke- 
síthető, nehezen fegyelmezhető tömegét tervszerű 

') A Századok 1875-ik évi folyamában, e sorok irója 
Verböczi István élettörténetét a mohácsi vészig, levéltári ku- 
tatások eredményei alapján földolgozva, közrebocsátotta. 

actióba vinni, a melynek sikereinél még föltünőbb 
^z azokra vezető politikai ügyesség, óvatossággal vál- 
takozó merészség. 

Hármas életczélt tűzött ki, melyeket hosszú pá- 
lyájának válságai közepett szeme elől soha sem té- 
Teszt : a köznemességnek a kormány- és törvényhozás- 
ban túlsúlyt biztosítani ; az idegen befolyást kiküszö- 
bölni ; nemzeti király választását előkészíteni. 

Ezen czélok érdekében merész tényt visz keresz- 
tül az 1505-ik évi országgyűlésen. 

Ez időtájt Ulászló folytonosan betegeskedett, és 
úgy látszott, hogy rövid idő mulvá királyt kell válasz- 
tani ^ nemzetnek. Zápolyai István nem volt életben 
többé ; »de nagyratörő terveit áthagyományozta özve- 
gyére Hedvig tescheni herczegnőre. 

Ennek sikerült családját a Hunyadi-házzal szo- 
ros kapcsolatba hozni ; ifjabb fiának G-yörgy gróf- 
nak a kevéssel ezelőtt elhunyt Corvin János berezeg 
leányát Erzsébetet jegyezte el. De ezen vívmánynyal 
meg nem elégedve, idősebbik fia, János gróf részére 
Ulászló király akkor még egyetlen gyermeke, Anna 
herczegnő kezét kereste. A király, a kit szoros szerző- 
dések csatoltak a magyar trónra igényt tartó Miksa 
<5sászárhoz, nem volt hajlandó a Zápolyai-ház czélza- 
tait fölkarolni. Szükséges volt tehát meggyőzni a felől, 
hogy a nemzet többé idegen fejedelmet nem fogad 
uralkodóul, és a király-leány csak mint Zápolyai neje 
juthat a trónra. 

Ekkor találkoznak a Zápolyai-ház érdekei Ver- 
böczi eszményeivel, és lépnek szoros, tartós frigyre, 

mely mindjárt az 1505-ik évi országgyűlésen fényei 

diadalt szerez nekik. 
• * 

Az ország rendéi nyilatkozatot irnak alá, mely 
az ausztriai ház örökösödési igényeit visszautasítja, és 
a nemzet hő vágya teljesülését biztosítani kivánja^ 
Kijelentik, hogy »az ország rémséges szétrongyollása 
és csúfságos pusztulásra jutása főokát az idegen kirá- 
lyokban találják, a kik a szittya nép erkölcseit nem 
tanulták meg, és magánügyeikkel foglalkozva, örö- 
mestebb nyugalomra mint fegyverforgatásra adták 
magokat, s igy az ország melléktartományait és vég- 
várait egymás után elvesztették. Nehogy tehát, ha a 
jelenleg uralkodó király fiörökös nélkül múlnak ki 
e világból, valamelyik idegen fejedelem az országot 
erőszakosan bitorolja, és örökös szolgaságra vesse: 
.határozzák, hogy valahányszor az ország királyától 
megfosztatik, és fiörökösei, a kikre törvényhez és szo- 
káshoz képest az ország száll, nem maradnak, ide- 
gent királylyá nem választanak ; csak ilyetén tisztre^ 
alkalmas és képes magyart fogadnak el uruk- és ki- 
rályuknak*.^) 

Lajos születése (1506) a Zápolyai-párt számi-^ 
tásait meghiúsította. 2) Ellenben Verbőczi igyekezeteit,, 
a köznemesség politikai súlya gyarapításában, folyto- 
nos siker koronázta. Az országtanács (1507) 
új szervezetet nyert. Eszerint nyolcz főrendű és tizen- 



Az 1505. október 12-én kiállított, az országgyűlésen 
jelenlevő rendek által aláirt ökle vél. szövege ki van adva Pray, 
Katona stb. történeti munkáiban. 

■) Ugyanakkor Corvin János leánya Erzsébet herczegnö- 
is meghalt. 

hat köznemes ülnökből áll, a kik három esztendőre 
választatnak, és minden tanácsülésre meghivatnak, 
úgy, hogy a mi nélkülök határoztatik, érvénytelen ; 
felelősek az országgyűlésnek, mely arra, a ki a közjó 
és ország szabadsága ellen vét, személyében és jószá- 
gaiban büntetést mér. 

Ekként a köznemesség a végrehajtó hatalomra 
döntő befolyást nyert. Es ennek következtében az or- 
szág olyan kifejlődött alkotmányos élet színhelyévé 
vált, a milyennek 1848-ig történetünk egyik korsza- 
kában sem, és Lengyelországot kivéve, Európa egyik 
állama sem dicsekedhetett. \ 

De ezen fejlemény nem volt öszhangzásban az 
általános koreszmék irányával, a mely a hatalom köz- 
pontosításának, a korona jogköre terjeszkedésének 
kedvezett. És nem volt a nemzet fejlődésének termé- 
szetei eredménye, mert a köznemességet vagyoni és 
műveltségi állapota nem képesítette még arra, hogy 
az ország ügyei vezetésében közvetlenül részt vegyen. 

mustrálja ezt az a tény, hogy a XVL század 
első negyedében, a »kortes-uralom« egészen olyan 
módon érvényesülhetett az országgyűléseken, a mint 
a jelen század első felében a megyegyüléseken is tűr- 
hetetlenné vált ; veszélylyel fenyegette magá.t az al- 
kotmányos életet. A köznemesség szegényebb része, 
mely katonai szolgálatból tartotta fönn magát, fegy- 
verével politikai meggyőződését is áruba bocsátotta, 
A főrendek tömegesen vezették »nemes szolgáikat« 
az országgyűlésekre, s általok befolyást gyakoroltak 
az ügyek menetére. »Az országgyűlések a Rákos me 
zején tartatnak, — írja Burgio egyik jelentésében. — 

A megyék követein kivül, minden nemes személyesen 
megjelenhet. Az urak a szolgálatukban álló vagy hoz- 
zájok ragaszkodó nemeseket magokkal hozzák. Min- 
jlenki tetszése szerint szólhat, rend nélkül. A főurakat . 
kisérő nemesek azt kiabálják, a mit vezetőik jelszóul 
adnak ki. Két hétnél tovább nem tart a gyűlés. A 
nemesség, be nem várva az ügyek elintézését, szétosz- 
lik, és' nyolcz vagy tiz képviselőt teljhatalommal hagy 
hátra. Ezekkel azután a kormány-férfiak egyezked- 
nek, és az történik, a mit ők akarnak*. i) 

Ily viszonyok következményei : a zajos ország- 
gyűlések, az azokat megelőző és követő pártmozgál- 
mak, a folytonos kormányválságok. 

A két párt elkeseredett küzdelme tölti be ezen 
kor története lapjait. A nemzeti párt vezéreinek ha- 
talnia folytonosan növekszik. Zápolyai János 
nem nyeri el ugyan Anna herczegnő kezét, a mely a 
Habsburg-ház egyik sarjának van föntartva; de ő 
maga erdélyi vajdává neveztetik, a pórlázadás leküz- 
désében való közreműködése a harczi dicsőség vará- 
zsával veszi körül, és testvérét Borbálát Zsigmond 
király, Ulászló testvére, nőül veszi. Ve r b ő c z i sú- 
lya és népszerűsége, a i^emzet szokásos jogának össze- 
foglalása (a Tripartitum) után, tetőpontját éri el. 

Az udvari párthoz a főpapok és főurak nagy 
része ragaszkodik. Bakocs Tamás prímás, Szakmári 
György pécsi püspök és cancellár államférfiúi képes- 
ségök és befolyásuk által az első helyet foglalják el. 
Bornemisza János pozsonyi gróf is kiváló mértékben 



») Burgio 1525. ápril 1 3-iki jelentése. 

lírja Ulászló bizalmát. Jelentékeny szerep jut az 
udvarnál György brandenburgi őrgrófnak, a király 
egyik nővére fiának, a ki 1505 óta állandóan az or- 
szágban tartózkodott, Corvin János özvegyét nőül 
vette és ennek kora halála (1509) után nagy kiterje- 
désű uradalmait örökölte ; de ez által magára vonta 
a Zápolyai-ház gyűlöletét, és különben is, mint idegen 
és laza erkölcsei miatt még inkább népszerűtlenné 
tette az udvart. 

A Zápolyai-párt ellenében Ulászló a Habsburg- 
házzal való szoros szövetkezésben keresett oltalmat 
Az 1515-ik évi fejedelmi találkozás alkalmával, ket- 
tős házasság állapíttatott meg : egyrészről Lajos király 
és Miksa császár unokája Mária, másrészről Anna 
herczegnő és Miksa császár valamelyik (később kijelö- 
lendő) unokája között. Egy titkos pont a két uralkodó- 
ház számára a kölcsönös örökösödés jogát biztosította. 
, Ulászló ezen megállapodásokat alig egy eszten- 
deig élte túl. Halálos ágyán (1516. márczius) tiz éves 
fia gyámjaivá a császárt és a lengyel királyt, közvet- 
len fölügyelőivé Brandenburgi Györgyöt és Bornemi- 
sza Jánost rendelte. Azonban a Zápolyai-párt vona- 
kodott külföldi gyámok hatóságát elismerni, és a király 
kiskorúságára kormányzó választását akarta keresztül- 
vinni, a milyen Hunyadi János volt. E tisztre jelöltje 
Zápolyai János volt. 

Az országgyűlésen a két párt között compro- 
missum jött létre ; a külföldi gyámok hatóságát mel- 
lőzték ; a Zápolyaiak megnyugodtak abban, hogy a 
király György őrgróf és Bornemisza fölügyelete alatt 
hagyatott ; az ország kormánya tizenkét főrendű és 

tizenhat köznemes ülnökből alakított országtanácsra 
ruháztatott, oly képen, hogy elnöke a királyi gyermek 
lesz. A rendek azt kívánták, hogy Lajos a nagykorú 
uralkodó jogait gyakorolja és kötelességeit teljesítse ; 
elnököljön az országtanács üléseiben, megjelenjék az 
országgyűléseken, fogadja a külhatalmak követeit, vá- 
laszoljon előterjesztéseikre. 

Ezen alkotmányos fictió vészteljes következ- 
ményei nem maradhattak el; és annál gyorsabban 
következtek be, mert a király a szigorú és komoly 
Bornemiszától mindinkább elfordult, és egészen a de- 
rűit, élvhajhászó őrgróf hatalma alá került. 

Az Ulászló idejében jelentkező bajok súlyosbod- 
tak. A királyi tekintély alá volt ásva. A hatalmas- 
kodó urak önkénye nem -talált korlátokra. A pénz- 
ügyek terén beláthatatlan zavar honosúlt meg. A 
közjövedelmek a véghelyek oltalmára és az udvar 
szükségleteire elégtelenek voltak. A törökök ellenál- 
lást alig találva, folytonosan pusztítottak, terjeszkedtek 
az ország déli határszélein. »Minden ország — olvas- 
suk a tolnai országgyűlés végzései előszavában — két 
eszköz által tartatik fönn : egyik a törvény, másik a 
fegyver. Hazánkban mind a kettő hiányzik*. 

A köznemesség vezérei 1518. szent Mihály nap- 
jára B ácsra fegyveres országgyűlést hirdettek,, a 
melyről a rendek azonnal a török ellen indulnának. 

Itt a közélet minden terén gyökeres reformokat 
óhajtottak életbeléptetni. Szabályozták az országta- 
nács hatáskörét, úgy, hogy az ország összes ügyeit 
intézze, az udvarnál a rend föntartására ügyeljen, 
a véghelyekről gondoskodjék, az országos tisztvise- 

lök kinevezésébe és elmozdításába befolyjon. Az or- 
szágos jövedelmek kezelését a köznemesség köréből 
választott két kincstartóra bizták, a kik arra is voltak 
hivatva, hogy az elidegenitett királyi javak visszaszer- 
zését, és a törvényszéki Ítéletek foganatosítását esz- 
közöljék. A honvédelmi kötelességek teljesítésének 
biztosításáról gondoskodtak. 

A török ellen tervezett hadjárat elmaradt. És 
az országgyűlés végzései nem hajtattak végre. Az 
állapotok nem fordultak jobbra. Sőt a pártviszály nj 
táplálékot nyert, mikor 1519-ben a megüresedett ná- 
dori méltóság betöltésénél, Zápolyai János ellenében, 
Báthori István, az udvari párt jelöltje, nyerte el a sza- 
vazatok többségét, és a diadalmas párt az országta- 
nácsból a köznemes ülnököket kizárta. 

Az udvar bizalmát egy más esemény is emelte. 
Miksa császár halála után unokája Károly és Ferencz. 
franczia király versengettek a császári koronáért. 
Lajos kezdetben maga is igényt tartott rá, mivel 1515- 
ben Miksa ígérte volt, hogy utódjává meg fogja vá- 
lasztatni. Azonban ezen terv valósításának lehetet- 
lenségéről meggyőződve, befolyását sógora Károly 
javára érvényesítette, a ki csakugyan megválasztatott. 

A remények, melyeket ezen eseményhez kap- 
csolt, nem teljesültek. A szoros viszony, melyben a 
császárhoz állott, nem gyarapította a király tekinté- 
lyét alattvalói előtt, és nem szerezte meg neki a várt 
segítséget a török ellen. Kevéssel utóbb súlyos csapá- 
sok érték Magyarországot. 1521. nyarán, Szabácsot 
és Nándorfehérvárt, a legfontosabb két végvárat, ha- 
talmába ejtette a szultán. 

A rendek, áthatva a meggyőződéstol, hogy a 
hazát végromlástól egyedül áldozatkészség és egyet- 
értés mentheti meg, az év végén tartott országgyűlé- 
sen, a pártviszályokat és sérelmeket feledve, behatóan 
foglalkoztak az ország védelmével. A király nyilat- . 
kozatát, hogy a jövő tavaszszal Nándorfehérvár visz- 
szafoglalására hadjáratot indít, lelkesedéssel fogadván, 
jelentékeny adókat szavaztaik meg, és a rendek magok 
egy esztendei jövedelmök felét ajánlották föl ; közföl- 
kelést rendeltek, és állandó zsoldos had szervezését 
határozták ; négy országos kincstárnokot választottak, 
a kiknek egyike Verböczi volt, és két országos kapi- 
tányt, a kik Zápolyai János híveihez tartoztak. 

Azonban ezen végzések csak a pillanatnyi fol- 
hevülés nyilatkozatai valának. Az adókból csekély 
összeg folyt be ; a sereg nem alakúit meg ; hadjáratra 
nem gondolt senki. 

A király 1522. elején Prágába utazott; mert 
Cseh- és Morvaország rendéi ismételve sürgették, sót 
fenyegető nyilatkozatokkal követeltek, hogy jelenjék 
meg közöttök. Ezen országokban is pártviszályok dúl- 
tak, a melyekhez a vallásfelekezetek elkeseredett küz- 
delmei járultak. A pénzügyi zavarok nem voltak cse- 
kélyebbek mint Magyarországban : s a király udvara, 
pn\gai tartózkodása alatt, szégyenteljes nélkülözéssel 
küzdött. A királyi tekintély alá volt ásra ; s^t a király" 
versengő alattvalói között életét sem látta biztosság- 
ban. Az 1523-ik év eleién a helyzet némileg Jobbra 
fonlűl : a király az országos hivatalokat hü emberei- 
vel tölti be, az országgyűlés a királyi tekintély vissz:i- 
állítására ozékó véirzésekeí alkot, és se^ítsézet hatá- 

roz Magyarország védelmére. Mindazáltal a belső béke 
csak rövidtartámú volt. 

Es míg a király Csehországban fáradozott a 
rend helyreállitásán, Magyarországban a zavar tető- 
pontját éHe el. A király visszatérte után, a* szent 
György-napi országgyűlésen, Zápolyai pártja a nádor 
ellen, súlyos vádakat emelt, hogy a végvárak védtelen 
állapotának ő az oka, hogy az országos jövedelmeket 
elsikkasztotta, hogy testvére a szatmári főispán, az ő 
tudtával, hamis pénzt veret ; sőt azzal gyanúsították, 
hogy összeköttetésben áll a törökkel. A köznemesség 
zajosan követelte, hogy a király foszsza meg a nádori 
méltóságtól, és kényszerítse az elsikkasztott összeg 
megtérítésére ; kijelentvén, hogy csak ha ez megtör- 
tént, fog adót megszavazni. 

A király, a tömeg fenyegető magatartásával 
szemben, engedett, és a törvényes formákat mellőzve, 
Báthorit a nádori méltóságtól megfosztotta ; azonban 
új nádor választására nem hívta föl az országgyűlést ; 
kinyilatkoztatván, hogy a nádor hatásköréhez tartozó 
teendőket maga fogja végezni.^) 

') Bátbori István kétszer fosztatott meg a nádori méltó- 
ságtól ; 1523- és 1525-ben. Az első esetről történetíróink eddig . 
nem vettek tudomást. Krziczki krakói püspök 1523. június 
L7-én iija : »Ex Ungaría boc unum est : Conventum adbuc 
agi, Palatinum exauctoratum'^ (Acta Tomiciana. VI. 290). 
Massaro velenczei titkár 1523. október 5-ki végjelentésében 
Bátboriról írja : »E1 re li tolse il PalatinatO'^. Az országgyűlés 
után Bátbori a lengyel király közbenjárását kéri visszahelyez- 
tetése érdekében (Acta Tomiciana. VI. 327.). Hogy a király a 
nádori teendőket magának tartotta fönn, egy 1523. június 20-iki 
országbírói itélet-levélböl tudjuk. (A M. N. Múzeum kézirat- 
tárában).. 

Pedig Lajos fejedelmi hivatását sem töltötte be. 
MÍQta Máriával, a császár és Ferdinánd föher- 
<5zeg testvérével, (1521 őszén) házasságra lépett, iQú 
neje és György őrgróf befolyása alatt, még könnyel- 
műbb életmódot folytatott, mint azelőtt. Az ország 
ügyeivel nem gondolt. Vadászatok és fegyverjátékok, 
Tíg lakomákkal váltakozva, töltötték be napjait, táhcz- 
vigalmak az estéket. Mindenét, a mije volt, elajándé- 
kozta ; jószivűsége és gyengesége nem tudott környe- 
zete hírvágyának és szeszélyeinek ellenállani. Tekin- 
télyét elvesztette ; udvarnokai mindent megengedhet- 
tek magoknak, nem ritkán gúnyt űztek vele. 

A nemzet ezen bajokért György őrgrófot, az 
udvarnál levő császári követet és a német udvarnoko- 
kat tette felelőssé. És az ellenséges érzületet, mely 
irányokban uralomra emelkedett, az a körülmény is 
táplálta, hogy ők Luther föllépésével és tanításával 
rokonszenveztek. Ezért ugyanazon országgyűlés, mely 
Báthot-i István letételét kierőszakolta : az idegenek 
-eltávolitását sürgeti, és a királyt fölkéri, hogy »a lu- 
theránusokat, pártfogóikat és párthiveiket, mint nyil- 
vános eretnekeket és a szentséges szűz Mária ellen- 
ségeit, fő- és jószágvesztéssel büntesse«. 

A király a végzéseket megerősítette, de nem 
hajtotta végre. Az idegenek az udvarnál maradtak, 
befolyásukat a király személyére és az ország ügyeire 
megtartották.^) 



*) Ezen viszonyokat a jelen munka szerzője két érteke- 
zésében tárgyalja : » II. Lajos udvara*, és » Brandenburgi G-yörgy, 
II. Lajos nevelője*. (Budapesti Szemle 1873 és 1883-iki évlbly.) 

VI. Adorján pájja. — Érdeklődése és áldozatkészsége Magyar- 
ország irányában. — Magyarországba küldött követsége. — 
Báró Burgio életpályája. — VII. Kelemen pápa. — Buzgón 
fölkarolja Magyarország érdekét. — Campeggio bibornok- 
legatus és Burgio nuntins jellemzése. 

Azon válságos időben, midőn az új-kor hajna- 
lán, a nyugati kereszténységet az egyházi szakadás 
veszélye mellett, a leghatalmasabb fejedelmek versen- 
gése tartós háborúkkal, és a kelet uraivá lett törökök 
hódításaik továbbterjesztésével fenyegették : a Gond- 
viselés az egyház élére oly főpapokat helyezett, kiket 
erényeik és bölcseségök a szent-szék világtörténelmi 
hivatása betöltésére kiválóan képesítettek. 

Méltóan nyitja meg a sorozatot VI. A d o r j án 
pápa. Az utrechti bibornok-érsek, V. Károly nevelője, 
majd bizalmas tanácsosa, kit X. Leo halála után, a 
bíbornoki coUegium, egyhangú választással emelt 
szent Péter székére (1522. január 9.), példás élete, 
magas műveltsége és a közügyek vezetésében jártas- 
sága által egyaránt kitűnt.^) 



') R a n k e , a kortársak jellemzéseit összegezve, irja 
róla : »Einen würdigeren Mann hatte die Wahl lange nicbt 
getroffen. Adrián war von durchaus unbescboltenen Kuf : recht- 

A mint az egyház kormányát átveszi, haladék 
nélkül megindítja azon intézkedések életbeléptetését, 
melyek a vallási mozgalmak lecsillapítását, az egy- 
házban idők folytán elhatalmasodott visszaélések meg- 
szüntetését, a papság megingatott tekintélye helyise- 
állítását kilátásba helyezték. Egyszersmind hő lélek- 
kel fölkarolta elődei eszményét : hogy a keresztény 
uralkodókat kibékítve és egyesítve, a pogány rabságba 
jutott keleti népek fölszabadítására támadó hadjára- 
tot létesítsen. 

Mindezen föladatok megoldásában, Magyar- 
országtól, földrajzi és politikai helyzeténél fogva, 
jelentékeny szolgálatokat várhatott, és a magyar nem- 
zetnek a római egyházhoz való hagyományos ragasz- 
kodása következtében, közreműködésére biztosan szá- 
míthatott. 

Magyarország egyfelől a német birodalom szom- 
szédja volt. Királya a legközelebbi rokonság viszo- 
nyában állott Károly császárhoz és Ferdinánd főher- 
czeghez ; mint Csehország, Morvaország és Szilézia 
fejedelme, a fönforgó vallási küzdelem folyamára köz- 
vetlenül is befolyást gyakorolhatott. Másfelől Ma- 
gyarország határos volt a török birodalommal, és úgy 
történeti múltjának emlékei, mint fönnállásának érde- 
kei arra utalták, hogy a keresztény nyugat védbástyá- 
ját képezze. 



schaífen, fromm, thatig, selír ernsthaft . . . voll wolilwüllender, 
reiner Absichten, ein wahrer Geistliclier«. (Die römischen 
Pápste im XVI. und XVII. Jahrhundert. I. 93.) 

^) Legkimeritöbb életrajzát Höfler Konstantintól birjuk. 
Papst Adrián. VI. Bécs, 1880. 

A pápa, mint Károly császár miniszteré, Ma- 
gyarország helyzetét jól ismerte volt, és érdeklődését 
sorsa iránt magával hozta Rómába. 

Három nappal trónja elfoglalása után, Brodarics 
István pécsi prépost, a tnagyar követ örvendezve írja 
uralkodójának: » Isten kegyelméből olyan pápánk 
van, a kinél jobbat és Felséged érdekei előmozditá- 
«ára hajlandóbbat nem kérhetett volna Istentől*.^) 

A pápa csakhamar ünnepélyes audientián fo- 
gadta Brodaricsot, a kinek hazája szenvedéseit és ve- 
szedelmét élénk színekkel ecsetelő előadását meg- 
indulva hallgatta. »Ha Felséged jelen van, — írja ő 
V. Károlynak — biztosan hiszszük, hogy könyeit nem 
tarthatta volna vi8sza«.2) 

De a pápa nem elégedett meg azzal, hogy rész- 
vétet nyilvánítson és keltsen. El volt határozva, hogy 
Magyarország megmentésére mindent meg fog tenni, 
ami hatalmában áll. Bizottságot küldött ki, mely a 
teendők iránt javaslatot készítsen.^) A maga részé- 
ről azonnal százezer aranyat ajánlott föl hadi czélokra 



^) Brodarics István 1522. szeptember 1-én Eómából irt 
levele a magyar országos levéltárban. 

*) A pápa 1522. szeptember 16-án irt levelét közli G a- 
-c h a r d. Correspondence de Charles V. et Adrién VI. 116. 

») A bibornolq consis tóriumok jegyzökönyvében 1522. 
szeptember 4-re föl van jegyezve : »Introducti fuerunt Ee ve- 
rendi domini Stephanus Brodaricus Prepositus Quinqueecle- 
siensis et Tranciscus Marsupinus Florentinus oratores Serenis- 
aimi Begis Ungarie et longa oratione commendabant . . . Re- 
gem et Regnum' Ungarie. Postmodum ipsis oratoribus remotis 
fűit tractatum, ut fieret deputatio Reverendissimorum Domino- 
rum. super rebus Tarcharum*. (A vatikáni levéltárban). 

2* 

a magyar királTnak. és hogy ezen összeget előte- 
remtse, adókat Tetett ki az egyházi államban, éksze- 
reket zálogosított eL^) 

Ekként foljc^osítra érezhette magát, hogy a 
keresztény hatalmakhoz, mikor őket közreműködésre 
szólította foL erőteljes szárakat intézzen. Xem habo- 
zott azt a Tádat emelni ellenőkf hogy egyetlenségök- 
kel megalapítani segítették a törökök félelmes ha- 
talmát >Elegendő rokonyért ontottatok immár. — 
Írja egyik lerelében — igyekezzetek ezentúl érde- 
mesekké tenni magatokat a koronára, melyet TÍsel- 
tek.« Es egyházi büntetések terhe alatt, három esz- 
tendőre általános fegyrerszünetet rendelt *) 

A török eUen indítandó hadjárat előkészítése 
és szerrezése végett, Vio Tamás gaetai bibomok- 
érsek személyében, legátust küldött Magyarországba. 
A nagytodományú főpap mellé, ki szent Domonkos 
szerzetének dísze Tála, világi diplomatát rendelt tár- 
sul, a ki ettől fogva három éven át tartózkodott Ma- 
gyarországban, és működésével azon gyászos kor tör- 
ténetében mély nyomokat és áldott emléket hagyott.^ 

Ez báró Burgio Antal János vala. A. 
B u g 1 i o (Pulleo) nevű, előkelő normann családból 
származott, melynek több tagja, a XI. század köze- 
pén, Eoger grófot Alsó-Olaszországba kisérte, és itt 
részt vőn a normann uralom megalapításában. Szol- 
gálataik jutalmául Siciliában és Nápolyban terjedel- 



OHöfler. 415. 

") Az 1523. ápril 30-án a lengyel királj'hoz intézett pápai 
irat. Actii Toniiciana. VI. 271. 

mes jószágokat nyerének, melyeket utódaik még gya- 
rapították. Buglio János, a ki a XIV. század 
Tégén, aragoniai Márton siciliai királyt, vetélytársai 
leküzdésében, vitézül harczolva, segítette, adományul 
nyeré a B u r g i o bárói hübért, melynek czímét csa- 
ládja ősi nevéhez csatolta^, i) 

Azonban a XV. század folyamán, a szétágazó 
<isalád sarjai között, az ősi birtokok apró részekre 
daraboltattak. A mi Burgiónk leveleiben gyakran 
panaszolja, hogy az ő siciliai öröksége szegényes 
-életre kárhoztatja. Azért a Siciliában uralkodó spa- 
nyolok szolgálatában kísérletté meg a szerencsét. De ez 
nem kedvezett neki. Míg egyfelől kiváló tehetségei és 
Tjuzgalma magasabb állásra nem segíthették, másfelől 
az idegen uralmat gyűlölő honfitársai üldözését vonta 
magára. Az 1522-ikévi fölkelés alkalmával, birtokait 
földúlták. 

Burgio, hogy kártérítést és szolgálataiért jutal- 
mat eszközöljön ki, Spanyolországba késztilt utazni. 
Az ifjú uralkodó, V. Károly nagylelkűségéhez bi- 
zalma oly erős volt, hogy a hosszú út fáradalmai nem 
riasztották vissza. Előbb Rómába ment, valószínűleg 
a,zért, hpgy a pápától ajánlólevelet nyerjen. Itt életpá- 
lyája uj irányt vőn. VI. Adorján pápa fölismervén sze- 
mélye értékét, fölszólítá őt, hogy szolgálatába lépjen.^) 

Örömmel engedett a fölhívásnak, habár mint 
világi férfiú, nem számíthatott azon fényes kitünteté- 



^) Palermo Nobile. Degli Annali di D. Agostino In véges. 

m. 47. 

*) Ezt maga beszéli el, 1525. június 6-ikán a pápai 
államtitkárhoz írt jelentésében. 

?*/*rkre es áó* jáT^áálmakra. melyek a páp^ ái:vl»>- 

^.^fcrí amfeítf.j- némította eL Személye és e?alá»i;^ éináe- 
keit v>íia sem helrezte el-Sterbe. Lelkesedéssel és áiti«.>- 
zátra tószen szentelte magát a kőztgroet^if 

Xejét, két fi^ és két leánTgrermekéreL SicuiÁ- 
rjíSin hágyrán, az 152'^ík ér nyaráiu Tio títc-irbitikkakl 
Magyarországba sietett. 

Kerfesel megérkezésok után. a királji udrart 
Xémetajhelyre kisérték, a hol Ferdinánd foherczeg- 
gel, Talamint a császár és a lengyel király köreteireL 
a magyarországi belzararok megszűntetése és a tőrök 
ellen indítandó hadjárat előkészítése iránt tanácsko- 
zások foljtak* Ezekoek eredménye az a határozat 
volt, hogy Magyarország, a pápa s a német birodalom 
hozzájárulásáral, százezer fegrrerest állít síkra, és a 
jőTŐ esztendő május elsején támadó háborút indít*) 

A pápai legátus a szent-szék támogatásáról biz- 
tosította az értekezletet. De ekkor VL Adorján már 
nem rolt életben. Nagy reményt keltó uralkodásának 
(1 523. szeptember 14-én) kora halál vetett véget. Xagy 
czéljaít és törekvéseit szent örökség gyanánt vette át 

') Jelentéseiben többször irányozza a pápa figyelmét 
fsaládjft állapotára, melyen segíteni óhajtana, de mindig példás 
í«zerény»éggel é« ritka discretióval teszi azt. 

■) A némettijhelyi és a következő pozsonyi conferentiák 
történetére legbecsesebb forrás : a Schidlovieczki lengyel követ 
titkára által vezetett napló. (Eredeti példánya a lengyel király- 
ság moszkvai levéltárában. Másolata a Magyar Akadémia kéz- 
irattárában.) 

utódja Medici Gyula bibornok, a ki VII. Kele- 
men névvel foglalta el (1523. november 19-én) a 
pápai trónt. 

Megválasztatását élénk örömmel üdvözölték az 
egész keresztény világban, és különösen II. Lajos 
udvaránál.^) A bibornoki coUegiumban már X. Leo 
nevezte vala őt ki »M agyar ország Protecto- 
r á V á.« ^) Ez állásnak nemcsak czímét viselte, köteles- 
ségeit is híven teljesíté. Az örök városba küldött ma- 
gyar követek nála mindig rokonszenves fogadtatásra 
és buzgó támogatásra találtak.^) 

Nagybátyja, X. Leo pápa, udvaránál dicső 
családja hagyományaiban nevelkedve, a tudomány és 
művészet szeretetét korán elsajátította. Egyszersmind 
az igaz vallásosság szelleme is a mint mély gyö- 
keret vert lelkében, szintoly méltó kifejezést nyert 
erkölcseiben."*) Midőn pedig az egyház kormányát át- 

') A Schidlovieczki-féle napló 1523. deczember 3-ikára 
följegyzi : »Quia heri hóra vesperarum venit signiflcacio ex 
Űrbe, quod moderniis papa Clemens VII. sit electus in ponti- 
ficem, . . . Begia et Keginalis Maiestas equitauit ad ecclesiam 
nfiaiorem Posoniensem ... Te Deum laudamas cantauerunt, ex 
multis bombardis regiis de turribus castri et ciuitatis sagitta- 
uerunt. Ibidemque dominus Legátus et domini Cesaris et Begis 
Polonie oratores comederiint et letati snnt cum serenissimo 
Bege et Begina.«/ 

*) Lajos király több levélben így czímezi öt : »Begnorum 
nostrorum Protector.c 

«) Yerböczit, Brodaricsot és másokat barátságával tisz- 
telte meg. 

♦) Banké idézi és elfogadj a Ve ttori tanúságát, a mely sze- 
rint : »non é superbo, non simoniaco, non avaro, non libidinoso ; 
sobrio nel victo, parco nel vestire, religioso, devoto.*? I. 99. 

vette, oldala mellé, az ügyek vezetésére, oly férfiakat 
hívott meg, kik magas irodalmi műveltséggel hő val- 
lásos buzgalmat egyesítettek. Ilyenek voltak Gi b e r t i 
és Sadolet, kik X. Leo alatt, hogy a papság elvi- 
lágiasodásának útját állják, >az isteni szeretet ora- 
tóriumát « alapították.*) 

Házának hatalmi állása és a szent-szék olasz- 
országi hegemóniájának megalapítása élénken foglal- 
koztatták ; de a kereszténység általános érdekeit hát- 
térbe soha nem szorították. 

Mindjárt uralkodása első napjaiban figyelmét 
Magyarországra irányozta. A törökök által fe- 
nyegetett Kiissza őrségének esdeHéseit meghallgatva, 
tetemes segélyt küldött, mely a fontos vár folmentését 
lehetővé tette.*) A magyar királyhoz intézett levelei- 
ben, személye és országa iránt, jóakaratát és rokon- 
szenvét meleg szavakkal fejezi ki ; biztosítván a ki- 
rályt, hogy mindazt, a mit elődei Magyarország érde- 
kében tettek, ő is meg fogja tenni, >a mint ezt — 
úgymond — Felséged és népe Isten előtt szerzett 
érdemei, a szent hitért ontott vére és a szent-széknek 
tett szolgálatai követelik. « ^) 



') Eanke. I. 135. 

2) 1.524. május 10-ikén a veleuczei senatus előtt tisztel- 
kedik a scardonai püspök, a ki Klisszáhan a pápa által küldött 
sejptséget behelyezte, és útban volt Rómába, hocrr köszönetet 
mondjon. (Marino Sanudo.) 

»)Vn. Kelemen pápa 1524. január 22-én 11. Lajoshoz inté- 
zett levele a vatikáni regestákban. Hogy a pápa Lajos királynak 
már az előtt is irt, ennek a pápához intézett (dátum nélküli) vála- 
szából kitűnik. Egyebek között így ír: >Etsi aliae quoque literae. 
quae ad me. a Vestra Sanctitate. ad hunc diem allatáé, singu- 

És mikor a németországi vallási bonyodalmak 
megszűntetését, a vallási béke helyreállítását, legelső 
föladatául tűzte ki, ezzel Magyarország érdekeit is 
elő akarta mozdítani : » A Te országod biztonsága — 
írja a magyar királynak — sok tekintetben a német 
birodalom nyugalmától függ ; ezt kell előbb megszi- 
lárdítani, hogy azután a birodalom erejét a Te orszá- 
god védelmére szentelhesse.* 

Ezért Oompeggio Lőrincz bibornokot, mint 
pápai legátust, Németországba küldötte. Ha- 
táskörét egyszersmind Magyarországra is kiterjesz- 
tette. De habár ezen két ország » szoros összekötteté- 
sét és érdekei közös voltát« hangsúlyozza; tájékozva 
volt ő az iránt, hogy a múlt időkből származó politikai 
ellentétek a két állam között válaszfalat vontak, és 
hogy a magyar nemzet állami függetlensége fölött fél- 
tékenyen őrködik. Helyes tapintatot bizonyított tehát 
a szent atya, midőn akként intézkedett, hogy a ma- 
gyar udvarnál külön pápai nuntius is tartóz- 
kodjék. 

B tisztet B u r g i ó ra ruházta, a ki azon rövid 
idő alatt, melyet V i o bibornok oldalánál Magyaror- 
szágban töltött, úgy á szent-szék bizalmát, mint a^ 

larem et paternam quamdam redoleant pietatem, hae tamen. 
quae proximis diebus accepi, hoc etiam nomine fuerunt jucun- 
dissimae, quod pene omnem históriám ac sacrosanctae suae 
electáanis ritum complectebantur. . . . Quod autem me horta- 
tur, Tit pro se et quiete christiani populi preces solennes cura- 
rem porrigere, id profecto feci et faciam eo libentius, quod 
incolumitate Vestrae Sanctitatis ac pace christianorum, nec 
alio remedio, mea regna videam posse, retineri.« (A vatikáni 
könyvtár Ottob. 2746. számú codexében.) 



máfcgrar udrar és a főreiidek rokonsz^iiTét nagr mér- 
t<ékl>eii kÍTÍrtaL^ * 

A pápai irat. melr a bizalom és elismerés kife- 
jezéseírel Burgiót a kmereztetésrol tadődrja. nem ta- 
lálta ot 3íagvaror?záLgbaiL*) Kéréssel előbb főnöke^ 
Vio bíbomok Bómába küldötte: kétséskiTül azért, 
hogy az új pápát Magyarország helyzetéről informálja 
és utaeítAsait átregye. Xem sokáig tartózkodott az 
őrőkráro^ban. Február Tégefelé ajánló-iratokkal el- 
látva, Tisszatért rendeltetése helyére,*) 

Ugyanakkor a legátus is útra kelt Németor- 
szágba. Campeggio Lőríncz a bibomoki-coUegínm 
legldrálóbb tagjaihoz tartozott Egyik ose a xm. 
században Anjou E^árolytFrancziaországból Nápolyba 
kisérte, s ott előkelő családot alapított, melynek egyik 
ága utóbb Bolognába származott át. Innen a XV. 
század második felében, Campeggio Lőrinez, politikai 
okok miatt, távozni kényszerülvén, Paduába tett« át 
lakhelyét ; a híre« főiskolán jogtudományi tanszéket 

'j A íjápa 1524. január 22-ifci iratában említi Burgio- 
ról. hogy >de eius nobilitate animi . . . doctrinaque et pm- 
<lentia.<^ Vio bibomok jelentéseiben >testimonium saepe perhi- 
btiit.« És Lajos király, Burgio küldetése felöl értesülve. írja : 
>Quod Baro Siculus ad nos revertitnr. libenter audÍTiinns \ 
delectant enim nos viri humanitás, \-irtus et eruditio non vul- 
gáris.* (A Brodaricshoz Bómába írt levél Praynál. Epistolae 
Procermn. I. 181.)j 

*) A Burgióhoz 1524. január 22-én irt pápai levél a va- 
tikáni Begestákban. 

•) A vatikáni Begestákban 1524. február 20-án kelt 
számos ajánlólevél találtatik. 

nyervén, kora hírneves jogtudósai között foglal helyet. 
Tudományos szelleme örökségkép szállott hasonnevű 
fiára (született 1474-ben), ki a tanszéken mint utódja 
követte ; megnősült, és több gyermek atyja lett. De 
neje halála után egyházi pályára lépett és tanári 
állásától is megvált. 11. Gyula pápa a jeles jog- 
tudóst a Rota-törvényszék ügyészévé nevezte ki, 
majd a feltrei püspökségre emelte. X. Leo bíborral 
díszítette föl, és fontos politikai küldetésekre hasz- 
nálta. 1517-ben Miksa császárhoz, a következő évben 
pedig VIII. Henrik angol királyhoz küldötte, hogy 
a keresztény hatalmak között az egyetemes béke és a 
tervezett keresztes-hadjárat létrehozása érdekében 
működjék. Ezen missióval öszhangzó volt a föladat, 
melyet rája most VII. Kelemen pápa bízott. ^) 

Eszerint hivatása betöltésére mind a két pápai 
követ a közügy terén szerzett gazdag tapasztalást ho- 
zott magával. Éhez a sokoldalú műveltség előnyei csat- 
lakoztak. Mindketten humanisták voltak. C a m- 
p e g g i az ifók. és művészek azon köréhez tartozott, 
mely X. Leo udvarában az Augustusok fénykorát 
eleveníté fol; a távolban, súlyos felelősséggel járó 
tárgyalások gondjai között, római barátainak levelei 
6s irodalmi műveik olvasásában keres üdülést. Es 
B u r g i 6 1 nem elégiti ki az elismerés, melyben utasí- 
tásai lelkiismeretes teljesítéseért, Sadolet a pápa állam- 
titkára részesíti ; ambítiója : hogy ez a hírneves író 



») Biográfia üniversale. (Velencze, 1823.) IX. 212. És 
Bi-own, Oalendar of State Papers, existing: in the Archives of 
Venice. (London, 1867.) II. Num. 849. et sequ. 

egyik munkáját ajánlja neki, és ezzel nevét az iro- 
dalmi YÍlágban ismeretessé tegye. ^) 

De mig a classicai műveltség szelleme áthatja 
őket, egyszersmind mély vallásos érzet uralma alatt 
állanak. Leveleik czáfolatul szolgálhatnak azon diva- 
tos állításra, mely szerint a Medici-pápák udvarában 
a főpapokat inkább az Olympus isteneinek, mint az 
egyház szentéinek cultusa foglalta volna el. 

Campeggio és Burgio vallásuk egyedül üdvözítő 
volta és hitágazatai isteni eredete felöl oly szilárd 
líieggyőződést tápláltak, a pápaság hierarchiai állá- 
sához oly erősen ragaszkodtak, mint akár az Ágosto- 
nok és Ambrusok egy évezred előtt. ^) 

Épen ezért a Luther által megindított mozga- 
lom jelentőségét soha sem kicsinyelik. Szorongó lé- 
lekkel követik folyamát. Az elkeseredést és gyűlöletet, 
mely jelentéseikben nyilatkozik, az a meggyőződés 
sugallja, hogy milliók örök üdvössége, és nem egyedül 
a római Cúria hatalmi állása forog koczkán. 

Az egyház egysége és épsége megmentésére 
minden eszközt föl akarnak használni. Az uralkodók 
fegyverét, az anyagi érdekek rugóit nem haboznak 
igénybevenni. De a fölvilágosítás és meggyőzés esz- 



1) Példa gyanánt, utalni lehet Campeggio levelére Sado- 
lethoz 1524. szeptember 23-án, Bm'gio levelére Sadolethoz 
1524. augusztus 25-én, valamint az utóbbinak 1526. május 
26-ikán Bini protonotariushoz intézett levelére, a melyben 
szemrehányásokat tesz neki azért . hogy nem küldötte meg 
Bembo egy munkáját és »Pasquino verseit. « 

*) Hogy egy példát hozzunk föl, a búcsú-engedélyekröl 
mindig a legnagyobb kegyelettel szólnak ; azokban a fensöbb 
kegyelmek fon*ásait látják. 



KL8Ö FEJEZET. 29 

közeire helyezik a fősúlyt, és kellően értékesítik azt a 
tényezőt, mely a wittenbergi reformátor művében oly 
hatalmasnak bizonyodott, t. i. a könyv-sajtót. Cam- 
peggio Németország katholikus hittudósaival szoros 
összeköttetésben áll ; könyveket irat és nyomat ; e ^ 
czélra soha sem kiméli a szent-szék pénzét ; sőt azt 
javasolja a pápának, hogy a német birodalom nagyobb 
városaiban, tudós egyházi férfiaknak állandó fizetést 
rendeljen, oly kötelezettséggel, hogy a reformátorok 
által közrebocsátandó könyvekre azonnal czáfolatot 
Írjanak és nyomassanak. ^) 

Vallási meggyőződéseik szilárdságával erkölcsi 
érzésök bensősége teljes öszhangzásban áll. Az egy- 
ház körében elhatalmasodott visszaélések elől nem 
hunynak szemet. Ismételten hangoztatják, hogy »az 
egyház testét elborító sebek « orvoslására csak egy 
gyógyszer van : »a vallás ügyének, az egyház méltósá- 
gának rég várt restauratiója.« Magasztalják a pápát, 
ki el van határozva arra, hogy a reformot keresztül- 
viszi. Lelkesítik ezen szándék valósítására. Javasla- 
tokat terjesztenek eléje. EsOampeggio, 1524. nyarán, 
a regensburgi gyűlésen, legátusi hatalmát »a clérus 
élete javítására « vonatkozó statútumok megállapítá- 
sára használta föl.^) 

A magán élet feddhetlen tisztasága nagy becs- 
ben áll előttök. Tudják, hogy az egyház hatása a 



1) Érdékesek e tekintetben Campeggio 1524. október 19. 
és 1525. február 8-iki jelentései. — Ismeretes, hogy Eck 
Euchiridion-ját »liortatu Cardinalis Campegii« írta és adta ki. 

i^) Például idézhetjük Campeggio 1524. szeptember 23., 
október 9., november 17-iki jelentéseit ; stb. 

szolgálatában álló férfiak reputátiójától is függ. Tar- 
tózkodás nélkül sújtják a bűnt, bármily magasan áll 
a bűnös. Minden alkalommal kíméletlenül ostorozzák 
az erkölcsi süly.edést, melynek Magyarországban ta- 
núi. Jellemző, hogy példát is hozzunk föl, Burgio föl- 
háborodása, mikor értesül, hogy Balbi Jeromos, Lajos 
királynak gyermekkorában tanítója, a római udvar- 
nál kitűntető fogadtatásra talált és fontos megbízáso- 
kat nyert. A szellemdús humanista irót kedveli, mun- 
káit nagyrabecsüli ; de erkölcsi jelleme árnyoldalait 
föltárva, a pápát figyelmezteti, hogy ilyen ember szol- 
gálatait fölhasználva, magát is compromittálná.^) 

Állásuk természete lehetővé teszi, hogy az 
egyének és állapotok felől hiteles informátiókat sze- 
rezzenek. De két nehézséggel kellett küzdeniök. Egyik 
az, hogy a magyarországi politikai viszonyok szálai- 
nak kuszált szövevényét nem mindig bírják kibonyo- 
lítani. A másik a pessimismusból származik, mely kü- 
lönösen Burgio jellemző tulajdonsága. Folytonosan 
elkeseredett hangulatban van, s ez néha Ítéletét túl- 
szigorúvá vagy igazságtalanná teszi, mikor a felelős- 
ség egész súlyát olyanokra hárítja, kik a szerencsét- 
len helyzetnek inkább áldozatai mint okozói. De el- 
fogultságáról is kegyelettel szólhatunk. Annak kút- 
forrása : a magyar nemzet iránti szeretete. Míg az 
önzést és könnyelműséget ostorozza, tudja méltányolni 
a nemzet nemes jellemvonásait, melyek minden jöve- 
vényt, a ki ellenséges érzület nélkül lépi át az ország 
határát, megragadnak. 



^) Burgio 1524. november 14-iki jelentése. 

Burgio pedig meleg rokonszenvet hozott magá- 
val, mely a magyar jellem megértését könnyítette, és 
sugalmazója volt azon ügyességnek és tapintatnak, 
melyet a magyarok irányában bánáspaódja kitüntetett, 
és a naelyet úgy Campeggio bibomok, mint egy római 
ügynök, a ki a mohácsi vész előtt néhány héttel jött 
Magyarországba, csodálattal eltelve magasztalnak.^) 

Rövid idő alatt egészen acclimatisálódott Ma- 
gyarországban. ^Mindnyájan úgy szeretjük öt — iiják 
innen Kómába — mint ha a magyarországi Sicúliá- 
ban (a székely földön) és nem az olaszországi Siczi- 
liában született volna. Igazi magyar embernek tart- 
juk. « 2) Es ö maga is több izben hangoztatta, hogy 
magyarnak tekinti magát. ^) 

Valóban, az egyház feje atyai gondoskodásának 
közvetítőjét mintegy a hazafiúi áldozatkészség szel- 
leme vezéreli pályáján. 

Es jelentéseinek tanulmányozása arra az ered- 
ményre vezet : hogy soha idegen diplomata azon or- 
szág java iránt, mely működése színhelyéül szolgál, 
bensőbb érdeklődést és nagyobb buzgalmat nem ta- 
nusitott, mint a milyei;inel Burgio Magyarország ér- 
dekeit és megmentése ügyét fölkarolta. 



Campeggio 1524. szeptember 24-iki jelentésében 
Írja róla : »E molto grato et diligente et fa molto honore a sua 
Santitá, conversando liberalmente et con dignita et buona má- 
niára cum quella Maestá, et Signori.* És Verzelius János 1526. 
július 22., 26. és augusztus 13-án, Budáról, Sadoletbez intézett 
levelei, melyekre alább visszatérünk, 

*) Brodarics levele a pápához, 1524. augusztus 21-én. 
(Tlieiner. II. 639.) 

■) Burgio 1526. június 2-iki jelentése. 

A magyarországi pártok állása a szent-szék irányában. — 
Verbőczi vallásos buzgalma. — Bornemisza János. — Burgio 
elutazása Kómából és működése Zengben. — Burgio meg- 
érkezése Budán és első fogadtatása az udvarnál. — A törö- 
kökkel indított béketárgyalások megszakitása. — Szálkai László 
esztergomi érsek. — A franczia diplomatia ármányai.. — A 
pártmozgalmak Magyarországban. 

Szemben a pártküzdelmekkel, melyek Mátyás 
király halála óta Magyarországban úgy szólván szü- 
net nélkül dúltak : a pápák mindenek fölött oda ha- 
tottak, hogy az országban a belső béke és egyetértés 
helyreállíttassék, a nemzet egyesült erővel orvosolja 
a zavarteljes időkben elhatalmasodott bajokat, és ol- 
talmazza meg hazáját. 

VII. Kelemen pápa törekvéseinek is ez volt 
végczélja. Mindazáltal a két párt közöl rokon- 
szenve a nemzeti párt felé hajolt. 

Az egyház feje és az olasz fejedelem egyaránt 
fölismerte annak szükségességét, hogy Magyarország 
az erős és független állam föltételeit birja, mert 
csak így várhatta, hogy egyrészről az ozmán hatalom, 
másrészről úgy a franczia királyok, mint a német csá- 

szarok yiláguralmi törekvései ellenében védgátat fog 
képezni. Az európai egyensúly föntartására legbiz- 
tosabb és legönzetlenebb szövetségesül Magyaror- 
szágés Lengyelország ajánlkoztak. Ezen két 
államot szoros kapcsolatba hozni; a belső bajok meg- 
szüntetése és a külső veszélyek elhárítása nagy, szol- 
gálataival, a két állam kormányában a szent-szék be- 
folyását állandóan érvényesíteni: ez volt VII. Kele- 
men politikájának iránya. 

Törekvéseiben nem számithatott a magyaror- 
szági udvari pártra, a mely teljesen az ausztriai 
házra támaszkodott, és a melynek egyik legbefolyáso- 
sabb tagja : György őrgróf a szent-szék irányában el- 
lenséges állást foglalt el és nyíltan Luther felé hajolt. 

Ellenben anemzeti párt mindig azon volt, 
hogy hódolatát és szolgálatkészségét a szentszék irá- 
nyában kitűntesse. Egyik vezére, V e r b ö c z i Ist- 
ván, kiváló államférfiúi tapintat jelét adta azzal, 
hogy a bácsi gyűlésen — a melynek az ő szava adott 
irányt — X. Leo pápához követség k4ildé8ét határoz- 
tatta el, és vezetését magára ruháztatta. Vallásos 
lángbuzgalma, classicai műveltsége és rhetorikájának 
hatalma mély benyomást tett a római udvarnál, a hol 
a legkiválóbb főpapok, köztök Medici Gyula bibomok, 
a leendő VII. Kelemen pápa, tiszteletét és rokonazen- 
vét megnyerte. ^) 

Ezt megőrizni és gyarapítani igyekezett ezután 
is. A mire a legalkalmasabb eszközt választotta, mi- 



') Maga VII. Kelemen pápa, öt évvel utóbb, 1524. febr. 
20-án Yerböczihez intézett levelében utal erre. »Te — úgy- 
mond — quem in minoribus constitutl dileximus. « 

MAOTABORSZÁO A MOHÁCSI VÉSZ £l6tT. 3 

kor a Luther elleni küzdelemben közreműködését 
ajánlotta föl a szent-széknek. Az 1521-ik év elején egy 
bécsi dominikánus czáfoló munkáját >Luther Márton 
istentelen, pestist terjesztő dogmái ellen « saját költ- 
ségén kinyomatta. ^) És kevéssel utóbb, a wormsi bi- 
rodalmi gyűlésen kísérletet tett, hogy Luthert tév- 
tanai visszavonására bírja. ^) 

Majd az 1523-ik évi rákosi országgyűlésen a 
nemzeti párt vitte keresztül azt a végzést, mely »a 
lutheránusokra, pártfogóikra és párthi veikre, « a fő- 
és jószágvesztés büntetését határozta. 

Verbőczi a szent-szék magyarországi követői- 
hez mindig benső viszonyban állott Es bizonyára ő 
volt az, a ki Burgío bárót a nemzjeti párt czélzatai 
iogosúltsága és üdvös volta felől meggyőzte. ^) 

*) A munka czíme : j>Fratris Ambrosii Cath. Ord. Praed. 
Apológia pro veritate catholicae et apostolicae Mei ac doctri- 
nae adversua impia ac valde pestifera Martini Lutheri dog- 
inata.« A Verbőczi költségén megjelent második kiadást 
Singrenius Bécsben nyomatta ki. 

") Aleander pápai nuntius egyik wormsi jelentésében 
írja : »Quello Messer Stefano ohe fa altre volta ambasciator a 
Eoma et Balbo . . . fecero buona opera contra quel ribaldo, 
perclie lo invitarno a pranzo, et haveano trovato indotto. et lo 
exhortarono a ridursi álla bona via, non solamente pregandolo 
ma ancora demonstrandoli evidentemente molti suoi errori ; 
et che volendo Luther rispondere si portó male, come dioono li 
astanti ; che li ambasciatori dissero poi a Cesare et tutta questa 
corte che Ihaveano trovato et indotto et paccio.« 

8) Burgio a pápa által fölszólíttatván. hogy a magyar- 
országi állapotokról tüzetes jelentést tegyen, 1525. ápril 13-ki 
jelentésében vüágosan és határozottan kimondja, hogy a fő- 
rendektől, a kik önérdekeik hajhászásába és kölcsönös viszá- 

Ezen meggyőződést . már akkor szerezte meg 
IBurgiOj mikor Vio bibornok-legátus oldala mellett 
működött Magyarországban, és VII. Kelemen pápa 
megválasztatása után Eómába utazván, itt a magyar- 
országi állapotok felől adott informatióiban is kifeje- 
zésre juttatta. A ,pápa leveleiből tudjuk, hogy Burgio 
Zápolyai János »nagy tekintélye, az ország vé- 
delmében tanúsított hűsége és vitézsége felől, sokat 
beszélt előtte ;« hogy továbbá előadta, »mily bölcse- 
séggel és buzgalommal működik közre V e r b ő c z i 
az ország igazgatása- és oltalmazásában. « ^) 

Mikor Burgio nuntiusi állása elfoglalása végett 
Eómából Magyarországba jött, szokás szerint, ajánló- 
leveleket hozott magával a királyi párhoz, a legkivá- 
lóbb főurak- és főpapokhoz. A pápa az udvari párt 
vezérei irányában sem fukarkodott udvarias és elis- 
merő nyilatkozatokkal. De a nemzeti párt vezéreihez 
intézett levelek, a chablon keretét túllépve, politi- 
kai magatartásuk világos jóváhagyását tar- 
talmazzák. 

Az erdélyi vajdát arra buzdítja a pápa, hogy 



lyokba elmerültek, nem várhatni az ország bajai orvoslását. 
Azután áttér a köznemesség jellemzésére és azt három cso- 
portba osztályozza : az els6 fegyveresekből áll, a kik a főurak 
zsoldjában szolgálnak és azoktól függenek ; a másodikba azo- 
kat sorozza, a kik jószágaikon élnek és nem járnak az ország- 
gyűlésbe ; a harmadikat — úgymond — »a gazdagésva- 
vagyonos nemesség képezi, mel.y őszintén 
óhajtja a hazajavát, és a melynek élén nyolcz vagy 
tíz hangadó személy áll : ' Verböczi István, Paksi János, Ár- 
tándi Pál, PÖsthényi Gergely és mások.* 

') Az alább e^nUtendő pápai iratok szavai. 

3* 

»az ekkorig megszokott erélylyel és buzgalommal ör-^ 
ködjék az ország fölött, a melynek java az ö jólétével 
szoros kapcsolatban áll ; ne szűnjék meg a szent hit 
és a király ügyében érdemeket szerezni. « És értesíti^ 
hogy »bizonyos dolgok iránt, melyek úgy Isten dicső- 
ségét és az ország oltalmát, mint az ő saját javát 
illetik, « a nuntius értekezni fog vele. 

Verbőczinek pedig tudomására hozza, hogy »az 
ország java és a király dicsősége előmozdítására irány- 
zott üdvös tevékenysége örömmel tölti el ; az ő és a 
vele együtt ugyazon czél felé törekvők irányában há- 
lára érzi magát lekötelezve ; minélfogva őt, kit bíbor- 
nok Izórában megszeretett, ezentúl még jobban fogja 
szeretni. «^) 

A pápa különös súlyt helyezett Bornemisza 
Jánosra, a ki, mióta György őrgróf őt a király 
környezetében háttérbe szorította, az udvartól távol- 
tartotta magát; a haszonleső és számító főrendek 
soraiban úgyszólván elszigetelve állott, mint az önzet- 
len hűség és az áldozatkész hazafiság példányképe. 
Ennélfogva a pápa őt oly magasztalásokkal halmozta 
el, a melyek mellett a Zápolyaihoz és Verbőczihez 
intézett elismerő szavak elhalványulnak. 

^Nemességednek — így szól Bornemiszához — 

*) A február 20-án kelt pápai iratok Katonánál. XIX. 
432. 435. A Verbőczihez intézett levél egy passusából (sicut 
alias ad te scripsimus) azt lehet következtetni, hogy neki a 
pápa már elébb is irt, talán azonnal megválasztatása után. 
Hogy a pápa szeretetteljes nyilatkozata nem puszta phrásis, mu- 
tatja Burgio 1524. deczember 26-iki jelentése, melyben figyel- 
mezteti Sadolet püspököt, hogy Yerböczi iránt a pápa »have 
particular affettione.« 

buzgóságát, törhetetlen hűségét, melylyel kedvelt fiunk 
Lajos királyhoz ragaszkodik, és hódolatát, melyet a 
szentszék iránt tanúsít, törekvései és tetteiből régóta 
ismeijük. Újabban megismertette velünk hozzánk inté- 
zett leveled és kedves fiunk Burgio nuntius előadása, 
a melyből értesültünk, hogy mily hűséggel ragaszko- 
dói királyodhoz és az apostoli székhez, mennyire törek- 
szel előmozdítani a közjót. Minden üdvös vállalat meg- 
indításában és keresztülvitelében bölcseségeddel az 
öregeket, tetterőddel az ifjakat túlszárnyalod. ... Mi 
tehát, kedves fiunk, az atyai szeretet hő érzelmeivel 
kérünk Téged, kit annyi szent cselekedet híressé és 
előttünk kedvessé tesz, hogy életed alkonyát szent 
szolgálatokkal dicsőítsed, és majdan áhítatosan adjad 
TÍssza lelkedet Istennek , a ki hosszú és szerencsés 
élet áldásaival elhalmozott. Miután hosszú időn át 
szentelted volt lelki és testi erőidet Isten szent hite, 
királyod és országai védelmére: nem marad egyéb 
hátra, mint hogy az égben elvegyed buzgalmadjutal- 
mát, a dicsőség pálmáját, melyet Isten a hozzád ha- 
sonlóknak igérti Mi, kik Magyarország iránt különös 
atyai gondoskodással viseltetünk, a Te jellemed- és 
erényeidre nagy súlyt helyezünk, magunkat irányod- 
ban hálára kötelezettnek valljuk és vallani fogjuk, a 
miért is támogatásunkról mindenkorra biztosítunk.*^) 
Ezen levelekkel és utasításaival ellátva, Burgio 
1524. február vége felé hagyta el az örök várost. Útja 
Velenczén át vezette, a hol rövid időre megálla- 
podott, hogy a köztársaság kormányánál a pápától 

') Az 1524. február 20-án kelt pápai bréve. Ég Burgio 
külön utasítást is kapott, hogy Bornemisza buzgalmát éleszteni 

nyert megbízásban eljárjon. Bizonyára az volt föl- 
adata, hogy a signoriát ííagyarország érdekei fölka- 
rolására buzdítsa. ^) 

Z e n g b e n lépett a ,magyar birodalom terü- 
letére. A legelső teendő, mely itt várakozott rá, bal- 
sejtelmekkel tölthette el. VI. Adorján pápa, a törökök: 
által fenyegetett horvátországi várak szűkölködő őr- 
ségei fölsegítésére, nagy mennyiségű gabona-készletét 
ajánlott föl, a melyet hajón Zengbe szállíttatott^, 
hogy onnan küldessék szét az egyes várakba. De a 
gabonából csak kevés jutott el rendeltetése helyére. 
Legnagyobb részét a zengi kapitány és tiszttársai el- 
árusították, a befolyt pénzösszeget saját czéljaikra for- 
dították VII. Kelemen pápa fölháborodással értesült 
eljárásuk felől, és Burgiót fölhatalmazta, hogy egyházi 
büntetésekkel kényszerítse őket az eladott gabona 
árának és a fönmaradt készletnek kiszolgáltatására.^) 

Burgio Zengből, Zágrábon át folytatta útját. 
April első felében érkezett Magyarország fővárosába. 3) 



igyekezzék. »Ez nem nehéz föladat — írja a nuntius — mért 
valóban a szentszék híve és Őszintén szívén viseli a közjót. « 
(Burgio 1524. július 2 5-ki jelentése.) 

^) A pápa 1524. ^február 20-án a dogéhoz intézett meg- 
bízólevélben csak azt említi : »Oommisimus dilecto filio J. A. 
Palleoni Baroni Burgii, quem in Hungáriám Nuntium nostrunn 
mittimus, nonnulla. quae Nobilitati tuae . . . explicet, ad Bei 
honorem, salutemque uniuersorum eius fidelium pertinentia. . .« 
A pápai regestákban. 

8) Az 1524. február 20-án Zeng város kapitányához és 
tiszteihez intézett breve a pápai regestákban. 

3) Sajnos, Burgio jelentései, a njelyeket útjából és ma- 
gyarországi tartózkodása első négy hónapja alatt küldött Ró- 

Itt a királyi udvar közelében, a .budai vár 
egyik házában telepedett meg. De azt a kedvezményt, 
a melyben más külföldi követek részesültek, a királyi 
kincstárból nyervén ellátásuk költségeit^ nem vette 
igénybe. A szent-szék által rendelt szerény fizetés- 
ből födözte magyarországi tartózkodása összes szük- 
ségeit. ^) 

Burgio megérkezése idejében, a magyar udvart 
azon időnkint újból fölmerülő kérdés foglalkoztatta, 
hogy Magyarország érdekében nem volna-e czélszerü 
a törökkel békeséget kötni. 

Ugyanis az 1524-ik év elején a lengyel király 
kémei, a havas-alföldi vajdák és a határszéli bánok 
egybehangzón jelentették, hogy a szultán tavasz nyíl- 
tával Magyarország elfoglalására hadat fog vezetni, e» 
czélra nagy készületeket tesz, és a tatár khánnal is 
szövetkezett. Lajos király a pápához fordult, világosan 
kijelentvén, hogy magára hagyatva, ellenállani nem ké 
pes, a miért fölkéri őt, hogy a keresztény hatalmaktól 
segítséget eszközöljön ki. És hogy pressiót gyakorol- 
jon rá, megemlíti, hogy most nem volna ilyen szoron- 



Tíiába, nem maradtak fönn a pápai levéltárban. Megérkezését 
Budára jelenti öuidoto velenczei ügynök april 7 — 13-ki levelei- 
ben, melyek april 24-én érkeztek Velenczébe. (Kivonatosan 
Marino Sanudo évkönyvében, a bol hibásan áll ápril belyett 
márczius. Mert föntebb márczius 28-án jelezi a márczius 6 — 
13-iki budai levelek megérkezését ; igy tehát ápril 24-én csak 
az ápril 7 — 13-ki levelekről lehet szó.) 

') Kezdetben havi jSzetése csak 60 dúcát volt; a melyet a 
pápa 1525. febr. 12-én 100 ducátra emelt.— Az 1525. és 1526-ik 
évi királyi számadási könyvekből tudjuk, hogy a lengyel király 
követeit a magyar kincstár látta el. 

gatott helyzetben, ha néhány év. előtt elfogadja Szu- 
lejmán békeajánlatát, melyet 5^. Leo tanácsára visz- 
szautasított" ; a minek az lett következménye, . hogy 
Magyarország elvesztette Belgrádot, és a végromlás 
szélére jutott. » Mindezt — úgymond — nem szemre- 
háuyásúl hozom fel ; mert azt, hogy a i'ómai egyház 
tanácsát követtem és parancsát teljesítettem, soha 
sem fogom megbánni. De Szentséged viszont belát- 
hatja, hogy méltánytalan volna, ha a szent-szék, mely- 
nek szava nagyobb súlylyal bírt előttem, mint orszá- 
gaim jóléte, veszélyes helyzetemben elhagyna.* ^) 

Azonban a király és a tanácsosok, nem bízva az 
esetleg nyerendő ígéretek valósulásában, a szultán 
követével tárgyalásokat indítottak meg.^) Habár ezek 
.a legszorosabb titok leple alatt folytak, hírök eljutott 
Kómába ; valószínűleg a nemzeti párt vezérei útján, a 
kik a török békét mindig ellenezték, részint azért, 
mert abban a nemzet hagyományos missiója meg- 
tagadását és régi dicsősége elhomályosítását látták, 
részint azért is, mert a békekötés után a köznemes- 
ség hadi szolgálatból élő számos tagja kenyerét vesz- 
tette volna el.f 

A pápa, a ki a támadó nagy hadjárat létesíté- 
sére czélzó tervein élénk reménynyel csüggött, ezeket 
meghiúsítva látta volna, ha a magyarok békét kötnek. 



') Lajos király 1524. február 4-én a pápáhois írt levele 
Theinernél. II. 632. Ugyanakkor a császárhoz és az an^ol ki- 
rályhoz írt levelei. Londoni Okmánytár 70. 

*) Guidoto velenczei ügy viselő jelentése Budáról, 1524. 
márcz. 6-án. 

Ezért Burgiót utasította, hogy az alkudozások meg- 
szakítására hasson. ^) 

A nuntius első ünnepélyes fogadtatásakor (május 
-első napjaihan), a pápa azon kérelmét adta elő, hogy a 
király a törökökkel békét ne kössön, és biztosította, 
hogy a szent-szék egész hatálmával támogatni fogj a. ^) 

Az alkudozások a török követtel megszakíttat- 
tak. Mire haladék nélkül megújultak az ellenséges 
támadások. Belgrád eleste óta, az Alsó-Duna menté- 
ben, az ország kulcsa Szörény vára volt, melyet 
most erős török sereg vett ostrom alá. A csekély őrség, 
bár mindenben szűkölködött, vitéz ellenállást fejtett 
ki. Az ostromlók csakhamar abbahagyták a vívást, és 
a közelben erősség építéséhez fogtak, hogy a további 
hadi munkálatokban támpontul szolgáljon. ^) 

Ezalatt a király parancsot bocsátott volt az al- 
vidéki urakhoz, hogy bandériumjaikat Szörény föl- 
mentésére küldjék. De senki sem mozdult. *) Az ud- 
varnál is tétlenül szemlélték a végvár veszedelmét. 
Pedig váratlanul forrás nyílt nieg, a melyből a hadi 
készületekre meríteni lehetett. Néhány héttel előbb 



') Ferdinánd föherczeget is fölkérte erre a pápa. A fö- 
herczegnek 1524. ápril 16-án Lajos királyhoz és magyarországi 
követéhez intézett leveléből tudjuk ezt. Firnhaber. 43. 44. 

*) Ezen audientia felöl csak Guidoto 1524. május 7-iki 
jelentéséből értesülüuk, és ez is csak a Marino Sanudo kivona- 
tában maradt ránk. »Quel Báron di Sicilia Orator del Pontifice 
havea autó audientia publica et exortato il Ee e quelli Signori 
a non far pace cum Turchi, prometendo per nome del Papa di 
non mancharli di presidii.* ' 

•) G-uidoto 1524. május 7. és 24-iki jelentései. 

*) Guidoto június 18-iki jelentése. 

(ápril 7-én) hunyt el Szakmári György esztergomi 
érsek, a ki hazája iránti szeretetét végrendeletében 
azzal fejezte ki, hogy az Ausztriához kapcsolt magyar- 
országi várak, a nemzet által rég óhajtott és sürgetettr 
visszaváltására^ hatvanezer aranyat hagyott. Ezen ösz- 
szeget a király sürgetőbb szükség kielégítésére kívánta 
fordítani. ^) 

Ugyanakkor a szent-szék fölhatalmazta, hogy 
az esztergomi érsekséget két éven át üresedésben 
hagyja, és jövedelmeit szintén az ország védelmének 
czéljaira fordítsa. *) De az udvari párt rábírta a ki- 
rályt, hogy ezen kedvezményt ne vegye igénybe, és^ 
aí érsekséget töltse be. 

Az- ország első egyházi méltóságát az udvari 
párt egyik vezére, Szálkai László egri püspök 
és királyi cancellár nyerte el. Szegény nem-nemes csa- 
ládból származott, atyja varga volt. Tehetségei % 
műveltsége, ifjú éveiben a királyi cancelláriában sze- 
reztek neki alkalmazást, a mely utat nyitott neki a 
legmagasabb polczokra. Ritka ügyességgel meg tudta 
nyerni mindig a mérvadó egyéniségek, előbb Bakocs 
és Szakmári prímások, majd Ulászló és Lajos kirá- 
lyok rokonszenvét s bizalmát. Nélkülözhetetlenné 
tette magát. Azzal, hogy minden szolgálatra képes^ 
és kész volt, uralkodó állásra emelkedett. Úgy hogy 
a pápai nuntius » Magyarország második királyának « 
czímezheti. 

Az egyházi szellem és fegyelem hanyatlásának 
ama korában a főpapi javadalmak tisztán világi szol- 

') Guidoto május 7-iki jelentése. 
^) Guidoto ápril 7-iki jelentést*. 

gálatok jutalmazására is szolgáltak. És az ud?ar ke- 
gyei által világi férfiaknak, sőt kiskorúaknak is jut- 
hattak osztályrészül. Köztudomású, hogy Mátyás ki- 
rály Esztei-Hippolytnak, neje öt éves unokaöcscsének, 
az esztergomi érsekséget adományozta volt. Szálkai 
László a váczi, majd az egri püspökséget, végre az 
esztergomi érsekséget nyerte adományul, bár a kisebb 
egyházi rendeket sem vette föl. A magas egyházi 
állás vagyoni és politikai előnyeit élvezte, a nélkül, 
hogy kötelességeit teljesítette és szellemét elsajátí- 
totta volna. Valamint tehát állására nézve tulaj donké- 
pen nem volt pap, politikai hivatása méltó betöltésére 
— mint egri püspök királyi cancellárrá lett — sem 
birta a szükséges kelléket mind ; nélkülözte a legszük- 
ségesebbet: az önzetlenséget. Rendszerint magán czél- 
jai, hatalmi állása föntartásának érdekei lebegtek 
szemei előtt, sőt nem ritkán még alsóbbrendű rugók 
működtek eljárásában. ^) 

Szálkai László — a ki Várdai Pál egri püspök- 
kel és Sárkány Ambrus országbíróval mintegy trium- 
viráüust képezett, a királynéval és György őrgróffal is 
szoros kapcsolatban állott — a nemzeti párt leghatá- 
rozottabb ellensége volt, és magatartásával a két párt 
között fönnálló elkeseredést még növelte. Ezt külföldi 
izgatás is . szította. A franczia diplomatia, 
mely a czéljaihoz vezető utak megválasztásában egy- 
aránt leleményes és lelkiismeretlen volt, miként a 

') Burgio kezdettől fogva ellenszenvet erezett Szálkai 
iránt, a kit önző eljárása miatt többször szigorúan megrótt és 
bevádolt Rómában. Legtüzetesebben jellemzi 1525. febr. 6-iki 
jelentésében. 

törökök hódífási vágyát, úgy a magyarországi párt- 
küzdelmeket is, számításai körébe vonta, 1524. tava- 
szán, Rincon Antal, franczia ügyviselő,, Magyar- 
országban járt, és az elégületlen urakkal összekötte- 
tésbe lépve, odahatott, bogy Károly császár, sógorá- 
tól, Lajos királytól segélyt né várhasson. ^) 

Magyarország helyzete magában véve is olyan 
volt, hogy királya nem gondolhatott szövetségesei tá- 
mogatására. Az országban pedig a két párt döntő üt- 
közetre készült, és a közelégtiletlenség oly fokot ért el, 
hogy Lajos király, az országgyűlést, mely minden esz- 
tendőben tavasz nyiltával volt megtartandó, zavarok 
kitörésétől félve, nem merte összehivni. ^) 



Ferdinánd már 1524. jún. 13-án figyelmezteti a csá- 
szárt, hogy ^mire practice Galli« élesztik a magyar- és cseh- 
országi zavarokat -^ szól Rinconról is. (Archív für österr. Ge- 
BChitsforschung. II. 131.) 

*) Ferdinánd idézett levelében irja ezt, említvén, hogy 
»Prelati et Magnates pessime sünt populo affectí, et populus 
iUis in vicém infensus existit.« (A populus alatt a köznemes- 
séget érti.) Lajos király 1524. augusztus 8-án a lengyel király- 
nak irja, hogy a Szent-György napi országgyűlés nem tartatott 
meg. (Atíta Tomiciana. VII. 80.) 

Campeggio a nürnbergi gyülósen. — A törökök ellen meg- 
ajánlott hadi segély eredménytelensége. -- Burgio Lengyel- 
orss^gban. — Visszatérése. — Szörény-vár veszedelme. — A 
pesti országgyűlés 1524. Őszén. — Eredménytelen föloszlása. 
— A horvátországi végvárak szomorű állapota. 

Burgio, miután négy hónapot töltött volt Ma- 
gyarországban , azon meggyőződésre jutott , hogy a 
királytól és a kormány élén álló uraktól, az ország 
megoltalmazását és megmentését nem várhatja. 

• Időközben azon remények is, melyeket a szent- 
szék a német birodalmi gyűléshez csatolt, meghiúsu- 
lának. 

Campeggio bíbomok a nürnbergi gyűlésen azon 
volt, hogy Magyarország részére lehetőleg jelenté- 
keny és gyors segítség megajánlását eszközölje ki. A 
magyar király biztosai — Goszthonyi győri püspök és 
Sárkány Ambrus pozsonyi főispán — hathatósan támo- 
gatták, és előtérj esztésök — mint Ferdinánd főher- 
czeg a császárhoz irt levelében említi — » a kősziklát is 
megindította volna. « 

A császári biztosok azt ajánlották, hogy a húsz- 
ezer fegyveresből álló egész haderő, melyet a wormsi 
gyűlés Károly császárnak, koronázási útjára, kísé- 

rétül ajánlott föl (Rőmer-zug), a török ellen küldes- 
sék ; de a rendek többsége csak felét volt hajlandó 
átengedni, azt is egyedül azon esetre, ha a törökök 
intéznek támadást Magyarország ellen. A nagy had- 
járat ügye tárgyalását ismét későbbi alkalomra ha- 
lasztották. ^) Sőt * a reformátió vezérférfiai — első 
sorban maga Luther — odahatottak, hogy a török* 
ellen intézendő hadjáratnak a szent-szék által fölka- 
rolt tervét népszerűtlenné tegyék,^) És a Nürnberg- 
ben megszavazott segélyhadból magyar területre egyet- 
len fegyveres sem lépett. 

Az ország elhagyatottsága és a belzavarok 
növekedése arra indították Burgiót, hogy a ma- 
gával hozott utasításnak megfelelve, Lengyelor- 
szágba utazzék, és Zsigmond király támogatását 
vegye igénybe. ^) 



*) V. ö. Károlyi Árpád értekezését : A német biroda- 
lom hadi vállalata Magyarországban. (Századok 1880-iki fo- 
lyam. 278.) 

*) Luther a nürnbergi gyűlés után közrebocsátott röp- 
ratában, így ir : »Ich bitté allé lieben Christen, woUten helfeii 
Gott bitten für solche elende verblepdete Fürsiten, . . . dass 
Avir ja nicht folgen wider die Türkén zu ziehen pder zu gehen, 
sintemal der Türké zehnmal klüger und frummer ist, denn 
unsere Fürsten sind.« (V. ö. Janssen. Greschichte des deutschen 
Volkes seit dem Ausgange des Mittelalters. II. 333.) 

3) Burgio Eómából ajánlóleveleket hozott magával a 
lengyel királyhoz, több lengyel főpap és főúrhoz, a kiket buz- 
dít, hogy magyar király és országa érdekében mindent, a mi 
hatalmukban áll, tegyenek meg. (A február 20-ikán kelt brévék 
a pápai Eegestákban.) Burgio azonnal Magyarországba érke- 
zése után írt Zsigmondnak. Kitűnik ez a válaszból, mely (dá- 
tum nélkül) közölve van Acta Tomiciana. VI. 314. 

Július első felében ért Krakóba. Itt első sor- 
ban azt igyekezett kieszközölni, hogy Zsigmond ki- 
rály mielőbb személyesen Magyarországba jöjjön, és 
befolyását az udvarnál elhatalmasodott rendetlensé- 
gek és az ország belbékéjét fenyegető pártküzdelmek 
megszüntetésére használja föl. De czélját nem érte el.^) 

Lengyelország szintén válságos helyzetben volt. 
Hasonló bajoTc gyengítették, ugyanazok a veszélyek 
fenyegették, mint Magyarországot. Ezért a lengyel 
tanácsosok határozottan ellenezték uralkodójuk távo- 
zását, és kimélet nélkül figyelmeztették, hogy miután 
a saját alattvalói között sem volt képes egyetértést 
honosítani meg, ne vállalkozzék idegen országban a 
békítő szerepére. *) 

Eközben aggasztó hírek érkeztek Magyaror- 
szágból ; hogy lázadástól félnek, a király életét sem 
látják biztosságban, sőt némely főurak a törökkel lép- 
tek összeköttetésbe. A lengyel királyt pedig az eszter- 
gomi érsek bizalmasan értesítette, hogy Zápolyai Já- 
nos kormányzóvá készül magát megválasztatni. 

A nuntius, bár ezen tudósításokat , mivel az 
udvari pártvezéreitől jöttek, kétkedve fogadta, mégis 



^) Burgio első jelentését Krakóból 1524. július 18-án 
küldi- Bómába. Emliti, hogy 1 2 nap óta van a lengyel főváros- 
ban. — Tomiczki lengyel alcancellár július 16-iki levelében 
szól Burgio megérkezése felöl. Acta Toniicinna. VII. 42. 

') Burgio július 22., 25. és augusztus 15-iki jelentései. 
"Csak Budán kapta meg a lengj-el király hivatalos végválaszát, 
hogy a törökök és tatárok betörései miatt >a nyár és ősz foly. 
tán« nem hagyhatja el az országot. — Krziczki przemislei 
püspök 1524. július 27-én kelt fölterjesztése, melyben a király 
-elutazását ellenzi. Acta Tomiciana. VII. 45. 

visszatérését siettette, és augusztus közepetáján már 
islnét Magyarországban volt. ^) 

Itt a zavar és fejetlenség, félelmes arányokban,, 
nőttön nőtt. . 

Több főúr elhatározta, hogy az országgyűlést, 
melyet a király összehívni késett, magok hirdetik ki,, 
kormányzót választanak a király mellé, és a némete- 
ket az országból elűzik. 

Ezen terv meghiúsítása végett, a király szep- 
tember 8-ik napjára országgyűlést hirdetett. 
Egyúttal titokban, sajátkezű levelekkel, fölszólítást 
intézett csehországi híveihez, hogy néhány ezer fegy- 
veres kíséretében, segítségére jöjjenek. 

A magyar urak értesültek erről, és nagy zajt 
ütöttek. A király, bár azzal mentegette magát, liogy a 
törökök ellen hívta segítségül a cseheket, kénytelen 
volt rendeletét visszavonni. ^) 

Ily előzmények után, előre volt látható, hogy az 
országgyűlés zajos jelenetek színhelye lesz. »Az urak 
— írja a nuntius — nagy félelemben élnek. Kéz alatt 
egyik a másik ellen izgatja a nemességet, a magya- 
rok a németek ellen, a németek a magyarok ellen ; a 
tanácsosok egymás ellen dolgoznak. Az eredmény az 
lesz, hogy azok, a kik a kormány élén állanak, a ve- 
szélylyel szemben egyesülve, papiros-igéretekkel rá- 

») 1524. augusztus 15-én küldi Budáról első jelentését 
Bómába. 

«) Burgio augusztus 17-iki és Campeggio augusztus 
2 2-iki jelentései. Valamint Lajos király 1524. augusztus >8-án 
Zsigmondhoz írt levele. Acta Tomiciana. VII. 80. 

szedik a nemességet, ^ mit ekkorig minden ország- 
gyűlésen cselekedtek. «i) 

Burgio személyes érintkezésben, és Oampeggio 
blbompk Bécsből küldött leveleivel a királyt és, az 
esztergomi érseket ismételve fölkérték, hogy az izga- 
tottság lecsillapitására alkalmas eszközöket használ- 
janak föl. ^) 

De ellenkezőleg, az elégületlenség ujabb táplá- 
lékot nyert azzal, hogy a király Báthori Istvánt 
a nádori méltóságba, melytől az elmúlt esztendőben 
megfosztatott, visszahelyezte.^) 

Ezalatt (július havában) a törökök Szörény 
várat, valamint a közelében fekvő P e t h és r s o. v a 
kisebb erősségeket újból ostrom alá vették. A király 
fölmentő sereg küldését határozván el^ Oampeggio 
bibornoktól kétezer gyalog fölszerelésére költséget 
kért. A legátus készséggel felelt meg e kívánatnak és 
egyelőre négyezer forintot utalványozott. *) 

A három határszéli vár a legválságosabb hely- 
zetben volt, miikor az országgyűlés összejött. 

Burgio, ki nem elégedett meg azzal, hogy a ki- 
rályt és urakat a bajok orvoslására általános szóla- 



') Burgio augusztus 2 5-iki jelentése. 

') Oampeggio augusztus 22-iki jelentése. 

») Burgio szeptember 19-iki jelentése. És a lengyel kí)- 
vet ugyanazon napon írt levele. (Acta Tomiciana. YII. 84.) 

•) Á mint Burgio Lengyelországból visszaérkezett, a ki- 
rály Szörény vára falainak kijavítására 3000 forintot kért a 
pápai pénzbíSl. A nuntius sürgetőbb föladatnak tartotta a törö- 
kök által épített er(5sség lerontását. Míg ez iránt a tárgyalások 
folytak, jött az ostrom megújulásának híre. (Burgio augusztus 
17. és szeptember 19., Oampeggio október 1 5-iki jelentései.) 

MAOYABORSZÁO A MOHÁCSI VKSZ ELŐTT. 4 

mokban buzdítsa : a teendők iránt részletes javasla- 
tokat dolgozott ki , melyeket az országtanács és a 
köznemesség elé terjesztett. 

Majd, szeptember 20-án, a Rákoson megjelent, 
és a köznemességet áldozatkészségre lelkesítette, ígér- 
vén , hogy ha a rendek kötelességöket teljesítik, a 
Fugger-háznál letett pápai segélypénzt az ország ren- 
delkezésére bocsátja. *) 

Azonban a gyülekezet, mielőtt az ország védel- 
mének ügyét tárgyalná, a belbajokkal kezdett foglal- 
kozni. A szónokok heves kifakadásokat hallattak az 
urak ellen, a kik a körterhek alól kivonják magokat, 
és a törvények végrehajtását meghiúsítják; az' idege- 
nek ellen, kik törvény ellenére hivatalokat viselnek, 
a közjövedelmekben részesülnek ; a külhatalmak kö- 
vetei ellen, kik illetéktelen és káros befolyást gyako- 
rolnak az ország ügyeire. Követelték, hogy a király 
távolítsa el udvarából a császári követet, valamint a 
lengyelek kivételével, az összes idegeneket; intézkedjék, 
hogy a világi urak kilenczed-jövedelmeik arányában 
hadakat tartsanak; veressen jó ércztartalmú pénzt; az 
országtanác8[ba ismét köznemes ülnököket fogadjon.^) 

Míg ezen tanácskozások folytak, tudósítás jött, 
hogy a törökök Peth és Orsova várakat megvívták, és 
Szörény vára a végső veszedelemben forog. Ennek 
hallatára a köznemesség, fölháborodásában, Budára 
vonult a királyi palota elé, hol a fenyegető kiáltá- 

Burgio szeptember 19-iki jelentése. Sajnos, javaslatait 
nem ismerteti tüzetesen. 

•) Krziczki lengyel követ október 6-iki jelentése. Acla 
Tomiciana. VII. 84. 

3ok hangzottak. »Nem akarunk -elveszni. Magunk fo- 
gunk gondoskodni megmentésünkről. Kardélre hány- 
juk a bajok okozóit !« ') 

Néhány nap múlva még lesújtóbb hír jött Szö- 
rény őrsége, Kállai János bán ellenzése daczára, 
alkudozásba bocsátkozott az ostromló had parancsno- 
kával, és szabad elvonulást biztosítva magának, a vár 
kapuit megnyitotta. 

Ezen esemény híre mély megdöbbenést idézett 
»elő. Voltak, a kik súlyosabb csapásnak tartották 
naint Nándorfehérvár elestét; mások állították, hogy 
most már Erdély is menthetetlenül elvész.^) 

Campeggio bibornok elkeseredve mondja, hogy 
Szörény elvesztése az egész kereszténységre szégyent 
hoz. Attól fél, hogy a magyarok vagy török hatalom 
alá jutnak, vagy békét kötnek és a barbár népnek 
megnyitják az utat a kereszténység szive felé. »Csak 
Isten segíthet rajtunk — úgy mond — ; a fejedelmek- 
től, kik Isten földi helytartója szavai előtt elzárják 
füleiket, semmit sem várhatunk !« ») 

A köznemesség, Szörény eleste hirére, a király 
-elé küldöttséget bocsátott. Szónoka, V e r b ő c z i föl- 
sorolta a veszteségeket, melyek az országot Lajos 
király és atyja uralkodása alatt érték. ^Felségednek — 
monda egyebek között — Magyarországon kivül van- 
nak egyéb országai, vannak fejedelmi rokonai, a kik- 

>) Krziczki lengyel követ október 6-iki jelentése. Acta 
Tomiciana. VII. 84. 

«) Guidoto 1524. október 11. és november 7-iki je- 
lentései. 

8) Campeggio október 1 5-iki jelentése. 

4* 

hez veszély idején menekülhet. De a mi sorsunk ezen 
ország sorsától elválaszthatatlan. « Fölhívta, hogy erős- 
kézzel ragadja meg a kormányt ; a nemesség buzgó 
közreműködésére számithat; ha azonban nem gon- 
doskodik róluk, magok fognak módot keresni, mint 
hárítsák el a végveszélyt, és boszút állanak azokon, a 
kik azt az országra hozták. 

A király nevében az esztergomi érsek így vála- 
szolt: »0 felsége fejedelmi kötelességeinek mindenkor 
lelkiismeretesen felelt meg. Ezentúl is mindent, a mi 
hatalmában áll, meg fog tenni Magyarországért, a 
mely egyéb országainál, rokonai- és barátainál kedve- 
sebb előtte. A csapásokat, melyek rajok nehezednek^ 
az ellenség hatalma okozta. Nehogy megújuljanak,, 
mindenét kész föláldozni, életét is koczkára fogja, 
tenni. Számít a rendek áldozatkész támogatására. « 

Ez a válasz nem nyugtatta meg a köznemessé- 
get. Elégtiletlenűl oszlott szét, szokás szerint választ- 
mányt hagyva hátra. Ez a köznemesség kivánataival 
öszhangzásban alkotta meg a végzéseket, a melyek- 
től a főrendek hozzájárulásukat, a király jóváhagyá- 
sát megtagadták.^) 



») Az országgyűlésről Guidoto október 11., Contarini 
(Velencze "bécsi követe) október 15., Krziczki október 6. s no- 
vember 11-iki jelentéseiben csak hézagos tiidósitásokat talá- 
lunk. Végzéseit nem ismerjük. Az 1525-iki rákosi országgyűlés^^ 
törvénykönyvének több példánya azt a czímet viseli : »Articull 
in conventu generáli pro festő Nativitatis B. M. V. anno 1524. 
editi . . . reformati.« Föltéve, hogy az 1525-iki rákosi gyűlés 
végzései csakugyan az 1524. szeptember 8-án tartott gyű- 
lés végzéseinek módositott kiadását képezik, nem vagyuilk 

Az országgyűlés tehát eredménytelen maradt. 
A lengyel követek, magyarországi tartózkodásuk első 
napjaiban, jellemző elégültséggel irják: »Az itteni 
állapotokhoz képest a mieinket Aiég szerencséseknek 
mondhatjuk!* Es visszatértök után úgy nyilatkoznak, 
hogy a magyarországi zavargások és lázongások le- 
<5sillapításával úgy jártak el, mint a sebbel, melyet 
rpszul gyógyítanak; beheged egy időre, de (csakha- 
mar ismét fbifakad és még inkább elmérgesedik. »A 
bajok ugyanazok, a melyekben mi szenvedünk; 
«őt súlyosabbak. Nálunk van fejedelem ; nálok a feje- 
delem árnyéka űl a trónon. A pártok ármányai, me- 
lyek minket rontanak, tőlök harapództak át hozzánk, 
nálok tehát mélyebb gyökeret vertek. A bajokat csak 
lázadás vagy külső támadás szűntetheti meg !« *) 

Az országgyűlés szétoszlása után, Lajos király 
Erdélybe készült, hogy ott összegyűjtendő sereggel 
Szörény visszafoglalására tegyen kísérletet, mielőtt a 
törökök megerősíthetnék. A pápai legátus megújította 
ajánlatát, hogy kétezer gyalogot fogad, ha a király 
személyesen táborba száll. Ferdinánd főherczeg három 
égyút, háromszáz puskát és lőpor-készletet küldött. 

Azonban a király csakhamar elejtette tervét, 
és sorsára hagyta Szörényt, melyet a törökök, Orso- 
vával együtt, egészen leromboltak.^) 



képesek kimutatni, hogy miben állottak a módosítások és 
mikép voltak formulázva az 1524. szept. 8-iki végzések. 

*) Krziczki 1524. október 6-án Budáról, november 28-án 
Krakóból írt levele. Acta Tomiciana. VII. 84. és 130. 

*) Campeggio október 15., Burgio október 21., novem- 
ber 8., 14. és 22-iki jelentéseik. 

Míg ekként az alsó Duna mentében a török 
ellenállásra nem talált, a horvátországi végvárak is- 
veszedelemben forogtak. Ferdinánd föherczegy 
mivel örökös tartományai biztonsága Horvátország^ 
megoltalmazásától függött, míg egyfelől áldozatkész- 
séggel segítette a horvát végvárakat az ellenállásban^ 
másfelöl azzal a gondolattal foglalkozott, hogy örökös^ 
tartományaihoz csatolja Horvátországot. Az 1523-it 
év nyarán rá akarta birni Lajos királyt, hogy a tar- 
tományt, a melyet megoltalmazni nem képes, engedje 
át neki. De ez ellen a magyar tanácsosok erélyesen 
tiltakoztak. ^) 

Ennek következtében a főherczeg más utat vá-^ 
lasztott czélja elérésére. Egyes horvát urakat igyeke- 
zett megnyerni, zsoldjába fogadni és váraik áténgedé- 
sere birni. így ezen (1524.) év nyarán gróf Zrínyi 
Miklóst, a szigetvári hős atyját, Bécsbe hívta meg^ 
vele novigradi és dobranivói várai átadása iránt 
alkura lépett.*) Sőt készületeket tett, hogy a horvát- 
országi elveszett várak visszaszerzésére hadjáratot 
indít, a mihez a pápai legátus is a szent^szék támo- 
gatását Ígérte. De az olaszországi háború színhelyén 
beállott fordulat ezen terveket meghiúsította.^) 



*) Massaro velenczei ügynök 1523. október 5-iki 
jelentése. 

«) Campeggio 1524. október 1 5-iki jelentése. — Az 
1524. október 22-ikén kötött szerződés a bécsi állami levél- 
tárban. Ferdinánd Zrínyivel ezüstbányái átengedése iránt is 
alkudozott. A magyar tanácsosok fölszólalása meghiúsitotta az. 
alkut. (Lajos 1524. deczember 29-ikén Ferdinándhoz, és ennek 
1515. január 3-án Lajoshoz írt levele a bécsi állami levéltárban.> 

3) Campeggio szeptember 23-iki jelentése. 

Campeggio Magyarországba jövetele. — Első fogadtatása. — 
Az ország belbajai orvoslására czélzó igyekezetei. — A csá- 
szári követ eltávolítását igyekezik kivinni. — Az esztergomi 
érseket törekszik megnyerni. -- Tomori Pál kalocsai érsek 
tevékenysége. — A pápai követek rábírják, hogy lemondását 
a főkapitányi tisztről visszavonja, és támogatják az ország 
védelmében. 

Campeggio bibornok-legatus, a nürnbergi biro- 
dalmi gyűlés után (1524. tavaszán), Ferdinánd fő- 
herczeg udvarához, Bécsbe költözött, hogy ott bevárja 
a következő birodalmi gyűlést, melynek még azon év 
őszén kellett megtartatni, hogy a függőben hagyott 
vallási kérdéseket megoldja. 

Azonban az olaszországi háború megújulása és 
Ferdinánd főherczegnek a háború színhelyére távo- 
zása után, be kellett látnia, hogy a gyűlés nem jő 
létre. így tehát az osztrák fővárosban való időzésének 
nem volt többé czélja ; sőt mióta az a hír, hogy a 
pápa a franczia király felé hajol, elterjedett, szemé- 
lyes biztonságát veszélyeztetve látta. ^) 

Ekkor Burgio nuntius azt a javaslatot terjeszté 
eléje, hogy Budára jöjjön, a hol a kereszténység ügyé- 

Campeggio 1524. november 4., 5. és 29-iki jelentései. 

nek több irányban szolgálatokat tehetett. A csehor-^ 
szági vallási bonyodalmak, valamint a lengyel király 
és a német lovagrend nagymestere között fönforg6 
viszály elintézésére a magyar királyi udvar alkalmas 
helynek kínálkozott. Ezenfölül a magyarországi bel- 
zavarok megszűntetésében és az ország védelmének 
biztosításában közreműködni szintén küldetése köré- 
hez tartozó föladat vala. A javaslatot tehát örömmel 
fogadta. 

Es Burgio ki tudta vinni, hogy Lajos királj 
formaszerűen meghívta őt udvarához.^) November 
végén, Nádasdi Tamás királyi titkár, — a későbbi 
nádor — Bécsbe küldetett, hogy a királyi meghivá 
iratot átnyújtsa. 

A legátus készséggel igérte megjelenését ; előre 
kinyilatkoztatva, hogy csak két hónapot (deczember 
és január) tölthet Budán. 2) Deczember 8-ikán kelt 
útra. Hajón indult, de a jégzajlás miatt, kocsin kel- 
lett folytatni útját, és tíz nap múlva érkezett a ma- 
gyar fővárosba. A király, udvarával, egy olasz mér- 
földnyi távolságra eléje ment, és a találkozásnál 
szívesen üdvözölte ; az esztergomi érsek latin beszéd- 
del fogadta. 

Deczember 21-én volt az ünnepélyes audientia. 
A bibornok beszédében előadta, hogy a király meg- 
hívásának örömest engedett, mert tudja, hogy segít- 
ségre és jó tanácsra Magyarország soha sem szorult 
inkább mint most. Ö szentsége a király iránt kiváló jó- 



*) Burgio november 1 6 -iki jelentése. 
*) Campeggio november 29-iki jelentése. 

akaratot táplál, és minden erejével azon van, hogy a 
szenvedett csapások megboszúlására vagy legalább 
enyhítésére képessé tegye. A magyar nemzet ereje -- 
úgy mond — nem hanyatlott még annyira, hogy az 
ellenségtől szenvedett sok veszteséget és méltatlansá- 
got megtorolni , vagy amennyiben ezt a keresztény 
hatalmak meghasonlása akadályozza, legalább azok 
megújulását gátolni ne bírná. Meg van bízva, hogy 
a szent-szék kincseit, tanácsát és tekintélyét fölajánlja- 
A királyt és a főrendeket inti, hogy erejöket for- 
dítsák az ország védelmére. Ha kötelességöket telje- 
sítik, ezzel a keresztény hatalmakat is áldozatkész- 
ségre lelkesítik. 

Az esztergomi érsek, a pápa ajánlatai- és a le- 
gátus megjelenéseért, a király nevében köszönetet 
mondott. ^) 

Campeggio mindenekelőtt a magyarországi ba- 
jok természetével és forrásaival akart megismerkedni. 
Csakhamar meggyőződött arról, hogy »Magyaror- 
szágban a közügyekkel senki sem gondol, minden a 
véletlenre van bízva, nincsen sehol igazság ;« minél- 
fogva az ország okvetetlenül elvesz, ha védelméről a 
nemzet haladék nélkül nem gondoskodik. Másfelől 
azonban nem kételkedett, hogy :i>jó kormány az orszá- 
got a legvirágzóbb állapotba hozhatja. « Ezért fölada- 
tául tűzte ki, hogy » fölnyitja a magyarok szemeit* 

A legfőbb nehézséget, fölfogása szerint, a ki- 
rály telhetetlensége és könnyelműsége « képezte. Az 



1) (Jampeggio 1524. deczember 29-iki jelentése, a mely- 
hez mellékelve van beszédének teljes szövege. 

ismeretes olasz közmondást alkalmazta rá: »oly jó 
ember, hogy semmit sem ér. « Es elkeseredéssel jegyzi 
meg: » Jaj az országnak, mely gyermeket ural.«i) 

Campeggio, társával a nuntiussal, az állapotok 
jobbrafordulásának föltételei- és eszközeiről elmél- 
kedve, a legelső teendőnek azt tartották, hogy azokat, 
a kik a gyenge királyra vészteljes befolyást gyakorol- 
tak, jó útra térítsék vagy az udvarból eltávolítsák. 

Ezek között a legveszélyesebb Brandenburgi 
öyörgy volt. De ez, mint a király rokona, oly állást 
foglalt el, a melyet közvetlenül érinteni nem lehetett. 
Ót elszigetelni, szövetségeseitől megfosztani, befolyá- 
sát ellensúlyozni kellett. Mellette, a királynéra és 
általa a királyra a legnagyobb hatással volt a csá- 
szári követ: Schönkircheni Schnaidpeck János, ki 
1523. őszi hónapjaitól kezdve állandón a magyar ud- 
varnál tartózkodott. A nemzeti párt előtt régtől fogva 
gyűlöletessé tette magát ; és a pápai követek ellensé- 
ges érzületét azzal is magára vonta, hogy Luther ta- 
nait és követőit pártolta. 

Campeggio, mielőtt Magyarországba jött, Bur- 
gio informátiói alapján, már azzal a kéréssel for- 
dult volt Ferdinánd főherczeghez , hogy császári 
bátyjánál követe visszahívását eszközölje. A föher- 
czeg maga is elismerte, hogy Schnaidpeck » lutherá- 
nus és kapzsi ember ;« de azzal mentegette magát és 
testvérét, hogy azon rósz tulajdonságai felől tudomá- 
suk nem volt, mikor Magyarországba küldöttek. ígérte. 



Campeggio 1524. deczember 29. és 1525. január 5-iki 
jelentései. 

hogy vissza fog hivatni, bár ez rögtön nem történhe- 
tik meg, mert alkalmas egyénekben, a kiket ilyen 
diplomatiai küldetésekre alkalmazni .lehet, szűköl- 
ködnek. ^) . 

Campeggio most Lajos királyhoz fordult, és 
Ígéretet eszközölt ki tőle, hogy a követ visszahivatá- 
sát maga fogja kívánni a császártól Ferdinánd föher- 
czegnél is ^önzetlen és lelkes császári követ« kül- 
detését sürgette, biztosan remélvén, hogy az, ha a pá- 
pai és lengyel követékkel egyetért, a királynét ve- 
zetve és általa a királyt a jó tanácsok következetes 
elfogadására késztetve, a közjó előmozdítására sokat 
tehet. 2) 

Nem kevésbbé fontos volt az esztergomi ér- 
seket megnyerni. Campeggio minden eszközt föl- 
használt, hogy őt önző politikája megváltoztatására 
birja. Keményen beszélt vele ; figyelmeztette, hogy ha 
az ország elvesz, az ő hatalmas állását is elveszti. 
Majd a bíbornoki méltóságot helyezte jutalmul kilá- 
tásba. Mindenekelőtt pedig odahatott, hogy az egy- 
házi állásával járó kötelességeknek megfelelve, az 
egyházi rendeket vegye föl. Erre rá is bírta. 



^) Campeggio 1524. novembex* 17-iki jelentése. Ebben 
egyebek között emliti. hogy október végén Lajos király, a fö- 
lierczeghez intézett sajátkezű levélben, panaszt emelt a követ 
ellen, hogy az esztergomi érsekkel az ország kizsákmányolá- 
sára szövetkezett, és a királyné szolgálatában egy megke- 
resztelt zsidót alkalmaztak, »a ki minden rosznak szerzője. « 

•) Campeggio 1524. deczember 29. és 1525. február 
8-iki, Burgio 1524. deczember 26. és 1525. február 6-iki je- 
lentései. 

A Rómából kieszközölt fölhatalmazás és dispen- 
satio megérkezése után, az 1525-ik év húsvéti ünne- 
peken, Campeggio Szálkáit előbb áldozárrá-, azután 
püspökké szentelte föl. Az érsek ezen szent szertartás 
alatt mélyen meg volt indulva, szemei könyekkel teltek 
meg. A bíbomok megragadta az alkalmat, hogy szi- 
véhez szóljon. Beszédet intézett hozzá ; figyelmeztette 
a veszélyekre, melyek Magyarországot és az egész 
kereszténységet fenyegetik ; " intette, hogy a veszélyek 
elhárítására tegyen meg mindent, a mi tőle telik. 
Szálkai fogadta, hogy kötelességét híven fogja telje- 
síteni. ^) 

Míg az esztergomi érseket hatalmi állása fön- 
tartásának érdekei vezették cselekvésében, Kalo- 
csa érseke, Tomori Pál, a hazafias áldozat- 
készség példányképe vala. Es benne a pápai követek 
az ország védelmének biztosítására czélzó föladatuk 
megoldásában hü munkatársat találtak. 

Bornemisza János iskolájában nevelkedve föl, 
az 6 szolgálatában, ifjúkorától fogva, vitézségével úgy 
a törökök, mint a lázadó pórok és a zavargó széke- 
lyek elleni harczokban kitüntette magát. Két jegye- 
sének, rövid időközben, hirtelen bekövetkezett halálát 
Isten hívó szózatának értelmezve, elhagyta a katonai 
pályát, és a szent-Ferencz-rend öltönyét vette föl. De 
az ország veszedelme csakhamar kiszólította magá- 
nyából. Nándorfehérvár eleste után, (1522.) a közne- 
messég sürgette, hogy a király Tomorit kalocsai 

Campeggio 1524. deczember 29., 1525. február 8., 
ápril 13. és 25-ik, Burgio 1525. ápril 1 3-iki jelentései. 

'érsekké és az alvidék főkapitányává nevezze ki. Lajos 
király e kivánatnak kész volt megfelelni. De Tomori 
vonakodott a magas állást elfogadni, és csak VI. 
Adorján pápa parancsszava előtt hajolt meg. ^) 

Kettős hivatásának lelkes buzgalommal felelt 
meg. A pápai tövetek jelentéseikben magasztalások- 
kal halmozták el erényeit és érdemeit. VII. Kelemen 
pápa pedig hozzá intézett levélben , elismerését és 
tiszteletét meleg szavakkal fejezte ki. 

» Lelkünk kimondhatatlan örömére értesültünk 
afelől, — igy szól — hogy mikor a török ellen kül- 
dendő sereg élére vezért kérésének, a választás Atya- 
ságodnak vitézség , katonai képzettség és ájtatosság 
által egyaránt kitűnő személyére esett. Miután ré- 
gebben katonáid szeretete környezett és az ellenség 
rettegésének tárgya valál , a dicsteljesen megfutott 
hadi pályáról lelépve, a szent-Ferencz-rend kolosto- 
rába zárkóztál el, hogy st, Magasságbeli szolgálatának 
szenteljed életedet. Onnan kiszólíttatván ... a kalo- 
-csai egyház főpapjává és a hadsereg vezérévé nevez- 
tettél ki, hogy híveidet, a kiknek lelki kormányát ve- 
zeted, egyúttal a hitetlen ellenségtől is megoltalmaz- 
zad . . . Az Ur mintegy saját családja köréből bocsá- 
tott ki hívei vezetésére, ellenségei leküzdésére. Ma- 
gyarország iránti szeretetünk által indíttatva, örven- 
dezünk az IJrban, a kinek hálát adunk jótéteményei- 
ért. Es érzelmeink sugalmazását követve, bár szüksé- 
gét nem látjuk, intünk, hogy a szent hit és hazád 
javáért ezentúl is, mint ekkorig, buzgólkodjál. Most, 

') Életrajza megjelent e sorok írójától a Századok 
1881-ik évi folyamában és különnyomatban. 

mikor Isten a főpásztor és hadvezér kettős méltósá- 
gával földíszített, áhítatosan és erényesen végezzed 
életedet, mely Istennek vala szentelve mindenkor . . • 
Erényeid szemeink előtt fognak lehegni és minden 
alkalmat megragadunk, hogy állásod díszét emeljük^ 
Az Űr áldjon, oltalmazzon és vezéreljen az ő szent 
neve és hite védelmében.* ^) 

Burgio híven támogatta Tomorit tanácsa- és 
befolyásával. Viszont az érsek folytonosan értesítette 
tevékenysége felől ; tudomására hozta a kémei- és ügy- 
nökeitől kapott híreket ; de ezek megítélésében nem 
járt el kellő kritikával, minélfogva gyakran keltett 
indokolatlan rémületet és alap nélküli reményeket. 2) 

Campeggio bibornoknak, néhány nappal Ma- 
gyarországba érkezése után, alkalma nyílt érintke- 
zésbe lépni vele. 

Tomori az 1525. év első napjaiban Budára jött^ 
és mivel hadai zsoldjának kifizetését és a véghelyek- 
nek a szükségesekkel való fölszerelését régóta* ered- 
ménytelenül sürgeté, főkapitányi tisztéről lemondott.^) 

A két pápai követ mindent megtett, hogy őt 
elhatározása megmásítására bírja. De egyszersmind 
lemondását eszközül használták föl, hogy az udvarra 
pressiót gyakoroljanak. Abban állapodtak meg, hogy 
Tomori ragaszkodni fog lemondásához; előrelátták,. 



») Az 1 524. február 8-án kelt bréve a pápai Begestákban , 
Kiadva Katonánál. XIX. 430. 

*) Ezen hireket a nuntius megirja Rómába. Az első tudó- 
sítás 1524. november 8-iki jelentésében. 

«) Campeggio 1525. január 25-iki jelentése, a melyben 
magasztalva szól Tomori felöl. 

hogy az urak az ö közbenjárásukat fogják kérni ; mire 
csak azon föltétel alatt vállalkoznak, ha a kormány 
Tomorit a véghelyek sikeres védelmére képessé teszi. *) 

A terv sikerfiit. Úgy történt, amint kiszámították. 
És a kormány valóban szokatlan erőfeszítésre szánta 
el magát ; Tomori hadi népe (500 gyalog, 300 lovas és 
1000 sajkás) számára, néhány nap alatt, tizenhárom 
ezer forintot fizetett ki.*) Az urak pedig Ígérték, hogy 
bandériumjaikat Péterváradra küldik. Ekkor azután, 
Campeggio fölsz61ítására„ Tomori kijelentette, hogy 
áHomására visszatér. ^) 

A legátus, ugyanakkor, a király kérésére, kész- 
nek nyilatkozott, hogy a pápai segélypénzből egyelőre 
300 gyalog, később pedig, ha, Tomori újabb segítsé- 
get sürget, 200 gyalog vagy huszár kiállítására költ- 
séget ad. De kinyilatkoztatta, hogy a nuntius szemé- 
lyesen meggyőződést fog szerezni magának az iránt, 
vájjon a főrendek zászlóaljai csakugyan ott vannak-e 
Péterváradon. 

A 300 pápai gyalog csakhamar föl volt szerelve. 
Es a kis csapattal Tomori február másodikán útra 
kelt. A bíbomok budavári lakása ablakaiból szemlélte 
indulásukat, míg a Duna partján egybegyűlt nép ma- 
gasztalta a pápát, a ki a végső szükségben el nem 
hagyja az országot. *) 

^) Burgio 1525. január 5-iki jelentése. 

") Az 1525. évi királyi számadások könyve. (Történelmi 
Tár. XXn. 49—53.) 

») Campeggio 1525. február 8. és Burgio február 6-iki 
jelentései. 

*) Campeggio 1525. február 8-iki jelentése. A 300 gya- 
log háromhavi zsoldja 1946 forintot igényelt. 

MA6TAR0B8ZÁO A MOHÁCSI VÉSZ ELŐTT. 5 

Mig Tomori az ország határai megoltalmazása 
érdekében a pápai követek közbenjárását és támoga- 
tását igénybe vette, bizalmas közléseivel reményt kel- 
tett, hogy az ország elvesztett végvára, Belgrád, fegy- 
veres erőfeszítés nélkül visszaszerezhető lesz. 

Ezen vár parancsnoka, Balibég, kevéssel ezélőtt 
meglepő üzenetet küldött az érseknek. Atyjától tudja 
— úgy mond — hogy neki Magyarországban rokona 
volt, derék és vitéz férfiú, a kinek neve Tomori Pál ; 
»ha te vagy az, tudasd velem, mert akkor testvérem 
vagy ;« és fölhívta, lépjen vele összeköttetésbe. 

Az érseknek tudomása volt arról, hogy elei Bosz- 
niából vándoroltak be, és hogy a renegát Balibég is 
onnan származik. Ezért üzenetének fontosságot tulaj- 
donított, és abból merész következtetéseket vont le. Azt 
hitte, hogy Balibég — akinek a portán hatalmas ellen- 
ségei vannak — nagy dolgon töri a fejét, talán a szul- 
tántól elpártolni és ősei hitére visszatérni szándékozik. 

Reményeiben a pápai követek osztoztak. » Talán 
Isten ez úton sk^r rajtunk segíteni,* jegyzi meg Cam- 
peggio. Fölhívta Tomorit, hogy a levelezést Balibég- 
gel folytassa, és ha őt Belgrád átadására pénzzel 
lehetne rábírni, kész volt a szükséges összeget rendel- 
kezésére bocsátani, » Jobb czélra — úgy mond — a 
pápai pénzt nem lehetne fordítani. « *) 

Tomori később csakugyan Balibéggel, szoros 
titokban, tárgyalásokat indított meg. *) De eredmény 
nem mutatkozott. Es valószínű, hogy Balibég közele- 



Burgio 1525. január 20. és Campeggio január 22-iki 
ielentései. 

■) Burgio 1525. ápril 6 -iki jelentése. 

dése ármány volt, oly czéllal, hogy a magyarokat köny- 
nyelmű tétlenségökben megerősítse. 

Mindazáltal Tomori ezen idő alatt is gondosan 
őrködött az ország déli határszélei fölött. A törökök 
terjeszkedését meggátolta, sőt a magyar név hajdani 
varázsát fölújítva, időnkint török területre betörése- 
ket intézett ; a királyi párnak és a pápai követeknek 
többször török foglyokkal kedveskedett, ^) 



») Campeggio 1525. ápril 25-iki jelentése. 



í- 



MÁSODIK FEJEZET. 

A Károly császár és Ferencz franczia király közötti háború. 

— A szentszék álláspontja. — Burgio fejtegetései a szentszék 
olaszországi politikájáról. -— Magyarország mint közvetítő a 
hadakozó felek kibékitésében. — A német lovafirend és a len- 
gyel király közötti viszály. — Magyarország mint közbenjáró. 

— A nagymester Budán. — A porosz fejedelemség meg- 

alakulása. 

VI. Adorján és VIL Kelemen pápák esdekléseí 
és fenyegetései a keresztény hatalmak között a békét 
nem állították helyre. A Károly császár és 
Ferencz franczia király között öt év előtt 
kitört háború nem szűnt meg dúlni, sőt válságosabb 
fordulatot vett 

Az 1524rik esztendő első felében a diadalmas 
császári hadak a francziákat egész Olaszországból ki- 
szorították, és a háború színhelyét Francziaországba 
vitték át. De Marseille ostrománál a szerencse elpár- 
tol tőlök. Szeptember végén a merész vállalattal föl 
kellett hagyniok. Ugyanakkor Ferencz király, újon 
szervezett sereg élén, az Alpokon átkelt, és ellensze- 
gülésre nem találva, néhány hét alatt Felső-Olasz- 
országban újra erős állást foglalt. 

A hosszan tartó küzdelem kimenetele most a 
szent-szék magatartásától függött. VII. Kelemen, a 

császár hatalmának túlterjeszkedésében veszélyt látva, 
mindinkább a franczia király felé hajolt, és vele, Olasz- 
országba érkezése után, titkos egyezségre lépett. E 
szerint tehát érdekében állott megakadályozni azt, 
hogy Magyarország a császárral szövetkezzék és en- 
nek hatalmát gyarapítsa. 

De a bibornoki coUégium és a pápai diploma- 
ták nagy része a szentszék beavatkozását a két vetély- 
társ versengésébe, és 11. Gyula harczias politikája meg- 
újulását nem szívesen látta volna. Campeggio és Bur- 
gio is ezek sorába tartoztak. 

Á legátus, mikor a franczia királylyal létrejött 
öiegegyézés felől tudomást nyer, azt örömmel üdvözli ; 
de egyedül azért, mert reméli, hogy most már a pápa 
a császárt állandó béke megkötésére könnyen reá- 
birhatja. ^) 

Burgio a szentszék világtörténelmi hivatása- és 
Olaszország nagyságáért egyaránt lelkesedett. Olasz- 
országnak külső befolyástól független, szövetséges 
állammá alakulása, élén a pápával, képezte eszmé- 
nyét, melynek valósítása módjáról nézeteit ez alka- 
lommal tüzetesen kifejtette. 

Érdekes fejtegetéseiben elismeri, hogy a pápa 
helyzete nehéz és veszélyes; mert ha a császár győz, 
uralomvágyának túlkapásai ellen Olaszországot senki 
sem biztosíthatja ; ha pedig a franczia király győz, 
Nápoly és Sicilia elfoglalásában senki sem gátolhatja. 
Ezen tényállásból azt a tanúságot vonja le, hogy a 
pápának egyik félhez sem tanácsos csatlakoznia, mert 
az iránt, hogy a szövetség megkötésekor elvállalt köte- 

*) Campeggio 1525. február 8-iki jelentése. 

lezettségeket a győztes megtartja, senki sem kezes- 
kedhetik. Mivel pedig a két fél kibékítésére irányuló 
kisérletek sikert nem Ígérnek : — nézete szerint — 
leghelyesebb a semlegesség politikája. A 
pápa és a többi olasz fejedelmek várakozó állást fog- 
laljanak el ; az alatt egymás között lépjenek frigyre, 
gyűjtsenek pénzt és hadakat. A *barbárok« ám gyen- 
gítsék egymást harczaikban, és zúzzák be fejőket köl- 
csönösen. Akármelyik győz, a diadalt drágán fogja 
megvásárolni, és kimerülve hagyja el a csatatért; 
ellenben Olaszország megőrzi erejét. így azután a 
győztes fél kényszerítve lesz hatalomvágyát korlá- 
tozni és a pápa kivánatait tekintetbe venni. Olasz- 
ország nem fogyott még ki erejéből ; ha egyesül, bár- 
kinek ellenállhat. A pápa tehát csak Olaszországgal 
gondoljon. Ha már a keresztény országok között dúló 
harczokat nem szűntetheti meg, legalább Olaszorszá- 
got egyesítse. Az egyesűit Olaszország élén hatalmas 
állást foglalhat el, és még a törökök erejének meg- 
törésére is képessé válhatik. ^) 

A pápa nem osztozott egészen nuntiusa fölfogá- 
sában. A harcz színhelyén a neutralitás megóvását 
kivihetetlennek tartotta. Mindazáltal tényleges részt 
venni óvakodott a háborúban. Még egy kísérletet tön, 
hogy a hadakozó feleket kibékítse. Es ehhez a ma- 
gyar király közreműködését óhajtotta megnyerni. 2) 
Kivánatát a budai udvarnál készséggel teljesítették. 
Brodarics István pécsi prépost Rómába kül- 



') Burgio 1524. decz. 28-iki jelentése. 
•) Burgio 1525. február és Campeggio február 8-iki 
jelentéseik. 

detett, azon megbízással, hogy útközben úgy Ferdi- 
nánd főherczeggel, mint Ferencz királylyal a béke 
föltételei iránt értekezzék. 

A magyar követ épen indulni készült, mikor a 
tudósítás megjött, hogy a császári hadak Paviánál 
döntő győzedelmet arattak és a franczia királyt fog- 
lyul ejtették. A két vetélytárs kibékítése most még 
könnyebbnek Ígérkezett. Brodarics, útközben, fölke- 
reste a királyi foglyot, és uralkodója részvétét tolmá- 
csolva, közbenjárását ajánlotta, melyet az hálásan 
fogadott. Majd Rómába érkezvén, előterjesztésére, a 
pápa Salviati bibornokot Spanyolországba küldötte, 
hogy Károly császárral a béke helyreállítása ügyében 
tárgyaljon. Brodaricsnak is vele kellett volna menni ; 
de visszahivatott Magyarországba. A pápa és Lajos 
király közbenjárása csakhamar létrehozta a madridi 
békét. ^) 

Miként Európa déli részében, főleg a császár 
és a franczia király versengése vette igénybe a szent- 
szék és diplomatái figyelmét; éjszaki Európában a 
lengyel király és a német lovagrend 
nagymestere között fönforgó ellenségeskedés 
volt a legfontosabb esemény, mely a porosz állam 
létrejöttét előkészítve, világrészünk vallási és politikai 
viszonyainak alakulására döntő befolyást gyakorolt. 

A mai Poroszország területén a XUI. század 
kezdetétől uralkodó német lovagrend, a Lengyelor- 
szággal folytatott tartós háborúban legyőzve, a thomi 



') Brodarics levele Eómából a lengyel királyhoz 1525. 
július 4-én. Es az esztergomi érsek előterjesztése ezen ügyek- 
ről. Acta Tomiciana. VII. 304—6. 

békekötés alkalmával(1466)elismerte a lengyel korona 
fönhatóságát. A rend nagymesterei hűbéri viszonyba 
léptek a lengyel királyokhoz ; de rövid idő multával 
ismételten kísérletet -tőnek arra, hogy a kényszerűség 
nyomása alatt létrejött viszony bilincseit széttörjék. 
Es Albrecht brandenburgi őrgróf, mikor 1511- 
ben nagymesterré választatott, a hűbéri esküt meg- 
tagadva, souverain jogokat vett igénybe. 

Miksa császár eleinte a német rend érdekében 
működött, és annak a német birodalomhoz való tar- 
.tozását vitatta. De 1515-ben, mikor Pozsonyban II. 
Ulászló magyar királylyal és Zsigmond lengyel ki- 
rálylyal találkozott, magatartásában fordulat állott 
be. A magyar korona megszerzésére czélzó tervei 
valósításához a lengyel király támogatását biztosí- 
tandó, vele egyezséget kötött, melynek megállapodá- 
sai szerint, a lengyel király és a lovagrend között 
fönforgó vitás ügy, eldöntés végett, a császár- és a 
magyar kitólyból, valamint a két király cancellárjai- 
ból alakított békebíróság elé utasíttatott. 

Ez a bíróság nem űlt össze. Es Miksa halála 
után a lengyel-porosz háború újra kitört (1519). 

Lajos király ekkor nehéz helyzetben volt. Mind- 
két hadakozó félhez közel rokonsági viszonyban állott. 
Ezért habár Zsigmond királynak 1200 fegyveresből 
álló hadosztályt küldött segítségül, ismételve aján- 
lotta föl közreműködését a béke létrehozására. 

Csak 1521 elején érte el czélját Négy évre fegy- 
verszünet köttetett, melynek tartama alatt Károly csá- 
szár, vagy távollétében Ferdinánd főherczeg, és Lajos 
király mint birák, Láng Máté salzburgi érsek és 

György szász herczeg, Bakocs Tamás esztergomi érsek 
és Szakmári György pécsi püspök, mint társbirák, a 
vitás kérdéseket eldöntik.^) 

Lajos király a feleket és bírákat, az ügy tár- 
gyalásáia, ismételve meghívta. Azonban majd az egyik, 
majd a másik fél részéről akadályok merültek föl. 
Ezért mikor a fegyverszünet lejárata közeledett, meg- 
hosszabbitásán fáradozott.^) 

Törekvéseiben nem egyedül a rokoni érzés su- 
galmazását követte ; országa érdekei is szemei előtt 
lebegtek. A lengyel király részéről a törökök ellen 
hathatós segítséget csak azon esetre remélhetett, ha 
nem kell erejét a német lovagrend ellen fordítania. 
Es a nagymester szintén igérte, hogy mihelyt a béke- 
ség biztosítva lesz, a német lovagrend, az alapító által 
kitűzött rendeltetésének megfelelően, a hitetlenek 
elleni harczot fogja föladatául kitűzni.®) 

És épen ez oknál fogva, hogy a két fejedelem 
fegyvereit, melyeket egymás ellenében használtak, a 
kereszténység közös ellenségére irányozhassák, Lajos 
királyt közbenjárói tevékenységében a budai udvarnál 
tartózkodó pápai követek hathatósan támogatták 

De emellett a szent-szék diplomatiáját más 
érdekek is vezették. VIL Kelemen az éjszak-európai 
államokra kiváló figyelmet fordított. Már uralkodása 
első esztendejében tárgyalásokat indított meg a mosz- 
kvai fejedelemmel, a ki népeinek a római egyházhoz 



Voigt. Geschichte Preussens. IX. 476—632. 
■) Lajos- király levelezése az Acta Tomiciana VII. köte- 
tében. 17—82. 

») Voigt. i. in. 643. 

való visszatérését helyezte kilátásba, s a királyi koro- 
nát kivánta jutalmul. A pápa ezért legátust küldött 
Moszkvába.^) 

De a legnagyobb súlyt Lengyelországra helyezte, 
melynek királya vallásos buzgóságát számos ténynyel 
igazolta, és a reform átió terjedése ellen hatalmas 
védgátul szolgált. A pápa azon volt, hogy viszonyát 
a lengyel királyhoz mind szorosabbá tegye. Zsigmond 
király neje, SforzaBona milanói herczegnő igényeit a 
Bari-herczegségre melegen fölkarolta.^) 

És mikor 1524 nyarán Burgio Lengyelországba 
ment, azt a megbízást is vitte magával, hogy Hedvig 
herczegnő kézét a mantuai herczeg részére megnyerje. 
A nuntius ez ügyben is szokott buzgalmával és ta- 
pintatával járt el. Míg a király irányában a politikai 
előnyöket hangsúlyozta, az ifjú herczegnöt hízelgő 
bókokkal igyekezett megnyerni. »0 szentsége — monda 
neki egy ízben — Olaszországot azon veszteségért, 
melyet szenvedett, mikor onnan hozott a lengyel ki- 
rály ő felsége királynét, azzal akarja kárpótolni, hogy 
viszont ő szentsége Lengyelországból akar fejedelmi 
hölgyet szerezni Olaszországnak*.®) 

A pápa ismételve buzdította leveleiben Lajos 
királyt és tanácsosait, hogy a lengyel király és a né- 
met lovagrend között állandó békét hozzanak létre. 

Burgio 1524 augusztus 17-, november 16-, deczember 
30-, 1526 január 14-iki jelentései. V. ö. Acta Tomiciana. VII. 21. 

«) Burgio 1524 július 18-iki jelentése. V. ö. Acta Tomi- 
ciana. VI. 93. 

3) Ezt Burgio később beszéli el, 1525 november 16-iki 
jelentésében. 

Követeit is utasította, hogy ezen irányban működ- 
jenek.^) 

Ezzel egy fenyegető veszély elhárítását is czélba 
vette. Ugyanis attól . kellett tartania, hogy Albrecht 
őrgróf, a nagymester, a bonyodalmak csomóját, ha 
békésen megoldania nem sikerül, a reformátióhoz 
csatlakozva fogja kettévágni. Luther követőivel bizal- 
mas viszonyban állott, és már is foglalkozott azzal a 
tervvel, melyet Luther ajánlott neki, hogy a német- 
rend terűletét világi fej^edelemséggé alakítja.*) 

Azonban terve valósítását óvatosan készítette 
elő, és egyelőre titokban tartotta. Sőt Campeggio 
bíbornokhoz intézett iratában, a hithűsége ellen nyi- 
latkozó gyanút eloszlatandó, hü ragaszkodását a szent- 
székhez hangsúlyozta.^) 

Az 1524-ik év október végén, Albrecht őrgróf 
személyesen Budára jött, a hol testvére György őr- 
gróf, a király egyik gyámja és nevelője, az udvar jó- 
akaratát és pártfogását biztosította részére. Ezen 
barátságos viszonyt Mária királynéval folytatott bi- 
zalmas levél-váltással ápolni, és Lajost a római király- 
sággal kecsegtetvén, az érdekek közösségének kap- 
csaival szorosabbá és állandóvá tenni igyekezett.*) 



') így az 1524 október 19-én Lajoshoz, az esztergomi 
érsekhez, 1524 november 3-ikán Burgiohoz intézett brévék a 
vatikáni regestákban. 

«) Voigt i. m. 689 és 730. 

») Campeggio 1524 augusztus 22-iki jelentése, melyből 
látjuk, hogy a legátus az Őrgróf contestátióinak hitelt adott, és 
a vádakat a lengyel udvar gyűlölete által sugallt rágalmaknak 
tartotta. 

*) A nagymester, a római királyságra vonatkozó ajánla- 

íjajos király ekkor a lengyel-porosz békebiró- 
ságot a következő év január 6-dikára Pozsonyba hívta 
össze, oly módon, hogy a fejedelmek, magok helyett, 
teljhatalmú biztosokat kiildhessenek.^) 

A nagymester, a mint Budáról országába visz- 
szautazott, Bécsben Campeggio bíbomokot fölkereste, 
és kérvén őt a Pozsonyban leendő megjelenésre, biz- 
tosította, hogy kész minden tisztességes föltétel elfo- 
gadására. A bíbomok ígérte, hogy a pozsonyi tárgya- 
lásokról nem marad el; megnyugtatta őt a pápa 
jóindulata iránt, de egyúttal megütközését fejezte ki 
a fölött, hogy a samlandi . püspök, kit a nagymester, 
távolléte idejére, helytartójává rendelt, nyilvánosan 
eretnek-tanokat hirdet, és fölhívta, hogy ezen merény- 
letet ne hagyja büntetlenül. A nagymester azt vála- 
szolta, hogy ő szentsége mindig számíthat engedel- 
mességére, és mint jó keresztény, kötelességét teljesí- 
teni fogja. 

Néhány nap múlva a nagymester a legátushoz 
átküldötte levelét, melyben a lutheránus szellemű püs- 
pököt szigorú szavakkal rendreutasítja. 

^Meglátjuk, lesz-e foganatja!* jegyzi meg a 
legátus kétkedve.^) És bizalmatlansága indokolt vala, 
mert Albrecht őrgróf, a legátusnak bemutatott levél- 



tát, 1524 nyarán, Schlick István által közlötte Lajossal. (Voigt 
730). Albrecht és Mária levelezését idézi Voigt 677 és 702. Má- 
riának Albrechthez intézett egyik bizalmas, enyelgő hangon 
irt levele a müncheni áUami levéltárban. 

*) Burgio 1524 október 31- és november 16-iki jelentései. 
— Lajos királynak 1524 november 3-án és 21-én a lengyel ki- 
rályhoz irt levelei. Acta Tomiciana. VII. 87. 88. 

•) Campeggio 1524 november 1 7 -iki jelentése. 

lel egyidejűleg, a samlandi püspökhöz, egészen ellen- 
kező értelemben, magánlevelet intézett.^) 

A bíbornok mindent megtett, hogy a pozsonyi 
összejövetel létrejöttét biztosítsa, különösen pedig, 
hogy a lengyel királyt személyes megjelenésre bírja. 2) 

Azonban Zsigmond király tagadó választ adott, 
azzal az indokolással, hogy ő szilárd alapon nyugvó 
jogigényei megvizsgálásához csakis azért adta bele- 
egyezését, mert a császár, a magyar király és Ferdi- 
nánd föherczeg teljes bizalmát bírják ; ellenben kép- 
viselőikre a nagyfontosságú úgy eldöntését nem bír- 
hatja ; egyébkint, ha ez az akadály nem is forogna 
fönn, a pozsonyi összejövetel határnapja oly közel van, 
hogy addig a lengyelországi rendek hozzájárulását 
nem eszközölhetné ki.^) 

Ennek következtében, bár a nagymester és több 
német fejedelem követei Pozsonyba érkeztek, a béke- 
bíróság nem alakúihatott meg.*) 

Lajos király élénk sajnálattal látta meghiúsulni 
igyekezeteit. »A mi szemeink előtt — írja a lengyel 
királynak — csak egy czél állotta hogy országunk és 
az egész kereszténység válságos helyzetében, Felséged 
és a nagymester között a háború megújulása veszélyét 
elhárítsuk ; meg lévén győződve a felől, hogy Felséged 
Lengyelország régi ellenségei, a törökök, tatárok 



í) Voigt 732. 

■) Campeggio 1524 november 29-, és Burgio deczember 
6-iki jelentései. 

«) Zsigmond levele (dátum nélkül közölve) Acta Tomi- 
ciana Vn. 89. 

*) Voigt 736. 



78 MÁSODIK KÖNYV. 

és muszkák, támadásainak nem állhat ellen, ha a 
nagymesterrel is háborút folytat. Ezen háború a törö- 
köknek is alkalmat szolgáltat, foglalásaik terjeszté- 
sére «. Azon kérelemmel fordul hozzá, hogy ha már. a 
békebíróság az állandó békét nem létesítheti, legalább a 
fegyverszünetet három esztendőre hosszabbítsa meg. ^) 

Lajos király reméllette, hogy Ferdinánd föher- 
czeg közreműködésével, a nagymestert a fegyverszünet 
meghosszabbítására könnyen rábírhatja. Albrecht 
őrgróf, hosszú ellenállás után, beleegyezett ugyan, de 
oly föltétel alatt, melyről biztos lehetett, hogy Budán 
nem fogják elfogadni : hogy azon esetre, ha a lengyel 
király a fegyverszünetet visszautasítja, Lajos király 
köteles legyen ellene fegyvert fogni, a legátus pedig 
az egyházi büntetéseket alkalmazni. 

E nyilatkozattal egyidejűleg jött meg Budára 
Krakkóból az értesítés, hogy a lengyel király nem 
hajlandó a fegyverszünet meghosszabbítására, és el 
van határozva a háborút megújítani, az őrgrófot el- 
űzni, a német lovagrendet reformálni.. 

A pápai legátus, ki a fegyverszünetet éa béke- 
séget mindig csak »kisebb rosz« gyanánt tekintette, 
éa »a lutheránus nagymestertől jót nem várt«, a len- 
gyel király elhatározását örömmel üdvözölte, és a 
nagymester által kikötött föltétel elfogadását határo- 
zottan visszautasította. Ugyanakkor a nagymestert 
értesítette, hogy a pápa parancsára, a samlandi püs- 
pök ellen, a kánonok értelmében, pert fog indítani.^) 



») Lajos király 1525 január 12-iki levele. Acta Tomiciana 

vn. 161. 

*) Campeggio február 8-iki jelentése. 

A nagymester még nem látta elérkezettnek az 
alkalmas időpontot, hogy az egyháztól való elszaka- 
dását nyíltan keresztülvigye ; ezért mentegető levelet 
írt a bíbomoknak ; arra utalt, hogy régóta távol van 
Poroszországtól, és nem tudja, mi történik ott ; az 
egyház ellen elkövetett sérelmek fölött sajnálatát fe- 
jezte ki ; Ígérte, hogy a bűuösök megfenyítése iránt 
intézkedni fog, híven teljesítendi a keresztény fejede- 
lem minden kötelességét, és azon lesz, hogy a pápa 
haragját többé ne vonja magára ; de mérséklettel kell 
eljárnia, nehogy alattvalói föllázadjanak, és az egy- 
háztól elszakadj anak.i) 

Lajos király a békés kiegyenlítésre még egy kí- 
sérletet tőn, és e czélból titkárát Statilio őrsi pré- 
postot küldötte Krakkóba. Yele egyidejűleg György 
brandenburgi őrgróf és [Frigyes liegniczi berezeg, a 
nagymester megbízásából, a lengyel udvarhoz érkeztek. 

A tárgyalások most csakhamar kedvező folya- 
matot vettek, mert a nagymester, hogy a saecularisa- 
tió rég ápolt tervét valósíthassa, kész volt azon áldo- 
zatra, melytől eddig idegenkedett: a souverainitás 
föláldozására. Albrecht őrgróf ápril 2-án személyesen 
megjelent a lengyel fővárosban. 

A nagymester a létrejött szerződésben kötelezte 
magát, hogy a hűségi esküt leteszi, a lengyel korona 
fönhatóságát elismeri, és háború idején a lengyel ki- 
rálynak személyesen visz segítséget ; a lengyel király 
pedig beleegyezett, hogy Poroszország, a német-rend 



*) Albrecht örgrófnak 1525 január 24-én Budán kiállí- 
tott nyilatkozata. Voigt 738, 

területe, a brandenburgi ház örökös fejedelemségéTé 
váljék, mely Albrecht és testvérei fiá^a kihaltával, 
Lengyelországra száll. ^ 

Zsigmond, mikor ezen eredményről a magyar 
királyt tudósítja, kiemeli, hogy a főok, a miért úgy ő 
maga, mint a lengyelországi rendek, a békét megkö- 
tötték : Magyarország veszélyes helyzete és az az óhaj- 
tás, hogy megmentésére fordíthassa erejét.") 

A pápai legátus a békekötés föltételeiről meg- 
döbbenve értesült. »Nagyobb fájdalmat — jegyzi meg 
— fia halála sem okozott volna«.^) 

Burgio a békekötést szintén súlyos csapásnak 
tartotta ; előrelátta, hogy a nagymester által kivívott 
eredmény a lutheránusokat és csehországi pikardokat 
kitartásra fogja buzdítani. Mivel pedig azt hitte, hogy 
a lengyel királyt engedékenységre a császár olaszor- 
szági győzelmei hajlították, mert a hatalmában meg- 
ingatott szent-szék támogatásában nem bízott : azon 
reménynyel kecsegtette magát és a szent-széket, hogy 
a pápa és a császár között helyreállott jó viszony még 
változtathat a dolgon ; arra is számított, hogy mivel 
a császár és a német birodalom a lovagrend saecula- 
risátióját rósz néven fogják venni, a császár nyomása 
alatt, a lengyel király visszavonja engedményeit*). 

Azonban ezen reményeivel is csakhamar folkel- 

>) Voigt 750. 

«) Zsigmond válasza Statilio előterjesztésére, 1525 ápril 
12-én. Acta Tomiciana. VII. 242. 

«) Campeggio ápril 2 5-iki jelentése. 
*) Burgio ápril 26-ki jelentése. 

lett hagynia. Május elején Statilio meghozta a hirt, 
hogy a császár a saecularisátiót jóváhagyta.*) 

A pápai követek fölismerték a veszélyeket, me- 
lyek a bevégzett tényből a katholika egyházra szár- 
mazni fognak ; egyszersmind jós szellemmel előrelát- 
ják, hogy »a porosz fejedelemből a lengyel korona 
hatalmas ellensége fog válni «. 2) 



Campeggio május 8-iki jelentése. 

*) Campeggio május 26-iki jelentése. — Burgio fájdalom- 
mal tapasztalta, hogy Albrecht fejedelem és a. magyar udvar 
között a jó viszony nem szakadt meg. Az előbbi (1525) augusz- 
tus végén látogatást tett Budán. Jövetelének indoka iránt kü- 
lönféle,xjombinátiókat tettek. » Annyi bizonyos — jegyzi meg a 
nuntius — hogy nem jó ügyben jár«. A következő év elején. 
mikor Poroszország lázadások színhelyévé lett, Lajos király 
néhány száz gyalogot küldött Albrecht segítségére, egy (ittál íi 
császárnál és Ferdinánd föherczegnél közbenjárt, hogy a láza- 
dókat ne segítsék. (Burgio 1525 augusztus 30, szeptember 13, 
október 10, 29, november 16, 30, és 1526 márczius 12-iki jelen- 
tései). 

A vallási küzdelmek Csehországban. — Szálkai László terve az 
Titraquistáknak a kath. egyházba való visszavezetése iránt. — 
VII. Kelemen pápa e tervet fölkarolja. — Az alkudozások meg- 
indítása. — A csehországi rendek követsége Budán. — Tár- 
gyalások Oampeggio bíbornokkal. — Az alkudozások megsza- 
^ kítása. 

A németországi egyházi szakadás terjedésével 
szemben, az egyház fejének és hiveinek némi kárpót- 
lást Ígért a Csehország vallási állapotaiban je- 
lentkező fordulat, melynek előkészítésében a Budán 
tartózkodó pápai követek és az esztergomi érsek a 
főtényezők. 

Csehország, a hussziták föllépése óta, folytonos 
vallási mozgalmak színhelye volt. Az utraquisták 
(kelyhesek) és a pikardok (cseh testvérek) küzdelmei 
a katholika egyházzal és egymás között szüntelenül 
megújultak. A bázeli zsinaton létrehozott vallási békét 
egyik fél sem fogadta el. Sőt Podjebrad György ural- 
kodása alatt a bajok még súlyosbodtak. — 1485-ben a 
katholikus és kelyhes rendek, harminczöt év tarta- 
mára, fegyverszünetet kötöttek ; de ez sem biztosította 
az országnak a vallási béke áldásait. 

Ezalatt a kelyhesek felekezetének a kath. egy- 

házba Taló visszavezetésére ismételve kiséjletek tör- 
téntek, anélkül, hogy eredményre vezettek volna. ^) 
Ezen tárgyalások mindazáltal a katholikus és utra- 
■quista rendek közeledését, ,majd szövetkezését a pikar- 
dok ellen, vonták magok után.^) 

IL Lajos király trónralépte után a régi ellen- 
tétek megujultak, sőt Luther tanításának terjedése 
Csehországban, a visszavonás űj magvait hintette el. 
A király, mikor 1523-ban hosszabb időt töltött Prá- 
gában, a béke helyreállítása érdekében, az összes or- 
szágos tisztviselőket elbocsátotta, és az új kinevezé- 
seknél úgy a katholikusok, Jmint az utraquisták- és 
pikardokra is tekintettel volt. Azonban a remények, 
melyeket ezen intézkedéshez csatolt, nem teljesültek. 
Az egyenetlenség nem szűnt meg. 

Mivel pedig a kelyhesek, kiket a pikardok és a 
lutheránusok egyaránt fenyegettek, ismét a katholiku- 
sokhoz való közeledésben] kerestek oltalmat : ®) Szál- 
kai László egri püspök, — ki mint magyar cancellár 

') így 1493, 1501, 1502-ben* Az utóbbi esztendőben az 
ntraqaista rendek a'prágai országgyűlésen előterjesztették föl- 
tételeiket, "melyek elfogadása után, a kath. egyházba visszatér- 
nek : a pápa]^érÖsitse meg a bázeli vallási békét, és nyüatkoz- " 
tassa ki, [bogy azokat, a kik az Oltáriszentséget két szín alatt 
veszik, az egybáz igaz fiainak tartja ; a prágai érsek, az olmü- 
czi és letomischli püspökök »a régi szabadalmak és szokások 
szerint választassanak « ; ezek két szín alatt áldoztató papokat 
ia szenteljenek ; a vitás kérdésekre nézve (a kis gyermekek ré- 
szesítése az Oltáriszentségben, a cseh egyházi érsekek stb.) min- 
den abban az állapotban maradjon, mint a bázeli béke előtt 
volt. (Palacky Geschichte Böhmens. V. köt. II. rész 40— 43.) 

«) Palacky i. m. 72. és 225. 

«) Palacky. 351. 



84 MÁSODIK K,ÖNTT. 

á királyt Csehországba kisérte, — a helyzetet alkal- 
masnak ismerte föl arra, hogy a kelyhesek visszaveze- 
tésére a római egyházba, a siker kilátásával, újabb 
kisérlet történjék. 

Tervét, az 1524-ik év első napjaiban, a Rómába 
menő Burgio által terjesztette VII. Kelemen pápa 
elé, ki azt örömmel karolta föl, és a főpapot dicsére- 
tekkel halmozta el. >Testvériséged szándéka — írja 
neki — ha valósul, annyira dicsőséges lesz Isten és az 
emberek előtt, hogy miaden egyéb kitűnő és érdemes 
tettedet túl fogja szárnyalni. Legmelegebben buzdí- 
tunk tehát, hogy igyekezeteidet folytas8ad«.i) 

A pápa kiemeli levelében, hogy ezen kisérletre 
több oknál fogva helyez fontosságot. Azt a remény- 
séget táplálta, hogy a siker, melyet Csehországban 
kivív, Németországra is visszahat ; vagy legalább »ha 
a csehországi szakadás idült betegségét meggyógyí- 
tania sikerül, ezzel bebizonyítja, hogy a németországi 
kór orvoslását nem az orvos buzgalmának és szakava- 
tottságának hiánya gátplja«. Mindazáltal bár a cse- 
hek visszavezetése magasztos és dicsőséges föladatnak 
látszott, nem akarta, hogy Róma tegye meg az első 
lépést. »A betegnek kell — úgy mond — az orvost 
fölkeresni; nem illő, hogy az orvos föltolja magát «. 
Ezért Burgiót megbízta, hogy Lajos királyt figyel- 



") Az 1524 február 20-ikán kelt pápai breve a Tatikáni 
regestákban. (A pápai irat kétségtelenné teszi, hogy ez ügyben 
az initiativa Szálkáitól ered. »Illud verő non minus gratum 
censuimiis, quod piám illám cogitationem tua sponte suscepe- 
ris . . .« — Burgio is 1524 szeptember 19-én írja, hogy Szálkai 
j>e stato lo authore di questo negocio«. 

ineztesse a nagy dicsőségre, mely rá háramlik, ha a 
<^eh nemzet »a romlás és kárhozat ösvényéről, az üd- 
YÖsség útjára, az ő uralkodása alatt vezettetik « ; és 
eszközölje ki, hogy ez ügyben a csehek forduljanak 
mint kérelmezők a szent-székhez. 

Mig ekként az előkészítés Burgionak jutott osz- 
tályrészül, az érdemleges tárgyalások vezetésére Cam- 
peggio volt hivatva. 1) A nuntius az ügyet szokott buz- 
galmával karolta föl. Szálkai pedig — a ki időközben 
az esztergomi érsekségre emeltetett, és a királyra ural- 
kodó befolyást gyakorolt — kivitte, hogy a tárgyalá- 
sok haladék nélkül megindultak. 

A király július 14-re (1524) Prágába ország- 
gyűlést hirdetett, és a királyi biztosok mellett, Bro- 
<Jarics prépostot küldötte oda, hogy a szentszék kivá- 
natai teljesítését előmozdítsa. ') 

Az országgyűlésen egybegyűlt katholikus és 
utraquista rendek szoros szövetségre léptek ; a pikar- 
dok és lutheránusok ellenében kölcsönös támogatást 
Ígérve egymásnak. Majd az egyházi egyesülés tárgyá- 
ban is értekezleteket tartottak, a melyek folyama olyan 
kedvező volt, hogy már az egyezség szentesítésére a 



') A pápa megbízását és utasítását Giberti datárius 1524 
május 12-én közli BurgióvaL Ezen jegyzék Campeggióhoz kül- 
detett. A legátus volt bivatva megítélni, vájjon a viszonyok 
alkalmasak-e az actio megindítására. (Az emUtett jegyzék egy 
ritka olasz munkában látott napvilágot. »Lettere 3. Principi 
publicati da Girolamo Buscelli. 1573. Venezia. 79. 1. Palacky 
nem ismerte, minélfogva ezen tárgyalások eredete iránt tájé- 
kozatlan. E mellett a pápai követek jelentéseinek is csak kis 
részét ismerte.) 

") Burgio 1524 július 18- és szeptember 22-ki jelentései. 

pápai legátust meghívni készültek. De váratlanul ne- 
hézségek merültek fel, melyeket ezen országgyűlésen, 
elhárítani nem sikerült. ^) 

Ez alatt Prágában és az ország egyéb városai- 
ban a pikardók és lutheránusok üldözése megindult. 
Sokan börfönbe zárattak, mások száműzettek. És Ká- 
roly münsterbergi berezeg, Podjebrád György uno- 
kája, az utraquista rendek vezére, szeptember közepe 
táján Budára jött, hogy a királynál a pikardók és 
lutheránusok teljes kiirtására czélzó rendszabályok 
foganatosítását sürgesse ; ígérvén, hogy ha ez meg-- 
történik, egész Csehország, két hónap alatt, a kath^ 
egyháznak meghódol. 

Azonban az esztergomi érsek az erőszakos esz- 
közök alkalmazását nem helyeselte, és azt hangsú- 
lyozta, hogy a siker biztosítása türelmet igényel. 

Burgio azon véleményben volt, hogy az óhajtott 
czél elérését Szálkai önző érdekből késlelteti, és a 
közreműködéséért kilátásba helyezett bíbornoki föveg^ 
elnyerése itánt biztosítani akarja magát. Ezért, meg 
lévén győződve a felől, hogy minden akadály elhárí- 
tása és a csehországi vallási szakadás megszüntetése 
egyedül az esztergomi érsektől függ, a kit -— ügy- 
mond — »az ország második királya gyanánt lehet 

') Némelyek szerint, az alkudozásokat az a hir zavarta 
meg, hogy Lajos és Mária Lutherhez csatlakoznak. Mások sze- 
rint Lajos épen ekkor a pikardók felekezetéhez tartozó töb'l> 
főúrhoz segítségért folyamodott az elégületlen magj-arok ellen : 
és ez a katholikusok köréten .csüggedést idézett volna elö. (Bur- 
gio 1524 augusztus 17- és Gampeggio augusztus 22-iki jelen- 
téseik.) 

tekinteni,* — a pápától fölhatalmazást kért, hogy a 
csehországi tárgyalások sikeres kimenetele esetében, 
a bíbor adományozása iránt ígéretet tehessen. ^) 

Campeggio bíbomok támogatta Burgio javas- 
latát, és figyelmeztette a pápát a nagy botrányra és 
veszélyre, mely abból keletkeznék, ha a pikardok is- 
mét fölülkerekednének, mert ez esetben a németor- 
szági lutheránusokkal egyesülnek és merészségökben 
nem ismernek többé határt ; míg ellenben a csapás, 
mely őket lesújtja, a németországi lutheránusokat is 
megalázza és gyengíti. ^) 

Ily informátiók alapján, a pápa az esztergomi 
érsekhez brévét intézett, melyben a vallási egyesülés 
művének szerencsés megindulásáért neki tulajdonította 
az érdem oroszlánrészét. 

>Jól tudjuk — úgymond — mennyire fáradoz- 
tál a közelebbi esztendőkben, hogy a csehországi kely- 
heseket, kik a katholika hittől jelentéktelen dolgokban 
térnek el, a keresztény szeretet szellemének és az egy- 
ház testével való egyesülésnek megnyerjed. Legújab- 
ban, főleg a Te tanácsodra és eszközlésedre történt, 
hogy Prága város közönsége a pikardok hűtelen és 



*) Burgio 1524 szeptember 1 9-iki jelentése. 

") Campeggio 1524 szeptember 23-iki jelentése. (A legá- 
tus Bécsből titkárát küldötte volt az érsekhez. Ez azt hangoz- 
tatta, hogy a siker biztos, de nem szabad elhamarkodni a dol- 
got, fontos és előnyös körülménynek mondotta, hogy az egyik 
Pernstein, íi ki -- habár a kelyhesek felekezetéhez tartozik — 
titokban a cseh pikardokat támogatja és a zavarokat élesztve, 
a cseh korona elnyerésére látszik törekedni, a király eUen ter- 
vezett merénylet miatt vád alá helyeztetett és Budán Őrizet 
alatt van.) 

istentelen felekezetét, mely a dicső Csehorszájgot rég- 
óta elnyomja és beszennyezi, kiküszöbölte, és a hűtlen 
eretnekekkel Isten boszúját éreztette. « A pápa inti, 
»ne engedje, hogy a mit kitűnő sikerrel véghezvitt, 
mások ármányai megzavarják ;« különösen pedig hiú- 
sítsa meg azok igyekezeteit, a kik a pikardokat előbbi 
állapotukba visszahelyezni és a kelyhesekkel kibékí- 
teni akarják. 

Egyúttal egy másik iratban ígéretet tesz, hogy 
ha várakozása szerint intéztetik el az ügy, az ö » mél- 
tósága gyarapítása áltak be fogja bizonyítani, meny- 
nyire kedvesek előtte fáradozásai. ^) 

Campeggio bíbomokot pedig egyenesen fölha- 
talmazta, hogy mivel a cseheknek a kath. egyház ke- 
belébe visszavezetését legbiztosabban az esztergomi 
érsek tekintélye és bölcsesége viheti keresztül, ameny- 
nyiben ezt csakugyan végrehajtja, a pápa és a bíbor- 
noki coUegium nevében a bíbornoki méltóságot ajánl- 
hassa föl neki jutalmul. *) 

A legátus nem késett ezen ajánlattal Szálkai 
buzgalmát éleszteni. ^) Az érsek a pápához intézett 
válasziratában, boldognak vallja magát, hogy a szent- 
szék elismerését kivívhatta, és az egyház legmaga- 
sabb kitüntetésére érdemesnek tartatik. Fölösleges 
volt — úgy mond — előtte a csehországi vallási ügy 
fontosságát fejtegetni; mert habár a saját hazája 



») Az 1524 október 8- és 26-án Szálkáihoz intézett p^pai 
rátok a regestákban. 

*) A pápa 1524 október 8-án Campeggióhoz intézett bre- 
veje ugyanott. 

«) Burgio 1524 október 31-iki jelentésében említi ezt. 

végső veszedelme hihetetlen módon elfoglalja, egész 
lélekkel azon van, hogy Csehországnak az egyház ke- 
belébe visszavezetése, melyet pápák és hatalmas feje- 
delmek, vérontással is, többször eredménytelenül kí- 
sérlettek meg, ő szentsége uralkodásának dicsőségét 
gyarapítsa. ^) 

Ez alatt Lajos király november 30-án Prágába 
országgyűlést hirdetett. Trepka udvarmestert és Wel- 
hartié Venczel királyi titkárt küldötte biztosokúi, 
azon meghagyással, hogy a vallási egyezséget hozzák 
létre, és Magyarország részére segítséget eszközöl- 
jenek. *) 

Előbb Morvaországba kellett menniök, hogy a 
prágai országgyűlésre küldendő követek választására 
és utasításaira befolyást gyakoroljanak. Azonban a 
morvaországi rendek magatartása nem felelt meg az 
udvar várakozásának. ®.) 

Es a prágai országgyűlésen új nehézségek me- 
rültek föl, melyek miati a tárgyalások nem vezettek 
-óhajtott eredményre. *) 

*) Az érseknek 1524 november 3-án a pápához intézett 
levele. Theiner, II. 639. 

■) Burgio 1524 október 3 1-iki jelentése. 

») Burgio 1524 október 31-, Campeggio deczember 6 és 
7-iki jelentései. A morvaországi rendek nem voltak hajlandók 
követeket küldeni Prágába. A török elleni segitség tárgyában 
úgy nyilatkoztak, hogy előbb látni akarják, mit tesznek a többi 
országok és különösen Magyarország. A legátus a Pemstein 
testvérek ármányainak tulajdonítja a remények meghiúsulá- 
sát ; említi, hogy az elégedetlen morva uraknak a magyar ud- 
varnál ia van támaszuk ; és minden baj a király túlságos jósá- 
gából származik. 

*) Burgio 1524 deczember 6- és 2 6-iki jelentései. 

A katholikus urak Budára küldött követeik 
által sürgették, hogy soraikból mindazokat, a kik két 
esztendő előtt hivatalukat elvesztették, a király he- 
lyezze vissza. A pápai követek és az esztergomi érsek 
abban a véleményben voltak, hogy ezen kivánat tel- 
jesítése, mivel több utraquista urat is meg kellene 
állásától fosztani, az unió sikerét veszélyeztetné. Ez 
okból a katholikusokat türelemre intették és biztosi- 
tották, hogy a tárgyalások befejezése után igényeik 
ki fognak elégíttetni. 

De az 1525-ik év első napjaiban megnyitott 
prágai országgyűlésen egybegyűlt kath. urak ismét a 
visszahelyezés kérdését tolták előtérbe, és elintézéséig 
azon ürügy alatt, hogy a bázeli békekötést előlegesen 
tanulmányozni kívánják, tárgyalásaikat elnapollákv 

Ekkor a pikardok felekezetéhez tartozó főhiva- 
talnokok, helyzetök tarthatatlanságát fölismerve, ön- 
ként bejelentették lemondásukat. A király elfogadta,. 
és — január 18-án — elrendelte a letett katholikus 
és utraquista hivatalnokok visszahelyezését. Az els6 
helyet Bozmitali Lew nyerte el, mint Csehország fő- 
várgrófja (Oberstburggraf), a kivel ez alkalommal 
ellensége az esztergomi érsek is kibékült* ^) 

Ekkor azután, a január 25-én újra megnyílt 
országgyűlésen, végre létrejött a vallási egye- 
sülés. 

Kimondatott, hogy a bázeli megállapodások 
(compactata) érvényben maradnak : úgy a katholiku- 
sok, mint az utraquisták » szertartásaikat, régi szoká- 



Burgio 1525 január 20-iki jelentése. 

saikat, különösen a^ Oltáriszentség vételét illetőleg,* 
megtartják ; a templomok és plébániák ügye a régibb 
országgyűlések által szabályozott állapotban marad ; 
Isten igéjét csak püspökök által fölszejitelt papok 
hirdethetik ; a püspökök oly papokat is szentelnek, 
kik az Oltáriszentséget két szín alatt szolgáltatják. A 
király fölkéretett, hogy az egyezséget erősítse meg, 
és szentesítését a pápánál eszközölje ki. 

Egy^ersmind az országgyűlés a pikardok tanai 
hirdetését és isteni tiszteletök tartását eltiltotta; a 
végleges intézkedést akkorra halasztotta, mikor az 
unió szentesítve lesz. 

Ezen eredményről a két pápai követ örömtől 
áradozó levélben tudósítja a pápát. ^) 

Azonban még sok nehézséget kellett leküzdeni. 
A kelyhesek felekezetének azon része, mely az uniót 
ellenezte, a végzéseknek törvény erejévé leendő emel- 
kedését meg akarta akadályozni, s azt hirdette, hogy 
az országgyűlésen nem volt mind a három rend kellő 
számban képviselve. Egyúttal azt terjesztették, hogy 
Mária királyné nem helyesli az egyezséget; a mi oly 
nagy hatást szült, hogy a király szükségesnek látta 
hivatalos iratban megczáfolni. ®) 

Végre szent György napján, újabb országgyű- 
lés a januáriusi végzéseket megújította, és a megerő- 



*) Az országgyűlés végzései közölve vannak Bartholo- 
maeus von Sanct Aegidius prágai krónikájában. (Ed. Höfler. 
1859.) 112—5. 

•) A két követ által közösen aláirt levéllel egyidöben 
Sadolethey is ment február 11-én jelentés. 

•) Burgio 1525 ápril 26-iki jelentése. 

sítés kieszközlése végett a katholikus és az útra- 
quista egyházi és világi rendek legkiválóbb tagjait, 
Károly münsterbergi berezeg vezetése alatt, Budára 
küldötte. 

Május 21-éii ünnepélyes audientiában, a két 
pápai követ jelenlétében, fogadta őket a király.'^) 

Lew Zdenko a csehországi rendek hódolatát 
tolmácsolta, és az országgyűlés végzéseit bemutatta. 
Kinyilatkoztatta, hogy a katholikus rendek az anya- 
szentegyház igaz fiainak tekintik mindazokat, a kik 
az Oltáriszentséget két szin alatt veszik, > mivel azt 
cselekszik, a mit Krisztus rendelt. « 

Mire Pasek János, az utraquisták nevében, azt 
a nyilatkozatot tette, hogy az anyaszentegyház hű 
fiainak tartják azokat, a kik az Oltáriszentséget egy 
szin alatt veszik, mivel » Krisztusban való hitök által 
vezérelve cselekesznek igy.« Mindketten cseh nyelven 
szólottak, és beszédeiket Welhartié Venczel királyi 
titkár latin nyelven tolmácsolta. 

A király nevében az esztergomi érsek vála- 
szolt. A rendeket, a kibékülés müvének sikeres be- 
fejezéseért, dicsérettel halmozta el, és a küldöttséget 
fölkérte, hogy a végzéseket és kívánatokat Írásban 
nyújtsa be. 

Oampeggio szintén örömét fejezte ki megjele- 



*) Az esztergomi érsek ez alkalommal azt ajánlotta a 
legátusnak, hogy Károly kerczeget, a ki szorult pénzügyi viszo- 
nyok között él, némi pénzösszeg, legalább ezer forint, ajándé- 
kozásával kötelezze le ; megjegyezve, hogy e tekintetben ö is 
tesz annyit, a mennyit tehet. (Gampeggio 1525 május 3-iki 
jelentése.) 

nésök fölött, és minden » tisztességes kivánatuk« telje- 
sítésére késznek nyilatkozott. *) 

Az általános örömet, melylyel a követség meg- 
jelenését az udvar és a pápai követek fogadták, csak- 
hamar megzavarták a tiltakozások, melyek a követ- 
kező napokban Csehországból érkeztek. Az engesztel- 
hetetlen utraquisták, tizenhat főúr és háromszáz lovag 
pecsétjével ellátott kérvényt küldöttek a királyhoz, 
hogy az országgyűlés végzéseit ne erősítse meg. Utóbb 
még több ily folyamodás érkezett. ®) 

A prágai követek, ily körülmények között, kés- 
tek a király által kivánt emlékiratot benyújtani. 

Ekkor Oampeggio a követség papi tagjaival bo- 
csátkozott alkudozásba, és az emlékirat szerkesztésére 
ajánlkozott. Ezt oly módon fogalmazta, hogy abban a 
csehországi rendek a bázeli engedmények újból meg- 
adását, nem pedig megerősítését kérik ; mivel ugyanis 
a bázeli zsinat végzéseinek a szentszék szemeiben nem 
volt érvényök, a bíbomok nagy súlyt helyezett rá, hogy 
most se történjék azokra hivatkozás. 

Azonban a követség rá nem állott ; mert meg- 
bízása szerint a bázeli egyezségen alapuló országgyű- 
lési végzés megerősítéseért, nem új engedmények ki- 
eszközléseért, kellett lépéseket tennie. 

A pápai legátus viszont kijelentette, hogy az 
országgyűlési végzések megerősítéséhez nem járulhat, 
minthogy általános kifejezései újabb bonyodalmak 
forrását képezhetik. így a »régi szertartások és szo- 



Campeggio 1525 május 25- és Burgio június 6-iki 
jelentései. 

•) Palacky i. m. 550. 

kasok megtartásáról « 'szól, a nélkül, hogy tisztába 
lehetne hozni, hogy melyeket érti azok alatt. Egy má- 
sik pont érvényben hagyja a korábbi országgyűlések- 
nek a templomok- és plébániákra vonatkozó végzéseit, 
melyekről a szent-széknek nincs tudomása. 

A cseh követek élőszóval némi fölvilágosítással 
szolgáltak ; de ragaszkodtak azon kivánathoz, hogy a 
legátus a prágai országgyűlés végzéseit toldás és el- 
hagyás nélkül erősítse meg. 

Campeggio bibornok föl volt háborodva. Meg- 
jegyzé, hogy a csehek akkor sem lehetnének követe- 
lőbbek, ha ők állanának a szent-szék fölött. 

Az esztergomi érsek nem helyeselte a bibornok 
merev magatartását; ismételve úgy nyilatkozott, hogy 
nem szabad a cseheket kielégítetlenül bocsátani ha^a. 
Campeggio viszont rósz néven vette és megrótta Szál- 
kai engedékenységét. Mire ez azzal az ígérettel nyug- 
tatta meg, ,hogy a király a csehek politikai vonatko- 
zású kívánatait csak .a vallási kérdések kielégítő meg- 
oldása után fogja teljesíteni. 

Lajos király ily módon a csehekre pressiót akart 
gyakorolni. Egyszersmind személyes rábeszéléssel is 
hatott rajok, azt vitatva, hogy mivel a legátus a cseh 
nemzetnek ugyanazon engedményeket biztosítja, me- 
lyeket eleik a bázeli zsinattól eszközöltek ki, a kö- 



A legátust, mint jánius 5-iki jelentésében panaszolja, 
elkeserítette az is, hogy a csehek azzal gyanúsították, mintha 
a tárgyalásokban pénzérdekek lebegnének szeme előtt. Bartos 
krónikájában is föl vannak jegyezve azon alaptalan hirek, me- 
lyek szerint a legátus nagy összeget követelt volna a megerő- 
sítésért. I. m. 160. 1. 

vetek ha azokat elfogadják, megbízásuk értelmében 
árnak el. 

A cseh követek, a királyi tanácsosokkal folyta- 
tott hosszú tárjgyalások után kijelentették, hogy a 
király akarata előtt meghajolnak. 

Erre a legátus elkészítette a megerősítő bulla 
fogalmazatát. Miveí a csehek, a két szín alatti áldo- 
zás kivételével az egyház tanítását és szertartásait 
elfogadták, a legátus a kath. hit fcbb tételeit is bele- 
vette a szövegbe, és végére azt a záradékot csatolta, 
hogy a szent-szék engedményei az egyházi javak tény- 
leges birtokosaira csak úgy terjednek ki, ha azokat visz- 
szaszolgáltatják, vagy az egyházzal egyezségre lépnek. 

A csehek, beható tanácskozás után, június 5-én, 
Burgio előtt kinyilatkoztatták, hogy a bullát el nem 
fogadhatják, mindazáltal nincs kifogásuk az ellen, 
hogy a legátus a bullát állítsa ki, és egyelőre a király 
kezei között hagyja ; a jövő országgyűlésen oda fog- 
nak hatni, hogy a rendek elfogadják, most azonban 
az utolsó országgyűlés végzései megerősítését sürgeti. 

Erre a legátust rá nem bírhatták. Es: így az 
alkudozások megszakadtak. A csehek visszatértek ha- 
zájokba, azzal az ígérettel, hogy a jövő országgyűlé- 
sen a végső nehézségeket is el fogják hárítani. 

A legátust fáradozásai eredménytelensége elke- 
seredéssel töltötte el. A cseheket vádolta, hogy magán- 
érdekek vezetik, nem a vallás java lebeg szemeik előtt. 

Burgio ezen fölfogásnak nem mondott ellen ; de 
mint gyakorlati politikus, abban a nézetben volt, hogy 
az intéző egyének magánérdekeit figyelembe kell venni ; 
soha sem számított arra, hogy egész Csehországot a 

vallásos lelkesedés melege át fogja hatni ; azok közre^ 
működését, kiknél saját hasznuk, vagy ellenségeik le- 
küzdése volt a cselekvés rugója, nem utasította vissza. 

Mindazáltal, mivel a lényeges pontokban meg- 
volt az egyetértés, a pápai követek nem mondottak le 
a siker reményéről, bizalommal néztek a jövő cseh 
országgyűlés elé. ^) 

Es csakugyan Prága város tanácsa biztosította 
a nuntiust, hogy az országgyűlés a vallási egyesülés 
útjában álló végső akadályokat el fogja hárítani- 
Károly berezeg pedig ismételve, élŐ szóval, úgy nyi- 
latícozott, hogy a helyzet kedvezőbb, mint bármikor 
volt. És a katholikusok szövetsége a kelyhesekkel 
zavartalanul állott fönn ; egyesűit erővel folytatták a 
küzdelmet a pikardok ellen. ®) 

Csak a Rosenberg-párt foglalt különleges állást 
és a pikardokkal Lew Zdenko megsemmisítésére szö- 
vetkezett. A pártküzdelmet magánbirtokügyi viszá- 
lyok még inkább elmérgesítették ; polgárháború kitö- 
résétől lehetett félni. A kii-ály ezért a két párt küldöt- 
teit Budára hivta meg, a hol (1526 első napjaiban) a 
kibékülés létrehozásán Burgio is buzgón fáradozott- 

Azonban a pártviszályok csakhamar újult erő- 
veit törtek ki, minélfogva a sokáig táplált remények 
ismét füstbe mentek. ®) 

') Campeggio 1525 június 6- és Burgio szintén június 
6 -iki jelentései. Valamint Campeggio június 10-én a lengyel 
királyhoz irt levele. (Acta Tomiciana. VI. 272.) 

«) Burgio 1525 július 18., 30., és november 30-iki 
jelentései. 

•) Burgio 1525 november 16., 30., 1526 január 23., feb- 
ruár 2- és márczius 1 2-iki jelentései. V. ö. Palacky. i. m. 564. 

A rákosi országgyűlés 1525 tavaszán. — A köznemesség kivá- 
natai. — A király a Bakoson. — A királyi válasz. — A főren- 
dek szövetsége. — A zsidók elleni támadás. — Az országgyűlés 
végzései. — A hatvani országgyűlés kihirdetése. 

Lajos király 1525 május 7-ére országgyűlést 
hirdetett. Az ország minden részében mutatkozó moz- 
galom sejtetni engedte, hogy zavarteljes lefolyása lesz. 

A pápai legátus nem mulasztotta el a vészt jelző 
körülményekre irányozni az esztergomi érsek figyel- 
mét. Fölhivta, gondoskodjék a zavarok megelőzéséről ; 
intette, hogy mivel a bajok egyik forrása a király sze- 
génysége, az országgyűlésen az elidegenített királyi 
jövedelmek visszaszerzésére és a királyi tekintély visz- 
szaállitására hasson. Hogy buzgóbb és erélyesebb föl- 
lépésre birja, ez alkalommal ismét a bíbornoki kalap 
Tarázsképét állította szemei elé. 

Szálkai nem látott veszélyt. Biztosította a legá- 
tust, hogy a zavarok elhárításáról gondoskodtak, mert 
kétezer fegyverest fognak a főváros közelében elhe- 
lyezni ; különben is — úgy mond — a nemesség a 
főpapok- és uraktól függ, a mit ezek kivannak, azt 
cselekszi ; a királyi jövedelmek visszaszerzéséről már 
folynak a tanácskozások ; a királyi tekintély vissza- 
állítására is mindent meg fog tenni, a mi tőle telik ; 

7* 

de e tekintetben kevés reménye van arra, hogy czélt 
ér, mert — úgy mond — *a király nem akar és nem 
tud király lenni !«^) 

Azonban csakhamar meggyőződött, hogy a hely- 
zetet nem ismeri. Már az országgyűlés második nap- 
ján levélkét írt a pápai követnek, melyben mondja: 
» Az országgyűlés kezdete elég zavaros ; nem tudom^ 
milyen lesz a vége !« 

A köznemesség ugyanis nagy számban gyűlt a. 
Rákos mezejére. Mindannyian fegyveresen jöttek, é& 
hangulatuk nem volt békés-természetű. A király kör- 
nyezetében levő urak megijedtek, és abban a véle- 
ményben voltak, hogy a fenyegető veszélyt elhárítják^ 
ha a nemességet fegyverei letételére szólítják föl. 

De ezzel a bajt még súlyosbították. A nemesek 
zajosan tiltakoztak, és kijelentették, hogy a fegyvert 
semmiesetre sem teszik le. Szónokaik ezután a hely- 
telen pénzügyi gazdálkodás és a rósz érczpénz miatt 
emeltek panaszt. Szerencsés Imre alkincstárnokot tet- 
ték a bajokért felelőssé, megütközésöket fejezve ki a 
fölött, hogy a kikeresztelkedett zsidó, a ki lelke mé- 
lyében szülei hitéhez ragaszkodik, a király és királyné 
előtt nagy tekintélyben áll. Báthori István nádor ellen 
is hevesen kikeltek ; egyebek között azzal vádolták,, 
hogy Nándorfehérvár elestét ő okozta. 2) 

>) Campeggio 1525 május 8-iki jelentése. 

*) Az országgyűlés történetéhez föforrásúl szolgál azon 
napló, melyet a pápai nuntius által fölkért magyar nemes, a 
ki a köznemesség tanácskozásaiban — mint Campeggio május 
26-iki jelentésében írja — folytonosan jelen volt. A napló az- 
után Eómába küldetett. 

Május 11-én a nemesség tömegesen Budára vo- 
nult át, és szent János egyházát foglalta el. Rendes, 
összefüggő tanácskozásról szó sem lehetett. Egyik 
szónok a fegyverletétel ellen beszélt. Másik a jobbá- 
gyok szabad költözésének visszaállítását követelte. 
Egy harmadik azt kivánta, hogy az újveretű pénz ér- 
tékét felére kell leszállítani ; két új dénár egy régi 
dénár értékében vétessék. Végre valaki fölszólalt: 
^Kérdezzük meg Verbőczit, kik az okai, hogy a múlt 
esztendőben alkotott törvényeket végre nem hajtot- 
ták ? Álljunk boszút rajtok, vágjuk le őket !« 

»Mi szükség Verbőczit kérdeznünk ? — kiáltot- 
ták közbe. — Köztudomású, hogy nem más, csak az 
esztergomi érsek az oka!« 

Mások Brandenburgi Györgyre és a német ud- 
varnokokra hárították a felelősséget. »Ha a király el 
nem távolítja őket, majd eltávolítjuk mi, kardélre 
hányjuk !« 

A következő napon, a Rákoson folytatott tanács- 
kozásban, több szónok ismét az esztergomi érseket 
választotta támadásai czélpontjává ; azzal vádolták 
hogy mint nem-nemes származású, a nemességet gyű- 
löli, és az országot a maga hasznára zsákmányolja ki. 

Szálkai, a mint ezekről értesült, a király elé já- 
rult, és kinyilatkoztatta, hogy kész szigorú vizsgálat- 
nak vetni magát alá, és az ellene emelt vádakat meg- 
czáfolni. A pápai nuntius szintén audientiát kért a 
királytól, és az érsek érdekében szólott. Lajos király 
megnyugtatta őt. »Az érsek — úgy mond — mindig 
hiven szolgált nekem, én nem fogom engedni, hogy 
bántás érje. Még ha a hűtelenséget valóban rá lehetne 

bizonyítani, az egyház iránti tekintetből, kimélném öt ; 
mert jól tudom, hogy ha az egyház tekintélye meg- 
ingattatik Magyarországban, nem telik el három esz- 
tendő és a magyarok az ősi pogánysághoz térnek 
vissza.* 

A nuntius egyszersmind a pápától érkezett ira- 
tokat, melyekben az országgyűlést a török elleni há- 
borúra buzdítja, bemutatta a Budán tanácskozó főren- 
deknek. Majd a Rákoson egybegyűlt köznemesség előtt 
is megjelent, és lelkesítő beszédet tartott, melyet^isz- 
telettel hallgattak meg. Verbőczi, válaszában, köszöne- 
tet mondott a szent-atya jóakaratáért, és hálásan em- 
lékezett meg azon érdemekről, melyeket a szent-szék 
Magyarország körűi szerzett. 

A köznemesség tanácskozásainak eredményét^ 
négy pontba foglalt kivánatait, május 13-án, hatvan 
tagból álló küldöttség terjesztette a király elé. Ugyan- 
is : udvarából távolítsa el a németeket, mert ezek mind 
lutheránusok, és nekik nincs kedvök milyen néppel 
összevegyülni, « a hazájokat híven segítő apostoli 
szent-szék ellen föllázadni ; öt napi határidőt tűztek 
ki, ha ez alatt kivánatuk nem teljesül, »magok fognak 
intézkedni. « Továbbá a császár követe, a ki illeték- 
telenül a közügyekbe avatkozik, és az országot zsa- 
rolja, valamint a velenczei ügyviselő is, a ki inkább 
kém, mint követ, távozzanak el. Harmadszor, a király 
az országtanácsot alakítsa át, és abba a köznemesség 
részéről is ülnököket fogadjon. Végre Szerencsés Imre^ 
gonosz tetteiért, máglya-halállal bűnhődjék. 

A király azzal bocsátotta el őket, hogy elhatá- 
rozását másnap fogja közölni. Majd a következő na- 

pon még egy napi haladékot kért. Május hó 15-én 
százhúsz taghói álló küldöttség előtt adta válaszát 
»Nein olyan időket élünk, hogy tanácsos volna a né- 
met nemzetet, a császárt és a velenczei köztársaságot, 
követeik és honfitársaik eltávolításával, magunk ellen 
zúdítani. Bízzák rám a dolgot ; úgy intézem el, hogy 
panaszra senkinek sem lesz oka. Szerencsés Imrét 
törvényes eljárás nélkül nem lehet halálra Ítélni ; de 
törvényszék elé állítom; ám bizonyítsák he ott az 
ellene fölhozott vádakat.* 

Míg a küldöttség a királyi választ meghallgatta, 
a várakozó nemesség köréhen különös jelenet játszó- 
dott le. Néhány pajzán ifjú megkerítette és a Rá- 
kosra hozta azt a fölfegyverzett fabábot, melyet Lajos 
ajándékul szánt a lengyel király kis fiának. »Lássá- 
tok — mondák az izgatók — ilyen dolgokra költik 
az. ország pénzét; ilyen katonákkal akarják az orszá- 
got megvédelmezni !« Mire az ártatlan játékszert egy 
fa ágára fölakasztották. 

Komolyabb fölháborodást idézett elő a királyi 
válasz, bár a küldöttség szónoka lehetőleg megnyugtató 
módon adta elő. »Nem tűrjük — kiáltották közbe — 
hogy tovább ámítsanak, az ügyek elintézését halogas- 
sák. O felsége jöjjön közénk ; ha kívánatainkat 'telje- 
síti, engedelmes jobbágyai maradunk ; ellenkező eset- 
ben az országot fenyegető veszély elhárításáról majd 
magunk gondoskodunk U 

A megállapodás értelmében, a 120 nemes újra 



') Föltűnő, liogy a királyi válasz — a mint azt Burgio 
naplójában találjuk — a nemesség kivánatainak ül. és IV. 
pontját hallgatással mellőzi. 

a király elé járult (május 17-éii) és fölkérte, hogy 
egyedül, a főrendek kísérete nélkül, jelenjék meg a 
Rákoson. 

Lajos azt válaszolá, hogy másnap délután meg 
fog jelenni körükben. 

A király elhatározása az udvar és pártja köré- 
ben nagy rémületet idézett elő ; mert attól tartottak, 
hogy vagy kénytelen lesz mindenben a nemesség kívá- 
natait teljesíteni, vagy pedig élete fog veszélyben 
forogni. 

A pápai követek is vissza akarták tartani. Fi- 
gyelmeztették, hogy a korona tekintélyét a megaláz- 
tatás veszélyének teszi ki, és alkalmat adhat lázadás 
kitörésére, melynek a főpapok lesznek áldozatai, mi- 
vel a főurak titkon a nemességgel tartanak. Es Bur- 
gio még az utolsó órában is esdeklett előtte : ne en- 
gedje, hogy az ország rendéi között a meghasonlás 
gyökeret verjen; pártfogását ne vonja meg az egyházi 
rendtől; »mert Magyarországot ekkorig úgyis egye- 
dül Isten irgalma tartotta fönn.« 

Lajos nem hagyta magát eltántoríttatni. A hely- 
zet válságai közepett megtalálta a bátorságot és ön- 
állóságot, mely rendes körülmények között hiányzott 
benne. Nyugodtan válaszolt a nuntiusnak : bízik, hogy 
személyes közbelépésével a zavaroknak véget fog vetni. 

A király május 18-án délután, csakugyan egye- 
dül ment a Rákosra. A gyülekezet tiszteletteljesen 
fogadta. A vezérszónok ^) — Vejbőczi vagy Zobl Mi- 



Az országgyűlésről szóló egykorú emlékiratban, me- 
lyet Horvát István közölt (Verböczi István emlékezete. 208 — 
236. 11.) gyakran fordul elö ezen kifejezés : »Orator Conventus.« 

hály — mindenek előtt azt a kérdést intézte hozzá : 
kik az okai, hogy a korábbi országgyűléseken alkotott 
törvények végre nem hajtattak ? 

Lajos kitérőleg válaszolt. 

»0 — úgy mond — nem az oka.« 

Erre a szónok folytatta beszédét, és hosszasan 
előadta a kivánatokat, a melyek teljesítésétől a köz- 
nemesség a viszonyok jobbrafordúlását várja. A már 
előbb közlött négy ponthoz még a következőket kap- 
csolták : A király udvarát tisztán magyarokból ala- 
kítsa ; kötelezze magát, hogy az országtanács határo- 
zatait minden körülmény között végre fogja hajtani. 
Az erdélyi rendek szabadságait tartsa fönn. Tahit, a 
horvát rendek által gyűlölt bánt, mozdítsa el. Veres- 
sen jó érczpénzt. Az országos jövedelmek kezelését a 
kincstárnokra bízza. A pénzverők számadásait vizs- 
gáltassa meg. Az elhunyt esztergomi érsekeknek az 
ország javára tett hagyatékait a kitűzött czélra for- 
díttassa. Altalán szűntesse meg az okokat, melyek a 
közjövedelmek eltékozlását eredményezték, és az alko- 
tott törvények végrehajtását meghiúsították ; a kor- 
mánytigyekre kellő gondot fordítson; legyen valódi 
király. 

Viszont biztosította, hogy a nemesség kész őt 
bárki ellen megvédelmezni. 

Lajos egy napot kért, hogy az adandó választ 
megfontolhassa. 



(Az orator nem követ jelentéssel bir.) A nuntius naplója és 
más emlékek is azt engedik következtetnünk, hogy az ország- 
gyűlési köznemességnek rendszerint volt egy állandó szónoka, 
a ki a tanácskozásokat vezette, a határozatokat tolmácsolta. 

»Nem engedjük !« — hangzott a tömegből. — 
^Azonnal akarjuk hallani ő felsége válaszát.« 

A király ismételte, hogy másnap közli a választ. 
És kibontakozva a zavargó tömegből, a Duna partjára 
sietett, honnan hajón tért vissza Budára. 

Távozása után a főrendek küldöttei jöttek a 
B/ákosra. Neheztelésöket fejezték ki a fölött, hogy 
őket mellőzve tárgyal a királylyal a köznemesség. A 
válasz higgadt és mérsékelt vala. *A főrendek az 
egész esztendőn át körükben birják a királyt, ne ve- 
gyék tehát rósz néven, hogy a nemesség rövid ideig 
egyedül akarta a maga körében látni. Azonban a 
főrendekkel is óhajtanak tanácskozni, és tisztelettel 
fogják őket fogadni. « 

A köznemesség a következő napot (május 19.) 
feszült várakozásban töltötte. De az igért királyi vá- 
lasz nem jött. Ez újra fölszította a már-már csilla- 
puló ingerültséget. A gyülekezet haragja leginkább a 
főpapokra irányult. Elhatározták, hogy a dézsmákat 
megvonják tőlök, és a véghelyek megerősítésére ajánl- 
ják föl ; föntartva, hogy eljárásukat a pápai legátus 
előtt, nehogy rósz keresztényeknek tartsák őket, iga- 
zolni fogják. Mivel pedig ezen országgyűléstől ered- 
ményt nem vártak, abban állapodtak meg, hogy öt 
hét múlva, keresztelő szent János napján. Hatvan- 
ban az összes nemesség fejenkint, fegyveresen össze 
fog jönni, az ország védelméről tanácskozandók ; a 
főrendeket is meghivják oda, és a kik meg nem jelen- 
nek, azokat hazaárulóknak tekintik. 

Ezen határozatokat ismét küldöttség hozta a 

király tudomására, a ki azt Campeggio bibomok jelen- 
létében fogadta. 

A szónok, a határozat előterjesztése után, a 
bíbornokhoz fordult. Kijelenté, hogy a nemesek a 
dézsmákra vonatkozó végzésökkel nem szándékoztak 
az egyházi rendet sérteni, mert ők mindig az anya- 
szentegyház hű és engedelmes fiai voltak, azok ma- 
radnak mind örökké ; ezt a rendszabályt a végső szük- 
ség, az ország romlásának elhárítása követeli. 

A legátus válaszában a királylyal és a főren- 
dekkel való egyetértésre intette őket ; fölajánlva köz- 
reműködését a megzavart egyezség helyreállítására. 
Egyúttal fölhívta, hogy a dézsmákat ne bántsák, és a 
hatvani gyűlés megtartásától álljanak el. 

A király pedig azzal bocsátotta el a küldöttsé- 
get, hogy a lehető legrövidebb idő alatt közölni fogja 
elhatározását. 

A megküldött válaszban igérte, hogy a német 
udvarijokokat azonnal eltávolítja, és ő maga csak ket- 
tőt, a királyné is csak kettőt tart meg szolgálatában. 
A császár és Velencze követeit, mihelyt az alkalmas 
időpont elérkezik, szintén elbocsátja. Az országos és 
udvari hivatalokra ezentúl kizárólag magyarokat al- 
kalmaz. A kormány tanácsot újra szervezi. Az ércz- 
pénzre nézve az országgyűlés végzései értelmében fog 
eljárni. Tahyt kész hivatalától megfosztani. Szeren- 
csés Imre már börtönben van, és a törvény szigorát 
fogja alkalmazni. 

Viszont kívánta, hogy a nemesség a hatvani 
gyűlés megtartásáról és a dézsmák lefoglalásáról 
mondjon la 

Az engedmények, melyeket a királyi válasz ma- 
gában foglalt, nem elégítették ki a köznemességet, 
amely njból sürgette, hogy a király a németeket ki- 
vétel nélkül és azonnal utasítsa ki az országból ; a 
külhatalmak követei eltávolítását ne késleltesse, és 
míg itt vannak, ne engedje, hogy az ország ügyeibe 
avatkozzanak ; az országtanács átalakítását, Tahi el- 
mozdítását. Szerencsés megfenyítését haladék nélkül 
eszközölje. A gyülekezet a tizedek lefoglalását illető 
határozatától ideiglenesen elállott ; de a hatvani gyű- 
lés megtartásához ragaszkodott. A köznemesség, mi- 
után határozatai foganatosításával és a tárgyalások 
folytatásával százötven tagból álló választmányt bí- 
zott meg, május 22-én eloszlott. ^) 



Az 1525-ik évi rákosi országgyűlés történetéhez — 
mint jeleztük — a legfontosabb kútforrás : a nuntius által 
Bómába küldött napló. Éhez járulnak a velenczei követek és 
ügynökök tudósításai : Guidotóé, Budáról, május 13. és 15-én, 
Antonio da Zuane-é, Budáról, május 23-án és Contarinié Bécs- 
ből május 27-én. (Marino Sanudo kivonatos följegyzéseiben.) 

A budapesti egyetemi könyrtár egyik XVI. századbeli 
kéziratában (Analecta saeculi XVI.), mely nagyrészt VerbÖczi 
iratait tartalmazza, van egy emlékirat, mely az 1525-ik évi 
országgyűléseket és az azokra következett eseményeket ^rja le. 
(Kiadta Horvát István. VerbÖczi Emlékezete. 208—236.) A 
szerző nem nevezi meg magát, de a szövegben gyakran szól 
magáról, mint a kit a király ismételve küldött megbízásokkal 
a köznemesség vezéreihez. Egy helyen állására is utal. Említi, 
hogy a király »nuntiavit, Suam Mtem tamdiu videre, donec 
nos, Michael Császár et Orator Conventus iStephanus Werbew- 
czy, nunc Palatínus, Suae Mtí fideles essemus ; ... in a 1 i i s 
enim secretariis opem nullám ponere posse« (213.) Eb- 
ből következtetjük, hogy királyi titkár volt. (E helyet igy 

A köznemesség fenyegető magatartásával, a hat- 
vani gyűlés kihirdetésében nyilatkozó czéljaival szem- 
ben az udvari pártnak az országgyűlésen jelenlevő 
főrendü tagjai szoros szövetségre léptek. 

Kötelezték magokat, hogy egyenetlenségeiket 
és a közöttök fennálló külön szövetségeket megszün- 
tetve, kölcsönös összetartásban fognak élni; a föl- 
merülő viszályokat békés úton intézik el; jogaikat, 
úgyszintén özvegyeik és árváik érdekeit egyesűit erő- 
vel oltalmazni fogják ; ha » valamelyik más rend tagja« 
bárkit közölök megtámad, ezt közös erővel támogatni 
fogják ; de ha közölök valaki egy másik rend tagja 
ellen követ el sérelmet, attól megvonják támogatásu- 
kat; ha valaki, » akár idegen, akár az ország lakója ' 
legyen, olyasmit kísérlene meg, a mi a főpapok, urak 
vagy nemesek jogaira sérelmes, az ily merénylet meg- 
hiúsítására fognak törekedni ; az ország rendéire sé- 
relmes és igazságtalan javaslatokat magok sem fognak 
a király elé terjeszteni ; az ország minden lakosának 
lelkiismeretesen szolgáltatnak igazságot. A szövetség 
tagjai azon lesznek, hogy a király a főrendek iránt 
egyforma bizalmat tanúsítson ; az országtanácsot illető 
ügyek tárgyalásaiból senkit ki ne zárjon ; illetéktelen 
egyéneket, különösen idegeneket, a tanácsülésbe ne 
hívjon meg ; azon hivatalokra, melyeket urak szoktak 
viselni, urakat alkalmazzon, és köznemeseket csak 



olvasom : »nos, Micliael Császár* — nem pedig »nos Michael« ; 
vagyis nem. hiszem, hogy a szerző magát itt és igy nevezné.) 
Egyébként a barbár latin nyelv és a helyenkint értelemnélküli 
szöveg arra utal, hogy a napló magyar eredetinek rósz fordí- 
tása. A zavart előadás miatt a napló alig értékesíthető. 

alkalmas urak hiányában ; a szegényebb főrendeket 
segítse. 

Fogadták, hogy a királyi jövedelmek emelésére, 
visszaszerzésére és elfecsérlésök meggátlására fognak 
működni. 

Megállapították, hogy a főrendeket mind föl 
fogják hivni csatlakozásra, és a kik ezt megtagadják, 
azokat ellenségeik gyanánt fogják tekinteni. 

Ezért mikor május 22-én a szövetséget tíz főpap 
— Tomori kivételével az összes püspökök — és tizen- 
négy főúr létrehozta, Zápolyai György sem 
tagadhatta meg hozzájárulását ; az oklevelet a maga 
és testvére, az erdélyi vajda, nevében aláirta. ^) 

Ezen szövetségből bátorságot merítve, a főren- 
dek el voltak határozva, hogy a hatvani gyűlést, ha 
szükséges, fegyver hatalmával is, megakadályozzák. ^) 
Es a királyné, azon nézetben, hogy most már daczol- 
hat a köznemességgel, Szerencsés Imre szabadon- 
bocsátását rendelte el; a német udvarnokok pedig 
tüntetőleg, mintegy diadalmenetben kisérték őt haza. 
Néhány köznemes, e jelenet tanúja, föllármázta tár- 
sait, és rövid idő alatt nagy tömeg gyűlt össze, mely 
ostrom alá vette Szerencsés palotáját, a hol barátai- 
val víg lakománál ült. Míg a fölriasztott mulatózok, 
a hátulsó falon át, a királyi palotába menekültek, a 



") A május 22-én kelt szövetségi oklevél egyik eredeti 
példánya a magyar országos levéltárban. (A Guidoto által Ve- 
lenczébe küldött példány után, hibásan június 22-rŐl kel- 
tezve, kiadta Pimhaber. 58 — 61.) A szövetség létrejöttéről em- 
lítést tett Burgio 1525 május 25-iki jelentésében. 

*) Burgio 1525 május 25-iki jelentése. 



ELSŐ FK.TEZET. Hl 

benyomuló tömeg féktelen pusztítást vitt véghez. A 
termekben nagyértékű kincsek, ékszerek, drága kel- 
mék és bútorok voltak fölhalmozva; az istállóban 
kitűnő lovak állottak ; a pinczét nagymennyiségű sze- 
rémi bor töltötte meg. Mindent szétragadoztak, és a 
kik későn érkeztek, zsákmány Mányában, még az ab- 
lakvasakat is kifeszítették. 

Ekkor fölhangzott a kiáltás : »Tűz van, az esz- 
tergomi érsek háza ég !« Mindenki odasietett, azon 
reményben, hogy új alkalom kínálkozik zsákmányo- 
lásra. De úgy Szálkai, mint a császári követ és a Fug- 
gerek palotái előtt ágyúk voltak fölállítva és fegyve- 
resek őrködtek. A tömeg, mely rabolni jött, nem har- 
czolni, elvonult, és Pestre sietett át, hogy a zsidó 
városrészben keressen kárpótlást. 

A zsidók, a veszély, közeledése felől értesülve, 
fegyvert ragadtak, és több órán át föltartóztatták a 
támadókat; de mivel segítség nem érkezett, hajnal 
felé az ellenállással fölhagyva, egy toronyba zárkóz- 
tak. A tömeg elárasztotta az utczákat és földúlta a 
házakat ; majd, azon hitben, hogy a zsidók legértéke- 
sebb tárgyaikat magokkal vitték, a torony ostromlá- 
sára készült. Ekkor végre Báthori István és Zápolyai 
György, fegyvereseik élén, megjelentek a zavargás 
színhelyén és szétszórták a garázdálkodókat. 

Még a következő napokban is, az urak a zava- 
rok megújulásától rettegtek. Campeggio bíbornok el- 
torlaszolta házát, és Burgio a királyi lakban őrkö- 
dött, hogy szükség esetén segítséget hozhasson. A 
biztonság érzete csak akkor költözött vissza, mikor, 

június első napjaiban ezerötszáz^ morvaországi katona 
vonult Buda várába. ^) 

Szerencsés szabadonbocsátása és az arra követ- 
kezett események nem voltak alkalmasak arra, hogy 
engedékenynyé tegyék a köznemesség választmányát, 
mely a rákosi gyűlés által kijelölt ösvényen maradt, 
és a köznemesség kivánatait öntötte törvényczikkek 
formájába. 

Az országtanács szervezését a hatvani 
gyűlésre hagyta ; addig is kivánta, hogy a király né- 
hány főpapot és főurat vegyen maga mellé, a kik az 
országtanács határozatait foganatosítsák, a királyi 
jövedelmek kezelésére és a hivatalok betöltésére be- 
folyást gyakoroljanak. Megállapíttatott, hogy az ide- 
genek, különösen a Fuggerek, valamint a császári és 
velenczei követek az . országból távozzanak ; Szeren- 
csés Imre alkincstárnoki és Tahi János báni hivata- 
lától fosztassék meg. A kik pénzverdéket királyi enge- 
dély nélkül állítottak föl, a hűtlenség büntetésében ma- 
rasztaltatnak el. A kik pénzverdéket királyi engedély- 
lyel állítottak föl, de roszabb ércztartalmű pénzt ver- 
tek, mint a törvény megszabja, a nyereséget kötelesek 
a királyi kincstárnak beszolgáltatni. A kik a külföldön 
magyar pénzt vernek, és ügynökeik, kik ezt az ország- 
ban forgalomba hozzák, máglya-halálra ítéltessenek. 

A honvédelem tárgyában határoztatik, hogy a 
főrendek kötelességeit a jövő országgyűlés, a neme- 



^) Burgio május 25. és június 6., Campeggio június 5-iki 
jelentéseik. És a Fuggerek ügynöke Thurnschwamb emlék- 
irata. (Engel, Geschichte des Ungrischen Reiches. Az I. köt. . 
bevezetésében.) 

sekéit a megyegyűlések fogják szabályozni. Egyelőre 
csak az állapíttatik meg, hogy mindazok, a kik birto- 
kaik után ötven lovasnál kevesebbet állítanak ki, e 
helyett jövőre fizessenek megfelelő hadiadót, melyet 
minden megyében a megválasztandó kapitány hajt be, 
és a véghelyek oltalmára küldendő zsoldosok fogadá-^ 
sara fordít. 

A végzések több pontja foglalkozik a kihirde- 
tett hatvani »egyetemes országgyűléssel, « a melynek 
föladata: » a törvények végrehajtásának biztosítása. « 
Minden nemes, a kinek száz forint értéket meghaladó 
vagyona van, jószágvesztés terhe alatt, személyesen 
és fölfegyverezve tartozik megjelenni; a szegényebbek, 
közös költségen küldenek egyet magok közöl. Bács, 
Pozsega, Szerem, Temes, Torontál és Valkó megyék 
nemesei, területök védelmére, otthon maradhatnak és 
követeket küldhetnek. Erdély és Slavónia rendéi kö- 
veteket küldenek; de ezer-ezer lovast kötelesek az 
országgyűlés rendelkezésére készen tartani. A kápta- 
lanok, kolostorok és más kisebb javadalmak birtoko- 
sai magok helyett egy-egy lovast küldenek. 

A jobbágyokkal biró nemesek, egyházi testüle- 
tek és kisebb javadalmasok, minden tíz jobbágy után, 
az alsó részekből egy lovast, a felső részekből egy 
gyalogot tartoznak kiállítani. Ezeket, valamint a 
nemeseket minden megyéből az alispán, vagy ameny- 
nyiben ez alkalmatlan, választandó kapitány vezeti 
Hatvanba. 

Míg a köznemesség és az alsóbbrendű egyhá- 
ziak megjelenése és a rendelkezésökre álló fegyveres 
erő létesítése követeltetik, a főrendekre nézve nem 

MAGYARORSZÁG A MOliÁCSI VÉSZ ELŐTT. Ö 

mondafik ki más, mint hogy szabadon jöhetnek az 
országgyűlésre, és pedig csak magyar fegyveresek kí- 
séretében. ^) 

A köznemesség választmánya által előterjesz- 
tett végzésektől a főrendek megvonták hozzájárulá- 
sukat, a király megtagadta szentesítését. Es június 
5-én királyi rendelet jelent meg, mely a hatvani gyű- 
lést betiltotta, és szent Mihály napján Budán tar- 
tandó országgyűlésre hivta meg az ország rendéit. *) 

Azonban mindenki előre látta, hogy [a közne- 
messég nem fog engedelmeskedni, és a hatvani gyűlés 
újabb bajok kútforrását fogja megnyitni. 

A pápai nuntius, a ki mély belátással teljes el- 
fogulatlanságot párosított, most is meg volt győződve 
a felől, hogy a köznemesség szándéka tiszta, minél- 
fogva a hatvani gyűlés a közjó előmozdítására czélzó 
intézkedésekkel fogja ■ tevékenységét megkezdeni. »De 
a népszabadság — úgy mond — nem ismer megálla- 
podást; folytonosan új és új követelésekkel áll elő.« 
Attól tart tehát, hogy a zavar növekedni fog. Es Cam- 
peggio bíbornok a szegény nemesség tömegétől azért 
félt, mert nincs mit veszteni s igy mindenre kész. 
»Adja Isten — úgy mond — hogy lázadás ne tá- 
madjon !« 3) 

Ezen végzéseket közli Kovachich. Vestigia Comitio- 
rum. 574—592. 

«) A királyi rendeletet közli Pray, Epistolae Procerum. 
I. 190. — Királyi hirnökök június 8., 15.. 16-án viszik szét a 
királyi rendeletet. (Az 1525-iki királyi számadások kiadási 
tételei.) 

^) Burgio 1525 május 25. éff Campeggio június IS-iki 
j elöntéseik. 



MÁSODIK FEJEZET. 

A reformátió első nyomai Magyarországban. — A magyar 
nemesség állása a reformatio irányában. — A reformatio párt- 
fogói és hirdetői a királyi udvarnál. — Mária királyné és a 
reformatio. — A reformatio terjedésének meggátlására alkotott 
törvények és kibocsátott rendeletek. -— A vallásosság hanyat- 
lása Magyarországban. 

Ugyanazon időben, mikor hazánkban a párt- 
viszály a legnagyobb elkeseredéssel dúlt, a vallási sza- 
kadás veszélye is fenyegetően jelentkezik. 

A Lather által megindított mozgalom árját több 
csatorna vezette Magyarországba. A legelsőt a váro- 
sok német polgársága nyitotta meg, a mely Német- 
országgal századokon át folytonosan üzleti összeköt- 
tetésben állott, számos ifjút küldött oda tudományos 
kiképzés végett, és nem ritkán hívta meg onnan lel- 
készeit és tanítóit. 

Az 1522-ik esztendőben Luther tanítását több vá- 
ros falai között már nyíltan hirdetik. Sopronyban, 
szent-ferencz-rendi szerzetesek, a templom szószékéről 
a kath. hitágazatokat és intézményeket ostromolják; 
a polgárok a vendéglőkbe gyülekeznek, hogy Luther 
könyvei fölolvasását hallgassák. ^) Ugyanakkor K ö r- 

') Az 1524. október 24-én Sopronyban tartott vizsgálat- 

8* 

m ö c z ö n két lelkész, Cordatus Konrád és Kreisz- 
ling János, a reformátió szolgálatába lép ; i) Budán 
pedig az egyik plébániára Speratus (Spretter) Pált, 
Luther barátját hívják meg. ^) Es szintén ezen esz- 
tendőben egy lőcsei meg egy beszterczebá- 
n y a i ifjú a wittembergi egyetemre véteti föl magát.^) 

Ellenben a magyar nemesség kezdettől 
fogva a reformátió iránt ellenséges állást foglal el. 
Mert míg ragaszkodását a szent-székhez a török ellen 
nyert és várt segítség szorosabbá tette ; Miksa császár 
politikája Németországtól mindinkább elidegenítette. 
A pápai követek, mikor a római curiát az iránt, hogy 
a magyar nemzetnek Lutherhez csatlakozásától félni 
nem kell, meg akarják nyugtatni, kiemelik, hogy »Ma- 
gyarország és Németország természetes ellenségek, a 
miért azt, a mit az egyik' országban fölkarolnak, a 
másik ország megkívánni bizonyosan nem fogja. « *) 

Verbőczi, a Luther ellen kiadott czáfoló-munka 
élén, a királyt fölszólítván, hogy »a lutheránus eret- 



ról szóló jegyzőkönyv két esztendővel azelőtt tör- 
tént eseményeket is említ. (L. e sorok írója értekezését : A pro- 
testantísmns terjedése Sopronyban. üj Magyar Sión. 1876. 
801—811.) 

') Frankfurter Bertalannak 1522 május 19-én*a körmö- 
czi jegyzőhöz írt leveléből tűnik ki. A levél Körmöcz város 
levéltárában. 

*) V. ö. Cosack. Paul Speratus Lében und Lieder. (Braun- 
schweig. 1861.) 16. 

8) A wittenbergi magyar tanulók névsora. Történelmi 
Tár. VI. 215. 

*) Burgio 1525. február 6. és Campeggio 1525 február 
8-iki jelentései. 

nekséget Magyarországtól távoltartani igyekezzék ;«^) 
bizonyára az egész nemesség érzelmeinek tolmácsa 
volt, a mit az 1523-ik évi országgyűlés azzal bizonyí- 
tott be, hogy »a lutheránusok és pártfogóik* ellen a 
fő- és jószágvesztés büntetése alkalmazását követelte.^) 
Ezen törvény szigora nem a városok polgárai 
ellen irányúit ; nincs is nyoma, hogy ezen esztendőben 
foganatosították volna. Azok, a kik megalkotását ke- 
resztülvittékj első sorban az udvarnál elhatalmasodó 
német irányt tartották szem előtt,* mivel Vezérei Lu- 
ther tanainak pártolói és terjesztői voltak. Ezek kö- 
zött a legbefolyásosabb és egyúttal a leggyűlöltebb 
György brandenburgi őrgróf volt. ^) 

Azonban az ő magatartására a rákosi törvény nem 
gyakorolt befolyást. Az év vége felé, a boroszlói püspök 
követei azzal a panaszszal járultak a király elé, hogy őt 
székvárosa polgárainak egy része, mely Luther feleke- 
zetéhez csatlakozott, elűzte. Az országtanácsban, a mint 
ezen ügy tárgyaltat9tt, a magyar tanácsosok erélyes 
intézkedéseket sürgettek ; ellenben György őrgróf azt 
javasolta, hogy a vallási bonyodalmakat, az egyete- 
mes zsinatig, függőben kell hagyni ; a mi egészen a 



L. föntebb 14. lapon. 

■) Ezen végzés tnlajdonkép az 1462-ik évi törvényt újí- 
totta meg, a mely »a kárhoztatott eretnekségek követöit« a 
felségsértők módjára rendeli büntetni. 

•) Hogy az 1523-ik évi törvény alkotása csakugyan 
Oyörgy Őrgróf ellen indított actió is volt, kitűnik Burgio 1525. 
február 8-iki jelentéséből. György Őrgrófnak 1523. január 5-én 
Lutherhez intézett levele kétségtelenné teszi, hogy köztök már 
jóval előbb benső viszony állott fönn. V. ö. Erdmann, Luther 
und die HohenzoUem. (Breslau 1883.) 120. és 208. 

Lutherhez hajló német fejedelmek álláspontja volt- 
A király két hétig válasz nélkül hagyta a boroszlói 
követséget. A magyar urak attól tartottak, hogy La- 
jos csakugyan unokabátyjára akar hallgatni, és Vio 
bibomok-legátus közbenjárását kérték ki. Ennek föl- 
szólalására, a király azt a nyilatkozatot adta, hogy a 
boroszlói lutheránusok ellen szigorún fog föllépni. 
Hetek múltak el, és semmit sem tett. Végre biztoso- 
kat küldött, azon utasítással, hogy Boroszlóban a 
korábbi állapotot állítsák vissza ; de a biztosok élére 
Gryörgy őrgrófot állította, a mivel elárulta, hogy fe- 
nyegető kijelentését nem lehet komolyan venni. ^) 

Ugyanekkor György őrgróffal, az új tanítás ér- 
dekeinek támogatásában Schnaidpeck János, a csá- 
szár Magyarországba küldött követe karöltve mű.- 
••ködött.2) 

Ezek Mária királyné lelkében is a reformá- 
tió czéljai és hírnökei iránt rokonszenvet tudtak kel- 
teni. Az általok a magyar udvarnál meghonosított 
frivol élet légkörében, a királyné, a mint fejedelmi 
állása és új hazája iránt tartozó kötelességeiről meg- 
feledkezett, úgy ősei vallása iránt is kegyeletet táp- 
lálni megszűnt. Luther tanítása iránt élénken érdek- 
lődött, az egyház feje és intézményei ellen indított 
támadásait megelégedéssel szemlélte, követőit udva- 
rában szívesen látta. De kétségkívül nem gondolt 
arra, hogy a kath. egyháztól elválik és új hitfele- 
kezethez csatlakozik; aminthogy akkor még sokan 
nem látták előre, hogy a wittenbergi szerzetes föUé- 

') A Schidlovieczki-féle lengyel napló nyomán. 
8) L. föntebb a 60. lapot. 

pése állandó egyházi szakadást fog maga utam vonni ; 
és azt hitték, hogy hatása az egyházban az illetékes 
tényezők által keresztülvitt reformokra tog szorítkozni. 

Mindazáltal Máriát könnyelműsége és szenvedé- 
lyes természete nem egyszer oly nyilatkozatokra és tet- 
tekre ragadta el, a melyek az egyházhoz való hűsége 
iránt kétséget támaszthattak, és az 1523-ik év végén 
azon hír elterjedésére adtak táplálékot, hogy az udvar- 
nál »sok lutheránus van, a kik a király és királyné 
kedvezéseiben részesülnek. « ^) 

Mária királyné csakugyan hajlamait nem igye- 
kezett leplezni. Ez időtáj t hívta meg udvarába hit- 



Guidoto velenczei ügyviselö 1524 január 2-án Budá- 
ról jelenti : »Si dice de qui assai apertamente, perfino li pre- 
dicatori ne le pergoli, che non menő ne la corte de la Regia 
et Reginal Maestá si atrovano Lutherani, . . . et qui si dice, 
clie vengono favoriti et aiutati da sua Maestá. « — Máriától, 
az 1526 előtti évekből nem maradt fönn levél, a mely a refor- 
niátió irányában elfoglalt állására világot vethet. De jellemző, 
az 1523 június 2-án Albrecht brandenburgi őrgróflioz, a német 
lovagrend nagymesteréhez, írt levele : »Liber pöser Vetter I Ich 
glaub ír habt die frumme Mum gar vergessen, dasz ír nun so 
láng nit geschriben habét. Ich hab Euch in mein andechtig 
Gépet nit fergessen. Ich hab Gott allé Tag flei^iglich gépéten 
dasz er Euch weU frumm machen als ich pin. Ich pitt Euch 
ír wellt mir schreiben ob mein Q-epet geholfen hat oder nit ? 
"VVo es nit geholfen hat, wollt ír mir um ein Pfennich oder 
zwen Frumkait abkaufen, will ichs Euch gern verkaufen, 
wenn ich hab vil zu vil Frumkait. Ich wollt Euch gern mer 
schreiben, so musz ich in Euers Brúder s Marggraf Jorg Garten 
gen essen, so will der Pot nit lenger warten. Dátum Ofen eilens 
am Sunntag nach unsers Herrn Fronleichnamstag anno Do- 
mini im XXIII-ten. Euere frumme Mum Maria. -^ (Az egészen 
sajátkezű levél eredetije a müncheni állami levéltárban.) 

I 

szónokngbk Cordatust, a ki a reformátió hitelveit. Kör- 
möczön terjesztette volt, és most új állásában sem 
szűnt meg hirdetni. Egy alkalommal, 1524 nyarán, az 
udvar színe előtt tartott prédikácziójában, a pápa és a 
bíbornokok ellen hevesen kikelvén, ezzel nagy vihart 
támasztott. 

Ekkor ugyanis Burgió kötelességének ismerte, 
hogy fölszólaljon. A királynál panaszt emelt. Mind 
Lajos, mind Mária azon voltak, hogy »akath. egyház 
híveihez illő nyilatkozatokkal* megnyugtassák ; Ígér- 
ték, hogy vizsgálatot indítanak a hitszónok ellen, és 
ha kiderül, hogy eretnek tanokat vall, megbüntetik. 
De bizalmas körben a királyné másként beszélt ; ki- 
jelentette, hogy papját, ha az országtanács száműzi 
is, el nem bocsátja. 

A vizsgálat megindítását az esztergomi érsekre 
bizták, a ki azonban azt folytonosan halogatta. A 
nuntius sürgetései eredménytelenek maradtak. Ekkor 
a magyar urak a királyi pár előtt megjelenvén; kinyi- 
latkoztatták, hogy »azt, a ki a szentszék ellen szólani 
merészel, fölkonczolják, akár ő felségeik jelenlétében 
is!« Mire Mária megdöbbent, és a papot elbocsá- 
totta. 

Ugyanezen időtájban történt, hogy a király a 
szent Szűz egyik ünnepén a magyar urakat tanácsko- 
zásra hívta magához. Mire azok azt üzenték, hogy 



^) Burgio 1524 augusztus 17-iki jelentése. Az udvari 
pap nevét nem említi. Kétségtelen, hogy Cordatus volt az. a 
kiről tudjuk, hogy Mária udvaránál volt és onnan Witten- 
bergbe ment Lutherhez, a kinek bizalmas embereihez tarto- 
zott. (De Wette. Luthers Briefe. lU. 288.) 

meg nem jelenhetnek, »mert, Istennek hála, még nem 
lutheránusok, és Magyarország Védasszonya ünnepét 
ájtatosan meg akarják ülni.« ^) 

Ellenben a német udvarnokok a reformátió iránt 
rokonszen vöket mind nyíltabban kitűntették ; sőt mi- 
kor 1524 őszén híre jött, hogy a pápa Károly császár 
ellenségével, a franczia királylyal szövetkezett, fenye- 
getődztek, hogy ha ez valósul, ők »mind lutheránu- 
sokká lesznek « ^) 

Nem meglepő tehát, hogy a magyar rendek kö- 
rében, a királyi udvar >lutheránus« szellemű tagjai 
irányában nyilatkozó ellenséges érzülethez, a királyi 
pár iránt bizalmatlanság csatlakozott, és sokan híresz- 
telni kezdették, hogy maga Lajos és Mária is a refor- 
mátió hívei. Azonban a nuntius, mikor ezen hírről 
jelentést tett, hozzáadja, hogy annak hitelt nem ad, 
és a királynéról is azt állítja, hogy »a németeket csak 
azért, mert honfitársai, és nem mert lutheránusok, 
pártolja. « ^) 

A király, bár környezetének hatása alatt, a 
vallásos élet gyakorlatait el kezdette hanyagolni,*) 
és egyháza érdekei megóvásában elég erélyt nem min- 
dig fejtett ki, vallása tanaihoz és az egyház fejéhez 
tántoríthatatlanul ragaszkodott. ^) 

') Burgio 1525 február 6-iki jelentése. 

^) Ugyanott. 

*) Burgio 1524 augusztus 17-iki jelentése. 

*) A németújhelyl conferentián, 1523 őszén, e miatt 
többfelöl panaszok voltak hallhatók. (A Schidlovieczki-féle 
napló.) 

^) Igy> például, 1524 márczius 8-ikán a király Broda- 
ricohoz, római követéhez írt levelében .óhajtását fejezi ki, 

Erről tanúskodnak rendeletei, melyekkel az új 
tanítás terjedésének útját állani igyekezett. így 1524 
márczius 9-én, Szeben városához intézett irata sze- 
rint >kedvetlenűl értesült arról, hogy a pápa által 
kiátkozott Luther Márton istentelen tanai és iratai« 
a város lakói között általánosan' elterjedtek; miért is 
a tanácsnak meghagyja, hogy Luther könyveit min- 
denütt szedje össze és égesse el, egyúttal köztudomásra 
hozza, hogy eféle iratok eladása és vásárlása, olvasása 
és magyarázása jószágvesztéssel bűntettetik. De ezen 
rendelet hatástalan maradt Szebenben és Brassóban 
is több pap a szószékről folytonosan Luther szellemé- 
ben prédikált ; az egyházhoz hű papok bántalmazá- 
soknak voltak kitéve. A király ekkor Raskai Gráspár 
kamarást és Gerendi Miklós titkárt küldötte oda. 
Ezek az eretnek könyveket összegyűjtötték és eléget- 
ték ; a lutheránus tanok terjesztői ellen vizsgálatot 
indítottak. Többen az általok hirdetett tanokat ünne- 
pélyesen visszavonták ; de a királyi biztosok távozása 
után folytatták tevékenységöket a reformátió érdeké- 
ben, a melyhez maga a szászok grófja, Pemfflinger 
Márk is csatlakozott. ^) 

Ugyanazon év őszén Soprony város plébá- 
nosa fordult a királyhoz, és az elhatalmasodó refor- 

hogy Campeggio »ülam tabem et morbum pestilentissimum 
Lutheranae haeresis, qua laborat G-ennania, tollere ac sanare 
pos8et.« (Pray, Epistolae Procerum. I. 180.) 

Fabritius, Pemfflmger Márk szász gróf élete. (1875.) 
48—57. 131—134. — Burgio 1524 augusztus 1 7-iki jelentésé- 
hez meUékelve Bómába küldi a lutheránusok ellen kiadott szi- 
gorú királyi rendeletet. Ez nincs meg. Valószínűleg a szebe- 
niekhez volt intézve. 



I 

mátió ellen támogatását kérte ki. A király Gergely 
atyát, ferenczrendi szerzetest küldötte oda azon utasí- 
tással, hogy a Lutherhez szító papok és polgárok ellen 
vizsgálatot indítson, a lutheránus könyveket kobozza el: 

A királyi biztos mindenek előtt Kristóf feren ez- j 

rendi atyát idézte meg, a ki a szentek tisztelete, a 
böjt és gyónás ellen prédikált volt, és most azzal men- 
tegette magát, hogy szavait elferdítik. A kihallgatott 
tanuk többsége eskü alatt azt vallotta, hogy a vádlott 
prédikáczióiban eretnek tanokat nem hirdetett ; töb- 
ben vallási buzgalmát dicséretekkel halmozták el. 
Ennek következtében Gergely atyát fölmentette a 
királyi biztos ; ellenben egy másik papot, a ki magán- 
társaságban az isteni gondviselés befolyását az embe- 
rek sorsára tagadta, arra ítélte, hogy a legközelebbi 
vasárnapon Luther ellen prédikácziót tartson és a 
saját tévedését ismetje be. Hasonlókép egy szatócsot, 
a ki a böjtöt megszegte és lutheránus könyveket tar- 
tott h4.zánál, arra kötelezte, hogy a templomban bű- 
neiért nyilvánosan kérjen bocsánatot. 

Ugyanakkor, mikor ezek az ítélet követelésének 
eleget tettek, a templom előtt rakott máglyán a város 
hóhérja elégette a lefoglalt lutheránus könyveket. 

A király, Gergely atya jelentései alapján, a 
város papságához levelet intézett, melyben intette, 
hogy erkölcsös élettel híveik bizalmára és tiszteletére 
érdemessé tegyék magokat ; a tanácsot pedig fölha- 
talmazta, hogy a javíthatatlanokat javadalmaiktól 
foszsza meg. ^) 

Az 1524 október 24-én Sopronyban tartott vizsgálat 
jegyzökönyve, ~ Lajos király 1524 október 15-én Gergely 

A Magyarország felső részeiben jelentkező val- 
lási mozgalom elfojtására is készséggel közreműködött 
a király. így Sáros vármegyét utasította, hogy azon 
papokat, a kik Luther tanítását vallják és »Krisztus 
igaz hitétől a keresztény híveket elcsábítják, « küldje 
Egerbe, a hol ellenök a püspök a törvény szigorát 
fogja alkalmazni. És Bár tf a város tanácsának meg- 
parancsolja, hogy az új tanok hívei és hírnökei irá- 
nyában »a kínzás minden nemét« alkalmazzák; a 
tanács tagjait, ha a parancsot nem teljesítik, súlyos 
büntetéssel fenyegetve. ^) 

Azonban ezen időből (1524) csak egy esetet 
ismerünk, a mikor valóban a törvény egész szigora 
alkalmazást nyert, a halálbüntetés végrehaj- 
tatott. 

A királyné által udvarából eltávolított pap, 
Cordatus Konrád, ki Budáról Wittenbergbe ment és 
itt Lutherhez bizalmas viszonyba lépett, az 1524-ik év 
nyarán testvére szolgáját, Luther munkái szállítmá- 
nyával, hogy azokat áruba bocsássa, Magyarországba 
küldötte. De ez elfogatott, és máglyán, melynek tüzét 
könyvei táplálták, végezte életét. ^) 



atya részére kiáUított megbízólevele, — Lajos király 1524 no- 
vember 17-én kelt rendelete, Soprony város levéltárában. (Y. 
ö. e sorok írójának czíkkét »A protestantísmus első terjedése 
Soprony városában.* Uj Magyar Sión. 1876-ik évi folyam. 
801—811.) 

>) Az 1525 január 15. és február 6-iki rendeletek Kato- 
nánál. XIX. 494. 

8) Luther 1525-ben a brémaiakhoz intézett levelében, a 
reformátió vértanúit fölsorolván, említi : »Hieher gehört auch 
Oaspar Tauber zu Wien verbrannt und Georg Buchfüh- 

' Küldöttének halála és a reszély tudata vonz- 
erőt látszott gyakorolni Cordatusra, a ki az 
1525-ik év elején Budára jött, és itt Kreiszling 
János plébánossal, a reformátió érdekében nagy 
tevékenységet fejtett ki. De már rövid idő műlva 
mindkettőt az esztergomi érsek, Oampeggio legátus 
fölhívására, elfogatta és Esztergomban szigorú őrizet 
alá helyezte. ^) 



rer in üngarn.« Ezen levél régóta ismeretes a történet- 
írók előtt, a kik közöl némelyek Büm György könyvárust, má- 
sok Grynaeus György tanárnak tartották az elégetett »Georg 
BuchfQhrer«-t. Azonban ekkorig elkerülte a történetírók figyel- 
mét Luther korábbi levede, melyben tüzetesebben szól az eset- 
rőJ. ].524 november 17-én Hausman Miklósnak írja : » Credo te 
vidisse Casparis Tauber históriám martyris növi Viennae, quem 
caesum capite scribunt.et igne exustum, pro verbo Dei. I d e m 
acciditBudae ín üngaria bibliopolae cui- 
damJoanni^ simul cum libris circaeumpo- 
sitís exusto, fortissimeque passo pro Do- 
mino.j (De Wette, Luthers Bríefe. Berlin. 1825. n. 563.) A 
levél eredeti példányán, mely Dessauban őriztetik, a következő 
egykorú jegyzet találtatik : ^Nomen eiua fűit Joannes, fratris 
mei, Martini Cordati, aervus ; lihri verő, quos vendere voluit^ mea 
pecunia empti fuerant, C. Cord.«i (Burckhardt, Luthers Briefe- 
wechsel. Lipcse. 1866. — 76. lap.). Luther tehát későbbi leve- 
lében téved, mikor Györgynek nevezi, mert Jánosnak hívták ; 
előbbi levelében pedig nem fejezi ki magát szabatosan, mikor 
könyvárusnak mondja. Hasonlag téved, mikor azt irja, 
hogy Budán történt a kivégzés. Alig kételkedhetünk, hogy 
János szolga halálát beszéli el Burgio 1524 augusztus 25-íki 
jelentésében, a mikor írja, hogy az ország nyugati határszélén 
vásárkor egy német könyvkereskedő Luther köny- 
veit árulta, a földesúr elfogatta és könyveivel együtt eléget- 
tette. A körülmények találkoznak, az időpont is ugyanaz. 

Guidoto 1525 május 29. és Campeggio június 18-iki 

Ez éppen akkor történt (1525 májusban), a mi- 
kor a rákosi országgyülései;i a köznemesség a luthe- 
ránusok ellen alkotott 1523*iki törvényt megújította, 
sőt szigorát fokozva, az egyházi és világi rendeket föl- 
hatalmazta, hogy a lutheránusokat elfoghassák és 
máglyán kivégezhessék. ^) 

Mindazáltal miként az ország, úgy az egyház 
szolgálatában is, a köznemesség erélyes törvények szer- 
kesztésével kötelességét teljesítve hitte. A főpapok 
ellen intézett támadások, a tizedjövedelmek lefogla- 
lására irányuló kísérletek mellett, a jubileum siker- 
telensége is bizonyítja ezt. 

Ősrégi szokás szerint, a pápák minden század- 
negyed leteltével, és nevezetes alkalmakkor általá- 
nos bűnbocsánatot hirdettek azok részére, a kik Ró- 
mába zarándokolnak, ott templomokat látogatnak, 



jelentései. A foglyokat nem nevezik meg. De megnevezi az 
érsek, 1525 május 21-én irt levelében, melylyel a bányaváro- 
sok lelkészeit fölszólítja, hogy a foglyokra vonatkozó iromá- 
nyokkal, Esztergomban jelenjenek meg., (A levél eredetije Eesz- 
terczebánya város levéltárában) És megnevezik a beszterczebá- 
nyai munkások, kik 1525 deczember 29-én az ö szabadonbocsá- 
tásukért folyamodnak. (A levél eredetije Körmöcz város levél- 
tárában.) Mikor és mikép nyerték vissza szabadságukat, nem 
tudjuk. Cordatus 1526 őszén Lignitzben működött. 1528-ban 
öt Mária udvarához meghivta. Cordatus nem fogadta el a 
meghívást, és 1529-ben zwiokaui lelkészszé választatott. A 
protestantismus történetének egyik kiváló alakja. (De Wette. 
m. 138., 156., 288. és a köv. lapok.) 

')»... Lutherani autem omnes de Eegno extirpentur 
et ubicumque reperti fuerint, non solum per ecclesiasticas, 
verum etiam per saeculares personas, libere comburantur.« 
(IV. czikk.) 



MÁSODIK FEJEZET. 



127 



töredelmesen gyónnak és áldoznak. VII. Kelemen 
pápa ilyen jubileumot 1525 elején hirdetett. 

A magyar király ekkor, tekintettel arra, hogy a 
török veszedelemmel szemben, a római zarándokolást 
előmozdítani nem tanácsos, a pápához azon kivételes 
kedvezésért folyamodott, hogy a bűnbocsánatot azok 
is nyerhessék el, a kik ájtatosságukat Magyarország- 
ban végezik, és a római zarándokolást a török elleni 
hadjárat czéljaira szentelt pénzadománynyal váltják 
meg.i) 

A pápa ezt a fölhatalmazást megadta. Azonban 
az eredmény a várakozásnak nem felelt meg, sőt több 
tekintetben komoly aggodalmakat támaszthatott. Mi- 
kor ugyanis a lecsukott jubileumi pénztár-ládákat a 
király parancsára fölnyitották, azokban csekély össze- 
geket : a budaiban háromszáz, az esztergomiban száz 
és néhány forintot találtak. Míg huszonöt esztendő 
előtt százhúszezer forint folyt be, most 3 — 4000 forint- 
nál többre számítani nem lehetett. De emellett a lá- 
dák üveg- és rézdarabokat, hamis pénzeket és gúny- 
iratokat is tartalmaztak. Egy papircsomag három 
dénárt rejtett, mellette papir-szeletre ez volt írva ; 
> egyik a pápáé, másik a bíbornoké, a harmadik az 



A király, be nem várva a pápa válaszát, rendeletet bo- 
csátott ki : hogy Eómába senki se menjen, mert biztos kilátás 
van arra, hogy a pápa engedélyével, a jubileum előnyeiben itt 
is részesülhetni. A pápai legátus ezen eljárást helytelennek 
Ítélte, de a kért kedvezmény megadását pártolta, oly hozzá- 
adással, hogy a befolyó pénz a pápai segélyösszeghez csatoltas- 
sék, és ezzel együtt fordíttassék az ország védelmére. (Campeg- 
gio és Burgio 1525. február 13-án irt jelentéseik.) 

esztergomi érseké*. Egy másik czédulán ezt lehetett 
olvasni : » Jubileumodat vidd Rómába, de pénzünket 
hagyd itt «. 

A nuntius joggal jegyzi meg, hogy mindez azt 
mutatja, mennyire csökkent egy század-negyed alatt 
a vallásos érzület Magyarországon.^) 



^) Burgio 1525. augusztus 9-iki jelentése. 

Jajcza veszedelme. — Frangepán Kristóf életpályája. — Velen- 

czei fogsága, menekülése és további viszontagságai. — A Jajcza 

fölmentésére küldött sereg vezetését vállalja el. — A hadjárat 

szerencsés lefolyása. 

Mikor Campeggio bíbornok, a rákosi ország- 
gyűlés után, Magyarország veszélyes helyzetét a szent- 
atyának előterjeszti, így kiált föl : »Ennyi baj köze- 
pett, Isten nem hagyja el ezt az országot !« És jelen- 
tést tesz Jajcza fölszabadítása dicsőséges 
fegyvertényéről, mely, mint sötét fellegekből előtörő 
napsugár, a láthatárt egy pillanatra földeríti. 

Ulászló halálakor a magyar korona melléktar- 
tományaínak foszlányai voltak meg : Szerbország kis 
része és Bosnyákországból a Verbász völgye. De Lajos 
uralkodása első éveiben, a bosnyákországi végvárak is 
egymás után a törökök birtokába jutottak ; egyedül 
Jajcza maradt meg, és mint a magyar birodalom leg- 
délibb végvára őrködött Horvátország fölött. A törö- 
kök ismételve tettek kísérletet, hogy hatalmokba ejt- 
sék ; de igyekezeteiket az őrség hősi kitartása és Bo- 
riszló Péter, veszprémi püspök, horvátországi bán 
áldozatkészsége meghiúsította. 

MAOTARORSZÁO A MOnÁCSI VÉSZ ELŐTT. 9 

Ezalatt a törökök a Jajcza körűi fekvő terület 
pusztításával mind szűkebbre vonták a zárvonalat. A 
föld elnéptelenítése terjeszkedésök legbiztosabb módja 
volt. Béke idején a várak környékét földúlták, alakos- 
ságot elhurczolták vagy elűzték. így lassankint elér- 
ték, hogy a várak néptelen pusztaság közepett állot- 
tak; élelmet, munkásokat és egyéb szükségleteiket 
távol vidékekről kellett beszerezni, a mi a közlekedés 
nehézségei miatt nagy költséget igényelt; annál inkább, 
mert a török csapatok kalandozásai miatt, a szállít- 
mányokat erős katonai fedezet alatt kellett útnak in- 
dítani Ezen helyzet igényeinek a tehetetlen kormány 
és a szűkölködő kincstár nem felelhetett meg. így 
tehát a várak, mikor az ostrom ideje elérkezett, rend- 
szerint oly állapotban voltak, hogy megmentésöket 
alig lehetett remélleni. Jajczára szintén ezen sors vá- 
rakozott. Éveken át élet-halál között vívódott, i) 

Az 1525-ik év márczius végső napjaiban a jaj- 
czai őrség követe jelent meg Budán. Az országtanács 
színe előtt meghatóan ecsetelte a vár őrsége és lakói 
állapotát. » Jeruzsálem pusztulása óta — monda egye- 

Érdekesen irja ezt le Ludovico Bagno, Hippolyt bíbor- 
nok udvari embere, 1519. deczember 20-án Egerből a mantuai 
orgrófhoz intézett levelében : » Jaiza . . . é fortissimo de sito, 
ma per esser circondato* da Turchi, li habitanti non possono 
coltivar il terren vicino ; . . . sicché se per Ongaria non gli é 
provisto, non ponno vivere, né se gli po portare victuaglia senza 
grandissima spesa, perché . . . é gia circondato de Turchi é gli 
vuol gran scorta, da modo che qualche volta la victuaglia de 
tre mesi gli costa piü di 30,000 ducati. Dicto loco é stato piü 
volté a pericolo di perdersi per non haver como vivere«. (A 
mantuai állami levéltárban). 

bek között — emberek nem szenvedtek többet, mint 
^k. Anyák, saját gyermekeiket, hogy az éhség gyöt- 
rehneitől megmentsék, kétségbeesésökben a folyó hul- 
lámai közé vetik. « Jelentést tett, hogy a bosnyákor- 
«zági basa és a herczegovinai szandzsák egyesülve 
ostromolják és aláaknázzák a várat ; minélfogva ment- 
hetetíentil elvész, ha a segítség rögtön nem érkezik.*) 

Ezen előadás mély benyomást tett a jelenlevőkre. 
Tízezernyi fölmentő sereg kiállítá'sát határozták el. 
Több főpap és főár banderiumját önként aján- 
lotta föl.2) ' . 

A nehéz vállalatra gróf Prangepán Kris- 
tófban a legalkalmasabb vezér találkozott. Ezen 
nevezetes férfiú Bernadin gróf és Arragoniai Lujza, 
Beatrix királyné rokona, házasságából származott. Nő- 
testvérei a Perényiekkel, Corvin Jánossal és Branden- 
burgi Györgygyei rokoni kapcsolatba hozták. Ö maga 
nőül egy augsburgi patrícius leányát vette, kinek 
bátyja Láng Máté gurki bibornok-ptispök Károly csá- 
szár egyik minisztere volt 

Ifjú korában (1490) császári szolgálatba lépett; 
bátorsága és ügyessége által kitűntette magát. 1509- 
ben, mikor Miksa császár Velencze ellen viselt há- 
borút, egy hadosztály vezetését vette át. 1511-ben 
Gradiscát Gradenigo dogé ellen hősiesen védelmezte. 



Guidoto 1525. márczius S29, Campeggio* ápril 26-iki 
jelentései. Frangepán Kristóf 1525. június 24-iki levele Dandolo 
velenczei patricziushoz. 

•) Márczius 27-én küldetnek szét a hírnökök az urakhoz, 
főpapokhoz és megyékhez azzal a fölhi vassal, hogy Jajcza föl- 
mentésére táborba szálljanak. (A királyi számadási könyvben). 

Három évvel utóbb Friaulban számos erősséget és 
várost vívott meg, nyilt csatákban is megverte a köz- 
társaság hadait ; míg június 5-én, egyik ütközetben 
megsebesült és fogságba esett. Velenczébe vitték, és tisz- 
tes őrizet alatt tartották. A császár, a magyar király^ 
sőt a franczia király is közbenjártak szabadonbocsá- 
tása érdekében. De a signoria nem volt rábírható^ 
hogy a félelmes hadvezérnek szabadságát visszaadja. 
Ezalatt a hevesvérű, tettvágyó férfiú nem tudott ki- 
békülni a börtön egyhangú életével ; búskomorságba 
esett, mely egészségét megtámadta. Fenyegetődzötty 
hogy fejét a börtön falain szétszúzza. Majd szökési 
kísérleteket tett. Mindazáltal a szabadságot, melyet 
visszanyerni annyira vágyott, el nem fogadta, mikor 
azon Ígéret árán ajánlották föl, hogy öt éven át nem 
fog a köztársaság ellen harczolni. Az 1519-ik év ele- 
jén a signoria átadta őt Ferencz franczia királynak, 
a ki a spanyol fogságban levő navarrai tábornagyért 
akarta kicserélni. De Milánóból, a hová átszállították^ 
menekülnie sikerült^) 

Ekkor ismét császári szolgálatot' vállalt. Az. 
1523-ik év elején, értesülvén, hogy szülőföldjét a török 
támadások veszélylyel fenyegetik, fegyverét Lajos ki- 
rályn^^k ajánlotta föl. Egy ideig a horvátországi vég- 
várakat és határszéleket oltalmazta.*) 



*) Hadi tetteit Károly császár 1522. márczius 14-iki ok- 
levelében részletesen, magasztalva beszéli el. (Ezen oklevél 
1525. szeptember 8-iki átirata a magyar országos levéltárban). 
Fogsága történetét, velenczei kútforrások alapján, megirta 
Wenzel G. üj Magyar Múzeum. 1850/1. 329—386. 

*) Károly császár 1522. márczius 14-én, Ferdinánd 1528. 

A kisszerű csatározások közben, a melyek am- 
bitióját ki nem elégíthették, vette a franczia király 
fölszólitását, hogy az ő zászlójához szegődjék. Nagy 
ígéretek, és még inkább az a kilátás, hogy fényes hadi- 
tény ékkel ismét magára vonhatja a világ figyelmét, 
elcsábították. A condottierik merészségével lelkiisme- 
retlenségöket is birta. A gondolat, hogy az ellen fog 
harczolni, a kinek ekkorig hűséggel volt lekötve, lelke 
nyugalmát nem háborította meg. Az volt a terv, hogy 
(1525-ik év elején) Horvátországból Stíriába és Ka- 
rinthiába nyomul, és itt a bosnyákországi basával 
egyesülve, Ferdinánd és Károly ellen megindítja a 
háborút. 

Az olasz ügynök, a ki az alkut a török basával 
közvetítette, elárulta öt. Épen a mikor a megállapodás 
szerint a törökök Karinthiába törtek, Ferdinánd fő- 
herczeg Frangepánt elfogatta és Innsbruckba vitette.^) 

Fogsága ez alkalommal rövid ideig tartott A 
börtön zárai hihetőleg azon föltétel alatt nyíltak meg 
előtte, hogy ezentúl a török ellen fog harczolni. Már- 
czius végén (1525) Budára jött, és örömmel ragadta 
meg az alkalmat, melyet Jajcza szorongatott helyzete 

január ló-én adja meg a fölhatalmazást, hogy visszatérhessen 
hazájába. Ö maga 1525. szeptember 14-én írja, hogy több mint 
másfél esztendő óta szolgál hazájának. 

^) Frangepán ezen terve, fölfedezése és az 6 elfogatása 
felöl csak egy emlék szól : Ferdinánd föherczeg, 1525. márczius 
U-én Károly császárhoz írt levele. Hitelességét nem lehet két- 
ségbe vonni (Eredetije a bécsi áUami levéltárban. Kiadta Lanz. 
Correspondenz Kari V. — I. 155.) A törökök karinthiai betöré- 
séről 1525. február 4-én érkezik tudósítás Budára. (Nyoma van 
az 1525-ik évi királyi számadásokban). 

nyújtott, hogy a vár fölmentésének sok veszélylyel 
járó vállalatában, a kereszténység ügyének teend6 
szolgálatokkal hűtelenségét jóvá tegye, és a szenve- 
dett kudarczot feledtesse. A fölmentő sereg vezetésére 
ajánlkozott. 

Az udvarnál nagy készületeket tettek. A királyi 
kincstár költségén ezer gyaJogot és kétszáz lovast 
fogadtak. A dunántúli főrendek és megyék királyi ren- 
deletekkel fölhivattak, hogy bandériumaikat Frange- 
pán parancsai alá bocsássák.^) 

Azonban az urak egy része hanyagságból, másik 
része, mert Frangepánnal ellenséges viszonyban állott^ 
nem engedelmeskedett. Csak a horvátországi bánok, 
Sárkány Ambrus országbiró és a vránai perjel bandé- 
riumai jelentek meg táborában. Ferdinánd főherczeg 
ezer ötszáz lovast küldött segítségül. 2) 

Frangepán, a király által fogadott hadak élén^ 
ápril 18-án indult ki Budáról. Lassan haladott előre^ 



Az ápril 2-án kifizetett 8430 forintnyi Összeg és az. 
ápril t, 10, 20-án szétküldött futárok útiköltségei az 1525-ik 
évi királyi -számadási könyvben. 

■) Burgio ápril 13-iki jelentésében kétségét fejezi ki a. 
rendeletek foganatosítása iránt. Oampeggio ápril 25-én szintén 
kifejezi ezen aggodalmát, megjegyezve, hogy a magyarok nena 
szeretik Frangepánt. Burgio, ápril 26-iki jelentésének tanúsága 
szerint, bizalommal viseltetett Frangepán iránt. Ugyanő május 
25-én mint tényt jelenti, hogy az urak cserben hagyták Fran- 
gepánt. — Sárkány, Tahi bán és a vránai perjel részére segély- 
összegek fizettetnek ki a királyi kincstárból. — Ferdinánd 1525. 
ápril 2-án értesíti Károly császárt, hogy a segítséget útnak in- 
dította. — Frangepán 1525. június 24-én Dandolóhoz írt levele 
is részleteket tartalmaz a készületek felöl. 

hogy a magyarországi és ausztriai csapatokat, vala- 
mint a horvátországi bánok által vásárolt élelmi sze- 
reket bevárja. Mikor június 7-én a Száván átkelt, 
serege már négyezer gyalogot és kétezer lovast szá- 
mított,^) 

A mint közeledése felől a boszniai basa értesült, 
Jajcza ostromát abbahagyta, és tizenhatezemyi sereg- 
gel eléje vonult. Frangepán, szem előtt tartva fölada- 
tát, az ütközetet kerülte. Járatlan utakon, őserdők 
és bérezek között, czélja felé sietett. Június 15-én, a 
jajczai őrség és lakosság öröm-rivalgásai között, tar- 
totta bevonulását. A várat őrséggel és pénzzel, élelmi 
és hadi szerekkel ellátta. Majd, rövid pihenés után, 
visszatért. Az üldöző ellenséggel folytonosan véres 
csatákat küzdve, szerencsésen visszavezette hadait 
Horvátországba.^) 

Ezzel Jajoza meg volt mentve és hősi ellenállá- 
sát a mohácsi vészt követő időkig folytathatta. 

A hadi vállalat sikerének híre, mely néhány 
nappal a hatvani gyűlés megnyitása előtt érkezett 
Budára, örömöt és lelkesedést keltett. >Valóban — 

^) Campeggio ápril 26 és június 18, Burgio június 6-iki 
jelentései. — Frangepán idézett levelében, a másoló hibájából, 
tévesen áll 400 gyalog 4000 és 200 lovas 2000 helyett ; mert 
alantabb olvasható: »noi non sommo stati 6 miUia tutti.« Cam- 
peggio szerint XOOO emberből állott a fölmentő sereg. 

") így beszéli el Frangepán, június 24-iki levelében. — 
Campeggio június 18-án irja, hogy Frangepán 16,000 elsánczolt 
török szétverése után jutott Jajczába. De július 13-án jelenti, 
liogy Jajcza folmentése nem úgy ment végbe, onint előbbi leve- 
lében irta ; mindkét részről veszteségeket szenvedtek ; »Fran- 
gepán fényesen kitűntette magát. « 

Írja Campeggio bibornok, ki épen ekkor hagyja el Ma- 
gyarországot és tér vissza Rómába — valóban, ha ez 
az ország jól kormányoztatnék, a töröknek hatalma- 
sabb és vitézebb ellenfele a magyarnál nem yolna!«^) 



*) Campeggio június 18-iki jelentését már Székesfehér- 
várról útközben írja. Elutazása előtt a király nyolcz ezüst ku- 
pával és negyven röf bársony kelmével, 1207 forint értékben, 
kedveskedett neki. — Június 28-án bocsátották el megajándé- 
kozva Frangepán küldöttét »qui cum növi taté venit, quod idem 
Comes victualia ad Jajczam imposuit.« (Az 1525-ik évi királyi 
számadási könyv.) 

A hatvani gyűlés előzményei. — Fordulat az udvar magatar- 
tásában. — A király megjelenése Hatvanban. — A hatvani 
gyűlés lefolyása. — VerbÖczi nádorrá választatása. — A hat- 
vani gyűlés végzései. 

A szent-györgy-napi országgyűlés eloszlása után, 
az egész országot a pártmozgalmak zaja töltötte be. 
Míg a köznemesség vezérei és ügynökeik minden 
eszközt fölhasználtak, hogy a hatvani gyűlés létrejöt- 
tét biztosítsák ; a főrendek ígéretek- és fenyegetések- 
ben nem fukarkodtak, hogy meghiúsítsák. 

Június első felében a megyék gyűléseket tartot- 
tak, a melyeken az a kérdés volt eldöntendő : vájjon 
a rákosi gyűlés végzéseinek vagy a király tilalmának 
kell engedelmeskedni? vájjon a köznemesség által 
hirdetett hatvani gyűlésre, vagy a király által egybe- 
hívott budai gyűlésre kell megjelenni ? 

A küzdelem egyenlőtlen fegyverekkel folyt. Csak- 
hamar kitűnt, hogy a megyék túlnyomó többsége Zá- 
polyai és VerbÖczi szavára hallgat.*) 



') Oampeggio 1525. június 18 és július 13., Burgio június 
5, 6, 20, 23-iki jelentései érdekes részleteket tartalmaznak ezen 
mozgalmakról. 



140 NEGYEDIK KÖNYV. 

Ekkor az udvar, mely azzal a gondolattal is fog- 
lalkozott, hogy a főrendeket a kijznemesség ellen 
fegyverre sz61ítja,0 meggyőződött a felöl, hogy az 
ellenállás csak a helyzet nehézségeit súlyosbítaná, és 
politikája új irányt vett. 

A fordulat fötényezője az esztergomi érsek volt. 
Szálkáira a rákosi gyűlés zajos jelenetei lesújtó hatást 
gyakoroltak ; napok múltával is, mintegy magánkiviili 
állapotban volt. A köznemesség gyűlöletének nyilat- 
kozatai rettegéssel töltötték el ; és az, hogy a legtöb- 
ben társai, a főrendek közöl, kárörvendve szemlélték 
válságos helyzetét, elkeserítette.^) 

Azonban a szivósjellemű és lelemény es-elméjű 
férfiú lelki ereje ruganyosságát hamar visszanyerte. 
Az eszközökben nem lévén válogató, a hatalom vissza- 
szerzésére, vetélytársai megbuktatására azonnal ké- 
szen volt terve. Ez abban állott, hogy az udvar a ha- 
talmas áramlat nyomásának egyelőre engedjen, a 
hatvani gyűlés létrejöttét ne akadályozza, sőt kivána- 
tait teljesítse, a német udvamokokat, a nádort és or- 
szágbírót áldozza föL " 

Ezen tervnek megnyerte a királynét, a ki végre 
fölismerte a fenyegető veszélyt, ezzel szemben köny- 
nyelmű életét abba hagyta, és a közügyekre irányadó 



*) Ez az értelme annak, hogy a mikor a hatvani gyűlést 
eltiltó rendeletek a megyékhez küldetnek, egyidejűleg a főren- 
dek folhivatnak, hogy jelenjenek meg. Az udvar előrelátván, 
hogy a tilalom daczára, a hatvani gyűlés létrejő, a főrendekre 
akart támaszkodni. 

*) Campeggio június 5-iki jelentése. 

befolyást ragadott magához. A régi udvari pártból, 
úgy látszik, csak Thurzó Elek volt beavatva.^ 

Az esztergomi érsek érintkezésbe lépett az er- 
délyi vajdával. Fényes Ígéreteket tett neki. 
Egyebek között kilátást nyújtott az Újlaki-örökség 
elnyerésére. És nemsokára az érsek a pápai legátus- 
nak elégülten jelentheté, hogy sikerűit a vajdát meg- 
nyernie, s hogy ez nem sokára meg fog jelenni az ud- 
varnál. Valóban meg is jelent, és viszonya az udvar- 
hoz mindinkább a bensőség jellemét vette föl.*) 

A királyné csábjainak és Szálkai politikájának 
V e r b ö c z i sem tudott soká ellenállani. Csakhogy a 
lánglelkű tribun irányában másféle rugókat hoztak 
mozgásba. Hűsége- és hazaszeretetére hivatkoztak. 
Biztosították, hogy a reformok keresztülvitelét az ud- 
var elő fogja segíteni. »Ime itt az ideje — így ír neki 
Thiírzó Elek — hogy a bajoknak véget vessünk, és 
minden megújuljon !«^) 

') Burgio 1525. július 11-iki jelentésében előadja a ter- 
vet, a melyről ö csak a hatvani gyűlés után nyert tudomást. 
Hogy Szálkai főleg a királynéra támaszkodott, kitűnik titkos 
közléseiből, melyeket néhány héttel utóbb a lengyel követnek 
tesz. <Acta Tomiciana. VII. 309.) Ezen időtől fogva magasz- 
talni kezdik a királyné komolyságát és erélyét. Q-uidoto 
1525. októberben írja róla: >Ha core di far ogni cosa.« És 
Henckel János 1526. márczius 15-én : »XJtinam . . . ipsa in vi- 
rum regium transferri posset ; res proinde nostrae melius 
starent.« 

®) Campeggio június 18, Burgio június 22 és július 11-iki 
jelentései. 

*) 1525. június 18-iki levelében, mely arról tanúskodik, 
liogy ekkor már bizalmas viszony állott fönn az udvat és Ver- 
Ijöczi között. Az utóbbinak sógora vitte üzeneteiket. »Ex fideli 

Verbőczi bízott. És viszont ő is az udvart meg- 
nyugtatni igyekezett azzal az Ígérettel, — niely bizo- 
nyára őszinte volt — hogy a hatvani gyűlésen a ko- 
rona megingatott tekintélyének visszaállítását fogja 
eszközölni. 

Egyébkint az udvar komoly szándékát a refor- 
mok foganatosítására, tényekkel is be akarta bizonyí- 
tani. A király és királyné német udvarnokaik nagy 
részét elbocsátották. Brandenburgi György őrgróf és 
a császári követ elhagyták az országot.^) 

Ugyanakkor a Fugger-házra, melyet a Zápolyai- 
párt a pénzügyi zavarokért felelőssé tett, súlyos csa- 
pást mértek. Ezen hatalmas kereskedelmi ház, mely 
már a XIV. század végén Augsburg városában jelen- 
tékeny állást foglalt el, és a következő században ke- 
reskedelmi vállalatait úgyszólván egész Európára és 
az új világra is kiterjesztette, Magyarországban (1495- 
től kezdve) a Thurzókkal társaságban, az alsó-magyar- 
országi bányák művelésével és réziparral foglalkozott, 
egyszersmind Budán bank- és bizományi ügynökséget 
rendezett be, mely a királylyal és a kormánynyal sok- 
szoros üzleti viszonyban állott. 

Ezen budai ügynökség vezetőjét (factorát) Alber 
Jánost június 22-én a királyi palotába hívták, azon 

amicicia inter nos habita — írja Thurzó — ... faciat me cer- 
ciorem de his que pertinent ad rem.« (A levél eredetije a báró 
Eévai-család stjavnicskai levéltárában.) — Gnidoto zárjelenté- 
sében fölemlíti azt a hírt, a mely szerint Verbőczi nyerte volna 
meg a királynét a köznemesség ügyének. De ez valószínűtlen, 
és ellenkezik a jobban értesült pápai követek jelentéseivel. 
Megfordítva történt a dolog. 

^) Campeggio június 18 és Burgio június 2 0-iki jelentései. 

Ürügy alatt, hogy tárgyalni akarnak vele. De a mint 
megjelent, őrüet alá helyezték. Mire királyi emberek 
a Fuggerek házában, valamint az általok kezelt bá- 
nyákban összes vagyonukat lefoglalták.*) 

Ekként az udvar azon reményben, hogy intéz- 
kedései a köznemességben az eltűnt bizalmat vissza 
fogják idézni, és új szövetségeseire támaszkodva, nyu- 
godtan nézett a hatvani gyűlés megnyitása elé ; a mi 
a benemavatottakat — köztök a pápai nuntiust is — 
nagy mértékben meglepte, mert a biztonság érzetének 
valódi forrását nem sejtették.^) 

A főrendek, kik a király fölszólítására udvarába 
gyülekeztek, a király határozatáról, hogy a hatvani 
gyűlést maga akarja megnyitni, megdöbbenve értesül- 
tek. Előterjesztették neki, hogy a féktelen tömeg kö- 
zött életéi veszélynek teszi ki, vagy pedig kénytelen 
lesz legőszintébb híveit föláldozni, és oly végzéseket 
erősíteni meg, melyek a korona tekintélyét megsem- 
misítik. 

Azonban a király, ki folytonos összeköttetésben 
állott Verbőczivel, teljes biztosságban érezte magát.^) 



Burgio június 23-iki jelentése. És Fugger Jakabnak 
1525. augusztus 23-án a lengyel királyhoz intézett panaszlevele. 
— A Fuggerház leltározása alkalmával a nuntius is jelen volt; 
a pápai pénzeket tai^talmazó ládákat egyelőre a pápai és kirá- 
lyi pecsétekkel lepecsételték, később Bornemisza János házában 
helyezték el. (Burgio július 2-iki jelentése.) 

Különösen föltűnt neki, hogy az esztergomi érsek 
csak 200 gyalogot fegyverez föl. >Nevetséges intézkedés — 
jegyzi meg — az összes nemességgel szemben !« (Burgio június 
20-iki jelentése.) 

») Az 1525-ik évi királyi számadási könyv kiadási tété- 

Ezalatt, június végefelé, a köznemesség tömege- 
sen sereglett Hatvanba. Az egybegyűlte]^ száma a 
hétezerét meghaladta.^) 

Verbőczi az elsők között volt, a kik megjelentek, 
és fáradhatatlan tevékenységet fejtett ki, hogy a köz- 
nemesség körében a mérséklet szellemét és a király 
iránt bizalmat honosítson meg. »Ne féljetek — íly- 
képen szólott minden alkalommal — ő felsége az or- 
szág igaz királya és hű szolgája; minden bajunkban 
velünk lesz«. 

Indítványára, hatvan tagból álló küldöttség 
ment Budára, mely a királyt meghívta, és biztosította, 
hogy a nemesség tisztelettel fogadja és minden kivá- 
natát teljesíteni kész. A király Ígérte, hogy haladék 
nélkül útra kel. A pápai nuntius is, a^kit a hatvani 
küldöttség szintén meghívott, késznek nyilatkozott, 
hogy a királyt kísérni fogja. 

Lajos király, miután a pápai nuntiustól kölcsön 
vett négy ezer forinttal udvari kíséretét fölszerelte, 
július másodikán útra kelt. A pápai nuntius, a len- 
gyel király követe, több főpap és főúr kisérték. Bes- 
nyőn töltötte az éjt. Másnap az egész nemesség két 



leiből látjuk, hogy június végén és július elején a király sűrűen 
váltott leveleket és üzeneteket Verböczivel. 

^) Burgio július 11-iki jelentése szerint 7000 nemes gyűlt 
össze ; míg a király és a főrendek kísérete 3000 emberből állott. 

— Gruidoto szerint 10,000 lovas 5000 gyalog volt Hatvanban.- 

— Egy német ud vamok, a ki a király kíséretében volt, azt írja, 
hogy július 3-án 14,000 lovas fogadta a királyt. — A nagy kü- 
lönbséget a számokban az okozza, hogy az utóbbiak valószínű- 
leg a nemesek által fölfegyverzett jobbágyokat is számították. 



ELSŐ FEJEZET. 145 

mérföldnyíre eléje ment, és Hatvanba kisérte, hol a 
szent-ferencz-rendűek kolostorában szállott meg. 

Még az nap megjelent a nemesség között, mely 
szabad ég alatt gyűlt össze. A nagy síkság egy részét 
színkör módjára, deszkakerítéssel vették körüL Köze- 
pén a király, a külföldi követek és az urak számára 
ülőhelyeket készítettek. Köröskörül a nemesség állott. 
A szélső körben, a rend föntartása végett, lovasság 
foglalt helyet 

A tömeg tisztelettel fogadta a királyt. Egyik 
szónok köszönetet mondott megjelenéseért, és kinyi- 
latkoztatta, hogy négyszer annyi fegyveressel, mint a 
mennyit együtt lát, rendelkezhetik, csak igazán akar- 
jon kormányozni. 

A következő napon vette kezdetét az érdemle- 
ges tanácskozás, melyet Verbőczi nyitott meg, magyar 
nyelven tartott hosszú beszéddel. Az ország veszélyes 
helyzetéről és az elhatalmasodott rendetlenségről szó- 
lott ; elmondotta, hogy a nemesség a bajok orvoslá- 
sára sokféle kísérletet tett, anélkül, hogy czélt érhetne. 
» Jól tudjuk — úgy mond — hogy nem ö felsége az 
oka, mert kegyességét ismerjük ; okai az urak, a kik 
az ország javával nem törődve, kielégíthetetlen bír- 
vágy által elvakítva, helytelen tanácscsal tévútra ve- 
zették. Ö felsége és az ország java egyaránt követeli, 
hogy azokat, a kik hűtelenül szolgáltak, hivatalaiktól 
mozdítsa el, és hű hazafiakat rendeljen helyökbe. Ha 
ezt megteszi, be fogjuk bizonyítani, hogy a magyar 
vitézség, mely rettegéssel töltötte el hajdan ellensé- 
geinket, nem halt ki végkép. « Beszédét végezve, kér- 
dést intézett a nemességhez : vájjon híven tolmácsolta-e 

MAGYARORSZÁG A MOHÁCSI VÉSZ ELüTT. JQ 

nézeteit és óhajtásait ? Egyhangú, zajos helyeslés szol- 
gált válaszul. 

A többi szónokok ugyanazon értelemben beszél- 
tek- A királyhoz fordulva, kérték: » Szabadítsa meg 
felséged az országot és önmagát a rósz tanácsosok 
zsarnokságától !« 

A tanácsosok soraiból Szálkai szólalt föl, hogy 
magát igazolja. >0 — úgy mond — mindig híven 
szolgált a királynak és igaz tanácsot adott. Egyébkint 
azon a napon, amikor esztergomi érsekké neveztetett, 
a cancellári hivataltól meg akart válni, de ő felsége 
nem engedte. Örülni fog, ha a súlyos tehertől meg- 
szabadul. Akkor majd meg fognak győződni a felől, 
hogy tisztét hívén töltötte be.« 

Az önérzetes szavak nem maradtak hatás nél- 
kül. Verbőczi pártfogása az ő személyére is kiterje- 
dett. A gyülekezet tisztelettel hallgatta meg. Mind- 
azáltal találkoztak, — bizonyára személyes ellenségei 
— a kik közbe kiáltoztak : »Le kell tenni a varga fiát, 
a ki azt akarja, hogy a nemesség paraszttá legyen, a 
milyen maga volt !« 

Az érsek után a nádor vette át a szót. Azzal 
kezdette, hogy nagy igazságtalanság volna, ha az or- 
szág főhivatalnokait törvényes eljárás nélkül marasz- 
talnák el. inkább életét áldozza föl, mint hivatalát. 
Ha bűnös, ám nyúzzák meg, négyeljék föl, vegyék fe- 
jét, hogy példáján utódai okuljanak ; de ha ártatlan, 
ok nélkül ne büntessék. 

Irányában a tömeg kímélet nélkül viselte magát. 
»Nem kell törvényes eljárás — kiálták — hisz sze- 
meinkkel látjuk bűneit és tehetetlenségét. Egyébről 

szólani, hallani sem akarunk, míg olyan nádort válasz- 
tottunk, a ki határozatainkat végrehajtja !« 

A szenvedély hullámai még magasabban csap- 
iak föl, inikor Sárkány Ambrus országbiró, j6 
szolgálataival kérkedve, azt hangoztatta, hogy az or- 
szágban alig van két-három ember, a kinek több ér- 
deme van, mint neki. Zajosan félbeszakították. »Ha- 
2udsz áruló, ha azt állítod, hogy jobban szolgáltál ő 
felségének, mint mi. Bor- és marha-kereskedést űztél, 
-a szegény népet zaklattad, míg mi a véghelyeket ol- 
talmaztuk. « Merészebb nyilatkozatokat is lehetett 
liallani : » Vágjuk le, az áruló kutyát !« 

ThurzóElek kincstárnok ésKorlátkövi 
Péter főudvarmester, ilyen előzmények után, hallgat- 
tak. De őket sem kímélték. »Parázna lengyel pórnak« 
<5zimezték íhurzót. Majd egy fehérvári köznemes a 
főudvarmester ellen indította föl az ingerültséget. 
^Minden jószágomat elfoglalta — így szólott — fele- 
ségemet vizbe akarta fojtani, engem ártatlanul itélt 
^l.« Más valaki még súlyosabb vádat emelt: » A kirá- 
lyi könyveket meghamisította ; méltó volna, hogy mág- 
lyán végezzük ki !« 

Ezalatt Zápolyai, Verbőczi és más népszerű 
'emberek a nemességet csillapították. ArtándiPál 
pedig a személyes támadásoktól positiv indítványnyal 
-vonta el a figyelmet : »Ne várjunk, ne halogassunk 
semmit ; gyűljünk össze holnap, válaszszunk új nádort, 
és kérjük ő-felségét, hogy erősítse meg.« Az ajánlatot 
élénk helyesléssel fogadták. 

»Úgy, úgy — kiálták — úgy kell. És ha valaki 
^llentartó lesz, mind fejenkint haljon meg. Báthori 

10* 

István menjen ki, ne tegyen visszavonást az ország- 
ban. Ha nem akar menni, ugyan ottan szállásán hány-^ 
juk konczonként.« 

A király e zajos jelenet néma tanúja volt. Azon 
nyilatkozattal, hogy határozatát más nap köztudo- 
másra hozza, eltávozott a gyűlésből. 

Az éjszakát a király és az urak rettegésben töl- 
tötték el ; a nemesség támadásától féltek. Sokan azt 
tanácsolták Lajosnak, hogy térjen vissza Budára ; de 
bizalmát Verbőczi iránt nem ingathatták meg. Bá- 
thori és Sárkány az éj homályában elmenekültek. 

Távozásuk hírét örömmel fogadta másnap reg- 
gel a gyülekezet. Honárulóknak nyilatkoztatták őket ;. 
hivatalaikat és jószágaikat mindjárt el akarták ado- 
mányozni. 

Eközben a király küldöttei, Szalaházi Tamás 
veszprémi püspök és Drágfi Tamás jelentek meg a 
nemesség körében. Azt az üzenetet hozták, hogy a ki- 
rály igazságtalan eljárásnak tekinti bárkit a törvé- 
nyes formák mellőzésével megfosztani hivatalától ; de 
vizsgálatot rendel, és az igazság követelései szerint 
intézkedik. 

Az izenet nagy vihart támasztott. A jelenlevők 
túlnyomó többsége halasztásról semmit sem akart 
tudni, és azonnal hozzá kivánt látni a nádorválasztás- 
hoz. Ezt csak Verbőczi akadályozta meg, indítványoz- 
ván, hogy a király fölhatalmazását kérjék ki. 

A királyhoz küldöttség ment és csakhamar meg- 
hozta válaszát : hogy a nádorválasztást nem ellenzi. 
Most a gyülekezet hangulata a másik végletbe csapott 
át. Határtalan lelkesedés uralkodott. És haladék nélkül 

megindult a tanácskozás a megválasztandó személy 
iránt. Erre nézve véleménj különbség nem mutatkozott. 
iSápolyai János, úgylátszik, nem tartott most már 
igényt a nádori méltóságra ; abban a hitben lehetett, 
hogy a királyi trón megtiresedése esetében előnyösöbb 
rá nézve, ha a nádori tisztet az ő föltétlen híve viseli. 

Egymás után több szónok kelt föl, hogy Ver- 
bőczit ajánlja. »Eat tehetnénk -^ mondották — , kit 
Tálaszthatnánk jobbat és kegyelmesebbet, igazab- 
bat és vigyázóbbat, kinek az ország és a közönség 
romlása inkább fájna, a ki jobban tudná az ország 
szabadságát éa törvényét, mint Verbőczi uramat ő ke- 
gyelmét ? Mi szükség nekünk mindig olyant tennünk 
nádorispánná, kinek még tanulni kell ? Nem jobb-e 
olyat tennünk, ki mindent tud és mást taníthat ? Vá- 
laszszunk valaha a mi tagunkból is, necsak mindig a 
régi úri nemzetből. Válaszszunk olyat, kinek fájjon a 
szegény nemes nép nyomorúsága U 

Es Verbőczi közfelkiáltással Magyaror- 
szág nádorává választatott. 

Ismét küldöttség ment a királyhoz, hogy a válasz- 
tást bejelentse és megerősítését kérje. Míg a gyűlés 
a válaszra várakozott, két nemest hurczoltak elő, azzal 
a váddal, hogy Verbőczi ellen orgyilkos merényletet 
Idsérlettek meg. Halált kiáltottak fejökre, számtalan 
kard csillogott föl, kész fölkonczolni a szerencsétlene- 
tet ; de Verbőczi megmentette őket, igérve, hogy tör- 
vényszék elé fognak állíttatni. 

A visszaérkező küldöttség azt a választ hozta, 
hogy a király a választást helyesli, és másnap a gyű- 
lésen meg fogja erősíteni. 

A nemesség, a kivívott sikerben elbizakodva, a. 
többi országos hivatalokat is szétosztogatta kegyeltjei 
között. Verbőczi, úgy látszik, még nádorrá kikiáíta- 
tása előtt félrevonult, s így nem volt, a ki a mozgaloia 
árja elé gátot emelhetne. Várdai Pál egri püspököt 
cancellárrá és esztergomi érsekké, Drágfi Jánost or- 
szágbíróvá, Kanizsai Lászlót tárnokmesterré, Fran- 
gepán Kristófot horvátországi bánná kiáltották ki. 

Azonban a király, mikor a történteket bejelen- 
.tették neki, nem habozott neheztelését fejezni ki a fö- 
lött, hogy a nemesség oly hivatalokkal is rendelkezik^ 
a melyek adományozása a korona jogihoz tartozik^ 
Mindazáltal ezen válasz nem zavarta meg a nemesség 
túláradó örömét. A lakomák víg zaja késő éjjelig be- 
töltötte a tábort ; mintha teljes diadalt vívtak volna 
ki az ország minden ellensége fölött. 

Július 5-én, a király, az urak kíséretében, a 
gyűlésbe jött. Fölhívására, hogy kivánataikat terjesz- 
szék elő, tíz előkelő nemes vált ki a tömegből, és a ki- 
rály elé lépett. Szónokuk Verbőczi megválasztatását 
bejelentette és megerősítését kérte. Ekkor Korlátkövi 
főudvarmester a főrendek hozzájárulását és a király- 
jóváhagyását nyilvánította. 

Mikor az üdvkiáltások elhangzottak, Verbő- 
czi szólalt meg. A király kegyelme, a főrendek jóaka- 
rata, a nemesség szeretete nyilvánúlásaért hálát mon- 
dott ; de könyörgött, hogy a súlyos terhet hárítsák el 
tőle. Neki — úgy mond — nincs elég érdeme a magas 
méltóságra, melyet kellően betölteni nem is képes. 
Vegyék tekintetbe hű szolgálatait, ne kívánják romlá- 

sát ; mert jól tudja, hogy sem a királynak, sem az or- 
szágnak nem tehetne eleget. « 

Az őszinte elérzékenyülés hangján beszélt, és 
szemeibe könyek gyűltek. De mindez a gyűlésre nem 
tett hatást. »Nem akarjuk, — hangoztatták pártfelei 
— nem akarjuk. Egyebet sem ő felsége, sem az urak, 
sem az ország nem választanak. Ha tudnák, hogy ke- 
gyelmed nem elég rája, nem választanák kegyelmedet. 
Ne vonja meg magát kegyelmed az ő felsége és az or- 
szág szolgálatától !<< 

A jelenlevő urak is a nemesség óhajtását támo- 
gatták. Végre Verbőczi kinyilatkoztatta, hogy a király 
és az ország akarata előtt meghajol. Letette az esküt 
és elfoglalta helyét a király jobbján. 

A nemesség egyik szónoka köszönetet mondott 
a nádorválasztás megerősítéseért, és fölkérte a királyt, 
hogy a nemesség többi kivánatait is teljesítse. Ezeket 
az új nádor terjesztette elő. 

O felsége az országos hivatalokra oly férfiakat 
helyezzen, a kik az ország védelméről híven gondos- 
kodnak. Cancellárrá Várdait, országbíróvá Drágfit, 
horvátországi bánná Bodó Ferenczet, budai tiszttar- 
tóvá Dóczi Jánost, kincstárnokká Szerencsés Imrét 
nevezte ki.^) Az Újlaki-örökséget Zápolyai Jánosnak 
engedje át. Sárkány Ambrus jószágait Bodó Ferencz- 
nek adományozza, Frangepán Kristóf szolgálatait ju- 



^) Szerencsés, a kit néhány hét előtt a rákosi gyűlés 
máglyán akart elégetni, meg tudta nyerni a nemességet ; egye- 
bek között azzal az Ígérettel, hogy föl fogja fedezni a Fuggerek, 
egy millió forintra menő csalásait és sikkasztásait. (Burgio 
1525. július 2-iki jelentése.) 

talmazza meg. Az országtanácsba a köznemesség sorá- 
ból vegyen föl ülnököket, A főrendeket bandériumjaik 
kiállítására szorítsa. A tizedeket honvédelmi czélokra 
fordítsa. A lovasság zsoldját emelje föl. Olyan pénzt 
veressen, a milyen Mátyás király uralkodása alatt 
volt forgalomban, A szent-györgy-napi országgyűlés 
végzéseit erősítse meg. 

A király válaszában hangsúlyozta, hogy miként 
ő maga a rendek szabadságait tiszteletben tartja, ők 
se támadják meg a korona jogait. ígérte egyébkint, 
hogy mihelyt Budára visszatér, az országos hivatalok 
betöltése iránt intézkedni fog, és a többi kivánatokat 
teljesíteni fogja; csak a tizedek lefoglalásához nem já- 
rulhat beleegyezésével, mert koronázási esküje az 
egyház jogai védelmezésére kötelezi. Végre a rende- 
ket fölhívta, hogy adót szavazzanak meg. 

A nemesség kijelentette, hogy a hivatalok be- 
töltését illetőleg, megnyugszik abban, a mit ő felsége 
cselekedni fog, és a tizedek lefoglalására vonatkozó 
végzését visszavonja. Ezután minden jobbágytelefcre 
egy forint adót vetett ki, a melynek negyedrészét Ver- 
bőczinek ajánlotta föl, a ki azonban nem fogadta el 
az ajánlatot, és indítványozta, hogy a 25 dénárt a 
királynénak kell fölajánlani, mivel neki köszönhetni, 
hogy Lajos király a gyűlésen megjelent és a nemesség 
kivánatait teljesítette. Az indítvány elfogadtatott. 

A király még az nap, a nemesség hódolatának 
zajos nyilatkozatai között, távozott Hatvanból és visz- 
Hzatért Budára. ^) 

^) A hatvani gyűlés történetére nézve legjelentékenyeb- 
]»ek a következő egykorú kütforrások : Burgio július 2 és 11-iki 

A gyűlés együtt maradt és folytatta tárgyalá- 
sait. Végzéseiben megújította a májusi országgyűlés 
számos határozatát, első sorban azokat, melyek a hon- 
védelem rendezésére vonatkoztak. 

Az országtanács szervezése tárgyában megálla* 
píttatott, hogy tagjai a nádor, cancellár, országbíró 
és kincstárnok, valamint a köznemesség köréből válasz- 
tandó nyolcz ülnök legyenek ; a főrendek az ülésekre 
megjelenhetnek és a tanácskozásban részt vehetnek, 
de döntő szavazattal nem bírnak. 

Továbbá határoztatott, hogy a király főispá- 
nokká »a megye közönsége előterjesztésére, olyan al- 
kalmas és érdemes férfiakat nevezzen ki, a kik a ne- 
messég előtt kedvesek ; nehogy a nemesség az ellen- 
séges érzésű főispánoktól elnyomást és jogsérelmeket 
szenvedjen,* Egyenesen a megye közönsége által volt 
választandó a kapitány, a kinek hatásköréhez a hadi 
íidó kivetése, behajtása, kezelése, a zsoldosok fogadása 
és véghelyekre küldése, valamint a bandériumok ki- 
állítására kötelezett főrendek ellenőrzése is tartozott. 



jelentése ; Guidoto zárjelentése ; egy magyar udvarnok és egy 
német udvari ember naplói (Horvát István : Verböczi Emléke- 
zete. 208. és köv. lapokon ; Kovachich : Supplementum ad Ve- 
stigia Comitiorum. III. 5. és köv. 1.). Ezekhez sorozandó a Ve- 
rancsics Antalnak tulajdonított magyar emlékirat: »A Lándor- 
íeliérvár elveszégének oka.« (Magyar Történelmi Emlékek. 
írók. m. 236. és köv. lapokon.) Az egykorá források elbeszélé- 
sének hitelességét érdekesen igazolja a budai káptalan 1525. 
augusztus 4-iki jelentése, Korlátkövi főudvarmester kérésére 
4^Hzközölt tanúkihallgatásról, a mely a Korlátkövi ellen Hat- 
vanban emelt vádakra és kifakadásokra vonatkozik. (Eredetije 
az országos levéltárban). 

A legközelebbi országgyűlést a jövő esztendő 
szent György napjára tűzték ki, és akkorig több fon- 
tos ügyet függőben hagytak.^) 

A köznemesség ezek után békésen és elégülten 
oszlojtt szét. 

Ellenben a pápai nuntius, bár a köznemesség 
diadalának, a brandenburgi őrgróf és a császári követ 
távozásának örvendett, bár Verbőczi iránt teljes biza- 
lommal viseltetett: a jövendőt most még sötétebb 
színben látta, mint a rákosi gyűlés után. A legmaga- 
sabb fokra emelkedett pártszenvedély nyilatkozatai- 
ban és Zápolyai hatalomvágyában vészt jósló előjele- 
ket ismert föl. 

Rómába küldött jelentéseiben említi, hogy sokak 
véleménye 3zerint Zápolyai János a trón elnyerésére 
ezentűl még inkább fog vágyni, mint ezentúl ; sőt párt- 
felei között találkoznak, a kik leplezetlenül beszélik, 
hogy ^Lajost a más világra küldik uralkodni, a vajdát 
kikiáltják királylyá és Máriát nőül adják hozzá.«: 
Annyi bizonyos — így adja elő a maga nézetét — 
hogy hatalma nagyobb lesz, mint a királyé. A nádor 
az ő teremtménye. Az esztergomi érsek egészen tőle 
függ. Cancellárrá a veszprémi püspököt teszik, a ki 



^) A hatvani gyűlés* végzéseit kiadta a vatikáni könyv- 
tár kéziratából Kovachich. Vestigia Comitiorum. 593— 
616. És egy másik eltérő szöveget a Nádasdi Tamás codexébö) 
kiadott a Supplementum III. kötetében. 23 — 50. Ezen eltérést 
fölvilágosítja Burgio 1525. augusztus 9-iki jelentése. írja, hogy 
a magyarok az országgyűlési végzések formulázásában ingata- 
gok ; mindennap igazítanak rajtok ; m o s t formulázták csak 
véglegesen a hatvani gyűlés végzéseit ; a király még meg nem 
erősítette, de Ígérte, hogy meg fogja erősíteni. 

egy második esztergomi érsek. Kincstárnok az lesz, a 
kit őt akarnak. Az ország-tanácsba fölveendő közne- 
mes ülnökök a vajda hívei lesznek. A megyei hadak 
élére állítandó kapitányok a nemességet állandón 
pártjának biztosítják. A vajda tehát, ha királylyá nem 
is kiáltatja ki magát, tényleg király lesz. A végered- 
naény pedig az : hogy ezt a szegény országot még in- 
kább 2> nyúzzák és koppasztják, mint ekkorig.«^) 



^) Burgio 1525. július 11-iki jelentése. 

A pártok állása a hatvani gyűlés után. — A király kétszinű 
X^olitikája. — A kalandosok szövetsége. — A pénzügyi helyzet. 
— A vizsgálat a Fuggerek ellen. — Az ország védelmének el- 
hanyagolása. — Tomori ujabb lemondása. — Verböczi műkö- 
désének meddősége. 

A, köznemesség a hatvani gyűlésen döntő győ- 
zedelmet vívott ki. Vezére az ország első hivatalát 
nyerte el. Az országtanácsban uralkodó állást foglalt. 
És a főispánok kijelölése, a széles hatalomkörrel fol- 
ruházott kapitányok választása a megye közönségére 
lévén bízva, eszközt nyert a kiküzdött hatalom állandó 
megtartására. 

Mindazáltal a föladat nehezebb része a diadal- 
mas párt vezetőire ezentúl várakozott Az elhatalma- 
sodott bajok orvoslását ígérve, nyerték meg a közne- 
mességet. Most be kellett bizonyítaniok, hogy az álla- 
potok jobbrafordúlását eszközölni valóban képesek. 
A mennyire merészek voltak a támadásban, oly sze- 
rencséseknek kellett lenniök az alkotásban. 

De habár a hazafias buzgóság és politikai ké- 
pesség nagy mértékét hozták új állásukra, nehézsé- 
geit alig győzhették le. Igyekezeteiket több szirt fe- 
nyegette hajótöréssel. Az egyik saját pártjok köréből 

emelkedett ki. Mert ott az a hit honosúlt meg, hogy 
vezéreiket diadaka segítve, ezzel megmentették a ha- 
zát ; hogy további áldozatok és erőfeszítés nélkül is 
vissza fog költözni a rend, jólét és hatalom a romlás 
szélére jutott hazába. 

Másfelöl el&re volt látható, hogy a legyőzött 
párt a szenvedett megalázásért boszút táplálva, a 
hatalom visszaszerzése végett elkeseredett harczot 
fog indítani. Az előjelek az új országtanács legelső 
(júHus 11-iki) ülésében mutatkoztak. 

Báthori István el akarta foglalni régi helyét, 
mely a nádort a király jobbján megilleti. Verbőczi is 
igényt tartott arra. Heves szóváltás támadott köztök. 
Báthori követelte tőle, hogy adja elő az okokat, a me- 
lyek miatt elmozdították, és szolgáltassanak igazsá- 
got. Verbőczi az ország rendéihez utasította. »0k 
választottak volt meg, — monda — ők tettek le ; az 
okokat, melyek őket vezették, nem vagyok köteles ku- 
tatni ; ám fordulj hozzájok.« A vita mind hevesebb 
lett, és már-már fegyvert ragadtak egymásra. Senki 
sem mert közbelépni. • A király és a tanácsosok egy- 
más után távoztak a teremből, magára hagyva a két 
nádort.^) 

Báthori fönnen hirdette, hogy hivataláról csak 
akkor mond le, ha a hűtlenség bűnét rábizonyítják. 
Penyegetődzött, hogy azon rendekkel, a kik a királyi 
parancsnak engedelmeskedve. Hatvanban meg nem 
jelentek, más országgyűlést fog tartani, a melyen a 



') Burgio 1525. július 1 8-iki jelentése, Es még részlete- 
sebben Guidoto végjelentése. 

hatvani gyűlés végzéseit érvényteleneknek és vezetőit 
lázadóknak nyilvánítják. 

Báthori és pártfelei leplezetlen gyűlöleténél a 
Zápolyai-pártot még nagyobb veszélylyel fenyegette 
a királyi pár rejtett kétszinűsége. 

A gyenge és ingatag uralkodóról alig lehetett 
föltenni, hogy elválhatatlanúl csatlakozik azokhoz, a 
kikben gyermekségétől fogva személye, koronája és 
országa ellenségeit látta. Mária őszinte rokonszenvére 
sem számithatott az a párt, mely udvarnokait és csá- 
szári bátyja követeit elűzte. A félelem vitte volt őket 
Zápolya pártjára, és kényszerltette most lealázó sze- 
rep eljátszására. 

Hatvanban történt, hogy a király, míg ablakai 
alatt a nemesség üdvkiáltásai fölhangzottak, a pápai 
nuntius és a lengyel király követe előtt kinyilatkoz- 
tatta, hogy a nemesség fenyegető magatartása erősza- 
kolta ki tőle kivánatai teljesítését.^) 

Budára visszaérkezve, az első napokban erőt 
vett rajta öröklött véralkatának apathiája, a melyből 
csak az első tanácsülés jelenetei rázták föl. 

Július 15-én a lengyel követet, Karukowski 
prépostot, a királyné lakosztályába hivatta. Itt, Bor- 
nemisza jelenlétében, újólag kinyilatkoztatta, hogy a 
hatvani végzésekben a királyi méltóság ellen intézett 
merényletet lát, és csak lázadás kitörésének megaka- 
dályozása végett adta hozzájárulását. Másnap ellen- 
ben, mikor ugyanazt a követet búcsú-audientián fo- 
gadta, egy szóval sem árulja el valódi érzelmeit, sőt 

1) Ez július 5-ikén történt. A lengyel követ beszéli el, 
július 23-iki jelentésében. Acta Tomiciana. VII. 307—309. 

különösen hangsúlyozza jóakaratát a Zápolyai-test- 
vérek iránt, a kiket a lengyel király ajánlott volt 
kegyeibe. 

A valódi búcsú-kihallgatás két nappal utóbb 
Yolt, mikor Karnkowskit a király csak Mária jelenlé- 
tében fogadta ; más nem volt jelen. Lajos részletesen 
előadta a múlt zavarok történetét, a méltatlanságo- 
kat, melyeket szenvedett, a veszélyeket, melyeknek 
országai, állása, sőt élete is ki vannak téve. A lengyel 
királyhoz fordul tehát segítségért ; mert e nélkül, or- 
szágaival együtt, el van veszve, sőt talán Lengyelor- 
szágot is romlás éri; ellenben, ha az ő ingadozó állása 
megszilárdításában és tekintélye visszaállításában 
közreműködik, ezzel a saját országa és családja javát 
is előmozdítja. Az első lépés : a személyes találkozás, a 
melylyel, ha meg akarja menteni, nem szabad késnie.^) 

A részletek tárgyalását a király Szálkáira 
bizta. Az volt a terv^ hogy a két uralkodó szeptember 
elején Olmüczben találkozzék ; ugyanakkor a magyar 
országgyűlés a morvaországi határhoz közel, Nagy- 
szombatba vagy Pozsonyba összehívatnék, és Lajos a 
lengyel király kíséretében jelennék meg, hogy támo- 
gatásával a pártviszályt megszüntesse, a korona 
tekintélyét visszaállítsa. Az érsek említette, hogy 
számíthatni a királyné közreműködésére, a kinek 



*) A lengyel királylyal való találkozást, már a hatvani 
gyűlés előtt, Campeggio ajánlotta, főleg azért, mert remélhette, 
liogy Zsigmond király Lajost a lutheránusok ellen erélyes föl- 
lépésre fogja ösztönözni ; ezért kivánta, hogy Mária az össze- 
jövetelen ne legyen jelen. (Campeggio 1525. június 10-iki jelen- 
tése.) Most egészen más czél volt kitűzve. 

élénk szellemét, ügyességét és bátorságát magasz- 
talta. í) 

Karukowski mindezt előterjesztette Zsigmond 
királynak. Ez a találkozásra a határnapot ismételve 
kitűzte, de mindig talált ürügyet az elhalasztásra. 
Fölismerte, hogy oly államcsínyben való közreműkö- 
désre akarják fölhasználni, a melynek, az ő fölfogása 
szerint is, sikere ép oly kétséges vala, mint jogosűlt- 
sága.2) 

Ezalatt a két párt szoros szövetkezés által igye- 
kezett erejét gyarapítani. Egyrészről az erdélyi vajda, 
az esztergomi érsek, az új nádor, és a Thurzó helyébe 
kinevezett új kincstárnok : Dóczi János, valamint az 
országtanács köznemes ülnökei confoeder^tiót kötöt- 
tek, és a királyné pártfogását megnyerték. 

Másfelöl Báthori István és barátai kalando- 
sok társulata, ájtatossági egyesületek által hasz- 
nált, ártatlan elnevezése alatt a hatvani végzések 
megsemmisítésére hoztak létre szövetséget, mely július 
végén már mintegy kétszáz főúrból és előkelő nemes- 
ből állott.8) 



^) Karukovszki idézett jelentése. . 

') Burgio 1525. július 30, augusztus 30, október 29 és 
november 30-iki jelentései. — Krziczki püspök egyik levelében 
említi, hogy Zsigmond király megtagadja közreműködését ; 
»videt enim privatae rei causa id expeti, et timet ne res ita 
facta, ut creditur invisis Begnicolis et parte Procerum, huicque 
Regi adversa, magis ulcus exasperaret.* (Acta Tomic. VII. 306. 
Hibásan július 9-ikére téve, augusztus 9-ike helyett.) 

3) Burgio 1525. július 30-iki jelentése. Említi, hogy ezen 
szövetségek tagjai okleveleket állítottak ki ; és.hogy mind a 
két szövetség okleveleiben meg volt az a pont, mely az ország 

Szálkai érsek, míg nyilvánosan Zápolyaival és 
Verbőczivel annyira benső viszonyban állott, hogy ezek 
az országtanácsban az elnökséget is rábízták, ugyan- 
akkor nem habozott titokban a kalandosokkal össze- 
köttetésbe lépni. Merész játékot űzött, mikor az egy- 
más megbuktatására alakúit két szövetség vezérei 
sorában foglalt helyet. ^) 

És példáját követte Thurzó Elek is. Miután 
csak imént szolgált közbenjáróul a királyné és Ver- 
bőczi között, most a Báthori-párt szószólója volt, és 
a kalandosok szövetségi oklevelét a királynénak be- 
mutatva, előterjesztette igéretöket, hogy a jövő ország- 
belügyeire idegen beavatkozást kizár. — A kalandosok által 
kiállított példányok egyikét megőrizte a magyar országos Je- 
véltár. Dóczi Ferencz 1525. szeptember 18-án állítja ki. Fo- 
gadja, hogy a király és a királyné ellenségeinek ellen fog sze- 
gülni; »factionibiis quas utcunque contra statum, auctoritatem 
et dignitatem, personasque suarum Maiestatum főre cognovero, 
numquam adherebo ;« stb. A kalandos elnevezést a latin 
(' a 1 e n-d a e szótól származtatják ; mivel az említett ajtatossági 
♦egyesületek rendszerint minden hónap elsején (calendas) tar- 
tották összejövetelüket. 

Burgio július 1 1-iki jelentésében említi, hogy Szálkai 
fog az országtanácsban elnökölni. — Brodarics 1525. szeptem- 
ber 12-én Budáról a pápának írja : »Strigoniensis est in eadem 
in qua antea fűit auctoritate ; cum Palatino novo dominó Ste- 
phano, cum dominó Vajvoda et omnibus primariis viris con- 
iunctu8.« (Theiner 11. 654.) Az erdélyi vajda és a prímás között 
fönnálló jó viszonyra világot vet az előbbinek 1525. deczem- 
ber elején Déváról az érsekhez írt levele. (Eredetije az orszá- 
gos levéltárban.) — Ellenben a lengyel követtel folytatott tár- 
gyalásaiból kitűnik, hogy a Zápolyai-párt megbuktatásán fára- 
dozott És Burgio július 30-iki jelentésében is említi, hogy a 
Báthori-párt szervezkedése »az esztergomi érsek ínyére van.« 

MAGYARORSZÁG A MOHÁCSI VÉSZ ELŐTT. 11 

gyűlésen a korona hatalma visszaállítását és az elide- 
genített királyi jövedelmek visszaszerzését keresztül- 
viszik. Mire Mária, és az ö rábeszélésére Lajos király 
is, támogatásukat a kalandosoknak Írásban biztosí- 
tották. 1) 

Mindezen tárgyalásik a titok leple alatt foly- 
tak ; úgy hogy azokról a pápai nuntius csak későn 
értesült. Burgio, a kit a király kétszínű magatartá- 
sának fölismerése nem kevéssé megdöbbentett, az esz- 
tergomi érseket vonta felelősségre. ^Nyíltan megmon- 
dottam neki véleményemet, — jelenti — és bevallotta, 
hogy életében még ilyen megrovás nem érte, és ilyen 
fájdalmat nem szenvedett. « ^) 

E szerint a hatvani gyűlésen létrejött kormány 
afatt a talaj már akkor alá volt ásva, mikor műkö- 
dését megkezdette. 

Az országtanács mindenek előtt a Thurzók és 
Puggerek számadásai megvizsgálásához látott, hogy 
földerítse azokat a nagy csalásokat és sikkasztásokat, 
melyekről Hatvanban sző volt. Ugyanis a Fuggerek 
ellenségei állították, hogy azok harminczhárom esz- 
tendő óta bányáikból évenkint 15,600 márka ezüstöt és 
százezer forint értékű aranyat vittek ki az országból, 
a nélkül, hogy a királyi kincstárt illető részt beszolgál- 
tatták volna ; továbbá, hogy a kezelésökre bízott pénz- 
verdékből nyolczszázezer forint értékű nyereségök volt. 
Azonban állításaikat igazolni nem voltak képesek. ^) 



Burgio 1525. október 29., november 16. és 1526. má- 
jus 15-iki jelentései. 

") Burgio november 1 6 -iki jelentése. 

■) Burgio 1525. július 30-iki jelentése. És a Fuggerek 

A vizsgálat hosszú időt vett igénybe. Es ez alatt 
a kincstár üresen állott. A kincstárnok hihetetlen 
uzsorakamat mellett sem bírt pénzt szerezni. A pápai 
nuntiustól tízezer forintot kért kölcsön, ígérvén, hogy 
negyedfél hónap múlva húszezerét fizet vissza; és 
tagadó választ kapott. 

A szükség által kényszerítve, Thurzó Elekkel 
és a Fuggerek ügynökeivel egyezkedni kezdettek. 
Augusztus 26-ikán megköttetett a szerződés, a mely- 
nek értelmében a kormány őket a számadás terhe alól 
fölmentette, az elkobzott javak visszaadását ígérte 
(a beszterczebányai bányák kivételével); viszont a 
Fuggerek a királynak kölcsönadott összegeket elen- 
gedték, és ezenfelül négy részletben kétszázezer forint 
fizetésére kötelezték magokat, és első részletül ötven- 
ezer forintot azonnal lefizettek. 

Azonban a további részletek fizetése már el- 
maradt. A Fugger-ház fejei a biztosaik által kötött 
szerződést érvénytelennek nyilvánították, az abban 
kikötött fizetéseket megtagadták, sőt a szenvedett 
károk megtérítése czímén, 267,648 forintnyi roppant 
összeg fizetését követelték 

Igényeik érvényesítése végett a pápa és a feje- 
delmek közbenjárását kérték ki, és azon szolgálatok- 
nál fogva, melyeket tettek s jövőben tehettek, meg is 
nyerték Acsászár gróf Eberstein Vilmost, a 1 e n- 

igazoló iratai. (V. ö. Wenzel Gusztáv akadémiai értekezését : A 
I'uggerek jelentősége Magyarország történetében. 1882. és az 
általa a Történelmi Tárban (1883.) közrebocsátott okleveleket.) 
1) Történelmi Tár. 1883. folyam. 91—2. És Burgio 
augusztus 30-iki jelentése. 

gyei király Nipschitz Miklóst, Ferdinánd főher- 
czeg Greififensteini Lamparter Jánost, két társsal, 
küldöttek Budára, egyenesen azzal a megbízással, 
hogy a Fuggerek ügyét karolják föl. A pápától Bur- 
gio kapott ilyen utasítást. 

A követek (1525) november 23-án együtt meg- 
jelentek az esztergomi érseknél, és bemutatták meg- 
bizó leveleiket. Az érsek ígérte, hogy mindent, a mi a 
a király és az ország javával megegyeztethetö, meg 
fog tenni. A nádor ugyanígy nyilatkozott. 

November 25-én a követek a király által fogad- 
tattak. Burgio, egyebek között a Fuggerek jó viszo- 
nyát a szent-székhez és rokoni összeköttetésűket a 
Mediciekkel hangsúlyozta. Ez alkalommal a rajnai 
pfalzgróf, a szász választó, a bajor berezegek, és a sváb 
szövetségben egyesűit német fejedelmek ajánlólevelei, 
melyeket a Fuggerek érdekében írtak, szintén fölol- 
vastattak. Az érsek, a király nevében, a követeket 
fölhívta^ hogy előterjesztésüket Írásban nyújtsák be. 

A tárgyalások deczember 2-án indultak meg. 
A követek az esztergomi érsekhez hivattak. Nevek- 
ben a nuntius azt kívánta, hogy a Fugger-ház ellen 
követett erőszakos eljárás okait adják elő. Az érsek 
azt válaszolta, hogy ily kívánattal magokat mintegy 
a király biráivá akarják föltolni. Mire a követek ki- 
jelentették, hogy ez a szándék tőlök távol fekszik, ők 
csak közbenjárni akarnak, s hogy ezt tehessék, ismer- 
niök kell az okokat. 

Másnap az érsek a pápai nuntiussal közölte a 
király azon elhatározását, hogy ő felsége a Fugger- 

házzal alkudozásokba csak úgy bocsátkozhatik, ha 
előbb a biztosai által elvállalt kötelezettségeknek 
megfelel, és a kikötött részletfizetéseket teljesiti. 

A köretek erre nem adtak egyenes választ. Azt 
a kérelmet adták elő, hogy a király jelöljön ki bizto- 
sokat, a kikkel az ügyet részletesen tárgyalhassák. 
A király az egri püspököt, a főudvarmestert és 
Szerencsés Imrét jelölte ki. Ezek a korábbi megálla- 
podásokhoz ragaszkodtak. Kijelentették, hogy min- 
denekelőtt a már elvállalt kötelezettségeket kell tel- 
jesíteni, csak azután lehet a bányák visszaadásáról 
szólani ; mivel pedig a Fuggerektől a bányákat azért 
vették el, mert a korábbi bérleti szerződésből a ki- 
rályra és királynéra nagy hátrányok merültek föl, és 
semmi haszon nem származott : ezentúl csak elpnyös 
föltételek alatt lehet a bérletet létesíteni ; ne gondol- 
ják a követek, hogy kívánataik teljesítését ő felségé- 
től, akarata ellenére, kierőszakolhatják; ő felsége 
kényszeríttetni nem engedi magát. 

Erre a követek a tárgyalásokat megszakítot- 
ták ; *) a minek következtében a kincstár újra nagy 
zavarba jutott. Mert csakhamar kitűnt, hogy a hat- 
vani vívmányok a nemzet áldozatkészségének föléb- 
resztésére befolyást nem gyakoroltak. 

Több helyen az adó behajtásának azzal az indo- 
kolással szegültek ellen, hogy a király Ígéreteit nem 
teljesítette, és udvarában még mindig vannak idege- 



*) Dobbei Frigyes. Der Fugger Bergbau und Handel in 
Ungam. (Zeitsohrift des Hiatorischen Vereines fúr Schwaben 
und Neuburg. Augsburg. 1879.) 

nek. ^Németek, idegenek javára nem fizetünk!* volt 
a jelszó. ^) 

A nemesek példáját utánozva, jobbágyok is meg- 
tagadták az adófizetést. Bornemisza egyik tisztvise- 
lője,, a ki e miatt panaszkodik, azt a jellemző észre- 
vételt teszi : :& Valóban nem tudom, ez a nagy szabad- 
ság mint jutott uralomra. A királyi felség és nagyságod 
parancsait semmibe sem Teszik. « *) És a következő 
országgyűlésen constatálták, hogy a Hatvanban meg- 
szavazott adóból várható összegnek fele sem folyt be. 

Nagy zavart okozott a forgalomban levő rósz 
érczpénz ; a katonák kinyilatkoztatták, hogy el nem 
fogadják, és inkább a szolgálatot hagyják el. >Én — 
írja a nuntius, mikor erről jelentést tett — számta- 
lanszor fölszólaltam, tiltakoztam és megjósoltam a 
károkat, melyeket a rósz pénz az országra hozni fog ; 
de meg nem hallgattak !« ^) A hatvani gyűlés elren- 
delte ugyan jó ércztartalmú pénz veretesét és a rósz 
pénz beváltását — egy új forinttal két régit, — de 
mivel ez által többen veszteséget szenvedtek volna, az 
országtanács a határozatot foganatosítani késett. *) 

Ily körülmények között, az ország védelme érde- 
kében semmi sem történhetett: T o m o r i tétlenségre 
volt kárhoztatva ; katonái, mivel zsoldjekat nem kap- 

Ezt a Horvát István által kiadott 1525-ik évi emlék- 
irat emlfti. 

■) A szucsáni vámagy 1525. október 2-án kelt levele, a 
magyar országos levéltárban. 

*) Burgio augusztus 9. és 30-iki jelentései. 

*) Csak szeptember 1-én bocsáttatott ki az erre vonat- 
kozó királyi rendelet. (Katona XIX. 556.) És ekkor sem foga- 
natosíttatott. 

ták, lassankint szétoszlottak. Kisebb kalandokra kel- 
lett szorítkoznia. A pápai nuntius az erkölcsi kény- 
szerítés minden eszközét fölhasználta, hogy részére 
pénzt és hadakat eszközöljön ki ; fenyegetődzött, hogy 
ő is visszahívja a pápai zsoldosokat. Csak így érhette 
el, hogy az országtanács némi pénzösszeget küldött 
Péterváradra. ^) 

Szepteinber végén a kalocsai érsek titkára, a ki 
török fogságba esett, és a szultán udvarába került, 
jelenté, hogy Balibeg erős sereggel megindult, és föl- 
adata Péterváradot, Titelt vagy Száva-Szent-Deme- 
tert megvívni ; ha pedig ez nem sikerülne, a Száva és 
Duna között erődöt építeni 200 gyalog számára, a 
kik a kalocsai érsek betörését török területre meg- 
akadályozzák, és azon esetre, ha nagyobb török sereg 
vonul Magyarország ellen, az utat számára nyitva 
tartsák. Ezen hír — jegyzi meg a nuntius — iiagy- 
fontosságú. Es az intézkedések, a melyeket a kormány 
tesz, nem állanak egyébből, mint hogy rendeleteket 
szerkesztenek, melyekben a megyéket és urakat föl- 
hívják, hogy hadaikat Péterváradra küldjék. Tíz nap 
fog eltelni, míg az imokok elkészülnek, tíz napig fog- 
ját a futárok a rendeleteket magoknál tartani, és 
húsz napig tart, míg rendeltetési helyökre érnek. így 
a készület vagy elmarad, vagy későn jő.« 

A kalocsai érsek azonban nem késett. Zalán- 
kémen elpusztult vár helyén foglalt állást, hogy ott ^ 
Száván átkelő török haddal megütközzék. Jó remény- 
séggel nézett a csata elé. ^) 

*) Burgio augusztus 30-iki jelentése. 
«) Burgio 1525. október 2-iki jelentése. 

Balibég támadásának híre nem yalósúlt. Tö- 
möri mindazáltal nem akart hadi tény nélkül térni 
vissza. A temesi grófokkal egyesülve, néhány hajó 
födözete alatt, a török területre nyomult, Sabácz alatt 
négy mérföldnyire egy várost földúlt és lángba 
borított. 1) 

Ezen eredmény a helyett, hogy az áldozatkész- 
séget fokozná, arra bírta az urakat, ho^y a kiknek 
bandériumjaik voltak Tomori zászlaja alatt Péter- 
váradon, azokat visszahívták. Erre a nuntius a király 
és az urak előtt kijelentette, hogy ő is visszahívja a 
pápai zsoldosokat, mert nem engedheti, hogy ha Pé- 
tervárad elvész, azt mondhassák : a pápai zsoldosok 
okozták elestét ; de ha az urak újra odaküldik ban- 
dériumjaikat, a pápai zsoldosok ismét ott lesznek. A 
nuntius el volt határozva a visszahívandó 300 gyalo- 
got elbocsátani, és helyettök 200 lovast készen tar- 
tani, hogy bármikor azonnal Péterváradra siethes- 
senek. 2) 

A nuntius valóban visszahívta a gyalogokat; 
de csak akkor, mikor az uraknak már egyetlen fegy- 
vere sem volt ottan. A következmények csakhamar 
mutatkoztak Balibég T i t e 1 ellen küldött egy csa- 
patot, mely a várost fölgyújtotta és mintegy száz fog- 
lyot ejtett ; ö maga pedig Pétervárad megtámadására 
tett készületeket. Burgio ezen tudósítások vétele után 



*) Burgio október 2 9 -iki jelentése, a melyben azt is írja, 
hogy Balibég Tomorit személyes találkozásra szólította föl, 
titkos ügy tárgyalása végett. »Nem tudom — jegyzi meg a 
nuntius — melyik fogja a másikat rászedni !« 

2) Burgio 1525. november 16-iki jelentése. 

azonnal lépéseket tett, hogy a megyék és urak küld- 
jenek segítséget, ismételvén korábbi igéretét. ^) 

Azonban hadak nem mentek Péterváradra, és 
Tomorinak sem küldetett pénz a saját hadai rég el- 
maradt zsoldja kifizetésére. Az érsek ennek következté- 
ben az 1526-ik év első napjaiban megjelent az udvarnál, 
hogy lemondását megújítsa. » Azt'hiszem -^jegyzi meg 
a nuntius — nehéz lesz őt rábírni, hogy visszatérjen. 
De mivel világosan látom, hogy ha lemondását nem 
veszi vissza, az az országrész elveszettnek tekinthető, 
miüden erőmmel azon leszek, hogy őt arra rábirjani.«^) 

E szerint, mióta az új kormány az ország ügyei 
vezetését átvette, hónapok múltak el, a nélkül, hogy 
a honvédelem és a pénzügyi viszonyok körében a ja- 
vulás jelei mutatkoznának. 

Ver b ő ez. i bizonyára buzgón és lelkiismere- 
tesen igyekezett megfelelni a nádori méltóság köte- 
lességeinek. ^) — Lelke sugallatát követve, nem hiú 
afiPéctáfióból, »az ország szolgája « czímét vette 
föl. ^) Komolyan fölfogott jelszó volt ez tolla alatt. 
Es joggal írhatta, hogy »éjjel és nappal, folytonosan 
arról elmélkedik, mikép biztosíthatná az ország javát, 
becsületét és békeségét.« ^) 

*) Burgio deczember 30-iki jelentése. 

■) Burgio 1526. január 14-iki jelentése. 

3) Burgio 1525. október 10-ikén jelenti, hogy a nádor 
rendet akar behozni az udvarnál és a honvédelemben, a fizeté- 
seket szabályozni, a kiállítandó hadak létszámát megállapí- 
tani, mindenkit kötelessége pontos teljesítésére szorítani. 

*) »Eegni Hungáriáé Palatínus et servus.« Ezen czím- 
mel gyakran találkozunk Verböczi okirataiban és leveleiben. 

^) Verböczi 1525. szeptember 30-iki levele a vatikáni 
levéltárban. 

Ezen sorokat a pápához intézte, válaszolya a 
szerencsekívánó levélre, melylyel öt megtisztelte. Mert 
VII. Kelemen pápa örömmel üdvözölte őt a hatalom 
magaslatán. Es nuntiusa, Burgio báró, híven támo- 
gatta őt nehéz helyzetében. ^) 

De Verbőczi működése, az ö kiváló képességei és 
a hatalmas pártfogás daczára, meddő maradt. Szava, 
mely elég erős vala arra, hogy az ország egyik szélé- 
től a másikig lelkesedést keltsen és szenvedélyeket 
éleszszen ; mihelyt az önzetlen áldozatkészség állandó 
erőfeszítésére, nem pillanatnyi fölhevülésre volt szük- 
ség, tehetetlennek bizonyult. 

A sok ezernyi tömegből, mely egy szavára kész 
lett volna darabokra vágni Báthori Istvánt és Sár- 
kány Ambrust, kevés találkozott, a ki fölhívására 
hajlandó volt a véghelyeken szolgálúi, avagy jövedel- 
mei egy részét az ország védelmére fölajánlani. A 
pápai nuntins, erkölcsi érzülete fölháborodásában, 
sújtó Ítélet kimondására ragadtatja el magát. >Ha 
Magyarországot — úgymond — a veszélyek örvényei- 
ből három forint árán ki lehetne ragadni, nem talál- 
koznék három ember, a ki magát erre az áldozatra 
elszánná !« 2) , 



A pápa levelét nem ismerjük. Tartalma iránt tájékoz- 
tat a válasz. — A szent-szék magatartására Verbőczi irányá- 
ban világot vetnek Burgio 1525. ápril 13., július 11-iki jelen- 
tései, valamint november 7-én a lengyel királyhoz intézett 
levele. (Acta Tomiciana. VII. 333.) 

') Burgio 1525. augusztus 9-iki jelentése. 

A szultánnal való békekötés terve. — A lengyel király köz- 
benjárása a portán. — Horvátország helyzete. — Frangepán 
Kristóf összeütközése az esztergomi érsekkel. — A király Hor- 
vátországba készül. — A horvátországi urak alkudozásai a 
törökökkel. 

Az ország zavarteljes állapotában, az új kor- 
mány tehetetlenségével szemben, az eszélyesség köve- 
telése lett volna : a törökök részéről fenyegető veszélyt 
béke vagy fegyverszünet kötésével hárítani el. 

Az 1524-ik év végén a portáról oly tudósítások 
érkeztek, hagy a szultán a magyarokkal szívesen kötne 
békét, ha azok országukon szabad átvonulást enged- 
nék nekik. ^) Sőt a következő év (1525) elején a szul- 
tán a lengyel király követe előtt egyenesen készségét 
fejezte ki Lengyel- és Magyarországgal a béke meg- 
kötésére. A visszatérő követ azt a hírt hozta, hogy 
Konstantinápolyba magyar követeket várnak, és hogy 
mihelyt a béke létrejő, a törökök Olaszország ellen 
három felől támadást intéznek. 

Oampeggio bibomok erre nézve az esztergomi 
érsektől magyarázatot kért. Ez akképen válaszolt, 



>) Oampeggio 1524 deczember 29-iki jelentése (Tomori 
közlései nyomán). 

hogy Magyarországban a törökökkel való békekötést 
csak szóba is hozni súlyos büntetés alatt tiltva van, 
ezért ekkorig senki sem hozta szőnyegre ; most a len- 
gyelországi tudósításokat tanácskozás alá fogják venni; 
de azon hír, mintha a magyar követek küldése a por- 
tára már elhatározott dolog volna, egészen alaptalan. 

Május elején a lengyel királytól követ érkezett, 
a ki által közbenjárását a portán hivatalosan föl- 
ajánlotta. Burgio ekkor azon sejtelmét fejezi ki, hogy 
a lengyel király a magyar urak kérésére teszi az aján- 
latot ; ugyanis magok a béke ügyében kezdeményező 
lépést tenni nem merészelvén, ezt a módozatot gon- 
dolták ki, hogy a béke létrehozására kísérletet tehes- 
senek. 

Mindkét pápai követ abban a véleményben volt, 
hogy a török békét vagy fegyverszünetet, ha abból a 
kereszténységre hátrány nem háramlik, ellenezni nena 
kell ; mindazáltal a magyarok biztosítást nyújtsanak, 
hogy Olaszországot, ha a törökök megtámadnák, se- 
gíteni fogják. ^) 

A pápa most már csakugyan a békét nem elle- 
nezte többé ; a felelősséget a keresztény uralkodókra 
hárítva, a kik lelkesítő szózata előtt füleiket elzárják. 
Bár Lajos királynak azt a tanácsot adta, hogy a feje- 
delmeket a hitetlenek elleni közös harczra követei 
által még egyszer szólítsa föl, a sikerre bizonyára 
reményt nem táplált ^) 



') Burgio ápril 26., május 8., 25., Oampeggio május 8.* 
és 26-iki jelentései. A rákosi gyűlés naplója. 

'') Brodaricsnak 1525. július 4-ón Eómából Zsigmond 
lengyel királyhoz irt levele föltárja a pápa változott álláspont- 

Azonban a köznemesség, a rákosi gyűlésen har- 
czias hangulatot tűntetett ki. A békét ellenezte, a 
nélkül, hogy a háborút lehetővé tenné. Az ország- 
tanács tehát a békealkudozásokba nem bocsátkoz- 
hatott. 

A hatvani gyűlés után is, mikor Zsigmond ki- 
rály korábbi ajánlatait megújította, a lengyel követ- 
nek adott hivatalos válaszban, Lajos király arra kérte 
nagybátyját, hogy a szultánnal megindított alkudozá- 
sokat 6 maga is szakítsa meg ; mert kilátás van arra, 
hogy az európai hatalmak szövetsége létrejő, és sike- 
res ellenállásra, sőt támadó föllépésre is képessé 
fogja tenni. 

Mindazáltal bizalmasan tudomására hozta, hogy 
ő és hívei a békekötésre hajlandók és fölhatalmazták, 
hogy követe által, kellő óvatossággal, a portán az elő- 
leges lépéseket tegye meg. ^) 

Az udvarnál arra nézve is megállapodás jött 
létre, hogy a mikor a török béke ügye a tárgyalás 
stádiumába jő, azt olyan országgyűlés elé terjesztik, 
a melyre a megyék csak követeket küldenek ; mert 

ját. (Acta Tomiciana. VII. 304.) Burgio 1525. július 30-iki 
jelentésében említi a török béke ügyében nyert újabb utasítá- 
sokat ; de azok tartalmáról nem szól. 

A lengyel követnek a szultán előtt ilyenformán kel- 
lett szólani : »Ha a szultán a magyar királylyal békét akarna 
kötni, azt hiszi (t. i. a követ), hogy a lengyel király rábírhatná 
unokaöoscsét a béke elfogadására.* (Karukovszky jelentése 
Budáról 1525 július 23-ikán. — Zsigmond király utasítása 
portai követe számára. — A lengyel király dátum nélküli le- 
vele az esztergomi érsekhez. -— Acta Tomiciana. VII. 278., 
279., 306.) 

előre lehetett látni, hogy oly gyűlésen, a melyen a 
nemesség tömegesen vesz részt, a béke elfogadtatni 
nem fog. *) 

A lengyel követ a portán szíves fogadtatásra 
talált és Lengyelország részére öt évig tartó békét 
kötött. Megbízása értelmében, a nagyvezér előtt a 
magyarországi békét is szóba hozta. De Ibrahim basa 
szavába vágott: »Ne beszéljünk Magyarországról, ez 
egészen más tekintet alá jő, mint Lengyelország. Ne 
törődjetek Magyarországgal ; csak a saját ügyeitek- 
ről gondoskodjatok.* Mindazáltal más alkalommal 
visszatért a tárgyra és megjegyzé : »Mivel a magyar 
király a lengyel királynak rokona, ha. nrad előter- 
jeszti az ügyet, a szultán talán meghallgatja.* 

Habár ezen nyilatkozat nem nagy reményre 
jogosított, az év (1525) végén, a magyar udvar ré- 
széről megkeresés ment a lengyel királyhoz, hogy leg- 
alább fegyverszünet kieszközlésére tegyen a szultán- 
nál kísérletet. De ez eredményre nem vezetett. ^) 

Míg az udvar és az országtanács nyilt béke- 
alkudozások megindítására nem bátorkodtak : H o r- 
vátország rendéi, a király és az ország tudtával, 
a törökökkel külön érintkezésbe lépni nem átallották. 

A magyar korona hatalmában és tekintélyében 
Mátyás király halála után bekövetkezett hanyatlás 
gyászos következményeihez az is tartozik, hogy a 
kötelékek, melyek Horvátországot Magyarországhoz 
négy század óta csatolták, mindinkább lazábbakká 



') Burgio 1525. augusztus 30-iki jelentése. 
") Burgio 1525. november 30, 1526. január 1., 18., feb- 
ruár 2. és 1 5 -iki jelentései. 

lettek. A horvátországi urak hűsége és ragaszkodása 
a válságos idők tüzpróbájáfc nem állotta ki. Erdekeik 
sugallatait követve, majd a velenczei signoria gazdag 
erszénye, vag^ a császári ház prestigeje, gyakorolta 
rajok vonzerejét ; majd a török fönhatóság alatt ke- 
resték a biztonságot, melyet a magyar király nyújtani 
nem volt képes. ^) 

Mindazáltal épen a sokféle érdekek és vonzal- 
mak ellensúlyozó hatása a tartomány sorsának eldön- 
tését függőben tartotta. 

Az 1525-ik esztendő második feléljen a közelé- 
gűletlenség tetőpontját érte el. A bánok : Batthyányi 
Ferencz és a horvátok által gyűlölt Tahi János, állá- 
suk kötelességeivel keveset gondoltak. Ezért a pápai 
nuntius a királynak ismételve tanácsolta, hogy a kor- 
mányt a buzgó zágrábi püspökre, Erdődi Simonra 
bízza. Es szava ez esetben nem hangzott el nyomta- 
lanul. A püspököt Budára hívták, és tárgyalásokat 
kezdettek vele, a melyek azonban, mivel az udvar a 
báni hivatalnak két egyén között megosztásához ra- 
gaszkodott, a püspök pedig oly társat, a ki működése 
sikerét netán meghiúsítaná, elfogadni vonakodott, 
eredményre nem vezettek. ^) 

Ugyanakkor, mikor az udvar a derék főpapot 
elkedvetlenítve távozni engedte, elidegeníttetett a leg- 
vitézebb horvát főúr, a ki imént Jajczát megmentette, 
és a kire még fontosabb föladatok várakoztak volna. 

*) Ezen alkudozásokra vonatkozó részletek bőven talál- 
hatók föl a velenczei köztársaság diplomatiai irományaiban. A 
törökökkel való alkudozások első nyomára 1499 elején találunk. 

■) Burgio 1525. július 30. és augusztus 30-iki jelentései 

Prangepán Kristóf július második felé- 
ben Budára jött, hogy hadi szolgálatai jutalmát ve- 
gye, A király Zeng városát ígérte neki adományul. A 
hatvani gyűlés a tengeri kikötő város, elidegenítése 
ellen tiltakozott, és a királyt arra kérte, hogy más 
uradalmat adományozzon és horvátországi bánná ne- 
vezze ki. A primás, a ki régtől fogva ellensége volt, 
mindkét kívánat teljesítését meggátolta. 

A gróf több héten át türelmesen várakozott. 
Augusztus 30-án, mikor a király a Csepel-szigeten 
vadászott, az országtanács ülésében megjelent, hogy 
ügye elintézését .sürgesse. Szálkai általános szólam- 
mal : »hogy ő felségének gondja van rá,« meg akarta 
nyugtatni. Frangepán élesen válaszolt, * hogy — úgy 
mond — az érsek már sokat ígért, de semmit sem 
teljesített. Szálkai sértve érezte magát, és ingerülten 
fölkiáltott : »Ez hazugság !« Mire szenvedélyes szóvál- 
tás támadott, a melynek folyamán a heves horvát főúr 
annyira ragadtatta magát, hogy az ország első főpap- 
ját tettleg bántalmazta. 

A király, a mint este visszaérkezett, sietett elég- 
tételt szolgáltatni neki,sFrangepánt a csonka toronyba 
záratta. 

Néhány nap múlva, a királyné és a pápai nun- 
tius közbenjárása az érseket és a grófot kibékítette. 
Prangepán visszanyerte szabadságát, de belátván, 
hogy Szálkai a sérelmet soha sem fogja feledni, félre- 
vonult ; az udvart elhagyta. ^) 



') Burgio 1525. szeptember 13. és október 10-iki jelen- 
tései. Frangepán 1525. szeptember 14-én (a börtönből) Dando- 

Ugyanekkor a király — valószinűleg Verbőczi 
tanácsát követve — Zágrábba gyűlést hirdetett, és el 
Tolt határozva, hogy ott személyesen megjelenve, a bei- 
békét helyreállítja és a török ellen sereget gyűjt. 

Bármily üdvösnek látszott ezen terv, a pápai 
nnntius határozottan ellenezte, mert tudta, hogy a 
király nem lévén képes bandérinmja zsoldját és udvari 
személyzete illetményeit kifizetni, kénytelen volna meg- 
felelő kíséret nélkül kelni útra ; de attól is félt, hogy 
a törökök, a király útja felől értesülve, Slavóniába 
betörést intéznek, mire a király szégyenteljesen vo- 
nulna vissza. Szemrehányásokat tett az esztergomi 
érseknek, a kit figyelmeztetett, hogy »a király gyalá- 
zata rá is háramlik. « Azt tanácsolta, hogy a király 
Budán maradjon, és az urak bandériumjait, a melyek 
Slavóniába kisérnék, Péterváradra küldje. 

Mindazáltal nem reméllette, hogy tanácsát meg- 
hallgatják, » Talán magam vagyok — irja — a ki az 
utazásra a királytól semmit sem kapok ; a többi csak 
alkalmat keres, hogy pénzt csikarhasson ki.« El volt 
határozva, hogy ha a király csakugyan útra kel, kí- 
sérni fogja. Előkészületeket tett, a mi [nagy költség- 
gel járt, mert — mint megjegyzi — Magyarországban 
mindent háromszor drágábban kell megfizetni, mint 
Rómában. ^) 

De az utolsó órában, a magyar urak a nuntius 
által előterjesztett okok alaposságát fölismerték ; an- 
nál inkább, mert tudósítások érkeztek a török hadak 



lóhoz írt levele (Marino Sanudónál.). Szerémi, Verancsics, Ist- 
.vánfi. elbeszélése nem felel meg egészen a történeti valónak. 
') Burgio október 2-iki jelentése. 

HAGTAROBSZÁG A UOHÁCSI VÉSZ ELŐTT. 12 

gyülekezése felől Boszniában. Mivel pedig áldozatokra, 
a melyeket valódi hadjárat igényel, nem voltak haj- 
landók, a királyt rábirták, hogy a Slavóniában jelent- 
kező pestist ürügyűl használva, utitervét ejtse él. 

A király ekkor némi haderőt akart Jajcza alá 
küldeni. A nuntius a Péterváradon levő pápai zsol- 
dosokat ajánlotta föl, és ezekhez még kétszáz gyalo- 
got készült fogadni. Azonban az urak különféle 
ürügyek alatt bandériumaik küldését megtagadták. 
Es a hadi vállalat nem jött létre. 

Pedig épen ezen időben — október elején — a 
jajczai bánok és katonák Budára küldött követeik 
által bejelentették, hogy ha rögtön segítséget nem 
kapnak : a reménytelen ellenállással fölhagyva, a vár- 
ból kivonulnak. Az országtanács nagy zavarban volt ; 
Jajcza szükségéire az erdélyi királyi jövedelmek egy 
részét ajánlotta föl, de ezek behajtására a kincstárnok 
még csak most indult Erdélybe. Egyelőre a pápai nun- 
tius háromezer, az esztergomi érsek szintén néhány 
ezer forintot kölcsönzött élelmi szerek vásárlására. *) 

Ezalatt Horvátország, szemben a törökök 
folytonos betöréseivel és dúlásaival, oltalom nélkül 
állott. Ily viszonyok között a horvát urak ismét fenye- 
getődztek, hogy meghódolnak atöröknek.^) Es(1525) 
október első napjaiban Corbáviai János gróf, Budára 
küldött követei által jelentette, hogy a szultántól a leg- 



Burgio 1525. október 10., 29., november 16. és 30-iki 
jelentései. 

■) Sőt egy 1525. okt. elsején kelt zárai jelentés arróltudó- 
sítja a signoriát, hogy Corbáviai János és több horvát föűr adó- 
fizetéssel vásároltak a töröktől kíméletet. (Marino Sanudónál.) 

kedvezőbb ajánlatokat kapták ; mert kész nekik vi8z- 
szaadni, a mit Horvátországban elfoglalt, és átengedni, 
a mit Slavóniában ezentúl el fog foglalni ; viszont tö' 
lök csak azt kívánja, hogy hadainak a tartomány terü- 
letén szabad átvonulást engedjenek. 

A nuntius megdöbbent. Belátta, hogy ha az 
alku létrejö, abból Magyarországra, sőt Olaszországra 
is nagy veszély keletkezhetik. E miatt fölhívta a ki- 
rályt és az országtanács tagjait, hogy az alkut meg- 
akadályozni igyekezzenek. Ezek azonban az üzenet- 
nek nem tulajdonítottak nagy fontosságot; és azt 
hitték, hogy ha a corbáviai grófot valamely magyar- 
országi uradalom adományozásával kielégítik, ezzel a 
^veszedelmet elhárították. *) 

A horvát követek, ennek következtében, üres 
phrásisokkal, általános ígéretekkel bocsáttattak visz- 
sza. És a nuntius a legroszabbtól félt. ^) 

Azonban a horvát urak még egy kísérletet tet- 
tek. Deczember elején követeket küldtek az udvarhoz, 
és most a tartomány összes rendéi nevében kijelentet- 
ték, hogy ha rögtön segítséget nem kapnak, a szul- 
tánnal egyezségre lépnek Lajos válasza most is csak 
abból állott, hogy türelemre, kitartásra intette őket, 
és ígérte, hogy a jövő országgyűlés minden bajon se- 
gíteni fog. Egyúttal Batthyányi Ferenczet és Bánffi 
JZsigmondot Horvátországba küldötte, hogy az urakat 
az elszakadástól tartsák vissza. ^) 

^) Burgio 1525. október 10-iki jelentése. 
«) Burgio 1525. október 29-iki jelentése. 
') Lajos király 1525. deczember 15-én kelt rendelete, a 
lierczeg Batthyányi-család körmendi levéltárában. 

12* 

A horrát urak, követeik jelentéséből meggyő- 
ződvén, hogy az udvartól semmit sem remélhetnek, 
alkudozásaikat a portával megújították Abban tör- 
tént megállapodás, hogy az (1526) január 25-én Kö- 
rösön tartandó gyűlésre, az egyezség megkötése végett,, 
a szultán teljhatalmú biztosokat fog küldeni. A király- 
ismét Batthyányit bízta meg, hogy Kőrösre siessen, 
és ott a magyar korona érdekeit óvja meg. Azonban 
a bán, leplezetlen cynismussal, kinyilatkoztatta, hogy 
a gyűlésen legalább oly fényt kellene kifejtenie, mint 
a török követnek, mivel pedig a fölszerelésre pénze 
nincs, míg 2500 arany forintot nem fizetnek le neki, 
nem indul útnak Ezen összeggel a kincstár nem ren- 
delkezett. Es így a körösi gyűlésen a király nem volt 
képviselve. 

Szerencsére, török követ sem jött, és a horvát 
urak nem jelentek meg teljes számban ; maga a cor- 
báviai gróf is elmaradt. A rendek ennélfogva azon 
nyilatkozatra szorítkoztak, hogy mivel védelmökröl a 
magyar király nem gondoskodik, föl vannak jogosítva, 
oly uralkodót keresni, a ki őket megoltalmazza *) 



Bargio 1526. február 2-iki jelentése. 

Bnrgio igyekezetei Brodarics Istvánnak cancellárrá neveztetése 
érdekében. — Az esztergomi érsek magatartása. — Az eszter- 
gomi érsek bí1x>mokságának ügye. — Brodarics cancellárrá 
neveztetik. — Burgio igyekezetei Tomori Pálnak kincstár- 
nokká neveztetése érdekében. 

A pápai nuntius, a mióta Magyarországban mű- 
ködését megkezdette, föladatának ismerte oda hatni, 
hogy az ország föhivatalait önzetlen, buzgó és tapasz- 
talt férfiak foglalják el. Különösen azon volt, hogy a 
cancellári tisztet Brodarics István nyerje el. 

Szálkai László, a mikor az egri püspökségről 
(1524 tavaszán) az esztergomi érsekségre emeltetett, 
nem mondott le a cancellárságról, és régi szokás elle- 
nére, megtartotta a kir. cancellaria vezetését. ^) Csak 
az 1525-ik év tavaszán, a rákosi országgyűlés után, 
a köznemesség fenyegető magatartásának nyomása 
alatt, nyújtotta be lemondását Utódjává 8 zala- 
házi Tamás veszprémi püspököt ajánlotta; míg 
Burgio Brodarics kinevezése érdekében tett lépé- 
seket. «) 

>) Az esztergomi érsekek a főcancellári méltóságot 
viselték. Ettől mindig el volt különítve a cancellári hivatal, 
mely ly el a királyi canceUaria ügyeinek vezetése járt. 

*) Brodarics a lengyel ndvar támogatását is kikérte, a 

A király az eldöntést halogatta. Közbejött a 
hatvani gyűlés, a melyen a köznemesség egy része 
Várdai Pál egri püspököt cancellárrá kiáltotta 
ki. De a király ezen illetéktelen választást nem erő- 
sítette meg. Es Várdai a cancellárságra maga sem 
tartott igényt. 

Ellenben az esztergomi érsek, a kinek állását a 
Zápolyai-párttal való szövetkezése újból megszilár- 
dította, a cancellári hivatal vezetését tényleg foly- 
tatta. Bizonyára azt az időpontot akarta bevárni, a 
mikor jelöltje kinevezését ker esz tülviheti. Ugyanekkor 
a királyné Goszthonyi János erdélyi püspök 
kinevezése érdekében működött. *) 

A király belátta ugyan, hogy a pártokon kivűl 
álló, lelkes és tevékeny Brodarics jobb szolgálatokat 
fogna neki tenni, mint bárki más ; mindazáltal jelleme 
gyengeségénél fogva, a királyné és az esztergomi érsek 
akarata ellen cselekedni nem merészelt. ígérte ngyan, 
hogy Brodaricsot ki fogja nevezni, de hogy időt nyer- 
jen, elhatározása közzétételét akkorra halasztotta, a 
mikor a Rómában időző Brodarics visszatért. Nehogy 
pedig szándékát idő előtt elái-úlja, nem akarta őt 
maga visszahívni. A pápát kérte föl, hogy ő küldje 
Brodaricsot, valamely megbízással, Magyarországba. 2) 

mint ez Krziczki przemislei püspök, 1525. július 26-án, Broda- 
ricshoz intézett válaszából kitűnik. Acta Tomiciana VII. 309. 

A királyné azt állította, hogy a király megigérte 
Goszthonyi kinevezését. De Lajos, a pápai nuntias előtt, ki- 
nyilatkoztatta, hogy arra nem emlékszik. 

■) Burgio 1524. július 2., 11., 18. és és szeptember 13-iki 
jelentései. 

A pápa fölfogta az ügy jelentőségét. Nagy re- 
ményeket kapcsolt Brodarics személyéhez. Tüzetes 
utasítással látta őt el föladatai iránt, és komoly szavak- 
kal figyelmeztette a felelősség súlyára, mely hivata- 
lával jár. a> A világ elismerése és az ég jutalma vára- 
kozik rád — így szólt a pápa — ha a várakozásnak 
megfelelsz ; az emberek kárhoztató ítéletét és az örök 
kárhozatot vonod magadra, ha királyodnak hűtelenűl 
szolgálsz, c Egyúttal, a király kivánata szerint, külön 
megbízásokkal visszabocsátotta hazájába. ^) 

Brodarics szeptember elején érkezett Budára, 
a királyhoz és az esztergomi érsekhez intézett ajánló- 
levelekkel ellátva. »Nagy örömmel töltött el — írja 
VII. Kelemen pápa Lajos királynak — Felséged sa- 
játkezű levele, mely reményt kelt bennünk, hogy ma- 
gadat jó tanácsosokkal körülvéve, mindazt, a mit egy 
nagy királytól várhatni, országod, népeid és a keresz- 
ténység javára teljesíteni fogod. Erényeidet ismerjük ; 
jól tudjuk, hogy erkölcseid, lelkületed és jószívűséged 
mily várakozásra jogosítanak. Atyai szeretetünk által 
késztetve, még csak arra kérjük Felségedet, hogy or- 



Brodarics november 30-ikán Budáról a pápához inté- 
zett levélben egyebek között így ír : »Memor ero elemen tissime 
Páter sanctissimomm praeceptorum Vestrae Banctltatis, quae 
mihi a se discedenti dedit . . . Memor etiam sententiae ... in 
me in ntramque partém latae, sive bene, seu (quod Deus aver- 
tat) perperam servirem ei, ad cuius obsequia a sanctissimo 
Ohristi Vicario mittebar. Quae oum ego nostro Abstemio . . . 
narrassem, non potuit . . . laohrimas, prae gaudio, contínere, 
considerans Sanctitatem Tuam tantam de filio communi (nam 
«t ipse Bégem filium sibi, iure educationis vindicat) curam et 
sollicitadinem babere. c 

szaga ügyeivel maga ismerkedjék meg, ne mindig má- 
sok szemeivel lásson, és mások füleivel halljon. Hazád 
gazdagságát és hatalmát, fiai erejét és bátorságát szin- 
tén ismerjük. A világ egy országa sem múlja fölül, ha 
királyának bölcsesége helyesen kormányozza és kel- 
lően használja föl. Ezért kivánjuk, hogy a nagyfon- 
tosságú ügyek igazgatásában, a mit Isten bízott rád^ 
királyi hatalmadat érvényesítsed. De a jó kormány- 
zásnak két kelléke van : először, hogy az ügyeket ma- 
gad jól fogjad föl ; másodszor, hogy jó tanácsosok, hü 
kormányférfiak, a kik a Te dicsőségedet és országod 
javát, nem magánérdekeiket igyekeznek előmozcUtani,. 
álljanak rendelkezésedre.* Ezért ajánlja Brodaricsot, 
a ki az említett tulajdonságokat bírja. 

»Mi — ezzel fejezi be a szép iratot — a régi 
jóakaratot és atyai szeretetet, melyet irántad, mintha 
gyermekünk volnál, táplálunk, meg fogjuk őrizni ; or- 
szágod javáról gondoskodni nem szűnünk meg. Fel- 
ségedet az Úrban intjük, hogy buzgalmad- és hatal- 
maddal, bölcseséged- és tekintélyeddel törekvéseinkben 
társunk és támaszunk legyen. Kedvesebb dolgot nem 
tehetsz nekünk, mintha Tenjavad és dicsőséged elő- 
mozdításán fáradozol !«^) 

A király kész volt Brodaricsot haladék nélkül 
kinevezni ; nejét is rábírta, hogy jelöltjét ejtse el.^> 
De nehezebb föladat volt az esztergomi érseket meg- 



A pápa 1525. augusztus 8-iki levele Theinernél. 
n. 651. 

") A király személyesen kérte Goszthonyit, hogy a ki- 
rálynét Ígéretétől mentse föl. (Burgio 1525. szeptember 13. és 
november 16-iki jelentései.) 

nyerni. Szálkai a pápa levelében azt a czélzást, hogy 
a király oly tanácsosokkal környezze magát, a kik nem 
magánérdekeiket tartják szem előtt, magára vette, és a 
pápához intézett iratában fájdalmát fejezte ki a fölött, 
hogy róla oly véleményben van, mintha ö a közjót nem 
viselné szívén.^) Azonban ezen gyanút tényekkel elhá- 
rítani nem igyekezett. 

Úgy látszik, attól félt, hogy Brodarics, a ki a szent- 
szék és a lengyel udvar támogatásával dicsekszik, ha- 
talmát, melyet az ország kormányában éveken át gya- 
korolt, kezeiből kiragadja, vagy legalább korlátok közé 
szorítja. Es ezért cancellárrá kinevezését meghiúsítani 
vagy legalább késleltetni igyekezett. Brodarics szemé- 
lye ellen nem emelhetett kifogást ; sőt teljes méltány- 
lattal volt kénytelen nyilatkozni képességeiről. 2) Ke- 
rülő utakon kellett tehát czélja felé törekedni. 

Mikor vele a cancellári tiszt betöltéséről szólot- 
tak, váratlanul azzal állott elő, hogy mivel a rákosi 
országgyűlés után úgy szólván erőszakosan vették el 
tőle a királyi pecsétet, ezen sérelemért elégtételt kö- 
vetel, oly módon, hogy a király formaszerűen helyezze 
vissza a cancellári tisztbe; miután ez megtörtént, 
egy-két hét múlva be fogja adni lemondását. 

A király ezen kívánatnak megfelelni nem volt 
hajlandó, és Verbőczit bizta meg, hogy az esztergomi 
érsekkel az elégtétel más formája iránt állapodjék 
meg. A tárgyalások több héten át húzódtak el. Végre 
Szálkai kijelentette, hogy megelégszik azzal, ha a ki- 

OEz a pápának Szálkai levelére adott, 1526. január 
^1-én kelt válaszából tűnik ki. Theiner. 11. 659. 
^) Burgio augusztus 30-iki jelentése. 

rály ünnepélyesen fölajánlja neki a cancellári tisztet ; 
a mire ő ezt el nem fogadja, és Brodarics kinevezését 
fogja ajánlani. 

Ezen propositió sem fogadtatott el. Az érsek 
ekkor Budáról távozott és Esztergomba vonult el. A 
király a nádort küldötte hozzá, és kérette, hogy térjen 
vissza az udvarhoz. azt válaszolta, hogy ezentúl 
egészen főpapi hivatásának fog élni. Csak ismételt 
sürgető meghívásnak engedett, és újra megjelent az 
udvarnál. Ezalatt a cancellári hivatal betöltése iránt 
semmi sem történt. 

A nuntius, mikor az érsekkel találkozott, a kí- 
méletet félretéve, szemrehányásokat tett neki, és nyíl- 
tan vádolta, hogy minden rendetlenségnek ő az oka. 
» Jó lesz a dolgot nem venni tréfára — monda — mert 
a türelemnek hamar vége szakadhat !« Szálkai men- 
tegetődzött, a nuntius bizalmatlansága miatt nehez- 
telését fejezte ki, és biztosította, hogy igéretét be fogja 
váltani. 

A nuntius fölszólítására, a király és a királyné 
is értésére adták, hogy a huza-vonának véget kell már 
vetni. Szálkai csak kétnapi megfontolási időt kért. 
De ismét hetek múltak el, anélkül, hogy a nehézségek 
elháríttattak volna. ^) 

A primás ugyanis most azzal a gondolattal fog- 
lalkozott, hogy a cancellári hivatalért kárpótlásul a 
bíbornoki méltóságot fogja igényelni. A királyt 
könnyen rábírta, hogy ez iránt lépéseket tegyen. De- 



Burgio 1525. szeptember 13, október 2, 10, 29, novem- 
ber 16-iki jelentései. 

czember első napján, Lajos külön futárt küldött Ró- 
mába, a pápához intézett ajánló levéllel ; ^) anuntiust 
is fölkérte, hogy kérelmét támogassa. 

Burgio nehéz helyzetben volt. Az előzmények 
után, nem javasolhatta, hogy a pápa Szálkáit a bíbor- 
ral tüntesse ki. Másrészről, ha ezt nyíltan ellenzi, a 
prímást ellenségévé teszi, a királyt magától elidege- 
níti, Brodarics kinevezését és általán igyekezetei si- 
kerét koczkáztathatja. Emiatt a diplomatiai szolgá- 
latban nem szokatlan eljárásra határozta el magát : 
a királyi futár által ajánló-levelet küld, és ezt egy 
másik levélben desavouálja. 

Mindazáltal az ajánló levélben is föltűnően tar- 
tózkodó. Szálkai jelleméről nem nyilatkozik ; e tekin- 
tetben korábbi jelentéseire utal. Kiemeli, hogy hatal- 
mas ember ; Magyar-, Cseh- és Morvaország, valamint 
Szilézia sorsa az ő kezeiben van letéve. Az ország 
korlátlan-hatalmú urának lehet tekinteni ; még inkább 
mint Angliában Wolseyt, a yorki érseket. »Sok jót 
tehet — úgy mond — és ha majd szorosabb kötelékek 
fogják hozzánk csatolni, reméllem, hogy jóakaratára 
számítani lehet. Valóban, ha az egyházi rend nem 
támogatná ő felségét, az erdélyi vajda vagy más világi 
urak oly dolgokra vállalkoznának, a melyekből ő szent- 
ségére kellemetlenségek háramolnának. Ezen orszá- 
got a clérus hatalma tartja fönn, czélszerű tehát a 
clérus tekintélyét emelni. « Végre megemlíti, hogy ha 
Szálkai a bíbort elnyeri, ezzel Brodarics ügyének si- 



*) Lajos király 1525. novembán 30-án a pápához irt le- 
vele, melyben említi, hogy harmadízben ajánlja Szlkait. Thei- 
ner. II. 589. 

kére biztosíttatik, mivel azt ekkorig egyedül az esz- 
tergomi érsek akadályozta meg. Már pedig, ha a can- 
cellár és az érsek összetartanak, képesek a pápa min- 
den kivánatának érvényt szerezni. 

A másik jelentésben, melyet a nuntius saját 
embere vitt az örök városba, tüzetesen jellemzi az 
esztergomi érseket. A jóakarat — úgy mond — nem 
hiányzik benne ; de magánérdekei kedveért, valamint 
azért is, hogy a királyné kegyeit és barátai támogatá- 
sát el ne veszítse, szemet huny azok eljárása előtt, . és 
az ország javát elhanyagolják. Már pedig, ha most 
ilyen, mikor a pápa jóakarata elnyerése végett leg- 
buzgóbbnak kellene lennie, attól lehet tartani, hogy 
ha majd elnyerte a bíbort, még közönyösebb és ha- 
nyagabb lesz. Továbbá az ország gyűlöli őt, és csak 
félelemből színlelik iránta a tiszteletet. Ekként lehet- 
séges, hogy a pápa, a mikor kedves dolgot tesz a ki- 
rálynak, az országot elégedetlenné teszi. Az is meg- 
történhetik, hogy ellenségei valamelyik zavarteljes 
országgyűlésen fölülkerekednek és megbuktatják őt. 
Végre nincs kizárva az, hogy Szálkai a bíbornoki 
méltóság elnyerése esetén is, Brodarics cancellárrá 
nevez tetését meghiúsítaná. Ezért arra kéri a pápát, 
hogy ha a király iránti tekintetből Szálkáit bíbornokká 
nevezné ki, ezt oly módon tegye, hogy Brodarics kine- 
vezését biztosítsa.^) 

Ezen jelentés hatása alatt, a pápa nem határoz- 
hatta el magát arra, hogy Szálkai Lászlót az egyház 
legmagasabb kitüntetésében részesítse ; de szükséges- 
nek látta, hogy a hatalmas főpapot, a ki az egyház 

') Burglo deczember 1-én kelt másik jelentése. 

Ügyének nagy szolgálatokat tehetett, kímélje. Ezért 
a királyhoz intézett válasziratában kivánata teljesí- 
tését nem tagadja meg egyenesen és véglegesen ; csak 
arra utal, hogy új bíbornokokat a bíbornoki testület 
hozzájárulása nélkül nem nevezhet ki.*) 

Az érsekhez írt levele is az atyai gyengédség 
hangján szól, a melybe mindazáltal a legfőbb pásztor 
szigorú szemrehányásainak és komoly intelmeinek 
szózata vegyül. 

»Soha sem hihettük el — úgy mond — hogy 
Te, tudós férfiú, kit Isten kiváló tehetségekkel ruhá- 
zott föl, és magas papi méltóságra emelt, magánér- 
dekeidet a közjó fölé helyezed ; mert ez valóban mél- 
tatlan eljárás volna. De mivel naponkint érkeztek 
hozzánk tudósítások, majd hogy egy vár vagy valame- 
lyik város esett az ellenség kezeibe, majd hogy más- 
féle csapás érte az országot ; mivel értesültünk, hogy 
a veszélyek elhárítására kevés gond fordíttatik, a mi 
a Te bölcseséged és tekintélyed föladata lett volna : 
ne csodálkozzál, hogy mindezt rósz néven vettük, an- 
nál inkább, mert tudjuk, hogy sok bajon segíthetsz, 
ha odairányozod törekvésedet. Féltékenyen őrködve 
a király java és az ország épsége fölött, aggódó lel- 
künk sugalmazására, minden alkalmat megragadunk, 
togy a bajok forrását fölfedezzük. Őszintén bevalljuk, 
hogy legfőképen Te ellened jutottak hozzánk pana- 
szok; nem mintha a bajok szerzője volnál, amit soha 
sem hihetnénk el, hanem azért, hogy elhanyagolod a 
bajokat, a melyek orvoslása hatalmadban áll. Ha jo- 

») A pápa 1526. január 5-én Lajoshoz írt levele. Theiner. 
II. 658. 

gosúlt ez a vád, úgy csak javulásodat kívánjuk, és 
nem szándékozunk Téged végkép elitélni és eltaszí- 
tani. Ha pedig jogtalan, úgy iparkodjál, hogy jövőben 
a bűn látszatát is, necsak a bűnt, kerüljed .... Ami- 
kor majd erényeid az fegész világ előtt tündökölni 
fognak, a mit könnyen elérhetsz; akkor meg fogsz győ- 
ződni, hogy méltóságod és tekintélyed gyarapítására 
gondot viselünk. «^) 

A pápai nuntius, a mint az 1526-ik év január 
végén, a bíbornoki ügyre vonatkozó utasításait meg- 
kapta, kihallgatást kért a királytól. Hosszasan fejte- 
geté előtte, hogy kétségei vannak az iránt, vájjon a 
királyra és az országra nézve hasznos lesz-e, ha ő 
szentsége magyar főpapot bíbornokká nevez ki, főleg 
ha választása az esztergomi érsekre esik, >a kinek sze- 
mei előtt mindig csak a maga haszna lebeg. « 

A király röviden válaszolt : hogy meg fogja fon- 
tolni a dolgot. 

A nuntius meg volt bízva Tomori vagy Broda- 
rics részére ajánlani föl a bíbort. De erről említést 
sem tett, mert nem helyeselhetett oly combinátiót, 
mely az esztergomi érseket megalázta és fölingerelte 
volna. Egyébkint is azon véleményének adott kifeje- 
zést, hogy Brodarics nem bírja a kellő tekintélyt. To- 
mori felől, a Rómába küldött jelentésében, így nyilat- 
kozik: »A kalocsai érsek jó ember, és ő szentsége, ha 
bíbornokká tenné. Isten és az ország előtt kedves dol- 
got cselekednék. De ha ő szentsége a kinevezendő fő- 
pap tekintélyét akarja a bíbornoki kalappal emelni^ 

') A pápa 1526. január 21-én Szálkáihoz intézett levele. 
Theiner. II. 659. 

a kalocsai érseket ne vegye számításba ; ő egyszerű 
ember, a ki inkább alkalmas Balibég, mint az udvari 
élet cselszövényei fölismerésére . . . Továbbá szerzetes 
fogadalmai miatt a bíbornoki méltósággal járó fényt 
nem tudná és nem akarná kifejteni. Eddig arra sem 
bírhattuk, hogy tisztességes posztóból készíttessen öl- 
tönyt ; a legutolsó barát sem visel durvábbat, mint ö. 
Es mint bíbornok nem intézhetné tovább a véghelyek 
oltalmazását ; már pedig ha ezt abbahagyja, az egész 
ország elvesz.* 

A király természetesen szintén nem gondolt más 
főpapra, csak az esztergomi érsekre. Es a nuntiust 
magához kéretvén, kijelentette, hogy kivánatához 
ragaszkodik ; bár a társalgás folyamán elismerte, hogy 
Szálkai » gyakran tesz olyat, a mit nem kellene tennie. « 

Burgio nem tett kísérletet, hogy lebeszélje. De 
figyelmeztette, hogy míg a pápa kérelmét, Brodarics 
kinevezése tárgyában, nem teljesítette, hiába várja, 
hogy a pápa az ö kérelmét teljesítse ; már pedig siet- 
nie kell, mert a bíbomokok kinevezésének időpontja 
közeledik. 

A király Ígérte, hogy haladék nélkül intéz- 
kedni fog. 

A nuntius az érsekkel szemben is jónak látta 
úgy járni el, hogy nem fosztotta meg minden remény- 
ségtől, és a cancellári-ügy elintézését mint föltételt 
állította elő. » Siettetni fogom — válaszolá az érsek — 
az ügy elintézését; általán a vallás és az ország ügyei- 
ben úgy fogok eljárni, a mint főpaphoz illik. A bíbor- 
nokságra nézve Isten és a szent-szék akarata történ- 
jék. Soha sem kerestem ezt a méltóságot; nem is 

MAOTAROBSZÁO A MOHÁCSI VÉSZ BLÖTT. 13 

vágyom utána, mert azzal nagy terhek és költségek 
nehezednének rám, a melyeket nem viselhetnék, mert 
valóban szegény ember vagyok. Ha ő szentsége ki 
akar tűntetni a bíborral, bizonyára nem utasítom 
vissza ; de ha azt megtagadja tőlem, azért kötelessé- 
geim teljesítésében nem fogok kevesebb buzgalmat 
kifejteni*. 

És mivel a nuntius, a következő napon, ezen 
nyilatkozat komolysága és őszintesége iránt, kétségét 
fejezte ki, az érsek biztosította, hogy szavai tiszta 
szívből eredtek, érett megfontolás eredményei ; és hogy 
űgy Brodarics kinevezése ügyében, mint minden egyéb 
alkalommal, ő szentsége kivánatait készséggel fogja 
teljesíteni. 

Ezalatt a király elszánta magát arra, hogy Szál- 
káinak az általa sürgetett elégtételt megadja. Január 
28-ikán magához hivatta az országtanács tagjait és 
a. fővárosban tartózkodó egyéb főrendeket. Mikor 
ezek összegyűltek, az esztergomi érsekhez intézte sza- 
vait ; magasztalásokkal halmozva el hűséges ragasz- 
kodását és jó szolgálatait, fölkérte, hogy fogadja el 
újra a cancellári tisztet, a melyet soha sem vett el tőle, 
hanem ő maga önkéntesen hagyott el. 

Az érsek szabadkozott, és csak miután a király, 
ismételé a fölszólítást, jelentette ki, hogy parancsának 
meghódol és a királyi pecsétet átveszi.^) 

Megelőzőleg ígéretet tett, hogy a hivatalt csak 
néhány napig tartja meg. De eltelt két hét, és még 
nem mutatott hajlandóságot, hogy lemondását be- 
nyűjtsa. Ekkor, a nuntius sürgetéséré, a király figyel- 

>) Burgio 1525. február 2-iki jelentése. 

meztette, hogy ígérete beváltásának időpontja már el- 
"érkezett. ^Miután — úgy mond — azt, a mit az érsek 
-ór becsülete követelt, megtettem, most az én becstile- 
;tem megóvásáról is gondoskodnom keik. 

Szálkai nyugodtan válaszolt, hogy a hivatalt 
««ddig azért tartotta meg, hogy ö felsége szolgálatában 
nagyobb tekintélylyel léphessen föl ; minélfogva cso- 
-dálkozik, hogy az emberek nem tudják bevárni, míg a 
lemondásra az alkalmas idő megjő; mihelyt a cseh- 
országi rendekkel folyamatban levő tárgyalások befe- 
jeztetnek, visszaadja a királyi pecsétet és elvonul 
Esztergomba.*) 

Végre márczius 4-én ő maga is elérkezettnek 
látta »az alkalmas időt«. Ezen nap reggeli óráiban, 
a király sajátkezűleg írt levélkében értesítette a nun- 
tiust, hogy néhány óra múlva a lemondás megtörtéíiik. 
És csakugyan, az országtanács ülésében Szálkai beje- 
lentette elhatározását, hogy a cancellárságtól megvá- 
lik. A király elég gyenge volt, hogy még most is arra 
kérje, tartsa meg hivatalát legalább az országgyűlé- 
sig. De az érsek állhatatos maradt, és hivatala jelvé- 
nyét, a királyi pecsétet, átadta a királynak.^) 

Egy hét múlva, Brodarics cancellárrá nevezte- 
tett ki. Mivel pedig illőnek látszott, hogy az, a ki ezen 
magas állást elfoglalja, püspök legyen, és püspöki sz^ 
üresedésben nem volt, Macedóniai László lemondott 
.a szerémi püspökségről, melyért cserében a pécsi pré- 
postságot kapta. 

Brodarics kinevezését, néhány püspök kivételé- 



*) Burgio február 15 és 1 8 -iki jelentései. 
*) Burgio márczius 5-iki jelentése. 

yel, akik mellőztetésöket fájlalták, közhelyesléssel? 
fogadták. Általánosan remélhették, hogy a magas m.i%- 
veltségű, tapasztalt főpap, Szálkai, állásával befolyását 
is magához ragadva, azt az ország javára fogja érvé- 
nyesíteni.1) 

A nuntius nem állapodott meg ezen eredményi- 
nél ; a cancellári hivatallal egyenlő-fontosságú volt a. 
kincstárnokság, a melynek szintén megbízható,., 
alkalmas egyénnel való betöltése képezte most gondos- 
kodása tárgyát. 

Dóczi János, a hatvani gyűlés után kinevezett 
kincstárnok működésével senki sem volt megelégedve. . 
Helyére Korlátkövi Péter főudvarmestert óhajtották 
az urak. De Burgio meg volt győződve, hogy »az. 
semmire sem oly alkalmatlan, mint épen ezen hivatajt 
betöltésére «. De az első pillanatban nem tudott más- 
alkalmasabbat ajánlani; arra kérte tehát a királyt,, 
hogy a hivatal betöltését halaszsza az országgyűlésig. 
Lajos ezt megigérte. 

A nuntius ekkor kezdett keresni embert, a kiben 
a kincstárnoki tiszt sikeres betöltésére szükséges tu- 
lajdonokat, első sorban »a bátorságot az elidegenített, 
királyi jövedelmek visszaszerzésére* föltalálhatná.. 
Elmélkedése eredménye az volt, hogy az ország ily 
egyéneknek nincs bővében. Thurzó Eleket még a leg- 
kevésbbé rosznak tartotta ; azonban mióta a rendek 



') Burgio márczius 12 és 27-iki jelentései. Bómában is 
örömmel fogadták Brodarics kinevezéséti Campeggio ápril 
12-ikén Wolseyhez írt levelében "Wolseynek Brodaricsról írja : 
>lie is held in very high esteem . . .« States Papers. IV. /I^ 
«36. 942. 

M^észéröl heyes támadásoknak volt kitéve, és a Fugge- 
arek bajába 6 is bebonyolúlt, szorosan csatlakozott a 
'Idrálynéhoz ; a mi azt az aggodalmat keltette föl Bur- 
:gioban, hogy ha Thurzónak a királyi jövedelmeket az 
urak kezeiből sikerülne is kiragadnia, csak az a vál- 
tozás állana be, hogy más még veszedelmesebb ke- 
Tzekbe, a királyné hatalmába kerülnének ; mert ettől 
Thurzó semmit sem volna képes megtagadni ; a ki- 
rályné pedig oly tékozló, hogy két ország jövedelme 
■sem volna neki elegendő. Bomemisza Jánosra, magas 
kora és emlékező tehetségének gyengülése miatt, nem 
.^gondolhatott, és életét ezen hivatal ráruházásával 
megrövidíteni nem akarta. 

A főpapok sorában, bár több tiszteletre méltó 
•^gyén találtatik, egyedül Tomorit tekinti olyan- 
nak, a ki ezen hivatalra, mint bármi egyébre, teljesen 
.alkalmas ; hü és megbízható ; a kincstár ügyeibe még 
:azon időtől fogva, mikor Bomemisza kincstárnok 
•szolgálatában állott, be van avatva ; nagy tekintélye 
van, és annyira népszerű, hogy az általa javaslatba 
liozott adókat készséggel megszavaznák, sőt meg is 
'fizetnék ; míg az ekkorig kivetett adókból egyet sem 
liajtottak be ; ő tehát a legalkalmasabb arra, hogy 
^z ország pénzügyeiben a rendet visszaállítsa. 

Burgio, a mint eziránt magával tisztában volt, 
<éí volt határozva, hogy a kincstárnoki tisztre Tomorit 
-fogja ajánlani. Előbb vele közölte szándékát. De az 
^rsek az újabb súlyos tehertől visszariadt; kijelen- 
tette, hogy viselésére képtelen, és el sem vállalja. A 
aiuntias kéréseire, esdekléseire hajthatatlan maradt. 

A auntius, mint a Brodarics ügyében folytatott 



198 ÖTÖDIK KÖNYV, 

alkudozásoknál is bebizonyította, akadályok és nehéz- 
ségek által nem engedte magát eltántoríttatni. Bár- 
mily határozottan hangzott a kalocsai érsek nyilatko- 
zata, reméllette, hogy az ország rendéi kérésére, és a- 
pápa parancsára, ha egyszersmind képessé tétetnék: 
hivatala kellő betöltésére: »talán« elfogadja a tisztet.. 

Most tehát a pápához fordult. Előterjesztette^, 
hogy az ország üdye három személytől : a nádortól, a- 
cancellár- és a kincstárnoktól fiigg. Canoellárrá már 
az lett, a kit ő szentsége ajánlott. A nádort, Yerbö- 
czit, könnyen rá lehet bírni, hogy a cancellárral és a- 
kincstárnokkal egyértelműleg járjon el, [vagy pedig 
ha ez nem érhető el, mást lehet helyére emelni MítoI 
a nádor állása inkább az igazságszolgáltatás, mint a 
pénzügy tekintetében fontos; most kincstárnokról kell 
gondoskodni. Ezen tisztre pedig a kalocsai érsek a 
legalkalmasabb. Csak egy kellék hiányzik nála ; 40 — 
50,000 arany forinttal kellene, hivatalbalépése ideje-: 
ben, rendelkeznie, hogy a véghelyek és a király szük- 
ségeit, addig, a míg a királyi jövedelmek rendesen 
befolyni kezdenek, elláthassa. Ezen összeget kölcsön^ 
vehetné, de kereskedőkkel nem tud bánni, egyébkint. 
is a legtöbb elhagyta az országot. 

Azonban a nuntius ennek a bajnak is talált- 
gyógyszert. Azt a tervet gondolta ki, hogy ha Tomori 
elfogadja a kincstámokságot, a pápa kölcsön adja 
neki a Magyarországban elhelyezett egész összeget^ 
5000 forintot aranyban és 30,000-et ezüstben ; mivel 
pedig ez nem elegendő, a pápa egy flórenczi kereske- 
dőt, a kinek Magyarországban üzleti összeköttetései 
vannak — milyen a Bontempi-ház — , vegyen rá, hogy 

20,000 arany forint értékben aranyat, posztót és se- 
lyemkelméket hitelbe adjon. Oly jó neve van az érseknek, 
hogy mindenki szivesen hitelezne neki, mert biztos lehet 
róla, hogy kötelezettségeinek pontosan megfelel. Hyen 
módon rendezve el a dolgokat, ő szentsége buzdításai- 
nak és parancsának hatása alatt, azt hiszi, a kalocsai 
érseket a kincstámokság elvállalására rá lehet bírni. 
Es ezzel ő szentsége, míg jó szolgálatot tenne az or- 
szágnak, egyúttal a szent-széket is megszabadítaná 
attól a gondtól, hogy minden esztendőben nagyobb 
összeggel kelljen Magyarország védelméhez járulnia ; 
mert föltéve, hogy a török az országot meg nem tá- 
madja, az ország védelmének rendes költségeire a ki- 
rályi jövedelmek elégségesek. Fölkérte tehát a pápát, 
hogy a mennyiben ezen tervet helyesli, a szükséges 
br éveket mielőbb küldje meg.^) 

Bornemisza és Brodarics helyeselték a nuntius 
tervét. Es az utóbbi levelet intézett a pápához, azzal 
a kérelemmel, hogy a kalocsai érseknek a kincstárnoki 
tiszt elvállalását parancsolja meg. 2) 

Azonban ezen jószándékú, és jól átgondolt terv 
nem valósulhatott meg. A török háború biztos kilá- 
tása Tomorit az ország határszélein kötötték le. Ha 
a kincstámokság elvállalására kész is lett volna, a 
sürgetőbb szükség azt követelte, hogy az ország vé- 
delmére, azon álláson, a melyen még pótolhatatlanabb 
Yala, megmaradjon. 



>) Burgio 1525. márczius 17-iki — nagy részt titkos je- 
gyekkel írt — jelentése. 

") Brodarics márczius 17-iki levele Theinernél. II. 663.. 

Verböozi magatartása az Ujlaki-fóle örökÖBÖdési perben. — 

Az alsó-magyarországi bányamunkások zavargásai. — YerbG- 

czi küldetése a zavarok elnyomására. — A reformátió terjedése. 

— Mária királyné magatartása. 

Yerbőczí, miután a bajok orvoslására irányzott 
első kísérletei meghiúsultak, úgy látszik, maga is be- 
látta, hogy ereje a föladat nehézségeivel nem áll 
arányban. Visszavonult, és a tért átengedte azoknak, 
a kiknek ambitióját a hatalom birtoka, sikeres keze- 
lése nélkül is, kielégíti. 

Reményeiben csalódva, némi megnyugvást talál- 
hatott abban, hogy mint az ország első bírája, függet- 
len és igazságos szellemének tanűjeleit adhatja. Erre 
az Újlak i-f éle örökösödési per kiváló alkal- 
mat nyújtott. 

Újlaki Lörincz berezeg, 1524-ben gyermektele- 
nül szállott sírba. Gazdag hagyatéka híres per tár- 
gyát képezte. A berezeg, fiatal korában, Zápolyai 
Istvánnal kölcsönös örökösödési szerződésre lépett, 
melyet a király megerősített. Utóbb Újlaki a király 
elleni lázadása miatt jószágaitól megfosztatván, azo- 
kat csak oly föltétellel kapta vissza, hogy halála ese- 
tére a koronára szálljanak. 

Újlaki halála után jószágai egy részét a király 
tedyenczeinek adományozta, — így Németújvárt Bat- 
thyányi Ferencznek, Galgóczot Thurzó Eleknek ; — 
másik részét ideiglenesen az özvegy kezei között hagyta, 
míg az ö és a leányág igényei eldöntetnek. De a Zá- 
polyai-testvéíek is előállottak az örökösödési szerző- 
désen alapuló igényeikkel. A per (1525. május végén) 
a hatvani gyűlés megnyitása előtt tárgyaltatott, a mi- 
kor az udvari párt az erdélyi vajdát minden áron meg 
akarta nyerni. Az itélet a koronára nézve kedvezőt- 
lenül ütött ki. Azonban a királyi ügyigazgató a per- 
újítás kieszközlésére könnyen talált módot. ^) 

Közbejött a hatvani gyűlés, a melyen a közne- 
messég azt a kérelmet is intézte a királyhoz, hogy a 
pert szűntesse meg, és az örökséget a Zápolyaiaknak 
engedje át Lajos annál kevésbbé vette tekintetbe a 
rendek közbenjárását, mert az új nádor ismételve azt 
a meggyőződését fejezte ki, hogy a Zápolyaiak igényei 
a jogos alapot nélkülözik, és az XJjlaki-örökség a ko- 
ronát illeti.*) 

A per tárgyalására (1526) január utolsó napja 
volt kitűzve. De jnivel a bírák közöl többen, a kik 
Báthori pártján állottak, Verbőczi elnöklete alatt 
bíráskodni vonakodtak, csak két héttel később ülhe- 
tett össze a törvényszék, mely az Újlaki és Zápolyai 
örökösödési szerződését érvénytelennek nyilvánítván, 
az örökséget a koronának itélte.*) 



■) Oampeggio 1525. május 26. és június 5-iki jelentései. 
«) Burgio 1526. február 2-iki jelentése. 
') Burgio február 2., 13. és 15-iM jelentései. (Szerémi 
77—81. sokat tud mesélni ezen perről ; hogy XTjlaki özvegyé- 

Ezen Ítéletnek súlyos következményei voltat. 
Verböczire, aki azzal fölingerelte a Zápolyaiakat^, 
anélkül, hogy kiengesztelte volna a Báthori-pártot. 

Néhány héttel utóbb egy nem kevésbbé kényes 
és még nagyobb horderejű ügy : a bányavárosokban 
kiütött lázadás elfojtása, a fölvidékre hívta. 

Az úgynevezett alsó-magyarországi bányaváro- 
sokban ^) a jól jövedelmező bányaipar és a kiaknázott;, 
érczekkel űzött élénk kereskedés az idegenekre nagy- 
vonzerőt gyakorolt. A Thurzók, a kiknek 11. Ulászló- 
a bányákat zálogba adta, a velők rokonságban álló- 
Puggerekkel üzleti viszonyba léptek. Ezek Németor- 
szagból számos bányatisztet és munkást küldöttek be,, 
a kikkel Luther tanai és iratai a bányavárosokba, 
korán jutottak el. Egy ideig titokban terjedtek. De^ 
1525 tavaszán a beszterczebányai plébános már pa- 
naszolja, hogy a városban a katholika vallás általán 
megvetés tárgya lett. 2) 

Egyidejűleg a városok másféle zavargások szín- 
helyeivé lettek. A bányamunkások a rósz érozpénzt 
vonakodtak elfogadni, és munka-beszűntetéssel a Fug- 
gerek ügynökét arra az Ígéretre kényszerítették, hogy 



nek misodik férje More László miként hamisitott oklevelet, és- 
miként ismert Verbőczi a hamis pecsétre stb.) 

') így nevezték Körmöcz, Selmecz, Beszterczebánya, 
Libetbánya, Újbánya, Hodrusbánya és Korpona városokat; míg- 
a gömöri és szepesi bányavárosokat felsO-magyarorsKágiaknak 
nevezték. 

') Szálkai László levele, 1525. május 21-én a besztercze- 
bányai lelkészhez. Beszterczebánya város levéltárában. 



HÁSODIK FEJEZET. 20$ 

Új pénzben kétszer annyi bért fog fizetni, a mennyit 
régente jó pénzben fizetett i) 

A király, a rend helyreállítására, június közepe* 
táján Korlátícövi Péter főudvarmestert küldötte ki^ 
Ez az izgatók közöl többeket elfogatott.^) Mindazáltal 
a mozgalmak csakhamar megújultak. Ugyanis az elé- 
gületlenség korábbi okaihoz még mások is csatlakoz- 
tak. A bányák kezelését az udvar a Fuggerek kezeiből 
kivette és Behaim Bernát kamara-grófra bízta, a kinek 
igazgatása alatt a rendetlenség nőttön-nőtt ; míg a 
Fuggerek ügynökei és hívei az elégületlenség élesztő- 
sére működtek. 

Az 1526-ik év márczius első napjaiban a besz- 
terczebányai munkások, kikhez a polgárok egy része 
csatlakozott, mintegy négyezerén, fegyvert ragadtak^ 
és fenyegető magatartással, bérök fölemelését igye- 
keztek kierőszakolni. És miként a kamara tisztviselőig 
úgy lelkészeik irányában is az engedelmességet meg- 
tagadták.8) 

Az országtanács ezen eseménynek nagy fontos- 



Beszterczebánya város, 1525. június 16-án, az egyes- 
ség tárgyában kiállított oklevele. Történelmi Tár. 1883. 78—84. 

") Mária királyné 1525. június 8-án meghagyja Beszter- 
czebánya városának, hogy »die anfenger solcher pösen uncrist- 
lichen Handlungen die wider die gepot Orots sein« fogják el. — 
Korlátkövi Péter június 23-án értesiti a várost küldetése felől. 
— Bornemisza Péter 1526. február 18-iki levelében említést 
tesz a foglyokról, a kik régóta (dudum) felségsértés miatt bör- 
tönben őriztetnek. 

•) Burgio 1526. márczius 9. és 12-iki jelentései. — Az 
alább idézendő nádori ítéletiével szövege világot vet a lázadás 
keletkezésére és természetére. 

Ságot tulajdonított. Maga a nádor, Eáskai Gáspár 
temesi gróf társaságában, bízatott meg, hogy a bánya- 
városokban megjelenvén, a lázadást fojtsa el, a luthe- 
ránus eretnekséget irtsa ki, és a nyugalom állandó 
bíztoi^tására a szükséges intézkedéseket tegye meg.^) 
Ápríl 8-án érkezett Verbőczi Beszterczebányára, a hol 
:zólyom-megyei nemesekből rendkívüli törvényszéket 
állított össze, a melynek színe elé úgy a városok bíráit 
és esküdteit, mint a bányamunkásokat megidézte. A 
TÍzsgálat folyama kiderítette, hogy a bányamunkások 
némely igényei jogosultak. De az erőszakos föllépést 
a törvényszék büntetésre méltónak nyilatkoztatta, és 
A lázadás vezéreit halálra Ítélte. A lázadás részesei- 
nek, mivel ezt a ^műveletlen tömeget« izgatók ármá- 
nyos rábeszéléssel és halálos fenyegetéssel csábították 
lázadásra és »a lutheránus eretnekség befogadására «, 
T^ocsánatot helyezett kilátásba. A föltételek a követ- 
kezők voltak: eskűjöket, melylyel az összeesküvés- 
hez csatlakoztak, érvénytelennek nyilvánítják; fogadást 
tesznek, hogy jövőre összeesküvésekhez nem csatlakoz- 
nak, a király és tisztei, valamint a városi hatóságok 
irányában a köteles engedelmességet megtartják, a 
lutheránus eretnekségről lemondanak, katholikus lel- 
készeik hatósága előtt meghódolnak. 



A király 1526. mározius 28-án értesíti küldetésők fe- 
lől a bányavárosokat. Megelőzte Őket Bornemisza Péter királyi 
tanácsos, a ki ápríl 3-án Beszterczebányáról irt levelében érte- 
siti Selmecz városát a nádor érkezéséről, és igérí, hogy »libe- 
rabimus vos et omnes Oivitates ab istis latronibus, qui de cetero 
non dominabuntnr vobis, sicnt hacnsque, sed servient.« (Mind- 
két irat Selmecz város levéltárában). 

/ 

Míg a lázadás vezérei közöl többeken a halálbün- 
tetést haladék nélkül végrehajtották, és azoknak, akik 
menekültek, vagyonukat kobozták el ; a bányamunká- 
sok, miután a királyi biztosok a méltányos kivána- 
tok teljesítéséről gondoskodtak, készséggel fogadták 
el a föltételeket, és azok megtartására esküvel köte- 
lezték magokat.^) 

Verböczi megnyugtatva távozott a bányaváro- 
sokból. Azonban sem a vezérek kiontott vére, sem a 
tömeg iránt tanúsított kímélet a békét nem állandó- 
sította.*) 

Miként a bányavárosokban, úgy az erdélyi szá-^ 
szók között, valamint Pozsonyban,®) sőt az ország fő- 
városában is, a reformátió tanítását kiküszöbölni nem 

*) Az 1526. ápril 13-án kelt ítéletiével eredeti példánya 
Selmecz város levéltárában. (Kiadta Katona. Hist. Őrit. XIX. 
579—588.) 

^) Augusztus 3-án a beszterczebányai munkások föUá- 
zadtak, fölgyújtották a várost és sokféle kicsapongásokat kö- 
vettek el. A király a battai táborból, augusztus 18-án ErdŐdi 
Benedeket küldötte a lázadás elfojtására. Mily eredménynyel 
járt el, arról nem szólnak emlékeink. (Erre vonatkozó több le- 
vél Selmecz város levéltárában. A király augusztus 1 8-án kelt- 
rendelete a báró Révay-család levéltárában). 

3) Az erdélyi szászokra nézve lásd Eabritius idézett mun- 
káját. A reformátió terjedéséről Pozsonyban szól az esztergomi 
érseknek 1526. ápril 10-ikén kelt rendelete. (Magyar Sión. 
1863. folyam. 714.) Csak Sopronyból jelentettek az esztergomi 
érsek biztosai 1526. tavaszán kedvező híreket, hogy ott az eret- 
nekeket mind kiküszöbölték, a lutheránus könyveket elégették, 
és hogy ott a polgárok mind »vallásos, engedelmes, igaz katho- 
liku8ok.« (Az érseki biztosok 1526. június 3-iki jelentése So- 
prony város levéltárában). De ezen tudósítás nem felelt meg 
'egészen a valóságnak. 

■sikerűit. Az 1525-ik év nyarán, Buda város tanácsa 
«gyik lelkészt, a ki eretnekség miatt vádoltatott, bör- 
tönre vetette, és mivel vallani nem akart, kínpadra 
Tonatta. Ekkor azután nem csak magáról, hanem a 
Táros több előkelő polgáráról is beismerte, hogy Luther 
tövetői. Sokan sürgették, hogy a vizsgálatot a meg- 
nevezett egyénekre is ki kell terjeszteni ; de ezt mások 
ellenezték, mert attól féltek, hogy »a város legelőke- 
lőbb polgáraitól fosztatik meg és úgy szólván falúvá sü- 
lyed.« A királyné is közbenjárt, és az ügyet elejtették*) 

Mária ugyanis nem szűnt meg a reformátió hí- 
Teit pártfogásában részesíteni.*) 

A pápai^nuntius most már a gyanú ellen nem veszi 
oltalma alá. Ellenkezőleg, mikor Rómába jelenti, hogy 
a reformátió a magyarországi városokban rohamosan 
terjed, fölkiált : »Mit is beszélek a városokról ? Vajha a 
T3aj magasabb helyen ne hatalmasodott volna el !«^) És 
mikor az esztergomi érsek értesíti, hogy Mária és 
Luther között fönnálló összeköttetés nyomára jött : 
A megdöbbentő tudósításnak készséggel hitelt ad.*) 



Burgio 1525. augusztus 9. és 30-iki jelentései. 

*) A nuntius Máriának tulajdonítja az 1525. nyarán ki- 
"bocsátott királyi rendeletet, mely a sziléziai reformátióra ked- 
vező volt ; és azzal vádolja, hogy mikor Brünnben a lutherá- 
nusok egyik kolostor apátját elűzték, a kolostor gondnokává 
lutheránust nevezett ki. (Burgio 1525. szeptember 19. és no- 
vember 30-iki jelentései.) 

^) »Utinam altius et propius hoc malum non serperet. 
INihil ego tacerem si praesens essem ; . . . nunc verő non sünt 
litterís omnia committenda.* (Burgio 1525. november 7-ikén a 
lengyel királyhoz. Acta Tomiciana. VII. 334.) 

*) Burgio 1526. június 13-iki jelentése. 

Alig csalódunk, ha fölteszszük, hogy ezen össze- 
köttetés létrehozásán Cordatus — mindkettőnek 
bizalmas embere — fáradozott. Es bizonyára ez jelen- 
tette Luthernek: »az örömhírt, hogy a királyné az 
'eyangélium tanaihoz hajlik« és abban, hogy hajlamát 
kövesse, csak a püspökök akadályozzák. «') 

De ezen örömhír, oly értelemben, a mint Luther 
Tette, a valóságnak nem felelt meg, és a remények is, 
melyeket ahhoz csatolt, meghiúsultak. Mária utóbb 
föhsmerte, hogy veszélyes útra lépett, és a katholikus 
-egyház tanításához benső szeretettel tért vissza.^) 



Luther, 1526. november elsején, Máriához intézett 
ajánlólevelében (»Vier tröstliche Psalmen« czimű munkája 
•élén) így ír : »Mir die gute Máhre zukommen dass Euer Künig- 
liche Maíestat dem Evangelio geneigt wáre und doch durch 
•die gotlosen Bischofe (welche in Hungarn máchtig unt fást das 
maiste darinnen habén soUen) sehr verhindert und abgewendet 
wirde ; alsó dass sie auch etlich unschuldig Blut vergiessen 
lassen und graulich wider die Wahrhejit Gottes getobet*. — 
Ezen ajánlásért Ferdinánd föherczeg Máriának szemrehányá- 
sokat tesz. A királyné 1527. ápril 5-ikén azt válaszolja, hogy 
Luther szándékáról tudomása nem volt. (Gévai : Verhaitnisse 
^wischen Österreich, TJngarn und der Pforte. V. 61.) 

*•) V. ö. Botka Tivadar értekezését : Mária királyné győ- 
zelme a vallási gyanúsításokon. (Magyar Sión. 1866.) 

Bakics Pál rácz vajda megtelepedése Magyarországban. — Tu- 
dósítások Szulejmán terveiről. — Burgio jelentése az ország 
helyzetéről. — A pápa segélyt kér Magyarország részére. — 
A magyar országtanács tehetetlensége. — Burgio visszahiva- 
tását kéri. — Tomori lemondása a kalocsai érsekségről. — 
Biztos hfrek a törökök támadási szándékáról. — Tomori Péter- 
várad megoltalmazására vállalkozik. 

Az 1525-ik esztendő őszi hónapjaitól fogva, foly- 
tonosan, a legkülönfélébb utakon, a legváltozatosabb 
formákban érkeztek hírek, a melyek jelentették, hogy 
a török birodalomban Magyarország ellen intézendő 
hadjáratra nagy készületek folynak. 

A legbiztosabb és legrészletesebb tudósítást, az 
1626-ik év elején, Bakics Pál hozta Budára. Az. 
előkelő és gazdag rácz vajda Tomori Pállal régóta 
szoros összeköttetésben állott. Az 1525-ik év őszén 
azt a meglepő üzenetet küldötte neki, hogy ő maga, 
összes hozzátartozóival és ingóságaival, török járom 
alatt sínylő hazáját elhagyja, és Magyarországban 
óhajt megtelepedni. ^) Elhatározását azzal indokolta, 
hogy a magyar királylyal fönnálló viszonyának a por- 
tán nyomára jöttek, minélfogva a szultán haragjának 

Burgio 1525. október 29-iki jelentése. 

kitörésétől fél. Teljesen érttiető, hogy Magyarország- 
ban készülvén megtelepedni, és a kiíály nagylelkűsé- 
gére számítyán,. ezt az okot helyezte előtérbe. Mind- 
azonáltal voltak más, komolyabb okok, melyek taná- 
csosnak tűntették föl előtte, hogy a porta hatalmi 
köréből távozzék. Ugyanis szoros barátság kötötte volt 
őt Ferat basához, kit árulás miatt lefejeztek ; és ennek 
kivégeztetése után, részt vett ajancsároknak Ibrahim 
nagyvezér elleni fÖUázításában, minélfogva Ibrahim 
esküdt ellensége volt, és azzal is gyanúsította, hogy 
a kivégezett Ferat basa kincsei nagy részét elsik- 
kasztotta. 

Tomori nem sokat gondolt azzal, mi oknál fogva 
hagyja el a vitéz és tapasztalt bég a török birodal- 
mat. Megtelepedésében jelentékeny előnyt látott és 
szándékáról örvendve tett jelentést Budára. Egyúttal 
azon véleményét fejezte ki, hogy ha a király a mene- 
külőket jószágokkal látná el, rövid idő alatt egész 
Szerb-, Bolgár- és Bosnyákország elnéptelenednék; 
mi által a törökök ereje nagy mértékben gyengülne. ^) 

Lelkesedésében a pápai nuntius nem osztozott ; 
sőt azt a nézetet nyilvánította, hogy Pál vajda meg- 
telepedése »az ország romlását* fogja maga után 
vonni. Ezen ítéletét a legtúlzóbb pessimismus sugallta 
és indokolta. » A magyar urak — ugy mond — a jö- 
vevénynyel nem fognak gondolni, és az szegényen 
kétségbeesve fog itt meghalni. Ha pedig ezt honfitár- 
sai meghallják, azontúl nem lesznek hajlandók szol- 
gálni ő felségének; a magyarok nem kapnak leg- 

Burgio 1525. november 16. és 1526. január 18-iki 
jelentései. 

MAGTABOHSZÁG A MOHÁCSI VÉSZ ELŐTT. 14 

kisebb tudósítást sem, és tekintély őket egészen el- 
vesztik. ^) 

Ezen fölfogásával természetesen elszigetelve ál- 
lott. A király leveleket Íratott Pál vajdának, kit biz- 
tosított, hogy jószágokat fog neki adományozni.. 

Pál vajda a királyi meghívást haladék nélkül 
követte. Magával hozta egész családját és nagyértékű 
kincseit ; ötven könnyű lovas kísérte. A király mint- 
egy 1500 arany forintot jövedelmező birtokot adomá.- 
nyozott neki, és az őt kísérő lovasoknak zsoldot utal- 
ványozott. 

Ugyanekkor Pál vajda több honfitársától is jöt- 
tek levelek, a melyekben írták, hogy követni akarják 
példáját. 2) »Ebből láthatja ő szentsége — jegyzi meg 
a nuntius, a ki most már Pál vajda jövetelét derűL 
tebb világításban látta — hogy a török járom alatt 
levő keresztényekben a hit még nem halt ki ; készek 
megválni hazájoktól, a hol tiszteletben állanak, jöve- 
delmező állásuk van, és a magyarországi nyomorúsá- 
gok közé jönni. Hátha erős hadsereg várná őket, és a 
keresztény fejedelmek szövetsége oltalmat nyújtana 
nekik ?!^)« 

Pál vajda részletes tudósításokat hozott a törö- 
kök tervei felől. Szerinte, a szultán tanácsosai úgy 

^) Burgio 1625. november 1 6 -iki jelentése. 

") Burgio 1526. január 14-iki jelentése. 

») Burgio 1526. január 14-iki jelentése. A törököknél 
Pál vajda átpártolása nagy megdöbbenést idézett elő. Balibég 
véres boszút állott. Mindazokat, a kikről tudta, hogy Pál vaj- 
dával baráti viszonyban állanak, lefejeztette. (Burgio 1526. 
január 24-iki jelentése.) 

nyilatkoztak Yolna, hogy a török birodalom biztosság- 
ban esak akkor lesz, ha Budát hatalmába ejtette; 
mert Belgrád, Szörény és Szabács nem oltalmazhatja 
Magyarország felől jövő támadás ellen; míg Buda 
elestével egyetlen magyarországi vár sem tarthatja 
fönn flaagát. A török basák abban a véleményben vol- 
tak, hogy legczélszerűbb Erdélyen keresztül vonulni, 
mert ez esetben a szomszéd Oláhországból legalább 
60,000 gyalog csatlakozhatnék a sereghez. Azonban 
«gy rácz úr, a ki a helyi viszonyokat jól ismeri, figyel- 
meztette őket arra, hogy Erdély hegyes, népes és erős . 
ország, a melyet a magyarok könnyebben védhetnek 
meg, mint hazájok bármelyik részét ; e mellett azon 
az úton előnyomulva, kétszer kellene átkelniök a Du- 
nán és a Tiszán ; ezért ajánlotta, hogy a török had- 
sereg a Száván át nyomuljon magyar területre, így 
csak a könnyen áthidalható Dráván kell átkelnie, 
akkor azután az út Budáig, sőt Bécsig nyitva áll 
előtte. A szultán által az udvarba idézett szandsákok 
és vajdák (köztök Bakics Pál) szintén kijelentették, 
hogy legbiztosabb az út a Száván keresztül. Miután 
ezek elbocsáttattak, deczember elsején megjelent a 
szultán rendelete, mely alattvalóit fegyverre szólí- 
totta. Ugyanakkor Belgrádba, hidak készítésére, nagy- 
mennyiségű készlet szállíttatott. 

Ezen tudósításokat, melyeknek hitelességét a 
később bekövetkezett események igazolták, a portáról 
visszatérő lengyel követ jelentései, a Tomori kémeitől 
és török szökevényektől érkező hírek megerősítették.^) 

*) Burgio január 14., 18. és 24. és február 15-iki jelen- 
tései. Ez idötájt Péterváradról Tomori azt a hírt kapta, hogy 

14* 

Nem is vonta azokat kétségbe senki; legke- 
Yésbbé a pápai nuntius. » Sajnálom — így fejezi be 
az a török készületekről jelentését — -hogy ilj- rósz 
híreket kell közölnöm. Megnyugtatásul, szívesen írnám 
meg, hogy itt a védelmi intézkedések a törökök készü- 
leteivel arányban állanak. — De a dolog nemi úgy áll. 
Ez az ország megvédeni magát nem képes. Az ellen- 
ség kénye-kedvétől függ. Mikor a véghelyek őrségét 
sem birják zsolddal ellátni, mikép várhatnók, hogy a 
török egész hatalmával szembeszállhatnak ! A király 
oly szegény, hogy gyakran élelmiszerekben is hiányt 
szenved. Az urak egyenetlenségben élnek. A nemesség 
pártokra van oszolva. De ha egyetértés uralkodnék is 
körükben, hadikészűletek nélkül semmit sem tehet- 
nének. Egy ütközetet vívhatnak, és elveszthetik. Nincs 
egyetlen erősségök, a melybe visszavonulhatnának, 
hogy a segítséget bevárják. De ha volna is, honnan 
várhatnának segítséget ? Németország nagy zavarok 
színhelye, megtagadta az engedelmességet fejedelmei- 
nek, és a magyar nemzet természetes ellensége. Len- 
gyelország már a törökkel békét kötött. Hadi dolgok- 
ban kevés tapasztalásom van ; de azzal a kevéssel is 
fölismerem, hogy ha a török erős hadsereggel jő, ezen 
ország megmentésére nincs remény. Egyetlen eszköz 
volna még : a keresztény fejedelmek szövetkezése. De 
erre alig van kilátás. így tehát csak ő szentsége se- 
gíthetne. De jól ismerem az egyház szorongatott hely- 
zetét, és így tudom, hogy magára hagyatva keveset 

Balibég halálán van ; de ezt titokban tartotta, mert félt, "hogy 
az urak, ha megtudnák, azt hihetnék, hogy Balibég halálával 
vége niinden veszélynek. 

tehet. Ezek a tudósítások bizonyára leverő hatást fog- 
nak ő szentségére gyakorolni. De kötelességem a valót 
megírni. Szívesen írnék kedvezőbb híreket !« ^) 

Burgio ezen jelentései VII. Kelemen pápára 
csakugyan megrendítő hatást gyakoroltak. A mint 
azokat, február elején, megkapta, a bíbornoki coUé- 
gium legkiválóbb tagjait tanácskozmányra gyűjté ma- 
gához, és azok jelenlétében a ktilhatalmak római kö- 
veteit fogadta. Ezekkel közölvén a török támadás 
biztos hírét, fölhívta őket, hassanak oda, hogy ural- 
kodóik Magyarországot segítségökben részesítsék, és 
pedig mivel arra idő nem volt, hogy haderőt indítsa- 
nak útnak, azt javasolta, hogy pénzzel ellátott bizto- 
sokat küldjenek, a kik a szomszéd tartományok, külö- 
nösen Cseh- és Morvaország területén, sietve tobor- 
záshoz lássanak. A pápa kijelentette, hogy ő is fog 
pénzt küldeni, és még akkor is, ha Magyarország 
megmentése müvében a többi fejedelmek közreműkö- 
désöket megtagadnák, ő mindent meg fog tenni, a mi 
s^z ő hatalmában áll. 2) 

Néhány nappal utóbb, Magyarország érdeké- 
ben, a keresztény uralkodókhoz leveleket intézett. 

»Isten segítségével — így ír a császárnak — 



Burgio 1526. január 1 8-ik.i jelentése. Ugyanő február 
1 5-iki jelentésében említi, hogy némelyek szerint a törökök 
készületei Olaszország ellen irányúinak. Ha ez valósulna — 
lágy mond — ö szentsége ne számítson Magyarországra, mert 
a király igen szegény és léha, az urak pénzvágyók és a leg- 
nagyobb egyenetlenségben élnek. 

«) Ghinucci 1526. február 7.'és 15-én, Oampeggio február 
8-án Bómából Wolsey bibornokhoz írt levelei. (Calendar of 
State Eapers. IV. I. 882. 895.) 

Magyarországtól ekkorig elhárítottuk a veszélyt. Az 
elődünk által küldött segélypénzeket szaporítottuk ; a 
horvátországi végvárak ellátására jelentékeny meny- 
nyiségű élelmi és lőszereket küldöttünk ; a törökök 
által két ízben ostromolt és már-már megvívott Klisz- 
sza várát, a magunk költségén megmentettük ; ^) a ki 
azon országból valamikor hozzánk folyamodott, soha 
sem bocsátottuk el remény és segítség nélkül. Es ezt 
magunkra hagyatva teszszük, mikor minden jövedelmi 
forrásunk ki van merítve ; de aa akarat a tehetetlen- 
séget legyőzi, a hit és szeretqt a nehézségeken diadal- 
maskodik. Ha tehát mi nyomorúságunkban ennyit 
tehetünk, mennyivel többet várhatunk Tőled, a kit 
Isten javaival bőven halmozott el. De nem azért int- 
jük Felségedet, hogy Magyarországnak gyorsan se- 
gélyt nyújtson, mintha a terhet a mi vállainkról 
leemelni és a Tieidre áthelyezni akarnók ; ellenkező- 
leg, azt óhajtjuk, hogy velünk együtt siess segítségül^ 
a kereszténység java és becsülete érdekében, a mely 
fölött Te majdnem úgy vagy hivatva őrködni, mint 
mi. Es ha netán a dicső magyar nemzet enyészete 
bekövetkezvén, a kereszténység testét csonkítás érné,, 
az utókor a Te emlékedet bélyegezné meg azzal a 
váddal, hogy míg Te jolyan erős és hatalmas voltál, 
megengedted, hogy Magyarország a kegyetlen ellen- 
ség prédájául essék. E szégyenfoltot kincseid és dia- 
dalaid sem mosnák le. És nem igazolhatnád magadat 

A pápa, Burgio javaslatára, 1525. Őszén 4000 dúca- 
tot adott Kiissza Őrsége számára, egyszersmind külön biztost 
küldött, a ki a vár fölött őrködjék. (Burgio 1525. november 
30., 1526. február 2. és 15-iki jelentései.) 

Istennél, a kinek színe előtt minden múlandó, csak a 
vallásosság és kegyesség művei örök-értékűek. Isten 
hárítsa el Tőled és korunktól ezt a csapást !« ^) 

Ugyanakkor a magyar királyt az általa tett 
lépésekről értesítve, támogatásáról biztosítva, buzgó 
tevékenységre, a nemzetet áldozatkészségre és kitar- 
tásra serkentette. ^) 

Burgio, márczius első napjaiban vette kezeihez 
a pápai iratot, és az országtanács ülésében, a melyen 
a király és a királyné is jelenvolták, bemutatta. Mire 
meleg szavakkal intette a jelenlevőket, hogy viszályai- 
kat hagyják abba és késedelem nélkül hozzák meg az 
áldozatokat, melyeket hazájok megmentése követel. 

A gyülekezet mélyen meg volt hatva. A sze- 
mekben könyek ragyogtak. Az urak a pápa atyai 
gondoskodásaért, a nuntius fáradozásai- és részvéte- 
ért hálájokat fejezték ki, Ígérvén, hogy kötelességöket 
ők is teljesíteni fogják. Elhatározták, hogy a főrendek 
bandériumjaikat felerészben márczius 25-ikig a vég- 
helyeki*e küldik ; felerészben pedig magok fogják a sz. 
György napján Szegeden vagy Pécsett tartandó ország- 
gyűlésre vezetni ; ezenkívül a birtokos nemesek tíz job- 
bágy után egyet fölfegyverezve készen tartanak, hogy a 
király fölszólítására a táborba küldhessék. A király ki- 
nyilatkoztatta, hogy személyesen táborba fog szállani, 
és a keresztény fejedelmekhez segélyért fog fordulni.'*) 

^) A pápának február 9-én a császárhoz, 22-én a fraii- 
czía királyhoz írt levelei Theinemél. II. 659. 

*) Ezen levelet nem ismerjük, csak Lajos király már- 
czius 4-iki válaszát. Theinemél i. h. 

3) Burgio márczius 5. és 27-iki jelentései. 

Azonban ezen tanácsülés végzései a pillanatnyi 
lelkesedés föllobbanásai voltak. Csak egyetlen -egy 
határozat foganatosíttatott. A király leveleket írt 
a keresztény hatalmakhoz. Ehhez is majdnem négy 
hét kellett, míg sok utánjárás és sürgetés után a leve- 
lek megírattak és elküldettek. » Ennyire vettek erőt 

— a nuntius szavai — léhaság és álmosság a királyi 
udvaron !« *) 

Tomori hiába várta a főrendek bandériumjait ; 
sőt fegyveresei és sajkásai számára a tizenegy hónap 
óta elmaradt zsoldot — a melyet ezalatt érseki jöve- 
delmeiből és barátai kölcsöneiből, mintegy negyven- 
ezer arany forint erejéig, előlegezett, — eredmény nél- 
kül sürgette. Ezért nem lehetett rábírni, hogy a fő- 
kapitányi tisztet — melyről január elején lemondott 

— újból átvállalja. Burgio, sürgető kéréseire mindaz- 
által késznek nyilatkozott, hogy visszatér Péterváradra 
és a fontos végvárat élelmiszerekkel, őrséggel ellátja, 
hogy legalább az országgyűlésig tarthassa magát. A 
nuntius pénzt adott neki, hogy kétszáz lovast fogad- 
hasson, és ötven naszádot szerelhessen föl ; és ígérte, 
hogy kétszáz gyalogot fog utána küldeni. ^) Tomori 
ekkor, a nuntius tudtával, a nélkül, hogy a királytól 
és az uraktól búcsút vett volna, elutazott ; kétségben 

Brodaricsot hosszan tartó súlyos szembaj akadályozta 
a cancellári teendők végzésében. Burgio 1526. márczins 27-iki 
jelentése. — Lajosnak márczius 24-én VIU. Henrik angol ki- 
rályhoz írt levelét közli Simonyi. Londoni Okmánytár. 

') A nuntius ágyúkat is akart küldeni Tomorinak, és e 
czélból fölhasználni azokat az ágyúcsöveket, melyek Buda vá- 
rában elhagyatva, földön hevertek ; de nem talált mestert, a ki 
azokat használható állapotba tudta volna hozni. 

akarván őket hagyni szándékai iránt, és ily módon is 
pressiót gyakorolni rajok. 

Pedig erre nem lett volna szükség. A naponkint 
érkező hírekből teljesen kétségtelen volt, hogy a szul- 
tán személyesen fogja hadait Magyarország ellen ve- 
zetni ; és a készületek természetéből azt következtet- 
ték, hogy egyszerre három felől : Erdélyen keresztül, 
Pétervárad felé és Slavónián át fog támadást intézni. 

Ily körülmények között tábori országgyűlés, a 
király személyes táborba szállása és a nemesség köz- 
felkelése némi kilátást nyújthattak volna az ellen- 
állásra. Azonban márczius vége közeledett, és a szent 
György napján tartandó országgyűlésre a meghivó- 
levelek még nem voltak szétküldve ; sőt az sem volt 
eldöntve, hol tartassék meg a gyűlés. 

A királyné ugyanis ellenezte a fegyveres ország- 
gyűlést. Attól félt, hogy a fölfegyverzett nemesség lá- 
zadást támaszthat. A király osztozott aggodalmaiban. 
A nuntiussal beszélgetve, leplezetlenül mondotta, hogy 
»voltaképen jobban fél a magyarországi törököktől, 
mint a törökországiaktól !« Mire Burgio nem mulasz- 
totta ^1 megmagyarázni neki, hogy akkor van legtöbb 
oka félni, ha az ország dolgait elhanyagolja, mert 
ekkor ellenségei a jogosultság színe alatt érvényesít- 
hetik roszakaratukat ; míg ellenben, ha táborba száll, 
őket elnémítja, és az egész ország kívánatát teljesíti. 

Azonban a királyt a tábori országgyűléstől nem- 
csak a félelem tartotta vissza. Ismételve- kinyilatkoz- 
tatta, hogy ha bandériumját fölszerelheti és udvari 
személyzetét magával viheti, kész táborba szállani. 
Erre mintegy húszezer forint kellett volna, a mely 

Összeg előteremtése lehetetlennek látszott. A király 
ugyanis, miután ezüstjét is zálogba adta, kénytelen 
volt asztala napi szükségleteire kis kölcsönöket venni 
föl, ma egytől, holnap mástól, és végre alig találko- 
zott, a ki hitelezni hajlandó volt. 

Ennek következtében a király a tábori ország- 
gyűlés tervét elejtve, Budára hívta össze az ország 
rendéit. ^) 

A tanácsosok, bár az akadályok elhárítására 
kísérletet nem tettek, óvás alakjában kinyilatkoztat- 
ták, hogy azon esetre, ha elvesz az ország, őket a 
felelősség nem terheli ; mert mindig jó tanácsot adtak 
ő felségének ! 

A pápai nuntius tehát joggal mondhatta, hogy 
sokaknál az akarat is az ország megvédeimezésére 
hiányzik. » Mindinkább meggyőződöm a felől — úgy- 
mond — hogy- az orázág helyzete teljesen reményte- 
len. Ha már most ilyenek a viszonyok, mi fog majd 
akkor történni, ha az ellenség itt lesz ! Száz részre 
bomlik fel az ország, száz ember fog parancsolni. 
Nincs kétség az irántj^ hogy a török ha bátran elő- 
nyomul, egész Magyarországot meghódíthatja, és a 
magyar nemzetnek híre- hamva sem marad U 

A kikér ülhetetlennek látszó katasztrófa tanúja 
lenni a pápai nuntius nem akart. Ismételve kérte, 
s most erélyesen sürgetni kezdé visszahivatását ; de 
mindig oly módon és indokolássál, a mely jellemének 
nemességére árnyékot nem vethet. 

Minden alkalommal biztosítja a pápát, hogy a 

') A márczius 26-iki tanácsülésben közölte megálla- 
podását. 

készség, ilyen veszélyes állomáson szolgálni a szent- 
széknek, nem hiányizik benne ; de itt tartózkodása tel- 
jesen haszon nélküli. A török jő, a veszély nagy ; a 
pápai segélypénz pedig csekély és az elvállalt kötele- 
zettségek teljesítése után, még kevesebb lesz. ^) Ezzel 
alig tehet egyebet, mint ezer gyalogot három-négy 
hónapra fogadhat. A pápára nézve nem hasznos és 
nem illő, hogy követe ily csekély segélyhaddál az or- 
szágban maradjon ; mert könnyen oly színben tűnnék 
föl a pápa, mintha az egész háborút ő intézné. Ha 
Magyarországnak el kell veszni, legalább ne a szent- 
szék követének szeméi' előtt következzék be a vesze- 
delem, nehogy azt mondhassák, hogy ő szentsége és 
követei Magyarország megvédelmezésének lehetetlen- 
ségét nem látták be. 

Azután, ha a király táborba száll, mit tevő le- 
gyen ? Elmaradása a saját és ő szentsége becsületére 
árnyékot vetne. Es a tábort mikép követhesse, mikor 
nincs ellátva lovakkal, fegyverrel, sátrakkal ; e mellett 
olyan helyen van, hol ezt beszerezni nem lehet, és 
oly kevés a pénze, hogy alig képes megélni ? 

Nem gyávaságból szól, mert kész bármily vesze- 
delemnek tenni ki magát, csakhogy ez ő szentsége javá- 
ra és becsületére váljék. Ismételi, hogy ha ő szentsége 



') A pénzkészlet mintegy 3000 arany forintból és 340 OO 
ezüst forintból állott. Az ezüst pénz értéke a felére szállíttatott 
le, tehát 17000 forintot tett, söt a katonák az érték felében 
sem akarták elfogadni, és ha jó pénzre akarná beváltani, a 34- 
ezer forintért alig kapna 13 — 14 ezerét. A saját fizetését és a 
200 huszár egy évi zsoldját levonva, az egész pápai pénzből 
alig- marad több, mint 9 — 10000 arany forint. 

kívánni fogja, hogy állomásán maradjon, engedelmes- 
kedni fog. 

Azt hiszi, hogy ő szentsége oly segélyt adni nem 
képes, a mennyire szükség volna, hogy az országot 
meg lehessen védeni ; már pedig keveset adni annyit 
tenne, miht ablakon dobni ki a pénzt. Ha mindazáltal 
'ö szentsége, a többi fejedelmek hozzájárulásával képes 
Tolna kétszázezer aranyat küldeni ide, a mely összeg- 
gel meg lehet védeni az országot, bizonyára a legdi- 
csőségesebb tettet vinné véghez ! 

Ha azonban ezt nem teheti, azon esetben java- 
solja, hogy ő szentsége alkalmas ürügy alatt hívja őt 
vissza, és hatalmazza föl, hogy a kezei között levő egész 
pénzösszeget a kalocsai érsek rendelkezésére bocsássa. 
Ezzel kitűntetné ő szentsége, hogy gondját viseli az 
országnak ; lehetővé válnék Tomorit a főkapitányi tiszt 
elvállalására bírni, ismét összegyűjteni a szétoszló saj- 
kásokat, és fölszerelni Péterváradot. Ez idő szerint 
Pétervárad a legfontosabb hely, ésTomori a legjelen- 
tékenyebb személy az egész országban. ^) 

Es ezen jelentékeny emberen is a kétségbeesés 
végre erőt vesz. 

Márczius második felében Budáról azzal az el- 
határozással távozott, hogy Péterváradra megy. 

, A közeledő húsvéti ünnepeket érseki székhelyén 
megülni óhajtván, Kalocsán megállapodott. De itt 
megdöbbentő híreket kapott ; egyebek- között azt, hogy 
a péterváradi sajkások, kik zsoldjok kifizetését hóna- 
pok óta eredmény nélkül sürgették, ismételt fenyege- 



Burgio márczius 37. és 29-iki jelentései. 

tésöket végrehajtották és szétoszlottak. A főpap lel- 
két kétségbeesés szállotta meg; a felelősség súlyá- 
tól, mely rá nehezedett,' visszarettent és szabadulni 
•vágyott. 

A nuntiushoz írt levelében kijelenté, hogy »üres 
kézzel, készületlenül « nem mehet a véghelyekre, a 
melyeknek megoltalmazása erejét felülmúlja; nem 
teheti ki magát hitelezői zaklatásainak, a kiket. nem 
képes kielégíteni ; és attól is tart, hogy tehetetlensé- 
gét elárulva, az ellenséget még inkább felbátorítaná a 
támadásra. 

El volt tehát határozva, hogy a főkapitányi tisz- 
tet többé át nem veszi. Sőt azzal a gondolattal fog- 
lalkozott, hogy érseki méltóságától is megválik, i) 

Es valóban, ezen szándéka néhány nappal utóbb 
határozattá érlelődött, melyet egyenesen a pápának 
hozott tudomására. 

»Nem ismeretlen Szentséged előtt — így ír leve- 
lében — hogy a világ veszélyes mozgalmait és örök 
boldogságunkat fenyegető szirtéit kikerülendő, a hőn 
óhajtott örök üdvösség biztos útjára léptem. Le- 
küzdve, Isten segélyével, az érzékek lázongását és a 
múlandó élet csábjait, a Szent-Ferencz-rend igája alá 
bocsátám és a szerzetes életnek szentelem magamat. 
Azon reménység kecsegtetett, hogy az alázatosság 
szellemével és gyakori fohászokkal sikerülnöm fog az 
irgalom atyjától leesdeni az ég kegyelmeit. Azonban 
szerencsétlenségemre, a tökélyesbülés és lelki előme- 
netel irigy ellensége, Magyarország felséges királyá- 

') Tomori levele Burgiohoz. 1526. marczius 27. Thei- 
iiernél. II. 666. 1. És Burgio 1526. mároziue 29-iki jelentése.. 

nak felőlem oly kedvező véleményt sugalmazott, a 
melyet csekély képességeim és viselt dolgaim rtem 
igazolhattak. . . . Akaratom ellenére, leemelték rólam 
a szerzetes élet mindenekfelett könnyű és édes terhét. 

» Ennek következtében, miután már az Üdvözítő 
szolgálatának éltem volt, most újra világi fegyverek- 
kel kellett hadakoznom. Szívesen hárítottam volna el 
a királyi felség és az ország főrendéinek sürgető fel- 
szólításait; mert jól tudtam, hogy lelkiismeretem fur- 
dalásai, üdvösségem koczkáztatása, dajkám gyanánt^ 
kedvelt szerzetem sérelme nélkül be nem tölthetem a 
fölajánlott tisztet. Azonban elfogadására kényszerített 
a szent-szék parancsa, az engedelmesség esküje, mely- 
lyel a pápa irányában le vagyok kötve. Az események 
folyama rövid idő alatt igazolta félelmemet. Es habár 
kettős hivatalom sikeres betöltésére, Szentséged kiváló 
kegyelmekkel, jogok- és kiváltságokkal halmozott el, 
a mikért örök hálámat és élethossziglani szolgálato- 
mat ajánlom fel ; habár továbbá a mindenfelől kör- 
nyező külső és belső veszélyeket ekkorig Szentséged 
segítsége és a keresztény hívek imái elhárították : 
attól kell tartanom, hogy ezentúl személyemre, csalá- 
domra, szerzetemre gyalázatot, az egész keresztény- 
ségre romlást hoznék. Tehetetlenségem tudatában és 
a kellő erőt nélkülözve, a katonai szolgálatra alkal- 
matlannak, mintegy béna embernek érzem magamat. 

»Ezen, egykor dicső, hatalmas és erős, most pe- 
dig az ellenségek folytonos dúlásai következtében, a 
romlás szélére jutott ország megvédelmezésére nekem 
elegendő erőm és vagyonom nincs. Nehogy tehát ma- 
holnap kevés érdemmel és sok bűnnel kelljen az örökké- 

valóságba költöznöm, Szentséged lábaiho? borulok, és 
az Üdvözítő szent sebeire kérem, tetézze rám halmo- 
zott kegyeit, jótéteményeit azzal, hogy, az érseki hiva- 
taltól felmentve, engedjen visszatérni szerzetem kö- 
rébe, a hol kipótolva hanyagságom mulasztásait, rövid 
életem hátralevő napjait imádságban és elmélkedés- 
ben tölthetem. « *) 

Ugyanakkor, mikor Tomori követe Budára ér- 
kezett, több végvár kapitánya jelent meg az udvarnál, 
hogy lemondásukat bejelentsék. A kik pedig le nem 
mondottak, hadakat, pénzt, hadiszereket követeltek ; 
legsürgetőbben az erdélyi vajda. ^) 

A kincstár teljesen üresen állott, és a dúsgaz- 
dag urak még csak kölcsönözni sem voltak hajlandók. 
Az országtanács e miatt a Fuggerekkel az alkudozá- 
sok elejtett fonalát újból fölvette. Ezek azon föltétel 
alatt, hogy lefoglalt vagyonukat visszakapják, és a 



') Tomori mindjárt azon férfiút is kijelölte, a kit utód- 
jának óhajtott, és úgy az érseki méltóság, mint a főkapitányi 
hivatal betöltésére egyaránt alkalmasnak itélt': C z i b a k Im- 
rét, ki oldala meUett, a lázadó székelyek s a törökök ellen 
viselt hadjáratokban kitűntette magát ; egykor szintén foga- 
dalmat tett, hogy a Szent-Ferencz szerzetébe lép, s most épen 
az egyházi rendeket készült felvenni. Azonban Tomori kettő 
lemondása, habár kétségkivűl érett megfontolás eredménye 
vala. sem Budán, sem Bómában nem vétetett hivatalos tárgya- 
lás alá. Tomori 1526. ápril 9-én kelt levele Theinemél. II. 667. 

a) Burgio 1526. márczius 5., 27., 29. és ápril 3-iki jelen- 
tései. A király a temesi grófságot Báthori Istvánnak ajánlotta 
föl, kárpótlásul a nádori méltóságért. Azonban ez a király 
.követe előtt úgy nyilatkozott, hogy ha az ország összes hiva- 
talait ajánlanák neki, nem fogadná el, kivéve a nádori méltó- 
ságot, melytől igazságtalanul fosztották meg. 



224 ÖTÖDÍK KÖNYV. ' 

bányák bérletét is megújítják, ötvenezer arany forin- 
tot bérleti előlegül fizettek le. ^) De e;5en összeg leg- 
nagyobb részét adósságok és régi tartozások fizetésére 
kellett fordítani ; úgy hogy a kincstár alig tíz-húsz- 
ezer forinttal rendelkezett, a mely összeg egyetlen 
téghely fölszerelésére nem volt elegendő. Az erdélyi 
só elárusításából nagyobb összeget lehetett volna 
várni, de só helyett az a tudósítás jött, hogy az erdé- 
lyi vajda emberei a szállítmányt lefoglalták, azon 
ürügy alatt, hogy azzal uruk és a saját régi követe- 
léseiket elégítik ki. 

A király teljes közönyösséggel fogadta mind- 
ezen tudósításokat. Sőt a válságos napokban a főváros- 
ból eltávozott, azzal a szándékkal, hogy az országgyű- 
lés megnyitásáig Visegrádon és Esztergomban vadá- 
szattal fogja tölteni az időt. A pápai nuntius, a ki 
mindent megtett volt, hogy maradásra bírja, keserű 
humorral megjegyzi: »Ime tehát Janus templomának 
ajtaját bezártuk, mintha a legbiztosabb béke napjait 
élnők !« 2) 

Három nappal a király távozása után, ápril 
13-án éjfélkor, Tomori váratlanul Budára érkezett, 
azzal a biztos forrásból nyert tudósítással, hogy a 
szultán megindult, és czélját az ország fővárosának 
megvívása képezi. A haza veszedelmének előestéjén 
az érsek iménli fölkarolt terveit elfelejtette ; a köteles- 
ségérzet sugallata az elkeseredés érzelmeit elfojtotta. 

A pápai nuntius, Tomori kíséretében, haladék 

^) Az 1526. ápril 15-én kelt szerződés, Brüsszeli Okmány- 
táj. I. 27. 1. 

*) Burgio ápril 1 1-iki jelentése. 

nélkül Esztergomba sietett, -hol a király az érsek ven- 
dége volt. A nuntius rábírta, hogy Budára térjen visz- 
sza. Itt megindultak a tanácskozások. Az első és leg- 
fontosabb teendő volt, lehetővé tenni, hogy Tomori a 
főkapitányi tisztet megtarthassa, és Péterváradot meg- 
oltalmazhassa. 

A pápai nuntius volt az első, a ki áldozatkész- 
ségével jó példát adott. Eögtön ötszáz gyalogot, két- 
száz huszárt, harminczhat kis ágyút és negyven prá- 
gai nagy muskétát az érsek rendelkezésére bocsátott. 
Egyúttal azt az ezüst koporsót, melyet Anna királyné 
szent Gellért ereklyéi számára készíttetett, de mielőtt 
é czélra szolgált volna, a pesti szent-ferencz-rendű 
szerzetesek, a pórlázadás idején, darabokra törtek szét, 
pénzverdébe küldötte, és a pénzt a kalocsai érsek- 
nek szánta. 

Példáját követve, a prímás ígéretet tett, hogy 
háromszáz gyalogot, huszárjaival, -Péterváradra küldi* 
Az országtanács szintén nagy erőfeszítést tett ; húsz- 
ezer forintot készpénzben és ötezer forint értékű posz- 
tót adtak át az érseknek, a ki ekként ellátva, ápril 
25-ón útnak indult. Es épen jókor érkezett Péter- 
váradra, hogy a város és vidéke megrémült lakóit, 
kik menekülni készültek, maradásra bírja. 

Mindazáltal a helyzet ezután sem fordult jobbra. 
A király és országtanács csakhamar visszaestek a tét- 
lenségbe. 

»Ha a szultán csakugyan jő — írja a nuntius 
— ismételem azt, a mit annyiszor mondottam, ő szent- 
sége úgy tekintheti ezt az országot, mintha el volna 
veszve. Végtelen zavar van itt. Minden, a mi a há- 

MAÖTARORSZÁO A MOHÁCSI VÉSZ ELŐTT, 15 

ború viselésére szükséges, tiányzik. A rendek között 
gyűlölet és irigység uralkodik. És a jobbágyok, ha á 
szultán szabadságot ígérne nekik, a nemesség elleu 
még kegyetlenebb lázadást támasztanának, mint a ke- 
resztes hadjárat idején. Ha pedig a király adja meg 
ezt a szabadságot, a nemességet idegeníti el magától. 
Voltak, kik az országgyűléstől várták az ország 
megmentését. De Burgio nem osztozott reményeik- 
ben. Es aggodalmait az események csakhamar gyá- 
szosan igazolták. ^) 



Burgio ápril 14. és 25-iki jelentése. 

ELSŐ FEJEZET. 

A szent-györgy-napi országgyűlés előzményei. — Az udvar 
magatartása. — A nuntius intelmei. — A2 országgyűlés lefo- 
lyása. —• Verböczi letétele és száműzetése. — Az országgyűlés 
végzései. 

Minél inkább közeledett szent György ünnepe, 
^z országgyűlés határnapja, a Báthori-párt, illetőleg 
a kalandosok szövetsége annál nagyobb tevékenysé- 
get fejtett ki, hogy az országgyűlésen a többséget biz- 
tosítsa. A letett nádor mellett, Sárkány Ambrus és 
Thurzó Elek, kik mint ő, szintúgy érdekelve voltak, 
továbbá Bornemisza János és More Fülöp, a pécsi 
püspök, voltak legbuzgóbb tagjai. 

Különös gondot fordítottak a középnemesség 
megnyerésére, mivel ez leginkább lehetett elégedetlen 
az új helyzettel, mely a kisbirtokú és vagyontalan 
köznemességnek uralkodó befolyást adott a köz- 
ügyekre. 1) Nagyszámú köznemeseket fogadtak szol- 
gálatukba ; mert ezek fegyverökkel rendszerint poli- 
tikai meggyőzödésöket és szavazatukat uraik rendel- 



Guidoto végjelentésében említi, hogy a Báthori-párt- 
i)an sokan vannak »che sono in uno stato medio tra li signori 
et nobili.c 

kezesére bocsátották ; úgy hogy egy idő óta az ország- 
gyűléseken az urak tekintélye és befolyása a szolgá- 
latukban álló nemesek számától függött ^) 

A kalandosok vezérei élénk reményeket táplál-- 
tak. »Még az mi házunk előtt is verőfény kelhet* — 
írja Báthori András, e magyar szókat iktatva latin 
levélbe, melylyel bizalomra és kitartásra inti testvére 
barátait. ^) 

Mindazáltal az udvar a Zápolyaiak készületei- 
ről nyugtalanító híreket kapott ; ezért Lajos király a. 
lengyel királyt és az ausztriai főherczeget fölkérte^ 
hogy az országgyűlésre küldjenek követeket, kiknek 
jelenlétében támaszt vélt találni. Es kísérletet tett,hog7 
a pápai nuntius segítségét kieszközölje. 

Márczius 8-án magához kérette Burgiót, elő- 
adta neki, hogy Zápolyai az országgyűlésen nagy had- 
erővel fog megjelenni, hogy magát az ország kor- 
mányzójává választassa ; ennek meggátlása végett arra 
kérte a szentszék követét, hogy háromezer gyalogot 
fogadjon, azon szín alatt, mintha a véghelyekre akarnád 
küldeni, valójában azért, hogy az udvar biztonsága 
fölött őrködjék. Közlötte vele most végre, hogy a né- 
hány hónap előtt szövetkezett nagyszámú nemes mind 
az ő parancsait várja. 

A nuntius biztosította a királyt, hogy ő szent- 
sége soha sem fogja cserben hagyni. Felsége ma- 
radjon meg szilárdul elhatározása mellett. De fontolj a^ 
meg jól a dolgot, nehogy az elhamarkqdás még na- 



*) Burgio 1525. augusztus 3 0-iki jelentése. 
■) 1526. február 25-éii Dóczi Ferenczhez írt levele az. 
országos levéltárban. 

gyobb bajt okozzon. Intézkedni kell, hogy az erdélyi 
YAjda ellen megrédelmezhesse magát, az országban 
uralkodó zavarokat megszűntesse, és állandó rendet 
hozzon be. Ezt két úton érheti el : erőszakos eszkö- 
zökkel és a bajok orvoslásával. Erőszak alkalmazását 
soha sem tanácsolhatja. Ahhoz, hogy a bajok béké^ 
úton, fokozatosan orvosoltassanak, főleg az kívánta- 
tik, hogy a király a nádori, cancellári és kincstárnoki 
hivatalokra jóravaló és alkalmas embereket alkal- 
mazzon ; az udvarnál rendet honosítson meg, a szük- 
ségtelen kiadásokat megszűntesse, és mindenkinek 
igazságot szolgáltasson. A mennyiben ezeket óvato- 
san, mérséklettel, a körülményeket számba véve végre- 
hajtja, fegyveres erőre nem lesz szükség. Ha mégis az 
igazság és jog érvényesítésében ellenszegülésre találna, 
6 szentsége haderőt is kész volna rendelkezésére bo- 
csátani. ^) 

Minél inkább bepillantott a nuntius a kalando- 
sok szövetségének titkaiba, a melyeket előtte gondo- 
san rejtettek, annál hathatósabban kérte a királyt és 
a királynét, hogy magokat összeesküvésekben való 
részvételre elcsábíttatni ne engedjék, mert alattvalóik 
pártvillongásait és összeesküvéseit kormányczélok el- 
érésére használni nem illő, és a királyi méltósággal 
nem fér meg. 

Mindazáltal a királyi párt a kalandosok pártjá- 
nak növekedő hatalma bizalommal töltötte el, mely 
csakhamar elbizakodottsággá fajúit. Légvárakat épí- 
tettek és fönhéjázó nyilatkozatokat hallattak: hogy 



*) Burgio márczius 9-iki jelentésé. 

az országgyűlésen új adók megszavazását, a királyi 
jövedelmek szaporítását fogják eszközölni; a nádbrt 
^megnyúzatják,* Zápolyait az erdélyi vajdaságtól meg- 
fosztják, az esztergomi érseket becsukatják; ezután 
pedig mindazon bajokat, melyek negyven esztendőn 
át elmérgesedtek, tizenöt nap alatt rendbehozzák, és 
ezentúl csak a legsürgetőbb szükség esetén fognának 
országgyűlést összehívni. 

»Felségtek — inté őket a nuntius — sok fát 
raknak a tűzre ; félek, hogy majd a tűz tovább fog 
harapózni, mint óhajtanák. Nem j6 vége lesz a do- 
lognak !« 

Szavai hatástalanul hangzottak el. ^) 

Ezalatt az egész ország izgalmas várakozással 
nézett az országgyűlés elé. A pessimisták véres pol- 
gárháború kitörését jósolták. Félénk külföldi keres- 
kedők, a vész elől meóekűlve, kivándoroltak ^) 

Szent-György napján, a kalandos-szövetség két* 
száz tagja, nagyszámú fegyveres kíséretében, egyszerre 
tartotta bevonulásit Budára. Vezérök, Báthori Ist- 
ván, ötszáz lovas élén- jött. 

Verbőczit szintén számos párthíve környezte. 
De Zápolyai János, a kiben leginkább bízott, cserben 
hagyta és az országgyűlésre nem jelent meg. 

A két államférfiú viszonyában, a közös czélok 
hátterében, nagy ellentétek lappangtak Zápolyai vég- 



Burgio május 15-iki jelentése. 

«) Egy olasz kapitány 1526. márczius 18-iki levelében, 
egy budai kereskedő elbeszélése nyomán, a signoriának jelenti, 
hogy az országgyűlésen »amazarano molti, perho molti mer- 
chadanti per questo erano parti ti di Buda e venuti in Viena.c 

czélja : a trón elnyerése volt. Verbőczit magasabb po- 
litikai eszmék vezették; Zápolyai trónrajutása csak 
€szköz volt szemeiben,.és míg Lajos viselte a koronát, 
őszintén kívánt vele az ország belső rendezésén és vé- 
delmének biztosításán közreműködni 

Ezen ellentét szembetűnően csak most nyilat- 
kozhatott, a mikor Verbőczi a kormány élére jutott. 
Zápjolyai a csalódás keserű érzetével szemlélhette, 
miként használja fel Verbőczi az állást, melyre őt a 
maga érdekében emelte, a király javára, kiben ő csak 
vetélytársát látta. Tétlenül nézte tehát, mint készül- 
nek megbuktatására közös ellenségeik. Talán az a 
gondolat sem állott távol lelkétől, hogy a zavarok, 
melyek a Báthori-párt restaurátióját követni fogják, 
a trónt jobban meggyengítik, és nagyobb mértékben 
compromittálják a királyt, mint ezt ö támadásaival 
tehette. 

A kalandosok voltak tehát a helyzet urai. Elü- 
kön az udvari párt ismert vezérei mellett Arthándi 
Pállal találkozunk, ugyanazzal, ki alig egy év előtt 
Verbőczi pártja vezérszónokaihoz tartozott. De a múlt- 
évi rákosi gyűlés előtt az udvar szolgálatába lépett, 
mi a köznemességben nagy felháborodást idézett elő, 
és személyes bántalmazásokat vont rá. Ezóta boszű- 
vágy is vezette. Atpártolását az udvar fényesen jutal- 
mazta. Bereg és Marmaros megyék főispánjává, egy- 
szersmind munkácsi várnagygyá nevezte ki. ^) 



*) B u r g i o az országgyűlésre vonatkozó naplójegyze- 
teiben szól Arthándi szerepléséről és múltjáról. — Egy 1526. 
ápril 8-iki oklevélből ismerjük hivatalait. (Az országos levél- 
tárban.) 

April 25-én, mikor a kalandosok szent János 
egyházában első ízben összegyűltek, Arthándi vitte a 
szót ; nem elégedett meg azzal, hogy Verbőczi ellen 
izgatott, Brodarics ellen is felszólalt Tekintélyes can- 
cellárra van szükségünk, — monda — olyanra, a ki 
senkitől sem függ. Neheztelését fejezte ki a fölött^ 
hogy a pápa illetéktelenül befolyást gyakorolt a can- 
cellári tiszt betöltésére ; és a nuntius az ország ügyeibe 
folytonosan beavatkozik, azt akarva, hogy mindenben 
az ő szava legyen döntő minélfogva félő, hogy oly 
hatalmat fog magához ragadni, mint korábban Burgó 
András, a császári követ. Azonban alig két-három 
ember helyeselte szavait ; a rendek körében a szent- 
szék és követe iránt a hála és ragaszkodás érzete volt 
uralkodó. 

Két nappal utóbb, a Rákoson, a köznemesség 
színe előtt, Tarczai Miklós sárosi főispán, a 
kalandosok egyik kapitánya, előadta a szövetség meg- 
alakulását, és hogy nem más a czélja, mint a nemes- 
ség elnyomatását megakadályozni ; a jelenlevőket tehát 
csatlakozásra hí/ta föl. A többi szónokok az ország 
bajairól szólottak. Némelyek a rósz érczpénz beváltá- 
sát sürgették Mások Szálkai ellen beszéltek. »Az 
elhunyt érsek — monda valamelyik — Nándorfehér- 
vár elestének volt oka, a mostani az egész ország el- 
vesztésének lesz okozója!* Brodarics ellen is emel- 
kedtek panaszok, melyeket vetélytársainak embeíei 
hangoztattak. Majd Báthori István követei jöt- 
tek, kik előterjesztették, hogy küldőjük, kit a hatvani 
gyűlés ártatlanul és törvénytelen módon fosztott meg 
a nádori méltóságtól, visszahelyeztetését kéri. A ne- 

messég rokonszenvesen fogadta e fölhívást ; de a király 
megkérdezése nélkül nem akart határozni ; követeket 
küldött tehát az udvarba. 

Verböczi az események további kifejlődését nem 
várta be. Habár szintén rendelkezett fegyveres erővel, 
melyet az utolsó pillanatban is kölcsönvett pénzből 
szaporított, miután a helyzetet felismerte és meggyő- 
ződött, hogy sem egész pártja, sem az udvar támoga- 
tására nem számíthat, önként visszavonult. A kiráJy 
előtt kinyilatkoztatta, hogy a nádori tisztet kénysze- 
rítve fogadta el és most készséggel hagyja el. Lajos 
felhívta, hogy határozatát várja be. 

De Verbőczit barátai értesítették, hogy élete is 
veszélyben forog. A következő éjjel, ipja Zobi Mihály 
társaságában, titkon elhagyta a váro3t, és zólyomme- 
gyei jószágára sietett. Másnap reggel megbízottja a 
király elé járult, hogy menekülését mentegesse ; a pá- 
pai nuntiusnál is volt, hogy a szentszék támogatását 
kikérje. Báthori István szintén ajánlotta magát a 
szentszék támogatásába. 

Burgio mindkettőnek azt a választ adta, hogy 
az ország belügyeibe nem avatkozik. 

A király, ápril 28-án biztosokat küldött a Rá- 
kosra. Előadta, hogy a múlt esztendőben, tilalma da- 
czára, tartotta a nemesség Hatvanban fegyveres gyű- 
lését, melyre miután biztosítást nyert, hogy engedel- 
meskedni fognak neki, megjelent ; de az ígéretet meg 
nem tartották, sőt kényszerítették, hogy az országos 
tisztviselőket letegye. Ezen súlyos vétségekért a ne- 
mességnek készséggel megbocsát, mert tudja, hogy a 
felelősség a csábítókat terheli, a kik közé Verböczi is 

tartozik. Ezt, mivel menekülése által vétkességét ön- 
maga beismerte, megfosztja a nádori méltóságtól, és 
Báthory Istvánt visszahelyezi. 

A királyi üzenetet lelkesedéssel fogadták, és az 
üdvkiáltások közé, a melyek Báthorit a hatvani meg- 
aláztatásért kárpótolták, Verbőczi ellen intézett gyű- 
löletes kifakadások vegyültek. 

A köznemesség, hogy az ország ügyeit a király- 
lyal és a főrendekkel egyetértőleg tárgyalja, a Rákos- 
ról Buda-várába vonult át. Ide azonban csak azon 
feltétel alatt bocsátották, ha fegyvereiket leteszik. 
Ezen föltételt, mely más alkalommal veszedelmes moz- 
galmakat idézett elő, most nehézség nélkül fogadták 
el. Sőt mikor felhívattak, hogy a lefegyverzés keresz- 
tülvitelére a királyi biztosok mellé ők is válaszsza- 
nak a magok köréből néhányat: azt válaszolták, hogy 
a király választottjaiban egészen megnyugodnak. 

Ezen ügy elintézése után, a nemesség szónokai 
előadták kívánataikat : hogy a király a rósz érczpénzt 
a forgalomból vonja ki ; a főpapokat javadalomvesz- 
tés terhe alatt honvédelmi kötelességeik teljesítésére 
szorítsa ; Verbőczit törvényszék elé idézze, és lázadó- 
nak nyilvánítsa ; de mondassék ki, hogy a nádor élet- 
hossziglan bírja e méltóságot, a melytől csak súlyos 
bűntény miatt lehet megfosztani. 

Mivel attól lehetett tartani, hogy a nemesség 
Verbőczi házát földúlja, a király kérette, hogy kíméljék 
a házat, a melyben egyéb nincs, mint írás és bor ; az 
írások megsemmisítésével másoknak okoznának kárt, 
a bor pedig kicsapongásokra vinné őket. A nemesség 
ígérte, hogy a házat nem fogja bántani. Ezt a ked- 

Tező hangúlatot fölhasználta Sárkány Ambrus, és az 
országbírói hivatal visszanyerése érdekében a nemes- 
ség közbenjárását kérte. De a gyűlés azt az eszélyes 
választ adta, hogy nem akar többé terhére lenni a 
királynak, a ki belátása szerint intézkedjék. 

A király, eleget teendő a nemesség kivánatá- 
nak, a budai káptalan által idézőlevelet bocsáttatott 
ki, mely Verbőczit és Zobit fölhívta, hogy három nap 
alatt jelenjenek meg az ország rendéi előtt, magokat 
a Yádak ellen igazolandók. A határidő letelt, a vád- 
lottak nem jelentek meg. Ekkor, május 4-én, Lajos 
király a rendek közé jött, hogy törvényt tartson. Thu- 
róczi Miklós királyi személynök fölolvasta a vádleve- 
let, mely a Verbőczi és Zobi által »a királyi tekintély 
és az ország szabadságai ellen« elkövetett vétségeket 
adta elő. E szerint az 1525-ik évi rákosi országgyűlés 
eredménytelen feloszlásának ők voltak okai ; »a király 
parancsa és úgyszólván az összes rendek akarata elle- 
iiére« ők hozták létre a hatvaui gyűlést ; »biztosító- 
1 évelek- és fenyegető üzenetekkel« ők birták rá a ki- 
rályt, hogy Hatvanban megjelenjék ; főleg az ő esz- 
közlésökre fosztotta meg a hatvani gyűlés Báthorit 
a nádori méltóságtól, és emelte helyébe Verbőczit 
>zajos felkiáltással, nem az ország szavazatai áltaL<r 
Mivel mindezen tények >a korona tekintélye és az 
összes rendek régi szabadságai megingatására irányul- 
tak, « az egybegyűlt rendek fölhívatnak, hogy a vád- 
lottak ellen a jog és igazság követelése értelmében 
járjanak el. 

A rendek nem tartották szükségesnek a föl- 
hozott vádak alaposságát vizgálat alá venni. A vád- 

lottak meg nem jelenését űgy magyarázták, hogy bű- 
neiket önmagok beismerik. Rögtön meghozták az Íté- 
letet. Verböczit és vele Zobit »a király és a korona 
ellen támasztott lázadásuk, valamint egyéb vétkes és 
tiltott, méltatlan és vakmerő cselekedeteik miatt, a 
közbéke háborítóinak, az ország ellenségeinek nyi- 
latkoztatták, « és mint hűteleneket jószágvesztésre 
ítélték. 1) 

Míg Verbőczire és Zobira a Báthori-párt bo- 
szúja súlyosan nehezedett, Zápolyai ellen az ország- 
gyűlésen egy hang sem emelkedett. A kalandosok 
kímélték, mert féltek hatalmától. Az esztergomi érse- 
ket is meg akarták büntetni, kétszínű magatartása 
miatt. De ez az utolsó pillanatban a hatalomra jutott 
párt fejeivel meg tudott alkudni. *) 

A főpapok, űgy látszik, a kalandosok szövetsé- 
géhez nem csatlakoztak volt, és most az országgyűlé- 
sen sem támogatták czélzatait. Ezért a király és a 
királyné május elsején magokhoifc hívták őket. Lajos 
emlékeztette azon jótéteményekre, melyekkel atyja és 
ő maga is elhalmozta az egyházi rendet ; minélfogva 
habár összes alattvalói hűségre és engedelmességre 
vannak kötelezve, mégis a főpapok még inkább, mint 
mások, tartoznak híven szolgálni. Felhívja tehát, hogy 



') Az ítéletlevél a rendek nevében állíttatott ki. A királj, 
nádor és az országbíró pecsétéivel erősíttetett meg. Több pél- 
dányban bo csáttatott ki. Közli Katona, Hist. C r i t. XIX. 
589—595. És Szabó Károly, Történeti Lapok. 1874-ik 
évi folyam. 

*) Ezt Burgio különösen kiemeli május 15-iki jelen- 
tésében. 

«zeii országgyűlésen tegyék meg azon jó szolgálatokat, 
melyeket tőlök vár, »a mit nem ok nélkül mond.« 

A főpapok azt válaszoltuk, hogy a vett jótétemé- 
nyeket hálás emiékezetökben tartják,, készek hűségesen 
szolgálni ö felségeiknek ; ám bűntessék meg azokat, 
3. kik máskép járnak el, és nevezzék meg, ha soraik- 
ból netán valaki hűtelennek mutatkozott. 

A királyné megjegyezte, hogy ezek szép szavak, 
>de tettekkel bizonyítsák be, hogy szívből erednek. 

A pápai nuijtius, aki szintén jelenvolt, a királyt 
és a főpapokat összetartásra buzdította. 

Ezalatt a nemesség száz tagból álló küldöttsé- 
get bocsátotta a főrendekhez. A Szent- János templo- 
mában folytak a tanácskozások. 

Abból indulva ki, hogy a királyi jövedelmek az 
ország és az udvar szükségeire elegendők, csak fél 
forintnyi adót szavazott meg, de megállapította, hogy 
a kincstárnok számadásait a király és az országtanács 
által kikül dendő biztosok évnegyedenkint vizsgálják 
meg. Hogy az ellenőrzés a királyi pár iránti bizalmat- 
lanságbór eredt, a királyné és német tisztviselői ellen 
a köznemesség soraiból emelkedő panaszok árulták el. 

Ez annyira felingerelte a királynét, hogy mikor 
május 2-án a megállapodásokat a királynak bemutat- 
ták, tollat ragadva, kitörölte a számadások megvizs- 
gálására vonatkozó pontot, s fölébe e szavakat írta : 
»Egy a király, egy a fejedelem.* »Unus rex, unus 
princeps.« 

A király két nappal utóbb megjelent a nemes- 
ség körében. Azon indokolással, hogy mivel számos 
kém tartózkodik Budán, a tárgyalások nyilvánossága 

veszély ly el jár; a rendeket fölhívta, hogy csekély- 
számú választmányt bízzanak meg a tárgyalások be- 
fejezésével. 

A rendek teljesítették a királyi kivánatot. Meg- 
választották képviselőiket és szétoszlottak. 

Mikor ezen szűkebb körben a tárgyalások meg- 
indultak, a király előterjesztette azon kívánatát, hogy 
az adóból befolyó pénzösszeg kezelése bízassék ő rá ; 
mért ő fogja a véghelyeket őrséggel ellátni, az orszá- 
got és a királyi tekintélyt megvédeni. 

Szándékát még világosabban tárta föl a főpa- 
poknak, a kikkel a nuntius útján közié, hogy most 
végre meg akarja tenni azt, a mire ismételve fölhív- 
ták : kezébe ragadni az ország kormányát ; mivel pe- 
dig ezt hadak nélkül nem teheti, szükséges, hogy kí- 
vánatát teljesítsék. Majd az urakat hívatta magához, 
és hasonló fölszólítást intézett hozzájok. Azonban 
ezek ép úgy, mint amazok, határozott választ nem ad- 
tak ; gondolkozási időt kértek. 

Ezalatt a nemesség képviselői azzal a kéréssel 
fordultak a királyhoz, hogy küldje hozzájok Szeren- 
esés Imrét, ki pénzügyi viszonyok tekintetében leg- 
jobban volt tájékozva ; általa tegyen jelentést a Fug- 
ger-ügy állásáról és mutassa be a királyi kincstár 
számadásait. 

Szerencsés megadta a kért felvilágosítást. A 
Fuggerek ügye nagy zajt keltett. A velők megkötött 
egyességet a nemesek hátrányosnak tartották, mint- 
hogy a vizsgálat eredményéből és bérleti szerződés 
felbontásából a kincstárra nagy előnyöket vártak. 
Emiatt úgy a királyt, mint azon urakat, kik a Fugge- 

rekkel alkudoztak — Szálkáit, Várdait, Thurzó Eleket 
és Sárkányt — azzal vádolták, hogy a közbenjáró 
külföldi uralkodók kedveért az ország javát föláldoz- 
tái. A fölháborodás oly nagy voltj hogy zavarok kitö- 
résétől lehetett tartani. Brodarics cancellárt, kit Lajos 
a gyűlésbe küldött, hogy a zajongókat lecsillapítsa, 
meghallgatni nem akarták ; anélkül, hogy szóhoz ju- 
tott volna, tért vissza. 

Majd az országtanács szervezetének megállapí- 
tása szintén meghasonlást idézett elő. Némelyek kí- 
vánták, hogy négy tanácsos : az esztergomi érsek, a 
nádor, az országbíró és a kincstárnok/ kezeiben legyen 
a kormány. De az urak és a főpapok nagy része nem 
egyezett bele, és a király határozottan kijelentette, 
hogy ily végzést nem erősítene meg. 

Mindekkorig az ország védelmének ügye alig 
került szőnyegre. 2>Ime itt az országgyűlés utolsó napja 
— írja a nuntius — és ezen óráig egyetlen szóval sem 
tanácskoztak arról, mikép találhatnának módot, hogy 
országukat megvédelmezhessék. Igaz — teszi hozzá 
gúnyosan — szorgalmas, határozott és egyetértő em- 
berek, a kik ma, egy napon mindent megvitatni, elha- 
tározni és végre is hajtani képesek !«i) 



') Ezen tanácskozmány eredménytelenül oszlott el. A 
gyűlésnek ezen napon kellett volna befejeztetni. De a király 
kérte a rendeket, hogy még két napig maradjanak együtt. 
Eddig terjed Burgio országgyűlési naplója, melyet május 9-iki 
jelentéséhez mellékelve küldött Rómáha, és a nuntius május 9. 
s 1 5 -iki jelentéseivel az országgyűlés történetéhez a fökútforrást 
képezi. Azonban ez a napló is igen rövid, hézagos ; főleg csak 
a pápára, nuntiusra és egyháziakra vonatkozó részleteket tar- 

MAQYARORSZÁG A MOHÁCSI VÉSZ ELÖTT. 16 

Azonban a gyűlés még öt napig együtt maradt, 
s ezen idő alatt megállapították végzéseiket, összeállí- 
tották a törvénykönyvet. 

Eszerint, a hatvani gyűlés végzései érvénytele- 
nek, és a király fölhatalmaztatik, hogy a sérelmeket, 
melyek ama végzésekből a korona tekintélyére és az 
ország szabadságaira háromlattak, szüntesse meg. 

A király fölkéretik, » éljen tekintélyével és ha- 
talmával* ; az ország kormányát illető minden ügyben, 
úgy a királyi jövedelmek szaporítását és czélszerű ke- 
zelését, mint az ország védelmét, szabadságát, vagy 
bármely szükségét illeti, érett megfontolás után maga 
rendelkezzék. Tanácsosait a főpapok és főurak közöl 
szabadon választhatja. A rendek óhajtják ugyan, hogy 
a tanácsban ezentúl is nyolcz köznemes foglaljon he- 
lyet ; de ezek megválasztását a királyra bízzák. Az 
összes királyi tisztviselőket a király nevezi ki.^) A 
nagyobb egyházi javadalmak kinevezése, melyet nagy- 
részt egyházi és világi urak ragadtak volt magokhoz, 
kizárólag a királyt illeti. De úgy az egyházi, mint a 
világi hivatalokra, érdemes magyarokat, ne idegeneket 
nevezzen ki. Külföldiek javára adomány- és kötelező- 
leveleket a király ne állítson ki ; azok, melyeket ek- 
korig kiállított, érvénytelenek. 



talmazza. így tehát abból az országgyűlés teljes képét nem 
nyerhetjük. 

*) A nádori méltóság betöltésére nézve föntartatik a régi 
gyakorlat, oly hozzáadással, hogy a nádor élethossziglan bírja 
e méltóságot, 4s ezt csak fö vesztéssel járó bűntény miatt veszt- 
heti el. 

A királyi hatalom megszilárdítására és a köz- 
nemesség politikai súlyának megsemmisítésére volt 
liivatva az a yégzés, mely megállapítja, hogy ország- 
-gyűlés csak nagy szükség esetén tartassék; habár 
látszólag a köznemesség érdekében hozatott, azzal 
lévén indokolva, hogy a gyakori országgyűlések súlyos 
teherként nehezedtek a szegényebb nemesekre, a kik 
közöl sokan, útiköltségeik födözésére, jószágaikat zá- 
logosították el, és paraszt állapotra jutottak. 

Míg azonban a királyi hatalom visszaállítása 
érdekében, az országgyűlés az udvar kívánatait kész- 
rséggel teljesítette, pénzbeli áldozatokat nem volt haj- 
landó hozni. Csak ötven dénár új adót szavazott meg ; 
-és a hatvani gyűlésen megajánlott egy forintnyi adó 
hátralékainak behajtását rendelte eL 

Az ország rendéi abban a meggyőződésben vol- 
tak, hogy a kincstár ügyeinek rendezése után a kirá- 
lyijövedelmek az ország védelmére elégségesek. Emiatt 
nagy súlyt helyeztek arra, hogy a király »hü és buzgó, 
igazságos és állhatatos férfiút* tegyen kincstárnokká ; 
:.a kinek föladata a véghelyekről gondoskodni, a tisz- 
teket és katonákat fizetéssel ellátni, továbbá az or- 
szág védelmének egyéb költségeit födözni, hadikész- 
letet beszerezni, a királyi bandériumot föntartani és 
-az udvart ellátni. A királyi jövedelmek eddigi kezelőit 
számadásra kell vonni, a pazar és hűtelen kezelőket 
rszigorúan büntetni. 

A király fölkéretik, hogy jó ezüst pénzt, olyat, 
mint uralkodása kezdetén, veressen. A forgalomban 
levő rézpénz beváltandó, és pedig három forint réz- 
pénzben egy ezüst forintért. Kivételesen, a jövő had- 
ié* 

járat tartamára, a külföldi rézpénz forgalomba hozása, 
megengedtetik. 

A jövő hadjáratra való tekintettel határoztatott,. 
hogy a király, a főpapok és főurak a törvény által meg-- 
határozott bandériumjaikon fölül, lehetőleg nagy- 
számú hadakat tartsanak; úgy a főrendek, mint a- 
nemesek minél előbb személyesen a király zászlaja^ 
alatt jelenjenek meg, hogy az ellenség elé vonulhas- 
sanak; továbbá jobbágyaikat fegyverezzék föl, hogy a 
ki ály parancsára azok ötödrészét, végső szükség ese- 
tén mindannyit táborba küldhessék.^) A király fölké- 
retik, hogy a hadak vezetésében jártas férfiak taná- 
csával éljen, és a sereg élére egy vagy több főkapitány t 
rendeljen ; segítségért a pápához és a keresztény ha- 
talmakhoz forduljon. 

Azoknak, kik 1521-ben Nándorfehérvár és más 
várak elestét hanyagságukkal okozták, a hatvani gyű- 
lés megkegyelmezett volt; most ellenben a rendek,, 
bizonyára példa adása végett, a királyt fölkérték, hogy 
a bűnösöket a törvényben megszabott büntetéssel 
sújtsa. 

Az igazságszolgáltatás rendes folyama érdeké- 
ben, a nyolczados törvényszékeket, a Mátyás király 
által megállapított módon rendelik megtartatni. A 
királyt fölkérik, hogy némely urak kiváltságát, mely 
őket a főispán bíráskodása alól kiveszi, szűntesse meg. 
A nádor utasíttatik, hogy a Verbőczi nádorsága alatt 



Ezen rendelkezések a szorosan vett Magyarország- 
területén érvényesek ; Erdélyben és Slavóniában az ott gya- 
korlatban levő szabályok, »a mennyiben czélszerűek«, föntar- 
tatnak. 

Idbocsátott okleveleket díj nélkül újra állítsa ki ; a 
jászok és kunok területén fölállított határokat, me- 
lyeket ujabban megváltoztattak, áUítsa helyre. Végre 
a király fölkéretik, hogy Magyarország és a szomszéd 
tartományok között a határok kiigazítását eszközölje ; 
az Ausztriának elzálogosított várakat, a Szakmári 
prímás által hagyományozott összegen, váltsa vissza.^) 

') Az 1526-ik évi országgyűlés törvénykönyve, a mint 
-azt a Corpus Juris magában foglalja, negyvenegy czikkböl áll, 
-és a királyi megerősítés formuláját nem bírja. Úgy látszik, nem 
-ezen alakban nyerte el a törvénykönyv a királyi szentesítést. 
Hihetőleg ez az^lsö szerkezet.'Yalószinű, hogy májas 3-ika előtt 
készült ; mert abban a király fölkéretik, hogy a nádori méltó- 
ság tárgyában, valamint Yerbőczi és Zobi száműzetése iránt 
okleveleket állítson ki ; ezen oklevelek pedig május 3-án és 
5-én áUíttattak ki. Ezen szerkezetet talán ápril 30-án a közne- 
messég nyújtotta be, (mert Burgio naplója e napra jegyzi föl 
ama két kívánat előterjesztését) vagy május 2-án (mert Burgio 
naplója szerint ezen napon mutatta be az országgyűlés vég- 
zéseit.) 

A Corpus Jurisba fölvett törvénykönyvtől egészen eltér 
az országgyűlési végzések azon kivonatos ismertetése, mely 
Tiengyelországba küldetett volt, és az Acta Tomiciana közt van 
kiadva. (Ordinacio in Bakos Hungarico Bude habito XII. Maii 
-conolasa.Vni. 199 — 200). Úgy látszik, ez a kivonat avéglegmeg- 
:állapított törvénykönyv alapján készült. Ez huszonkét czikkböl 
áll, a melyből három nincs meg a Corpus Juris törvénykönyvé- 
l)en. És pedig a XIV, mely szerint a király udvarában és a vég- 
helyeken 500—500 lovast köteles tartani, a kik félévenkint föl- 
váltják egymást ; a XVIII., mely szerint pénzt csak a király 
verethet, ő is csak három helyen ; a XXII., mely az ökrök, ju- 
hok és borok kivitelét megengedi, a harminczad-díj tételeit 
megáUapítja. Burgio május 19-iki jelentéséhez mellékelve, meg- 
küldötte Bómába a törvénykönyvet. Ez azonban, sajnos, nincs 
meg. Ugyanezen jelentésben említi a nuntius, hogy a végzése- 

Ezen törvényczikkeket a gyűlés küldöttei máju^ 
14-éa mutatták be a királynak, a ki azokat a pápai 
nuntius, a lengyel király és Ferdinánd föherczeg kö- 
yetei előtt fogadta.^) Az egész országgyűlés nevében,. 
egy nemes tartott beszédet. Előadta, hogy ők egyér- 
telműleg alkotott végzéseikben a királyi tekintélyt 
sértetlenül föntartották, a jövedelmi forrásokat, me-^ 
lyek elég bőségesek arra, hogy minden szükséget fö- 
dözhessen, kijelölték; most már a királyt fölkérik,, 
éljen hatalmával, mert ha veszély érné az országot, a. 
felelősség őket nem terheli, a mire nézve kívánják^ 
hogy a külhatalmak követei óvásuk tanúi legyenek^ 

A király erre azt válaszolta, hogy jóakaratuk 
nyilatkozatait szívesen fogadja ; ő kész mindent meg- 
tenni, a mi hatalmában áll ; de az ország és a királyi 
tekintély védelme pénzt igényel ; a rendek a királyi 
jövedelmek értéket túlságosan magasra teszik, a mint 
például a budai és fehérvári harminczadokat százezer 
aranyra becsülték, pedig azok alig hoznak be har- 
minczezeret ; ő meg fog tenni mindent, a mire csak. 



ket egyértelműleg alkották meg, de az utolsó perczben ismét 
összevesztek rajtok. — És ugyanazon napon Dal Borgo császári 
követ Budáról jelenti, hogy az országgyűlés végzéseit »most 
alakítják át.« (Az angol kivonatban : »The articles concluded 
in the Diet are in the process of reformation.« Galendar of Sta- 
tes Papers. IV. I, 977.) 

*) Ferdinánd föherczeg az országgyűlésre külön követsé- 
get küldött : a laibachi püspököt és Hohenfeld Eudolfot. Hi- 
vatva voltak segítséget Ígérni, és ellenállásra bázdítani az or- 
szágot. (Burgio május 9-iki jelentése.) A lengyel kövft neve : 
Lipohicb. — (Erről az 1526-ik évi számadási könyvben töbl> 
kiadási tétel van.) 

képes, de a lehetetlenre nem kötelezhetik ; minélfogva 
ö is, a külhatalmak követeinek színe előtt, óvást tesz ; 
ha veszedelem érné az országot, őt a felelősség nem 
terheli.* 

» Ilyen komédiát játszanak — jegyzi meg a nun- 
tius — a király és alattvalói !«^) 



*) Burgio május 15-iki jelentése. 

A király korlátlan hatalom birtokába jut. — A királyné állása. 

— A pénzügyi zavar. — A pápa újabb segélyösszeg küldését 
határozza el. — Burgio nemes ajánlata. — A hadi készületek 

megindítása. — Az egyházak Kincseinek lefoglalása. 

Az 1526-ik évi országgyűlés végzései a magyar 
állam politikai fejlődésének új irányt adni lettek volna 
hívatva. 

Mátyás halála óta, — mint láttuk — a királyi 
hatalom korlátozása, az aristocratia súlyának gyen- 
gítése a törvényhozás vezérgondolatát képezi, a mely- 
nek egy hatalmas szellem eszményi czéljainak szövet- 
kezése, egy hatalmas ambitió érdekeivel, könnyű dia- 
dalt biztosított, tehetetlen uralkodóval és szűkkeblű 
aristocratiával szemben. 

De a mint egyfelől a szövetség fölbomlott, más- 
felől a király és az aristocratia erejét megfeszítette, 
az első lökés romba dönté az épületet, mely nem szi- 
lárd alapon emelkedett. 

Es ekkor a diadalmas párt egy negyed-század 
alkotásait mind megsemmisítette ; a győztes reactió, 

— mint az ilyen esetekben rendszerint történik — az 
életrevaló intézményeket sem tartotta fönn, sőt azokat 

« 

sem kímélte, a melyek föntartását a saját érdeke ta- 
nácsolta volna. 

Teljes restaurátiót vitt át. Mindent abba az 
állapotba akart visszahelyezni, a melyben Mátyás 
halálakor hagyta. Es a mit ez a nagy király lángesze 
és tettereje nagy küzdelmek után erőszakolt ki: a 
korlátlan uralkodás hatalmát, a nemzet 
most törvényes formákban szabatosan kifejezve, ön- 
ként Lajos kezeibe tette le. A szent-györgy-napi 
végzéseket általán Európa-szerte úgy fogták föl, 
hogy általok Lajos korlátlan hatalmú ural- 
Icodó lett.i) 

De nem a haza megmentésének óhajtása által 
sugalmazott határozat vala az, mely a nagy veszély elő- 
estéjén, mintegy dictátori hatalommal ruházta föl a 
királyt ; csak párt-taktika sakkhúzása. 

És a korlátlan hatalommal egyedül szilárd aka- 
ratú, mély belátású fejedelem, ez is lassankint, esz- 
közölheti vala a zilált viszonyok rendezését. Lajos 
király kezeiben a hatalom veszélyes eszköz volt, mely 
^ zavar növekedését idézhette elő ; annál inkább, mert 
míg ő gondatlan életmódját ezután is folytatta, a ki- 



OA lengyel követ, a végzéseket ismertetve, meg- 
jeg3^zi : »Ilegie Maiestati data est potestas ad gubemandum et 
puniendum, prout sue Maiestati visum fuerit.« És az osztrák 
követ május 19-iki jelentésében (melyet csak angol fordításban 
ismerünk) írja : »The King has received irresponsible powers.« 
— A pápai nuntius május 19-iki jelentésében azt írja ugyan, 
hogy a végzések »a király ellen irányúinak* ; de azt úgy érti, 
3iogy a rendek az ország védelmének kötelességét azzal az utó- 
gondolattal bízták a királyra, hogy a felelősséget rá hárít- 
iiassák. 

rályné ragadta mindinkább magához az ország ügyei 
intézését.^) 

Mária királyné jóakaratát nem lehetett kétségbe^ 
vonni ; tehetség, hogy férjét az uralkodói kötelességek 
teljesítésében támogassa, szintén nem hiányzott benne;, 
de a viszonyokat és egyéneket kellően nem ismerve,, 
a nemzet jogai és sajátságai iránt kegyeletet nem 
érezve, számos hibát kellett elkövetnie, melyeket a. 
népszerűtlen, sokak által gyűlölt fejedelmi hölgynek 
kétszeresen számítottak be. 

A királynéra legnagyobb befolyást Thurz6 
Elek gyakorolt, a ki a kincstárnoki hivatalba vissza^ 
helyeztetett* A gazdag főúrnak nem csak pénzügyi 
képességeit, hanem magán- vagyonát is igénybe vették. 
A kincstárt üresen, adósságokkal terhelve, követeié- 
sekkel zaklatva vette át. A megszavazott adó csak 
félesztendő múlva volt fizetendő. A hátralékok behaj- 
tása nagy nehézségekkel járt. A kincstárnok a sajátjá- 
ból födözte a legsürgősebb kiadásokat ; de hadi készü- 
letre, zsoldosok fogadására, fegyverek vásárlására 
gondolnia sem lehetett. 

Ekkor ismét az egyetlen reménysugár Rómá- 
ból derengett. A pápa május első napjaiban, a magyar- 
országi hadikészületek költségeire — a bíbornoki coUe- 
gium hozzájárulásával — ötvenezer aranyat ajánlott 
föl, és elhatározta, hogy az összeg felét haladék nél- 
kül útnak indítja; ugyanakkor a keresztény hatal- 

*) Burgio 1526. június 15. és 19-iki jelentéseiben írja^ 
hogy a király »nem látja a veszedelmet, délig alszik« ; a király- 
néról pedig írja, hogy az egész kormányhatalmat igyekszik ke- 
zeibe ragadni. 

mákhoz, Burgio utolsó jelentéseit megküldve, ujabb 
fölhívást intézett, hogy a segély küldését lehetőleg 
siettessék.^) 

A pápa Burgiót, midőn ezekről értesíté, utasí- 
totta, hogy állomásáról ne távozzék, és fölhatalmazta^ 
hogy a Rómából küldött segélypénzek mellett, a 
magyarországi főpapok által Eómába fizetendő di- 
jakat is az ország védelmére fordítsa. Ugyanezen 
czél érdekében a királynak engedélyt adott, hogy a 
magyarországi egyházi javadalmakat megadóztat- 
hassa, az egyházak kincseit, sőt ingatlan birtokait ia 
árúba bocsáthassa. Es bullát állított ki, a melyben 
mindazok részére, a kik a kereszt jele alatt a török 
ellen harczolni fognak, búcsút engedélyez ; míg követé- 
nek meghagyja, hogy mindazok ellen, a kik »önzésök 
által elvakítva, kötelességöket nem teljesítik, egyházi 
büntetéseket alkalmazzon. « Végre Tomori Pált a had- 
járatra »a római egyház főkapitánya* czimével és ki- 
váltságaival ruházta föl.*) 

VII. Kelemen 1526. ápril 23-áu a frauczia, angol é» 
portugalliai királyokhoz írt levelei Theinemél. II. 670. — Q-hi» 
nucci worcesteri püspök ápril 25-én Rómából Wolseynek írja : 
»The Popé has determined to send 50,000 or 60,000 ducats> 
part of wich he will provide, and ihe rest the Gardinals, and 
he has lásd a tax of a üfth of the revenues on the benefices in 
the States of the hurch.« Campeggio május 13-án Róma- 
hói Wolseynek írja : »The Oardinals are in great apprehension 
and have as their own expense sent an aid of money.« És 
S a n g a, június 19-én, Angliába írja, hogy a pápa az ötven- 
ezer aranyat elküldötte. (Calendar of State Papers. I. 951. 952. 
972. 1011.) 

■) A május 4-én kelt brévék és bullák egykorú másolatai 
a flórenczi nemzeti könyvtárban. (Class. XXX. Ood. 231.) Egy 

A nuntius, a mint ezen pápai iratokat május 
24-ikén megkapta, azonnal az országtanácsba sietett ; 
•de azok közlésével nem akarván az urakban netán azt 
ít gondolatot kelteni föl, mintha a pápa bőkezűsége 
és az egyházak kincseinek fölajánlása az ország ál- 
dozat-készségének nyilvánítását fölöslegessé teszi : 
egyelőre csak egy pápai iratot mutatott be, mely a 
szent-szék segélyéről általánosságban szól, és a királyt 
s a rendeket áldozatkészségre serkenti. 

A nuntius egyúttal ezt az alkalmat felhasználta 
arra, hogy magasztalva a pápa buzgalmát, melylyel 
»a pártfogása alatt álló országról gondoskodik, « em- 
lítést tegyen azon méltatlan támadásokról, melyeknek 
az országgyűlésen ő szentsége és az ő személye ki volt 
téve. Majd a királyhoz és a főrendekhez lelkesítő sza- 
vakat intézzen. Amazt felkérte, hogy mielőbb szemé- 
lyesen szálljon táborba. Ezeket pedig buzdította, hogy 
vagyonuk harmadrészét a háború költségeire ajánl- 
ják föl. 

Hosszas tanácskozás után, a cancellár követke- 
zőleg válaszolt: »0 felsége a király és az ország ren- 
déi ő szentsége atyai gondoskodásának újabb jeleit 
hálásan fogadják. Eégóta tapasztalják, hogy a keresz- 
tény uralkodók között ő az egyetlen, ki jó tanácscsal 
és pénzzel támogatja őket. felsége az országgyűlésen 
semmi olyat nem hallott, a mi ő szentsége vagy köve- 
tére sérelmes lett volna ; ha ilyesmi tudomására jut, 
bizonyára nem tűrte volna; mert bizonyságot tesz 



része (hibásan 1523-ra téve) ki van adva az Acta Tomiciana 
YI. 349—360. — Burgio május 24-iki jelentésében szól ezen 
pápai iratokról. 

mindenki előtt, hogy a követ máskép nem avatkozott 
az ország dolgaiba, csak az ország javának előmozdí- 
tására intette ö felségét. A tömegben mindig talál- 
kozik egy-két megfontolatlan ember, a kivel nem kell 
gondolni. Kérik, folytassa eddigi tevékenységét. To- 
vábbá ő felsége biztosítja, hogy híven fogják teljesíteni 
ő szentsége parancsait és tanácsait. Mihelyt a szükség 
követeli, ő felsége személyesen a sereg élére fog ál- 
lani; el van tökélve győzni, vagy dicsteljes halált 
szenvedni Istenért és a szent hitért. Az urak és nemesek 
szintén készek egész vagyonukat, nemcsak harmad- 
részét, feláldozni, és őseik példáját követve, összes^ 
jobbágyaikkal táborba szállani.^) 

Azonban a fényes Ígéretek és nagy phrásisok 
után, a helyzet nem változott. A kincstár oly szégyen- 
teljes állapotban maradt, hogy a kincstárnok gyakran 
a hírnököket nem volt képes útiköltséggel látni el, é& 
a néhány forintnyi összegeket a pápai nuntius elő- 
legezte.*) 

Június 2-án Lajos a Budán tartózkodó magyar 
urakat és külföldi követeket magához hívatta. Szemé- 
lyesen előadta, hogy kész rögtön táborba szállani, éle- 
tét feláldozni, de nem mozdulhat, mert bandériumja 
kiállítására és fölszerelésére harmincz ezer arany fo- 
rintra volna szüksége. Ezen összeg elCteremtéséhez a 
meghívottak tanácsát és segítséget kérte ki. 

Mikor a király elhallgatott, a pápai nuntius a 

Burgio május 24-iki jelentése. 

*) Burgio június 5-iki jelentése. Az 1526-ik évi számadási 
könyv szerint június 12-én visszafizettek neki 32 forintot, me- 
lyeket ily czimen előlegezett. 

maga és követtársai nevében, következőleg szólott: 
»Mi — úgy mond — mint idegenek, nem vagyunk 
hívatva arra, hogy Felségednek tanácsot adjunk ; de 
kötelességünk segítségére lenni. Felséged szükségei 
felöl már is jelentést tettünk uralkodóinknak ; azok 
meg fogják tenni, a mivel tartoznak.^ 

»A mi engem illet — monda folytatólag — mi- 
vel a magyarországi urak mindenkor úgy tekintettek, 
mintha honfitársuk, magyar ember volnék, nem köve- 
tek el illetlen dolgot, ha tanácscsal is szolgálok Fel- 
ségednek. Amint a viszonyokat én ismerem, a költség 
beszerzésére csak egy mód van : az urak önmagokat 
adóztassák meg. Es hogy példát adjak, íme én ma- 
gamra ötszáz aranyat vetek ki. Ha kivűlem még ötvea- 
kilencz ember találkozik, a ki ilyen áldozatra kész : 
íme, a pénzösszeg, a melyre Felségednek szüksége van, 
meg lesz.« 

A nemes nyilatkozat általános lelkesedést kel- 
tett, és mély benyomást látszott a jelenlevőkre gyako- 
rolni. Minden szem Szálkáira irányúit, a kit állá- 
sánál fogva az első szó megilletett. 

Kijelentette, hogy hatezer forint értékű rezet 
ajánl föl, és egy várat, melynek elzálogosítása által 
ugyanannyit lehet előteremteni ; továbbá módot fog 
keresni, hogy még hatezer aranyat bocsáthasson a ki- 
rály rendelkezésére. Ezen felül ezer gyaloggal és négy- 
száz lovassal fog a táborban megjelenni. 

Utána a többi jelenlevő urak is megtették aján- 
lataikait. De elég tartózkodók valának, mert az aján- 
latok összege a harminczezer aranyat nem sokkal ha- 
ladta még. 

Mire a király és királyné kinyilatkoztatták, hogy 
€k is birtokuk árúbabocsátásával fognak a hadi készü- 
letekre pénzt szerezni. 

Végre abban történt megállapodás, hogy a ki- 
xály közfelkelést hirdet, július 2-án Tolnán fog tábort 
ütni, és innen az ország hadait személyesen fogja a tö- 
rök ellen vezetni.^) 

A tanácskozmány emelkedett hangúlatban osz- 
lott szét. Az urak elszéledtek, hogy bandériumaikat 
rszervezzék, jobbágyaikat fölfegyverezzék. 

A királyi kincstárba ekkor több ezer forint folyt 
1)6. A péterváradi sajkások és jajczai őrség számára 
-negyedfélezer forintot küldhettek ; több zászlós úr és 
kapitány részére hatezer forintot fizettek ki; grófHar- 
deck Jánost, ezerötven forinttal ellátva, fegyverek vá- 
sárlására Bécsbe küldöttek 

Azonban a kincstárnok nem egyszer fennakadt. 
Június 7-én Tomoritól levél érkezett, melyben kato- 
nái részére pénzt kért ; az érsek küldöttét visszatar- 
tották, hogy a kérvény elintézésére várakozzék. Öt 
nap múlva Nagy György klisszai kapitány személye- 
sen jött, hogy az alatta álló száz gyalog zsoldjának 
Idfizetését sürgesse, neki is várakoznia kellett, és 
négy nappal utóbb csak százötven forinttal láthat- 
ták el. 

Június közepe táján a nádor, a horvátországi 
bán, a péterváradi sajkások, a temesvári és klisszai 
őrségek küldöttei egymás után jöttek Budára, hogy 
küldőik követeléseit érvényesítsék; mindezeknek hosz- 



Burgio június 5. és 19-iki jelentései. 

SZÚ ideig kellett a válaszra várakozniok; és rendszerint 
üres kézzel távoztak.*) 

Ily körülmények között a királyi bandérium: 
fölszerelése nagy nehézségekbe ütközött. Es a király 
a pápai nuntiashoz fordult azzal a kérelemmel, hogy 
négyezer gyalogot fogadjon. Burgio — ki időközben 
25,000 aranyat kapott Rómából — kész volt ugyan e 
kivánatot teljesíteni ; de lehetségesnek tartotta, hogy 
a király nem száll táborba, és a törökkel békét köt. 
Ezért írott kötelezvényt kért arról, hogy ha a török 
ellen a király vezérlete alatt tervezett hadjárat nem j5 
létre, a szent-szék eddigi és ezentúl teendő költségeit 
a kirÁly meg fogja téríteni. 

A király, bár a megaláztatást, melylyel e felté- 
tel elfogadása jár, érezte, hosszas vonakodás után, a 
kötelezvényt kiállította. Mire Burgio, a cyprusi szár- 
mazású Carthagói Hannibált, ki mint kamarás, a ki- 
rály szolgálatában állott, jelentékeny pénzösszeggel 
ellátva zsoldosok toborzására, Morvaországba kül- 
dötte.') 

Ugyanekkor az egyházak kincseinek beszedése 
is kezdetét vette. 

Már 1525-ben felmerült az udvarnál, a királyné 
környezetében — valószínűleg a leleményes Szerencsés- 
Imre tanácsára — az a gondolat, hogy a templomok 

') A számadási könyv alapján. 

«) Burgio június 13. és 1 9-iki jelentései. A számadási 
könyv szerint Hannibál a királyi kincstárból is kapott útikölt- 
séget. Guidoto 1524. deczember 14-iki jelentésében magasz- 
talva szól róla. Egyszersmind megemlíti, hogy atyja Péter a. 
signoria szolgálatában áll. 

dús kincseinek egy részét, kárpótlás biztosítása mel- 
lett, az ország védelmének költségeire kellene fordí- 
tani. De a főpapság, a Zápolyai-párttal szövetkezve, 
megbuktatta a tervet.^) 

A következő esztendőben újra szőnyegre hozták. 
Burgio nem ellenezte ; úgy vélekedett, hogy jobb az' 
ország védelmére fordítani az egyház kincseit, mint 
megengedni, hogy az ország és azzal az egyház kincsei 
is a pogányok kezeibe kerüljenek ; de nem hallgatta 
el aggodalmát, hogy a lefoglalandó kincseket nagy- 
részt idegen czélokra fogják fordítani.*) 

A magyar főpapság az egyházi kincsek lefogla-r 
lásában szintén megnyugodott 

De habár a pápai fölhatalmazás is megjött, azt az 
országtanács csak négy hét eltelte után vette igénybe. 
Június 17-én határoztatott el, hogy az egyházak arany- 
és ezüst-szereinek fele a pénzverdékbe küldessék, és a 
befolyó pénz a véghelyek ellátására, a királyi bandé- 
rium és az országos hadak fizetésére fordíttassék.^) 

A fontos pénzügyi müvelet keresztülvitelére, a 
király Macedóniai László pécsi prépostot, Bornemisza 
Péter és Gerendi Miklós királyi tanácsosokat nevezte" 
biztosokká. A kincsek átvétele végett, minden egyház- 
megyébe al-biztosok küldettek ; többnyire királyi tit- 
károk, kamarások és udvarnokok, kik valószínűleg 

*) Szerémi elbeszélése. 112. 

*) Burgio ápril 25-iki jelentése. 

«) Burgio június 18. és 19-iki jelentései. Június 17-én 
adatott ki az első királyi rendeletet. (Egy példánya Kassa vá- 
ros levéltárában.) Ezt követték június 23. és július 7-ikén kelt 
rendeletek. (Az országos levéltárban.) 

MAOTARORSZÁG A M0BÍC8I VÉSZ ELŐTT. 17 

szívesen ajánlkoztak e küldetésre, mely élelmes embe- 
reknek jelentékeny előnyöket helyezett kilátásba.^) 

Egyébként szükséges volt, hogy tekintélyes ál- 
lású férfiak járjanak el e megbízatásban, mely sok- 
féle nehézségekkel volt összekötve. A lelkészek és 
kegyurak több helyen a templomi szerek kiszolgálta- 
tását megtagadták vagy megengedték ugyan azok 
megmérését, de a királyt iUető fele részt biztos helyen 
kívánták letenni, míg a rendelet visszavonásáért a 
királyhoz folyamodtak. — Gyakran megtörtént az is, 
hogy a biztosokkal alkura léptek, és kincseiket kész- 
pénz-fizetéssel váltották meg. *) 

Mindazáltal a tényleg kiszolgáltatott egyházi 
kincsek sem jutottak el mind a királyi pénzverdékbe. 



Macedóniai Lászlóról és Gerendiröl Brodarics szól. 
Bornemisza a fennebb idézett térítvényt írja alá. — A szám- 
adási könyvből tudjak, hogy jűnius 25-én Kálnai Imre k. titkár 
Kalocsára, Csáki Mihály k. kamarás és Serédi G-áspár k. titkár 
Nagyváradra küldetnek. — Kassa város levéltárában levő egy 
oklevélből tudjuk, hogy Miklós egri prépost és Bajnai Bóth 
István k. ud vamok az egri püspökség területén működtek. 
Sperfogel krónikájában olvasható, miként vesztegették 
meg Lőcsén a biztosokat. (Wagner I. 146. 1.) 

«) Lajosnak július 7-én a nagyváradi káptalanhoz inté- 
zett fenyegető rendelete, Praynál. (Epistolae Procerum. I. 250. 
1.) Július 20-án Battyhányi Ferenczhez intézett irata, melyben 
a tótországi rendek ellenszegüléséről szól, a körmendi levél- 
tárban. Kassa városának augusztus 19-én Lajos királyhoz inté- 
zett folyamodása a templomi kincsek megtartása tárgyában, a 
városi levéltárban. — Sperfogel lőcsei krónikájában érde- 
kesen Írja le, a Lőcse város tanácsa és a biztosok között foly- 
tatott alkudozásokat ; miként elégedtek meg 56 márka ezüst- 
tel, pedig 82-őt is vehettek volna. (Wagner. I. 146, 7. U.) 

A kapitányok és katonák, kik a kincstárnokot elma- 
radt zsoldjuk kifizetéseért zaklatták, utalványt kap- 
tak, mely őket a királyt illető egyházi kincsek átvé- 
telére feljogosította. így június végén Kállai János 
embere és a péterváradi sajkások küldöttsége Székes- 
fehérvárra, a két várnagy Esztergomba utasíttattak.') 
Podmaniczky Mihály tízezer forintra menő követelése 
fejében a nyitrai székesegyházból szent Zoerard püs- 
pök ezüst koporsóját vette át. *) 

Mint elszigetelve álló kivétel emelkedik ki e 
tekintetben is Tomori. Azt izente Budára, hogy neki 
ne küldjenek egyházi szereket, mert pénzverőkkel nem 
rendelkezik, és senkit sem ismer, a kine^ elzálogosít- 
hatná. » Különben is lelkiismerete nem engedi meg, 
hogy a templomok kincseit elfogadja.* ^) 

Ekként az egyházi kincsek lefoglalása a királyi 
kincstárt egyáltalán nem segítette ki zavarteljes álla- 
potából. Thurzó Elek ezért minden kigondolható jöve- 
delmi forrást igénybe vett A király a városokat és 
káptalanokat megadóztatta; a főpapok hagyatékait 
lefoglalta ; sőt a budai ferencz-rendűeknek azt az ezer 
^s néhány forintot, melyet Capistranói János szentté 
avatása költségeire gyűjtöttek, be kellett szolgáltatni. 

Mindez nem volt elegendő. Ennélfogva Thurzó 



') Ezeknek útiköltségeire tett kiadások a számadási 
könyvben, jún. 27. és 2 9 -re. 

«) Ezen koporsó tárgyában, több évvel utóbb Podma- 
niczky István nyitrai püspök örökösei és a kamara között per 
támadt. Az erre vonatkozó iratok a b. Bévay-család stjávnics- 
kai levéltárában. 

8) Tomori Pál élete 57. 1. 

17* 

Elek, miután 32,000 forintot előlegezett volt a maga. 
vagyonából, július 9-én beadta lemondását, mit főleg: 
azzal indokolt, hogy azon esetre, ha költség hiánya- 
miatt, netán valamelyik végvár elesik vagy az országot 
még nagyobb csapás éri, magától a felelősséget el- 
hárítja. Azonban a király, a ki e nehéz viszonyok 
között más alkahnas férfiút nem talált volna, rábírta,, 
hogy hivatalát megtartsa. Megnyugtatása végett ünne-^ 
pélyes oklevelet állított ki részére, mely azt a saját- 
szerű nyilatkozatot is tartalmazza, hogy a kincstár- 
nok :^ lehetetlent végezni nem köteles* és az ország 
szükségeiről csak annyiban tartozik gondoskodni, »a. 
mennyiben a királyi jövedelmek és saját vagyona ké- 
pessé teszik. « ^) 



^) Lajos király július 9-iki oklevele. »Quod non tenea- 
tor ipse ad eo facienda, quae essent impossibilia . . . sed his- 
solnzninodo rebns nostris, quae pro qoantitate proyentuum 
nostrorum et etiam pro yiribus et facultate sua posset, proyi- 
dere teneretur.« (Eredetije a országos levéltárban.) 

Jlz európai hatalmak állása Magyarország irányában. — Fer- 
•dinánd fCherczeg és Horvátország. — Zápolyai János maga- 
^tartása. — Zápolyai és a törökök között fennálló összekötte- 
tésre vonatkozó hírek. 

A válságos küzdelemben, mely Magyarországra 
Tárakozott, a nemzet az európai hatalmak támogatá- 
sára nem számíthatott. A pápa és Lajos király ismé- 
telt fölhívásait és kérelmeit hidegen fogadták ; többen 
J^étséget támasztottak az iránt, vájjon a fenyegető 
Jbírek, melyek a múlt években is fölmerültek volt, ez 
^tlkalommal alaposak-e ? ^) 

V. Károly császár, ki Andalusia regényes 
tájain, világuralmi tervek ábránképeit szőtte, a távol 
Magyarországot alig méltatta figyelmére. Egyebet 
nem tett, mint hogy a pápát keresztes hadjárat hir- 
<[etésére kérte föl. «) 

VIII. Henrik angol király kezdetben ki- 
jelentette, hogy a nagy távolság és saját országa belső 
viszonyai miatt, segítséget nem küldhet. Később ő is, 



V. Károly is, 1256. márczius 25-én SeviUából Ferdi- 
nánd föherczeghez irt levelében ezt a kétséget fejezi ki. 

•) Utasítás a Granadából Bómába küldött császári követ 
részére, 1526. jánius 11-én. Brüsszeli Okmánytár. I. 135. 

IIL János portugalliai király is, ígéretet tet- 
tek a pápának, hogy jelentékeny pénzösszeget külde- 
nek Magyarországba. De nincs nyoma, hogy ígéretö- 
ket teljesítették, vagy hogy a pénzek rendeltetésök 
helyére elérkeztek volna. *) 

A franczia király V. Károly foglya volt^. 
és a franczia államférfiak bizonyára örömmel látták^ 
hogy a császár és szövetségesei erejét és figyelmét a. 
kelet felől fenyegető veszély igénybe veszi. *) 

A velenczei köztársaság, mely csak imént 
még Magyarországgal benső szövetségben állott, most 
a portával tartott fönn barátságos viszonyt, és Lajos 
király segélyt kérő leveleit tárgyalás alá sem vette, ^y 

A német birodalom, éppen ékkor tartott 
speyeri gyűlésén, Magyarország veszélyes helyzetét 
beható tanácskozás tárgyává tette ugyan, de végül 



>) VIII. Henrik ápril 16-án a pápához írt levele. (Thei- 
ner. II. 669.) Bpinelll velenczei követ Londonba július elején, 
jelenti, hogy az angol király »manda in Hungária in ajuto di 
quel regno. . . 100 millia.« (Marino Sanudonál.) Ghinucci június^ 
22-én Bómából Wolseynek írja : »The Popé . . . has heen greatly 
grieved at the ínvasion of Hungary, hut much conforted by 
the promptitude of the King. If other Princes would do the 
liké, who have hitherto don nothing, Hungary might act upon. 
the oífensive instead of the defensive.« És szeptember 6-án 
Gambara Londonból Wolseynek írja : »Begs to send at once 
lettres of exchange to Wallop, with order to hasten as much as^ 
possible. A King with all the riches that Henry has should 
not aUow the Popé or the King of Portugál or the Imperial 
Diet to anticipate him.« 

') Hammer. Geschichte des Osmanischen Beiches.II. 45. 

») Lajos király utolsó levele a senatus július 15-iki ülé- 
sében fölolvastatott, a nélkül, hogy határozat hozatott volna^ 

kijelentette, hogy »az elégedetlenség ezen idejében sem 
pénzt, sem hadakat oly mennyiségben, a mint a szűk- 
ség kívánná, nem adhat, és ha erre kísérletet tenne, 
pórlázadás volna a következménye.* Később, a mint 
a török sereg előnyomulásának híre a gyűlésbe érke- 
zett, határoztatott, hogy az 1524-ben megszavazott 
segélyhad, tízezer ember erejéig haladék nélkül ki- 
állítandó. Azonban a végzés két nappal a mohácsi 
katasztrófa előtt hozatott ! *) 

Ferdinánd osztrák főherczeg, a ki Magyar- 
ország legközelebbi szomszédja volt, ,és a kinek, saját 
tartományai biztosítása végett is, a török hódítás veszé- 
lyeit távol tartani leginkább érdekében állott, komoly 
aggodalmakkal eltelve szemlélte a magyar király és a 
rendek tétlenségét. Tavasz elején azon indítványnyal 
fordult Rómába, hogy a pápa Magyarország megoltal- 
mazása föladatát bízza rá. Azonban Burgio, a mint 
erről értesült, sietett a pápát informálni, hogy a magyar 
és német nemzetek között fönnálló ellenséges viszony 
következtében, Ferdinánd főherczeg Magyarország- 
ban alig részesülne szíves fogadtatásban ; minélfogva 
arra kéri a pápát, hogy óvatos legyen, és olyat ne 
tegyen, a mivel többet ártana, mint használna. ^) 

Ferdinánd főherczeg a magyarok rokonszenvé- 
vel nem dicsekedhetett ugyan, de a horvátországi 



*) Károlyi Á. idézett értekezése. 278. 

«) Burgio 1526. ápxil 25-iki jelentésében, amelyben em- 
líti, hogy Ferdinánd ajánlata felöl a főherczeg udvaránál levő 
pápai nuntius, Rorario, tudósította. Ezen tervről Burgio ké- 
sőbbi jelentései hallgatnak, más emlékek sem szólnak. 

urak jó részének ragaszkodását már is bírta. Zrínyi 
Miklós példáját Oorbaviai János is követte, és 
Ferdinánd szolgálatába lépett, bár eddig Horvátor- 
szág fönmaradásának egyetlen biztosítékát a velenczei 
fönbatóság elismerésében látta; Frangepán Kristóf is, 
miután a magyar udvartól elidegeníttetett, az osztrák 
párt támaszává lett. ^) 

Es az 1526-ik évi február havában tartott gyű- 
lésen a horvátországi rendek abban álkpodtak meg^ 
hogy tartományukat Ferdinánd pártfogása alá helye- 
zik. A föherczeg az ajánlatot örömmel fogadta, és a 
pápának bejelentette, hogy Horvátország védelmét 
magára vállalja. ^) 

Ezen áldozatkészség azonban nem volt egészen 
önzetlen. A föherczeg most már nemcsak azzal a gon- 
dolattal foglalkozott, hogy Horvátországot örökös tar- 
tományaihoz csatolja, sőt az a terv is megpendíttetett 
környezetében, hogy Bosnyákország királya 
czímét veszi föl. ^) 



^) Ferdinánd 1525. szeptember 23-án Gorbaviai János 
és Kobasits Jánossal szerződésre lép ; részökre 1000 arany 
forint évi fizetést biztosít ; ök viszont kötelezik magokat, hogy 
a törökök mozgalmait kikémlelik, és azokról az osztrák kapi- 
tányokat értesitik. (A szerződés a bécsi levéltárban.) Erről a 
magyar udvarnak még 1526. elején sem volt tudomásuk ; ott 
azt hitték, hogy Corbáviai János a velenczei signoria érdeké- 
ben működik. Ellenben azt, hogy Frangepán már Ferdinánd 
párthíve, tudták. (Burgio 1526. február 2-iki jelentése.) 

') Burgio 1526. márczius 27. és ,ápril 14-iki jelentései. 

•) Burgio 3526. február 2-ikán írja, hogy Frangepán 
Kristóf Bosnyákország királya akar lenni. Február 1 5-én siet 
ezen tudósítást helyreigazítani ; Ferdinánd föherczeg, nem 

így történt, hogy mikor a tolnai táborba szólító 
királyi rendelet Horvátországba megérkezett, az urak 
és nemesek, Jurisich Miklós, — majdan Kőszeg hős 
Tédőjének — ellenzése daczára, elhatározták, hogy 
tartományuk terűletét el nem hagyják, és csak a Per- 
•dinánd főherczeg által fizetett hadakat küldik a kirá- 
lyi táborba, ha a főherczeg beleegyezését adja. Ennek 
kinyerése végett Thumpitsch Bemardint Bécsbe kül- 
döttek. Ez Ferdinánd távollétében, a kormányzóság- 
gal lépett összeköttetésbe, és küldői ragaszkodását 
a. főherczeghez és hálájukat pártfogásáért előadták. 
A Corbaviai és Frangepán grófok; külön levélben biz- 
tosították, hogy ezentúl sem Velenczének, sem bárki 
másnak nem szolgálnak, mert a signo-ria mindig a 
pogánynyal tart, a "magyar király pedigévefc óta segít- 
ség nélkül hagyta őket. 

Az ausztriai kormányzóság a horvátországi ren- 
deknek Ferdinánd további pártfogását ígérve, kijelen- 
tette, hogy a főherczeg zsoldjában álló hadaknak a 
magyar táborba küldését nem engedheti ; mert bár 
mindenképen a király segítségére kíván lenni, őrköd- 
nie kell Horvátország és a szomszéd osztrák tartomá- 
nyok fölött, a melyeket a törökök, mihelyt tudomá- 
■sukra jutna, hogy a hadak kivonultak, mindjárt meg- 
támadnának ; ellenben nincs kifogása az ellen, hogy a 
rendek saját költségökön fegyvereseket küldjenek a 
király táborába. 

Mire Thumpitsch világosan kinyilatkoztatta, 
liogy erre egyáltalában nem gondolnak ; mert ők csak 

SPrangepán, akar bosnyák király lenni. Márczius 27-.kén újra 
ír Ferdinánd ezen terve felöl. 

a .föherczeg megbízásából és az ő zsoldján, nem pedig^ 
a magyar király fölszólitásának engedelmeskedve, haj- 
landók a magyarországi hadjáratban résztvenni. ') 

így tehát Horvátország a magyar koronának az 
engedelmességet nyíltan fölmondotta. 

Ezen körülmények között, mikor az összetartás* 
szükségesebb vala, mint bármikor, kiváló fontossággal 
bírt Zápolyai János magatartása. Parancsnok- 
sága alatt állott Erdély hadereje. Magyarország leg- 
gazdagabb földbirtokosa volt. A vármegyék nagy ré- 
sze tőle vett irányt. 

Ha tehát a vereségről, melyet pártja az ország- 
gyűlésen imént szenvedett, megfeledkezve, kötelességét 
teljesíti, hazáját talán megmentheti. Ellenben ha a 
boszúvágy és ambitió sugalmazásaíra hallgatva, segít- 
ségét a királytól megvonja: az ország bizonyosan elvesz^ 

Nagylelkűségére és hazaszeretetére az udvarnál 
nem számítottak. Sőt azzal gyanúsították, hogy össze- 
köttetésben áll a szultánnal, a kinek előnyomúlását 
tétlenül fogja szemlélni, hogy azután a király vere- 
ségét a maga érdekében kizsákmányolja. 

A pártszenvedély szülte ezen aggodalmakat, ^) 

») A horvátországi araknak czetinjei gyűlésökböl július 
16-án, a nemeseknek bihácsi gyűlésökböl július 18-án Thum- 
pitsch részére kiállított megbízó levelök. — A Corbáviai és- 
Frangepán grófok dátum nélküli levelök. — Jurisich július 
1 6-iki jelentése Ferdinándhoz. — Ferdinánd augusztus 4-iki 
levelei a horvátországi rendekhez és Jurisichhoz. — Thum- 
pitsch dátum nélküli fölterjesztése. — Az ausztriai kormány- 
zóság augusztus 9'iki levele Jurisichhoz. (Mindezen iratok a 
bécsi állami levéltárban. Eaadta Ohmel, Habsburgisohes Arch.> 

') Ezek ismételve fölmerültek. Már 1524 év nyarán tudó- 

melyek folytonosan tápanyagot nyertek a fölmerülő 
vészhírekben, milyenek veszély előestéjén szaporán 
burjánoznak és könnyen elfogadtatnak. 

Zápolyai János, a mint a szultán tervei és ké- 
születei felől értesült, gyakorta és híven tudósította a 
királyt, a kit minden alkalommal a készületek meg- 
indítására buzdított. 

1526. márczius közepén azon hitben volt, hogy 
a szultán támadása Erdély ellen van irányozva, é& 
Brassót készül megvívni. A királyt tehát fölkérte, 
hogy minél nagyobb fegyveres erőt küldjön, a mely- 
lyel az ellenség átkelését a havasokon megakadá- 
lyozhassa. ^) 

Néhány héttel utóbb az erdélyi rendeket Enyed- 
re hívta egybe. A gyűlés a török támadás bekövetke- 
zése esetében közfölkelést rendelt, a mely alól a lel- 
készek is csak annyiban voltak kivéve, hogy a lelki- 
pásztori teendők végzésére minden két faluban egy 
pap maradhatott. ^) 

Mindazáltal az udvarhoz június első felében 
Erdélyből az a tudósítás jött, hogy a rendek gyűlést 
tartottak és elhatározták, hogy a vajda és a tarto- 
mány hadait a saját oltalmukra visszatartják, és a ki- 



sitják Budáról a Lengyelországban tartózkodó pápai nuntiust, 
hogy többen a magyar urak közŐl a törökökkel titkos össze- 
köttetésben állanak. (Burgio 1524. július 25-iki jelentése.) 

Az 1526. márczius 16-án a királyhoz intézett levelet 
közli Simonyi, Londoni Okmánytár. 

') E határozatról Zápolyai ápril 3-án értesíti a szebeni 
esperest, azon megjegyzéssel, hogy az erdélyi püspöktől is föl- 
hívást fog kapni. A szebeni papság protestál ez ellen, mert az 
esztergomi érsek hatósága alá tartozik. Seivert. 191. 

rályi táborba nem bocsátják el. Ezt úgy magyarázták 
a vajda ellenségei, hogy a hadjáratban való részvétel 
alól akarja magát kivonni. ^) 

Ugyanakkor Behram csausz — ki 1521 óta 
Buda várában őrizet alatt tartatott — azt a meg- 
jegyzést ejtette el, hogy a magyar főrendek soraiban 
három áruló van. Ezen nyilatkozatnak, bár jelentő- 
sége iránt az a körülmény, hogy a török öt év óta 
elzárva élt a világtól, kétségeket támaszthatott, nagy 
súlyt kölcsönöztek; és az iránt, hogy az erdélyi vajda 
foglalja el a három áruló között az első helyet, tisz- 
tában voltak *) 

Ezen fölfogást egy szászországi lovag sajátszerű 
közleményei megerősíteni látszottak. Keleti útjából 
visszatérve, Budán megállapodott és a következőket 
mesélte. A viddini basa megvendégelte őt, és asztal 
fölött a Magyarország ellen tervezett hadjárat jött 
szóba. A vendég megjegyezte, hogy a magyarok a 
háború elé bátran nézhetnek, mert nagy seregök 
van és a keresztény hatalmak segítségére is szá- 
míthatnak. Erre a török azt a választ adta, hogy a 
külsegítség későn fog érkezni, a magyarok pedig erős 
ellenállást nem fejthetnek ki, mert egyenetlenek, a 
vajda is a szultánnal tart, és pecsétes levél- 
ben kötelezte magát, hogy a hadjárat alatt a királyi 
sereghez nem csatlakozik; viszont azt a biztosítást 
kapta, hogy a szultán, leánya vagy nővére kezével, 

>) Burgio június 13-iki jelentése. Az erdélyi gyűlés felöl 
egyéb emlékeink haUgatnak. Valószínűtlen, hogy az a végzés 
meghozatott. 

•) Ugyanazon jelentés* 

Magyarországot neki fogja adományozni. ViddinbSI — 
így folytatta az elbeszélést — Erdélybe jött, és közölte 
a hallottakat Zápolyaiyal, a ki mosolyogra j^yzé 
meg : >Iine láthatja, mily ármányokat használnak a 
torököL« 

Ezen elbeszélés, fontoskodó kalandor meséje, az 
udyamál teljes hitelre talált A király a pápai non- 
tinssal és a lengyel követtel közölte. ^) 

Csakhamar újabb nyugtalanító hírek érkeztek. 
Majd azt beszélték, hogy Zápolyai fölhívására. Ver- 
bőczi a nemességet lázítja, tizenhat megyét már meg- 
nyert, és a nádori méltóság visszaszerzése végett, 8000 
fegyveres élén fog Budára jönni Majd szétágazó ösz- 
szeesküvésröl volt szó, melynek részesei — az erdélyi 
vajda. Frigyes brandenburgi őrgróf és a morva Pem- 
stein — a szultán támogatásával Magyarországot, Szi- 
léziát és Morvaországot hatalmokba fogják ejteni. ') 

Ezen hírekkel szemben, a pápai nuntius a ki- 
rálynak azt a tanácsot adta, hogy a vajda irányában 
úgy viselje magát, mintha hűségében nem kételked- 
nék, és igyekezzék öt mindinkább lekötelezni ; mert 
arra a kérdésre, vájjon a híreknek van-e alapjok, vagy 
a félelem és gyűlölet szülöttjei, nem mert határozott 
választ adni. ®) 

') Burgio 1526. június 13-iki jelentése. 

') Borgio 1526. június 18. és 24-iki jelentései. — Az a. 
hír, hogy Zápolyai János a Pemstein-testvérekkel szövetségben 
áll, ismételve, már 1524 nyarán merült fel. (Campeggio 1524. 
szeptember 23., Burgio 1525. január 25., július 30., november 
16. és 1526. február 2 -iki jelentéseik.) 

>) Burgio június 13. és 18-iki jelentései. A nuntius a^zt is 
tanácsolta, hogy a király egy részről a vajda irányábau úgy 

Bár kétségtelen, hogy Zápolyai János minden 
erejével azon munkálkodott, hogy magának a trón 
magaslatára utat készítsen; bár valószinű, hogy az 
utolsó országgyűlés óta gyűlölete a király és udvara 
ellen fokozódott: azt a föltevést, hogy a szultánnal 
szövetségben állott, sem ezidöszerint kitűntetett ma- 
gatartása, sem a később ellene emelt vádak nem iga- 
zolják. 1) 

viselje magát, mintha bizalommal nézne a háború elé, és biz- 
tosan számítana a külsegítségre ; másfelöl igyekezzék a szul- 
tánhoz oly híreket juttatni, a melyek Zápolyai iránt bizalmat- 
lanná tehetik, ha csakugyan viszony áU fönn közöttök. A csata 
után híre teijedvén, hogy a vajda a törökkel összeköttetésben 
áll, ezt valószínűtlennek mondja, és utal arra, hogy testvére is 
s, csatatéren esett el. (1526. szeptember 5-iki jelentése.) 

') A mohácsi vész után, Ferdinánd, mikor mint verseny- 
társ állott vele szemben Zápolyai János, ezt magánleve- 
leiben gyanúsította azzal, hogy a szultánnal Lajos 
király ellen szövetségre lépett. (így 1526. november 24-én Mar- 
git föherczegasszonynak írja róla : »Depuis la bataille et mórt 
du feu Seigneur Eoy dudit Hongrie Ion a bien sceu, tan par la 
deposition d'aucuns prisonniers Turcs, que antrement, que 
avant que ledit Turc y entrast jamais ledit vayvoda auoit 
intelligence auec luy. Et aussi dóit estre chose assez manifeste 
et la bien demonstre et donne acongnoistre, car quant ledit 
Turc est entré audit Hongrie, a passé par son pays, sans que 
lung a lautre se físsent nuls domaiges ny desplaisirs.* (Brasz- 
szeli Okmánytár. I. 46. 1.) Azonban manifestumaiban és egyéb 
hivatalos okirataiban, a melyekben mindent föl- 
hoz, a mivel Jánost a trón birtokára méltatlannak tűntetheti 
föl, az utolsó hadjáratra vonatkozólag csakis azt a vádut 
emeli, hogy, uralomvágyának sugalmazására, nem engedelmes- 
kedett a király parancsának, a távolból szemlélte a háború 
kétes kimenetelét, a királyt elhagyta és így szándékos 
késedelme által a mohácsi csatavesztés okozója lett. (így 

Mindazáltal bizonyára kárörvendve szemlélte a 
király veszélyes helyzetét, előre látva, hogy a hadjá- 
rat, melynek kimenetelét és következményeit nem sejt- 
hette, a Báthorí-párt tehetetlenségét ki fogja mutatni. 

Lehetséges az is, hogy jóhiszemű meggyőződése 
szerint a haza megmentését Lajos bukásától várta ; 
^s hitte, hogy ha azt akár az ellenség, akár alattvalói 
lázadása elűzik, helyére lépve, visszaállíthatja az or- 
szág fényét és jólétét. 



1526. deczember 5-én a magyar országgyűlésre kaldött bizto- 
aai utasításában említi : »Quum Wayuoda cum exercitu suo a 
llege vooatus esset, ipse ex composito . . . dubii martis euen- 
tuin quasi e specula prospectans, Regem cum subditis, in luto, 
quod aiunt, hesitare passus, turpiter derelinquit.* Magyar Or- 
szággyűlési Emlékek. I. 65. 1.) — Azon oklevelekben, a melyek- 
kel Zápolyai János birtokait eladományozta, hűtlenségét így 
jellemzi : »Quod . . . contra predecessores nostros . . . sepius 
coniurasse ac conspirasse, ac annis eciam superioribus, in detri- 
mentum persone . . . Ludovici Eegis . . . frequenter Gonuentus, 
<;um faccionis sue nobilibus celebrasse. novissime verő ... se- 
pius et per literas et per nuncios vocatus, in defensionem capi- 
tis Begis sui, ut tenebatur venire noluisse . . . dicitur.« — 
(Több ilyen adománylevél az országos levéltárban.) Ha Ferdi- 
nándnak csak a legkisebb bizonyítéka lett volna arra nézve, 
hogy Zápolyai János a szultánnal Lajos ellen conspirált, ezt 
bizonyára első helyen emeli ki. — Szerémi elbeszélése, 
hogy Zápolyai János levelet írt a szultánnak és kegyelmes 
választ kapott tőle (111.) és Verancsicsé, hogy » János 
vajda szembe lőn Ibrahim pasával Tergovistyén* (II. 20.) kó- 
sza hírek reproductiói. 

Massaro velenczei ügynök már 1523. október 5-iki 
jelentésében azt a figyelemre méltó megjegyzést teszi, hogy 
Zápolyai szeretné, ha veszély érné az országot, melyet az erdé- 
lyiek segítségével megmentve, a trónt elnyerhetné. (Massaro 

Mindenesetre nagy szerencsétlenség volt már az 
a tény is, hogy a király és tanácsosai Zápolyait áruló- 
nak tartották. 

A király egyelőre elfogadta a nuntius tanácsát. 
Úgy bánt vele, mintlia teljes bizalmat táplálna iránta.^ 

Június második felében, a moldvaországi vajda^. 
húsz éves lelkes ifjú, jelentette a királynak, hogy a 
szultántól vett parancs értelmében, seregével a török 
táborba kellene sietnie, de nem fog engedelmeskedni, 
sőt kész ellene, az oláhországi vajdával együtt, síkra 
szállani, és Zápolyaival Oláhországban, Nikápoly tá- 
ján, egyesülni ; mire vagy hátúiról támadják meg a 
szultánt — a kit így két tüz közé lehet szorítani — 
vagy betörnek a török birodalomba, és a szultánt visz- 
szatérésre kényszerítik. 

Az udvar bizalmatlansággal fogadta ezt a ter- 
vet; mert a vajdák ragaszkodása a magyar koronához, 
nem állott kétségen fölül. De az esztergomi érsek, a 
cancellár és Thurzó Elek javaslatára, a király Zápo- 
lyait megbízta, hogy nyomuljon Oláhországba. *) 

barátságos viszonyban állott a vajdával, és kedvezően jel- 
lemzi öt.) 

*) Burgio június 18-iki jelentése, Brodarics elbeszélése- 
ésaz 1526-iki számadási könyv adatai. És Zápolyai Jánosnak 
1527-ben VII. Kelemen pápához írt igazoló irata, a münclieni. 
állami levéltárban. 

A hadjárat kezdete. — A magyarok tétlensége. — Pétervárad 
ostroma. — A király kivonulása Budáról. — Pétervárad elesté- 
nek hatása. — A pápai nuntius erőfeszítései. — A nontios 
visszahivatása. 

A mint a szultán közeledése felől biztos tudósí- 
tás érkezett, míg Szálkai László érsek az egyházakban 
nyilyános imákat rendelt : ^) az országtanács abban 
állapodott meg, hogy az ellenség feltartóztatására az 
első kísérletet a Szávánál fogják tenni. Június máso- 



>) Szálkai László Esztergomból 1526. június 24-én Mik- 
lós beszterczebányai lelkészhez így ír : >Instat Gesar Turcorum 
cam omni potencia sna, nt occupet hoc Begnnm et fídem Ghri- 
stianam deleat. Ego una cum Beg^a Maiestate et ceteris Begni 
dominis et proceribas iturus sum ad ezpedicionem contra iUos 
fídei hostes simul cum' equitatu et peditatu meo ac tormentis 
bellicis. Bogo itaque te, hortor et moneo ex patema charitate, 
ut unacum clero et populo tuo incumbas oracionibus, jejuniis 
et suplicacionibus continuis, donec beUum geretur, ut omni- 
potens Deus prostratis vei fugatis hostibus concedat victoriam 
Maiestati Begie et populo cristiano et non paciatur honorem 
nominis sui ab impiis Turcis conculcari. Ge terűm indigeo mul- 
tis equis ad trahendum « ingenia bellica, que in exercitu meo 
mecum sum ducturus.« Pisetariusát megbízta, hogy ez iránt a 
plébánossal értekezzék. (A levél eredetije Beszterczebánya vá- 
ros levéltárában.) 

XAGTABORSZÁO A MOHÁCSI VÉSZ ELŐTT. 18 

dik felében királyi titkárok a nádorhoz, több főpap- 
hoz, főúrhoz és vármegyéhez rendeleteket vittek, hogy 
bandériumjaikat rögtön Tomori táborába vezessék és 
onnan a határszélekre induljanak. *) 

De az eredmény a várakozásnak nem felelt meg. 
Sokan most is vonakodtak meghozni az áldozatokat, 
a melyeket a bandériumok fölszerelése és útnak indí- 
tása követelt. Kételkedtek a veszély valóságában, és 
hirdették, hogy a szultán nem merészel a Száván át- 
kelni. Sőt találkoztak, a kik Tomori elhagyatott hely- 
zetét kárörvendve szemlélték. »Hadd úszszon a barát !« 
volt szójárásuk. ^) 

Csak a szegszárdi apát. Török Bálint és Raskai 
Ealázs jelentek meg személyesen ; az esztergomi érsek 
és káptalana, a pécsi püspök néhány száz fegyverest 
küldöttek. 

Tomori a fősúlyt a nádor megjelenésére helyezte. 
Azt hitte, hogy az ország első zászlós-urának szava a 
rendeket fölriaszthatja tétlenségökből. »Ha a ^ádor 
nem jön azonnal — irja a királynak — nem tudom, 
mi lesz velünk. Ha sietünk, Isten segítségével győz- 
hetünk; ellenkező esetben az országot nagy veszede- 
lem éri. ^)«r • 

De a nádor nem sietett. A király ismételt föl- 
hívására, válasza az volt : hogy csak állásához méltó 



*) Az 1526-ik évi számadási könyv június 16. és 22-iki 
kiadási tételei. 

^) Ezen négy szó magyar nyelven fordul elö Tomori 
egyik latin levelében 

») Tomori június 25»én kelt levele. Történelmi Tár. 
XXV. 362. 1. . . 

liaderö élén indulhat meg, paraszt néppel nem száll 
táborba. És a helyett, hogy a Száva-vonal oltalmazá- 
sára menne, július elején Budán jelent meg, a hol 
^8ürgette, hogy a király személyesen álljon a sereg 
/élére, mert különben a nemesség nem fog fegyvert 
ragadni. 

Ekkor Tomori fölháborodása és elkeseredése 
tetőpontját érte el, és leveleiben tartózkodás nélkül 
nyert kifejezést. A királynak szemrehányásokat tett, 
mert másoknak inkább ad hitelt, mint ö neki. » Fel- 
séged — írja egyebek között — talán még mindig 
hisz azoknak, a kik fejőkkel jót állottak, hogy a szul- 
tán nem jön Magyarországba.* Jelenti, hogy »a lakos- 
ság sírva, jajveszékelve menekül ; nincs, a ki védel- 
mezze.* »Bocsássa meg Felséged, ha nyíltan kimon- 
dom : nincs királyunk ! Császárunk van csak (a szul- 
tánt érti), a kit Isten a föld mélyébe sülyeszszen U A 
tanácsosokat fenyegető hangon figyelmezteti, gondol- 
ják meg jól, mi sors várakozik azokra, a kik miatt az 
Qrszág elvesz. Végül sürgeti, hogy mielőbb határoz- 
zák meg, hol akarják bevárni a szultánt, a kinek szán- 
dékai iránt már nem merülhet fel kétség. »A szávai 
hidat — jegyzi meg gúnyosan — bizonyára nem vá- 
sártartás kedvéért készítteti.* \) 

Szulejmán még a Morva partjainál táboi'ozott, 
mikor parancsára, a belgrádi basa június elején, a 
Száván hidat veretett. A nagy esők a munkát rövid 
időre föltartóztatták, és a megáradt folyam nagy ká- 
nokat okozott. » A Száva — írja Burgio — megemlékez 

- ') Tomori dátum nélküli levele a vatikáni levéltárban. 

•(Burgio jelentéséhez volt mellékelve.) 

18* 

zett arról; hogy mint hű őrző, az országot védehnezni 
kötelesf. Isten és Nagyasszonyunk, a kinek pártfogása 
alatt áll az ország, harczolnak mellettünk I< Júniu&^ 
második felében a híd készen állott, és Balibég átkelve^ 
rajta, Zimony közelében ütött tábort. Néhány nap> 
mulya Ibrahim nagyvezér a negyvenezer fegyveresből 
áUó elöhaddal követte. ») 

Ekként az ország az ellenség előtt nyitva állott.. 
Hadsereg, mely föltartóztathatná, nem létezett És a^ 
várak, melyek útjába estek, nem voltak oly állapot- 
ban, hogy hosszabb ideig ellenállhassanak. Néhány 
mérföldnyire Zimony fölött, Szalankemen vára^ 
a rómaiak Eittiumja, egészen elpusztult Őrsége nem 
volt ; lakói mind elköltöztek. Fölebb, ott, hol a Tisza^ 
a Dunába ömlik, T i t e 1 vára állott őrt ; ezen fontom 
helyre a király most két bánt nevezett ki, de pénzzel^ 
fegyverrel nem látta el őket; a pápai nuntius másfél 
ezer forintot adott nekik, hogy száz gyalogot fogad-r 
janak. *) 

A legfontosabb erősség Pétervárad volt 
melyet Belgrád eleste óta az ország kulcsának tar- 
tottak A Fruska-hegység, kétszáz láb magas, mere- 
dek fokán épült A Duna tág ívben veszi körül. Tö- 
möri, mióta a főkapitányi tisztet viselte, főhadiszál-: 
lásúl választotta, és mindent megtett, hogy jó karba, 
helyezze. Ide gyűjtötte a sajkásokat is, kik előbb Nán* 



Burgio június 24. és 30-iki jelentései. 

•) Burgio július 16-iki jelentése. A titeli várnagyok 
1526. márczius 12-én a titeli préposthoz, Tomorinak júniu*- 
25-én a királyhoz intézett levelök. A számadási könyv június. 
21 -29-iki kiadási tételei. 

^orfehérvár alatt védelmezték az ország határát ; mint- 
egy ezerén voltak, részint a török hódítás által Szerb- 
^országból kiszorított ráczok, részint az alsó Duna 
vidéke lakói, a kik mivel zsoldjukat Budáról rendét- 
lenül kapták, és így mindenben szűkölködtek, szét- 
oszlottak ; most nagy fáradsággal kellett őket újra ösz- 
szehozni és szervezni. Mikor az ellenség közeledett, a 
király parancsára, Tomori a várból kivonult, és a Duna 
balpartján, a mai Újvidék helyén foglalt állást; míg 
€zer fegyverest hagyott benne őrségül, és a vitéz Alapi 
Györgyöt nevezte ki parancsnokká. 

Ibrahim nagyvezér, kit a Dunán számos hajó 
kísért, július 12-én érkezett Pétervárad alá, és az 
ostromra rögtön megkezdette készületeit. A kémek 
tudósításai szerint, fönhéjázón úgy nyilatkozott, hogy 
Pétervárad apró falat, mely neki reggelire sem ele- 
gendő. »Ha Felséged akarja — jegyzi meg erre Tö- 
möri, a királyhoz írt levelében — az ebédet és vacso- 
rát is elköltheti a vár alatt. < 

Az egész ország, sőt mondhatni, a keresztény 
világ figyelme Péterváradra irányúit. Altalánossá vált 
az a fölfogás, hogy eleste Magyarország romlását 
vonná maga után. A kalocsai érsek bízott benne, hogy 
a, míg a fölmentő sereg megjő, a vár ellenállhat. Bu- 
dán pedig arról, hogy a szultán a vár ostromára hatá- 
rozta el magát, és nem egyenesen a főváros elé vonul, 
iJrömmel értesültek, mert a hadsereg szervezésére időt 
nyertek. *) 



') Burgio júUus 13-iki jelentése. — Ferdinánd levele 
lyiargit főherczegnöhöz, 1526. augusztus 10-én Speierből. Brüsz* 
«zeli Okmánytár. I. 27. 1. 

Csakugyan időnkint az udvarnál a lelkesedés^ 
lángja föUobbant és a remény melegével töltötte el a 
sziveket. Burgio június 18-án a király azon nyilatko- 
zatáról tesz jelentést, hogy mindenesetre táborba száll,, 
még ha puszta köntösben kellene is megindulnia ; meg- 
jegyzi, hogy a jóakarat megvan benne ; bár csak a 
többi szükséges tulajdonságokat is bírná; az urak,^ 
főleg az egyháziak, kötelességöket buzgón teljesitik.. 

^Némileg fölbátorít az — írja egy héttel utóbb- 
— hogy a magyarok, kicsinyek és nagyok, el vannak 
szánva, hogy hazájokat megvédelmezik. Ha a jóakarat 
mellett a háború viseléséhez szükséges egyéb dolgok 
megvolnának, reményt táplálnék a győzelemre. < 

Július elején a buzgalom lankadni kezd. A nun- 
tius jelenti, hogy minden hiányzik : vezér, pénz, hajók,, 
jó tanács és rend ; attól fél, hogy a hadsereg, mielőtt 
ellenséget lát, szerte fut. » Látva — úgy mond — 
hogy gyógyíthatatlan a baj, úgy teszek, mint az orvos^ 
a ki miután a beteg állapota fölött kétségbeesett^ 
megengedi, hogy bármily eledellel élhet, és azt mondja : 
talán a természet segít rajta. Miután a hadak zsold- 
ját kifizettem és a király táborba szállott, csak azt 
mondhatom: talán Isten segít az országon. « ^) 

Július közepén a helyzetet nem olyan kétségbe- 
ejtőnek mondja, mint utolsó levelében jellemezte. A 
török hadsereg lassú előnyomulása reményt kelt; azt 
hiszi, hogy ez évben a szultán néhány vár elfoglalá- 
sára és megerősítésére fog szorítkozni, és nyilt csatába 
nem bocsátkozva, a hadjárat folytatását a jövő tavaszra. 



*) Burgio 1526. július 10. és 13-iki jelentései. 

hagyja. Isten talán időt enged, és a veszélyt egy esz- 
tendőre elhárítja, hogy a magyarok egyesüljenek. 

Ekkor még csak kétezer gyalog áUott készen az 
indulásra ; fele részben a pápai pénzen fogadott zsol- 
dosok. Sárkány Ambrusnak kellett volna ezeket ve- 
zetni, és a tizezer arany forintot, melyet a király Sze- 
rencsés Imrétől kölcsön vett, Tomorinak vinni. ^) De 
ez az indulással nem sietett. Es elkésett. 

Ibrahim nagyvezér hadait július 15-én vezette 
első ízben rohamra. Az őrség visszaverte, és ugyan- 
akkor a Tomori ágyúi által támogatott magyar sajká- 
sok a török hajóhadnak tetemes veszteséget okoztak. 
A következő éjszaka Ibrahim egyik hadosztályt a túlsó 
partra küldötte át, úgy hogy másnap Tomorival szá- 
razon és vízen folyt a harcz, mely döntő eredmény nél- 
kül késő estig tartott Ekkor Tomori tanácsba gyüjté 
hadnagyait ; mindnyájan belátták, hogy magokra, ha- 
gyatva, a folytonosan szaporodó seregnek csak rövid 
ideig képesek ellenállani és sikertelen küzdelemben el- 
vesznek, míg ellenben a király által vezérlendő had- 
sereghez csatlakozva, később a siker reménységével 
fogadhatnak el csatát, és Péterváradot is fölmenthetik. 
Ezért haladék nélkül megindultak, és a Duna menté- 
ben Bácsig vonultak. Innen Tomori a bosniai püs- 
pököt a királyhoz küldötte, azzal az üzenettel, hogy 
Pétervárad nyolcz vagy tíz napig tarthatja magát, és 
hogy ő, ha megfelelő segítséget kap, kész visszatérni 
és megütközni az ellenséggel. 



*) Burgio július 16. é6 26-iki jelentéséi. És a király által 
július 20-án Szerencsés részére kiállított kötelezvény a Br&sz- 
szeli Okmánytárban. I. 36. L 

A péteryáradi őrség, Tomori elvonulása utáa 
sem csüggedett, és július 17-én a második rohamot 
is meghiúsította. A nagyvezér ekkor meggyőződött 
arról, hogy a föladat nehezebb, mint hitte, és a ren- 
des ostrommunkálatokra kell magát elszánnia. Ágyúit 
fölállíttatván, a várat minden oldalról lövetni kez- 
dette. A tüzelés több napon át szünet nélkül folyt A 
várban a nagyobb épületek romba dőltek, a falakon 
rések nyíltak meg. Mindazáltal az őrség még két ro- 
hamot vert vissza, és egy kitörést kísérlett meg, min- 
dig jelentékeny veszteséget okozva az ostromlóknak. 

Ezalatt a nagyvezérnek sikerűit aknákat vezetni 
a várfalak alá. Július 28-án két akna föUobbanása az 
őrség soraiban nagy zavart támasztott. Ezt a pillana- 
tot fölhasználta Ibrahim, és általános rohamot ren- 
delt. A megfogyott magyar vitézek nem bírták többé 
megakadályozni az ellenség benyomulását ; elkesere- 
dett küzdelemben hősi halállal múltak ki. Eilenczve- 
nen egyik toronyba zárkózva, folytatták az ellenállást, 
de mikor a nagyvezér szabad elvonulást biztosított 
nekik, letették a fegyvert. 

Epén ekkor érkezett a. szultán Pétervárad alá. 
A nagyvezér ötszáz magyar vitéz lándzsára tűzött 
fejével, diadalmenetben vonult eléje. ^) 

Míg Pétervárad őrsége a végzetes harczot vívta, 
és Tomori a bácsi táborban a fölmentő sereg érkezé- 
sét türelmetlenül várta: a király elhatározta, hogy 
személyesen táborba száll. 

Burgio július 26., 31., augusztus 3. és 5-iki jelentései. 
Brodarics és Verancsics elbeszélései. A török források Ham* 
mernél. Geschichte des Osmanigchen Reiches. II. 50. 1. » 

A pápai nuntius kísérni akarta, és az útra min- 
den készületet megtett. A király előtt megjelenvén, 
előadta, hogy mivel utasítása szerint ő felségének ott 
és úgy, a hol és a mint őfelsége jónak látja, kell szol- 
gálnia, parancsát kéri. 

Lajos, miután tanácsosaival értekezett, azt az 
üzenetet küldötte neki, hogy szolgálatkészségét kö- 
szöni, de kívánatosnak tartja, hogy Budán maradjon, 
^s pápai pénzen a zsoldosok toborzását folytassa. 
Burgio ennek következtében fölhagyott az utikészü- 
letekkel s oda irányozta igyekezetét, hogy a király 
lehetőleg jól fölszerelve induljon meg ; egyebek között 
tizenhat ágyút vásárolt és ajánlott föl neki. 

A király, július 20-án, mintegy négyezer fegy- 
veres élén vonult ki Buda várából A királyné, a 
nádor, a prímás és a cancellár kísérték. A főrendek és 
megyék bandérium jainak csatlakozását és a szomszéd 
tartományokból remélhető segélyhadak megérkezését 
várva, lassan kívánt előre haladni. Csekély távolság- 
ban a fővárostól, Érden megállapodott, és több 
napot töltött Sárkány Ambrus kastélyában. Itt vett 
tőle búcsút a királyné, a ki az öreg Bornemisza Já- 
nos, Thurzó Elek és a veszprémi püspök kíséretében, 
visszatért Budára, míg a király Ercsibe tette át szál- 
lását. Itt találta a bosniai püspök, a kit Tomori kül- 
dött, hogy Pétervárad fölmentésére gyors segítséget 
sürgessen. Az érsek egyszersmind azt tanácsolta a 
királynak, hogy a mennyiben segítséget nem küldhet, 
s, szultánnal békealkudozásokat indítson, és ha más- 
ként nem érhet czélt, adófizetés ígéretével is bírja 
visszavonulásra. 

Ezen jaTaslatot a király és a környezetében levő- 
nrak el nem fogadhatták. A köznemesség mindig ha- 
tározottan ellenezte a békekötést ; előre lehetett tehát 
látni, hogy a kormány eljárását, ha lealázó föltéte- 
lekkel jö létre a béke, árulás gyanánt tekintené, é& 
fölháborodásában az országot talán biztosabb yeszély- 
lyel fenyegetné, mint az ellenség. Abban történt tehát 
megállapodás, hogy a nádor siessen előre és Tomori- 
val egyesüljön, a király pedig folytassa előnyomnia- 
sát és nyilt csatában ütközzék meg az ellenséggel 

Néhány nappal utóbb a királyi táborba Zápo- 
lyai Jánostól érkezett futár, a ki azt az üzenetet 
hozta, hogy a vajda a király parancsainak engedel- 
meskedni készj de nem tudja, mitévő legyen, mivel 
először Budára hívták; azután Oláhországba küldöt- 
tek, a legújabb rendelet pedig Tolnára hívja ; határo- 
zott utasítást kér tehát, előterjesztvén, hogy az oláh- 
országi hadjárat terve már nem valósítható, mivel 
időközben a vajda kényszerítve volt fiát kezesül a szul- 
tán táborába küldeni. 

A király Statilio prépostot küldötte az erdélyi 
vajdához azzal a rendelettel, hogy sietve hozza hadait 
Tolnára és útközben a megyék és urak bandériumait 
vonja magához. 

Ekkor, augusztus 4-én, Pakson értesült a király 
Pétervárad elestéről. Ezen gyászos hírre ismét futá- 
rok mentek szét az ország és melléktartományai 
minden részébe; a véres kardot fölmutatva, a ren- 
deket fölhívták, hogy most már a végső veszedelem 
küszöbén, ö 8 s z e s jobbágyaikat fegyverezzék föL 
Augusztus 6-ikán Tolnára érkezett, és míg ő udvari 

embereivel a közel fekvő Szent-György nevű helység- 
ben szállott meg, hadai a városban és környékén tele- 
pedtek meg. ^) 

Most végre, a főpapok és urak gyülekezni kez- 
dettek a tolnai táborba. Megjöttek : Zápolyai György, 
a vajda testvére, Várdai Pál egri püspök, Perényi 
Ferencz váradi püspök és mások. Ellenben a várme- 
gyék föltűnő hanyagságot tanúsítottak. 

A pápai nuntius ez alatt megfeszített erővel 
működött, és bár nagy nehézséget okozott az, hogy az 
olasz pénzt a katonák elfogadni, a magyar kormány- 
férfiak pedig beváltani vonakodtak, mégis gyors ered- 
ményt mutathatott föl. Július 31-én kétezer gyalogot, 
augusztus 3-án ugyanannyit indított útnak, három 
havi zsoldjukat előre kifizetve. Es általán elismerték, 
hogy a pápai bandérium a legválogatottabb emberek- 
ből áll, s a legjobban van fölszerelve. Több előkelő 
ember fönnen hirdette, hogy »a pápa tartja fönn az 
országot, mely nélküle már elveszett volna. « ^) Ellen- 
ben más bandériumok kapitányainak sok bajt szerez- 
tek fegyelmetlen és lelkiismeretlen zsoldosaik. Számos 
oly eset fordult elő, hogy ezek, miután fizetésöket föl- 
vették, a zászlót cserbehagyták és haza menekültek. ^) 



') Lajos augusztus 5-iki rendeletei a körmendi levél- 
tárban. Brodarics augusztus 6-ikl levele Mária királynéhoz 
Katonánál. 

8) Burgio július 26., 31., augusztus 3. és Verzelius július 
26-iki jelentéseik. 

•) A király szigorú rendeletet volt kénytelen ezen baj 
elterjedésének megakadályozására kibocsátani. Az 1526. július 
25-ikén Érdről a bányavárosokhoz küldött rendelet eredeti 
példánya az országos levéltárban. 

Burgio Budán maradt, a hol szorongó lélekkel 
Tárta az ellenség elöhaladásáról és a táborban történ- 
tekről szóló tudósításokat, melyeket sűrűn küldött 
Hómába. Majd kétségei, aggodalmai és türelmetlen- 
sége fölött nem tudván többé uralkodni, arra hatá- 
rozta el magát, hogy a táborba megy. Azonban a 
Budán levő urak ellenezték távozását ; egyebek között 
figyelmeztették, hogy a táborban pénzt fognak kérni, 
és ha nem adhat, talán sértő kifakadásoknak lesz ki- 
téve a köznemesség fegyelmezhetetlen tömege között. 
Lemondott tervéről, és Mária királyné mellett ma- 
radott. 

Most már nem gondolt többé arra, hogy Magyar- 
országot elhagyja. Július első felében intéző utolszor 
a pápához azt a kérelmét, hogy hívja vissza, mert 
Magyarországban alig tehet többé szolgálatot, és azon 
veszélynek van kitéve, hogy vagy a török, vagy a föl- 
lázadó magyarok kezeibe kerül. 

Három nappal utóbb már csak azt kéri, bizza 
rája ő szentsége, hogy a körülményekhez képest, ma- 
radjon vagy távozzék; hangsúlyozza, hogy tekintet 
nélkül a veszélyre, úgy fogja magát elhatározni, a 
mint a szentszék becsülete »és ez a szerencsétlen haza 
java kívánja.* 

' . Es ismét három nap múlva már határozottan 
a,zt kívánja, hogy csak a hadjárat után hívják vissza. 

Mert meggyőződött arról, hogy jelenlétével Ma- 
gyarországnak és a kereszténység ügyének még nagy 
szolgálatokat tehet. Elmondva, hogy a zsoldosok to- 
borzása, a véghelyek ellátása ügyében mit mindent 
tett, és mint sikerűit Csehországban is segítséget esz- 

közölnie ki, megjegyzi, hogy >ha Magyarország ez évre 
megmenekül, ő szentsége joggal dicsekedhetik, hogy 
egyedül ö mentette meg.« ^) 

Míg Burgio szerénysége a pápára hárítja az, 
érdemet, Verzelius János, Sadolet rokona, ki 
a pápai segélypénzzel július elején érkezett Budára, s 
itt Burgio tevékenységének tanúja volt, Rómába írt 
leveleiben egyenesen kimondja, hogy ha Burgio nem 
lenne itt, a török már Budán volna. A csodálat ki- 
fejezéseivel szól fáradhatatlan buzgalma, valamint 
azon ritka tapintat és ügyesség felől, melyet a magya- 
rokkal való érintkezésben tanúsít. >A pápa — úgy 
mond — nehezen találna oly férfiút, a ki Burgiót pó- 
tolni képes, és a magyarokkal úgy tudna bánni, mint 
ö ; egymaga többet tesz, mint tíz más együtt tehetne ; 
eszélyességgel és mesterfogásokkal, hízelgés- és fenye- 
getéssel czélt tud érni.« Arra kéri tehát a pápát, hogy 
ne hívja őt vissza.'*) 

Mielőtt ezen sorok Rómába érkeztek, a pápa 
meghallgatta Burgio ismételt kéréseit, és fölhatal- 
mazta Öt, hogy ha csakugyan, mint jelentéseiben irja, 
többé Magyarországban szolgálatokat nem tehet és 
élete veszedelemben forog, távozhassék. Egyúttal lehe- 
tővé tette, hogy távozása sem a menekülés, sem az 
ország magáfahagyása színét ne viselje magán. Egyik 
pápai irat utasítja, hogy Lengyelorsiságba menjen, ott 
Magyarország számára segítséget eszközlendő. Egy 
másik bréve pedig meghagyja, hogy »a szent-szék leg- 



") Burgio július 10., 13., 16., augusztus 13-iki jelentései. 
«) Verzelius 1526. július 22., 26., augusztus 13-iki 
levelei. 

nagyobb fontosságú ügyeiben « személyére és szolgá- 
lataira szükség lévén, siessen Rómába. *) 

De amikor (augusztus 19-én) ezen iratok Bu- 
ciára érkeztek, Burgio belátta, hogy kötelessége ma- 
radni. Köszönetét fejezve ki a pápa atyai gondosko- 
dásaért, kijelenti, hogy miután a török sereg oly közel 
van, sem Lengyelországba, sem Rómába nem megy; 
a hadjárat kimenetelét bevárja ; jól ismeri a veszélyt, 
melynek ki van téve ; de mikor a becsület forog kér- 
désben, veszélyre soha sem gondolt. ^) 

És Verzelius is jelenti Rómába, hogy »Burgio, 
s. míg helyet talál, a hová vonulhat, nem távozik az 
országból ; sőt ha a király, józan megfontolás után, 
ütközetre határozza el magát, bizonyára ott lesz ő is ; 
meg fogja mutatni ő szentségének és a római Aka- 
démiának, hogy életét és vagyonát mint teszi kocz- 
kára!«8) 

De e szándék valósítását az események váratlan 
gyors fejlődése nem engedte. 



*) Az 1526. július 21-iki pápai iratok egyikét közli 
Pray, Epistolae. I. 260. A másikat Inveges. Palermo Nobile. 
III. 47. 

«) Burgio augusztus 20-iki jelentése. 

») Verzelius augusztus 1 d-iki levele. 

A király a tolnai táborban. — A fővezérek kijelölése. — Az 
ütközet elfogadása iránti megállapodás. — A magyar sereg 
harczvágya. — A törökök előnyomulása. — A mohácsi csata 
-előkészületei. — Az ütközet. — A király halála. — Mária és a 
nuntius menekülése. — A kor jellemzése. 

A tolnai táborban a hadjárat tervének megálla- 
pítása iránt tanácskozások folytak. A legtöbben azt 
kívánták, hogy a király a Drávához vonuljon, és ott 
ütközzék meg a szultánnal. Az ellenség hatalmát ki- 
csinyelték, a magok erejét túlbecsülték. >Azt hiszik, 
hogy repülni tudnak, x>^dig szárnyaik sincsenek,* 
monda rólok Brodarics. Ez óvatosságra intette a ta- 
nácskozmányt, azt javasolva, hogy a király Tolnán 
maradjon, a Drávához pedig a nádor menjen. A ki- 
rály helyeselte a tanácsot ; azzal az utógondolattal, 
hogy ha a nádornak Szulejmánt a Drávánál föltartóz- 
tatnia nem sikerűi, 6 Horvátországba vonul, a hol az 
osztrák őrséggel ellátott várak biztos oltalmat nyújt- 
hattak.^) 

De Brodarics elszigetelten állott. Félénknek és 
gyávának kiáltották ki. így tehát az urak beleegyezé- 

A király ezt titokban megüzente a nuntiusnak. Bur- 
gio augusztus 5-iki jelentése. 

sét ahhoz, hogy a nádor a Drávához siessen, a király 
csak azon ígérete után nyerte meg, hogy néhány nap 
múlva ö is követni fogj a. ^) 

Mindazáltal a nádor így sem teljesítette a pa- 
rancsot Az urak és nemesek, kiknek vele kellett volna 
menniök, kinyilatkoztatták, hogy ősi kiváltságaik ér- 
telmében csak a király személyes vezérlete alatt in- 
dulnak az ellenség elé. Küldöttség vitte meg a király- 
nak ezt a nyilatkozatot, oly hozzáadással, hogy miként 
a török sereget a szultán vezeti, a magyar sereg élén 
is a király álljon. A küldöttség szónoka fenyegető 
hangon határozott választ kért: vájjon ő felsége haj- 
landó-e az ellenséggel megütközni? mert ha nem haj- 
landó — úgy mond — »az ország védelméről magok 
fognak gondoskodni !« 

Lajos király fölháborodását nem titkolta el- 
»Látom, — válaszolá ingerülten — mindenki mögöt- 
tem keres mentséget és menekülést. íme, kész vagyok 
az ország javáért bármily veszélynek kitenni maga- 
mat. Nehogy tehát bárki gyávaságát velem födözze, 
és a felelősséget rám hárítsa, Isten segedelmével, hol- 
nap megindulok, és megyek oda, a hová nélkülem menni 
nem akarnak If 2) 

Csakugyan másnap — augusztus 14-én — a ki- 
rály Tolnáról táborát Szegszárdra, majd egy napi 
megpihenés után Báttára tette át. Innen küldötte 
Várdai Pál egri püspököt Budára, a beszterczebányai 
kamara tisztviselői ellen sikkasztás miatt emelt vád 



») Brodarics elbeszélése. Zsámboki kiadása, Boafin füg- 
gelékében. 

*) Brodarics elbeszélése. j 

megyizsgálására. A főpap, az ütközet előestéjén kel- 
letlenül hagyta el a tábort, és hogy a gyávaság látszatát 
is kikerülje, a király által oklevelet adatott ki, a mely- 
ben kimondatik, hogy * akarata ellenére* kellett tá- 
voznia.^) Hasonló nyilatkozatot állított ki Lajos ki- 
rály Thurzó Elek kincstárnok javára, a kit hadaival 
együtt a táborozásban való részvételtől azért mentett 
föl, hogy a királyné oldala mellett maradjon, és ezt 
:>szükség esetén* az ország felső részeibe kisérje. ^) 

Báttán Tomori és több alvidéki főnr a királyi 
táborhoz csatlakozott. És most, előre lévén látható, 
hogy az ütközettől csak néhány nap választ el, a f ő- 
vezér kijelölését nem lehetett tovább halasztani. 

Ez az ügy a királyt és környezetét már hóna- 
pok óta foglalkoztatta. 

A világi urak között, nagyobb hadak vezetésé- 
ben az egyetlen Zápolyai János mutathatott föl némi 
jártasságot, és a fővezéri tisztre igényt is tartott. De 
az udvarnál nem bíztak benne, és mellőzni akarták. 



Az 1526. augusztus 19-ikéii Báttán kiállított oklevél 
eredetije az esztergomi káptalan levéltárában. (Kiadva az 
1866-ik évi Magyar Sion-ban 205.) 

") Az 1526. augusztus 11-ikén kelt oklevélben a király 
kijelenti, hogy Thurzót Budán hagyta, »ut Maiestati sue Regi- 
nali serviret, . . . si casus ita ferret, ad partes Regni superio- 
res . . . comitaretur. Et cum idem Thurzo nonnullos habeat . . . 
emulos, . . . ideo nos . . . quum nos eum ... ad scitum Consilia- 
riorum et Assessorum nostrorum, ab ista expedicione generáli 
exonerantes, cum gentibus domi reliquimu8«, biztosítja, hogy 
» ad nullius instanciam, clamorem et tnmultum . . . aliquo de- 
trimento afficiemus, et affici permittemus*. Eredetije az orszá- 
g-os levéltárban. 

MAGYARORSZÁG A MOHÁCSI VÉSZ ELŐTT. 19 

Hogy pedig mégis neheztelésre kevesebb oka legyen, 
hímeves idegen tábornokot óhajtottak volna a magyar 
sereg elére állítani. Salm Miklóshoz fordultak, 
a ki azonban a föladatot, , mely súlyos felelősséggel 
járt és sikerre kevés reményt nyújtott, elhárítottama- 
gától. Majd Frangepán Kristófnál tett az 
udvar kísérletet. Ez szintén vonakodott a tisztet elfo- 
gadni.') líem tartozott azon nemeslelkü hősökhöz, a 
kik válságos pillanatokban a magánsérelinekről meg- 
feledkeznek; ellenkezőleg a nemzet veszedelmét lep- 
lezetlen kárörömmel szemlélte és a bekövetkezett ka- 
tasztrófa után az elégtétel érzetét nem fojtotta el.^) 

Mikor a király, július végén, Érden táborozott,^ 
az á terv merült föl, hogy a sereget három főkapitány: 
Báthori nádor, Tomori érsek és Zápolyai János ve- 
zérletére kell bízni.3) 

Most a báttai táborban, a király maga köré 
gyűjtötte az urakat, és a fővezér ügyében egyenkint 
kérte ki véleményöket. Az erdélyi vajda nem volt je 
len, és kétségesnek látszott, vájjon az ütközet napjáig 
megérkezhetik-e. A nádor az elmúlt napokban szem- 
betűnően elárulta tehetetlenségét. így tehát a többség 
a mellett volt, hogy Tomori Pálra és Zápolyai Györgyre 
kell a fővezérletet bízni. 



Burgio június 13. és 19-iki jelentései. 

■) Ezt azon levélből tudjuk, melyet öt nappal a mohácsi 
csata után (1526, szeptember 3.) irt Jozefich zengi püspöknek. 
Egyebek között így szól : »Si Hungari Caesarem Turcharum 
superassent, quis sub eis vivere, vei locum inter ipöos habere 
posset ? Quandoque finis esset superbiae ipsorum ?« (A horvát 
levél egykorű latin fordítása a bécsi állami levéltárban.) 

«) Burgio július 3 1-iki jelentése. 

Az érsek kétségbe volt esve. Az őszinte szerény- 
ség sugallta szavakkal esdeklett, hogy olyan tisztet, 
melynek betöltésére képtelen, ne biz^anak rá. »0 sze- 
gény barát, — monda egyebek között — olyan nagy 
hadjáratról, a milyent intéznie kellene, fogalma nincs ; 
nem bánja, ütesse le fejét ö felsége, de ne kivánja, 
hogy olyan kötelességeket vállaljon magára, melyek 
erejét messze meghaladják.* 

Azonban a király parancsa előtt meg kellett 
hajolnia, valamint Zápolyai Györgynek* is, a ki abban 
bízott, hogy testvére idején érkezik meg, és ekkor ő 
iáttérbe vonulhat. 

Mindketten előre látták, hogy a helyzet sokféle 
nehézségeit a mellőzött urak sértett. hiúsága még nö- 
velni fogja. Es valóban Perényi Péter temesi gróf, a 
nádor fia, kihívó, magaviseletével csakhamar annyira 
fölháborította Tomorit, hogy ez a már elvállalt tiszt- 
től fölmentését kérte. De azt többé el nem háríthatta 
magától. 1) 

A fővezérek első teendője volt : a helyet kije- 
lölni, hol az ország haderejét öszppntosítani és az 
•ellenséget bevárni szándékoztak. E czélra legalkalma- 
sabbnak azon nagykiterjedésű síkság kínálkozott, a 
mely Mohácsot környezi. A királyt kísérő hadak Bát- 
táról ide vonultak le, és a várostól egy órányi távol- 
ságban ütötték fel sátraikat. Itt kellett velők egyesülni 
^zon hadosztályoknak, melyeket Tomori és Perényi 
az ország déli részeiből hoztak volt, és a melyek már 



^) Burgio augusztus 25-iki jelentése. És Brodarics elbe- 
szélése. 

19* 

előbb, Mohácson alul, mintegy két mérföldnyi távol- 
ban helyezkedtek el. Ezek azonban vonakodtak a pa- 
rancsnak engedelmeskedni. 

A körülmények végzetszerű találkozása úgy 
hozta magával, hogy a mikor a pártviszály elhatalma- 
sodása és a királyi tekintély elenyészte a nemzet ere- 
jének és ellenállási képességének végső sülyedését vonta^ 
maga után : a fenyegető veszélyt kicsinylő elbizako- 
dottság tetőpontját érte el. 

Az ellenség táborából jövő szökevények és ké- 
mek oly híreket terjesztettek, hogy a török hadser eg^ 
legnagyobb része gyáva csőcselék, és alig van mindea 
tizedik vagy huszadik embernek fegyvere ; hogy to- 
vábbá a tüzérek többnyire keresztények, olaszok és- 
németek, a kik a döntő pillanatban lövegeiket a török 
hadsorokra fogják irányozni. 

Ezen hírek könnyen hitelre találtak, és határ- 
talan harczvágyat költenek. Tomori táborában nagy 
megvetéssel nyilatkoztak a törökökről, és a diadalt 
biztosnak, könnyűnek hirdették ; gyáváknak, árulók- 
nak bélyegezve mindazokat, a kik az ütközetet kés- 
leltetik. Türelmetlenül sürgették, hogy vezessék őket 
az ellenség elé. 

Mikor pedig fölhívattak, hogy a mohácsi tábor- 
ral egyesüljenek, ezen rendelkezésben ármányt és 
cselszövényt láttak. El akarják őket távolítani az ellen- 
ség elől,— így zúgolódtak — pedig eléje kellene menni ; 
a tétlenséghez szokott urak futásra gondolnak, nem 
csatára ; hozzájok jőjön a király és mielőbb ütközzék 
meg. Arra kérték tehát Tomorit, hogy Lajos királyt 



ÖTÖDIK FEJBZBT. 293 

^a tehetetlen papok és a csatát ellenző urak« köréből 
ragadja ki.^) 

Tömörít, a ki a híreknek maga is hitelt adott, 
^8 minden hatás iránt fogékony volt, a magyarok so- 
raiban jelentkező harczias hangulat merész vállalko- 
zásra készteté. Ö több hét előtt azt tanácsolta, hogy 
a Drávánál kell a szultán átkelését megakadályozni. 
Habár most már attól lehetett tartani, hogy az alkal- 
mas időpontot elmulasztották, mindamellett kísérletet 
akart tenni. Meglehet, a rábízott súlyos föladat leg- 
egyszerűbb és legnemesebb megoldása gyanánt, öröm- 
mel ápolta lelkében azt a reménységet, hogy leonidasi 
erőfeszítéssel föltartóztatva az ellenség óriási tömegét, 
míg a királynak időt biztosíthat a mindenfelől gyü- 
lekező hadosztályok bevárására, — maga vitéz küz- 
>delem közepett, a hősi halálban, önfeláldozáshoz szo- • 
kott élete méltó befejezését és érdemlett jutalmát 
találja. Sietve összeszedett ötezer lovast, és késedelem 
nélkül — augusztus 18-ika táján — megindult. De a 
mint Eszékhez közeiedék, értesült, hogy a török sereg 
nagy része a folyamon már átkelt. Emiatt visszafor- 
dult, hogy a királylyal egyesülve, nyílt csatában mér- 
kőzzék meg az ellenséggel.^) 

') Brodarics elbeszélése. 

•) Brodarics a hadjárat leírásában, mely egyébkint is 
több hézagot mutat, Tomori ezen kísérletéről hallgat. De a pá- 
pai nuntius, a ki informátióit magától az érsektől szokta kapni, 
augusztus 25-iki jelentésében világosan írja, hogy Tomori, fő- 
vezérré kineveztetése után, >si é partito cum cinco milia cavalli 
^er andar al passo del Dravo, per vederé si lo potesse defen- 
<dere, et trovo che Turchi havevano fatti tre ponti et passata 
tanta gente cum tanta artlUeria, ohe non potea resistere et 11 e 

Mikor Tomori tudósítása, a törökök közeledése 
és az ütközet kikerülhetetlen volta felől, a királyhoz, 
eljutott, környezetében, főleg Brodarics cancellár be- 
folyására, azon nézet emelkedett érvényre, hogy taná-^ 
csosabb visszavonulni, és bevárni Zápolyai Jánost, 
Frangepán Kristófot, az Ausztriából és Csehország- 
ból jövő zsoldosokat, mint csekély erővel megütközve, 
a királyt és az országot a legnagyobb veszélynek tenni 
ki. A cancellár a táborba küldetett, hogy az urakat 
ezen nézetnek megnyerje. Azonban a harczvágy és- 
elbizakodottság teljes uralomra jutott, és hatástalanná, 
tette az eszély szózatát*) 

A király augusztus 26-án az urakat és hadna- 
gyokat tanácsülésbe hívta meg, hogy a teendőket vég-^ 



convenuto retrah^rsi da Ee.« Minthogy ezen jelentés hitelessé- 
géhez kétség nem fér, az abban előadott részletet Brodarics el- 
beszélésének keretébe be keUett illeszteni. 

*) Már augusztus 25-ikén el volt határozva, hogy a ki- 
rály a közelebbi napokban megütközik. Tanúskodik erről Lajo» 
királynak ezen napon Batthányi Ferencz bánhoz és a slavóniai 
urakhoz iutézett sajátkezű levele, melyet mint a király utolsó- 
levelét e helyen közlünk : »Ludovicus Dei gratia Rex Hungá- 
riáé et Bohemiae etc. Beverendissime, Magnifici et Egregii fide- 
les nobis sincere dilecti. Scripsimus hodie quoque et miseramus: 
cubicularium nostrum ad vos, rogantes, ut ad nos properaretis. 
Idem nunc quoque hortamur et oommittimus, festinate ad no* 
celerime. Hostis ante oculos nostros comburit Eegnum in plu- 
ribns locis. Vos tantummodo expectamus ; postquam veneritis,. 
s tátim cum eo, auxilio Dei, manus conferemus. Propörate igi- 
tur citissime. Batum in castris nostris Mohachensibus, sabbato- 
post Bartholomaei 1526. Ludovicus mann propria cito cito cito* 
Ita properetis, quod ad diem crastinum in aurora hic esse pos- 
sitis, si non ante.« (Eredetije a körmendi levéltárban.) 

legesen megállapítsa. Szabatosan föltette a kérdést : 
elfogadja- vagy elhalaszsza-e az ütközetet ? A nagy 
többség, élén Tomorival, a halasztás ellen nyilat- 
kozott. 

2>Mennyire becsüli — kérdé a király az érsektől 

— a magyar sereg létszámát, és mennyire az ellenség 
erejét ?« 

^Véleményem szerint — válaszolá a főpap — 
Felséged táborában és az enyémben alig van több húsz- 
ezer fegyveresnél; az ellenség serege közel három- 
százezer emberből áll ; de nem kell megijedni e szám- 
tól, mert a legnagyobb rész gyáva csőcselék !« 

A király nem volt megnyugtatva. »A szultán 
táborában — tudakozódék tovább — hány ezerre me- 
het a válogatott fegyveres nép száma?* 

»Hetvenezerre« monda Tomori. 

Míg a tanácskozás folyt, Tomori táborából kö- 
vetek érkeztek, kik előbb a királylyal egyedül szólot- 
tak, majd a tanácsteremben is megjelentek. Szónokuk 
az urakat fölhívta, hogy az ütközet elfogadását ne 
ellenezzék. » A győzelem kezeink között van, —^ monda 

— csak élni tudjunk a szerencsével, mely Isten ke- 
gyelméből kinálkozik. Jőjenek a mi táborunkba, mely 
közelebb fekszik az ellenséghez, és alkalmasabb a tá- 
madásra. A ki egyebet tanácsol, az halál fia !« 

A fenyegető szavak elnémították mindazokat, a 
kik az elbizakodott reményekben nem osztozának. 
Határozattá lett, hogy a király a mohácsi mezőn el- 
fogadja az ütközetet. 

Tomori táborába sietett, a hol ujjongva fogad- 

ták, és most már készséggel ráállottafc, hogy a királyi 
sereggel egyesüljenek. 

Időközben a török sereg folytatta előnyomnlá- 
sát. Augusztus első napján érkezett TJj lak alá. A 
hasonneyű hatalmas nemzetség utolsó férfísarjának 
halála után, az egykor erős vár a korona birtokába 
és ezzel elhanyagolt állapotra jutott. Őrsége yalószi- 
nűleg csak abból a 300 gyalogból állott, a kiket a 
pápai nuntius küldött volt oda. 

A nagyvezér, okulva a Pétervárad alatt szenve- 
dett veszteségeken, rendes ostromra szánta el magát. 
Árkokat és sánczokat készíttetett, és ezek födözete 
alatt kezdették meg ágyűi a tüzelést. Egy hét alatt a 
falak tetemesen meg voltak rongálva. Az őrség, mi- 
után meggyőződött, hogy fölmentő sereg megjelené- 
sére nem számíthat, alkuba bocsátkozott. A nagyvezér 
szabad elvonulást biztosított. A szultán megtartotta 
a föltételt, sőt tizenkettőt az őrségből és a város lakói- 
ból kaftánnal ruházott föl. 

Ugyanakkor Erdőd várának őrségétől és Eszék 
város lakosságától küldöttségek érkeztek a török tá- 
borba, és a kulcsokat átnyújtva, kíméletet eszközöl- 
tek ki.!) 

Augusztus 9-én a török sereg kivonult az újlaki 
táborból. Lassan haladt előre, mert folytonos eső- 
zések majdnem járhatatlanokká tették az utakat. Öt 
nap múlva Eszék előtt állott. 

E város fontos stratégiai pont volt. A Dráva 



Burgio augusztus 19-iki jelentése. Éa Szulejman 
naplója. Hammernél. 

itt szűk mederben foly, és kiválóan alkalmas az áthi- 
dalásra. 

A török munkások, kik hajókkal, lánczokkal 
-ellátva kisérték á tábort, azonnal hozzáláttak a mun- 
kához, melyet a szultán személyes buzdításaival is 
siettetett. Öt nap alatt készen állott a híd. Augusztus 
20-án ment rajta keresztül az első török csapat, mely 
-a túlparton állomásozó magyar őrséget szétverte. 

A sereg átvonulása három napot vett igénybe. 
Itt a Duna jobb partja mentében nyomult fölfelé. Az 
eső nem szűnt meg. A mocsárok és megáradt patakok 
közt lassan haladtak. Három nap kellett, hogy négy 
mérföldnyi utat megtegyenek. Augusztus 26-ikán ér- 
keztek Mohács közelébe. A sereg két napig pihent.^) 

Ekkor a magyar haderő, újabb bandériumok 
^s zsoldos csapatok érkezése által huszonnyolczezer 
emberre szaporodott. Mire a két fővezér hadnagyai- 
val megállapítá az ütközet tervét. 

Az idegenek, a kik e tanácskozásban részt vet- 
tek — a lengyel Gnojenszki Lénárd, a rácz Bakics 
Pál és Eadics Bosics — az ütközet esélyeit higgadtan 
megfontolva, azt ajánlották, hogy a tábort kisérő 
nagyszámú kocsikból mintegy szekérvárat kell alakí- 
tani, és ennek oltalma alatt várni be a támadást. De 
a magyar urak erre kevés súlyt helyeztek, valamint 
az óvatosság követeléseit egyáltalán nem vették figye- 
lembe. A magyar sereg felállítására a Mohács alatt 
elterülő síkság azon részét jelölve ki, a mely a mai 
Kölked és Nagy-Nyárád helységek között fekszik, a 



Szulejman naplója. 

délnyugat felől emelkedő dombsort elmulasztották 
megszállani, bár ezen irányban kellett az ellenséget 
várniok. Sőt az utolsó napokban arról sem gondos- 
kodtak, hogy az ellenség mozdulatai felől biztos és- 
pontos tudósításokat nyerjenek. 

A fővezérek a siker feltételét nem a czélirányos^ 
taktikai intézkedésekben látták. A török sereg felöl 
jött hamis tudósítások hatása alatt állva, azt hitték^ 
hogy merész elhatározás, az erkölcsi bátorság nagy 
ténye biztosítandja részökre a győzelmet; és hogy a. 
csata sorsát a legelső erőteljes roham el fogja dönteni. 

Ez lebegett szemökelőtt, mikor augusztus 29-én,, 
azonnal napkelte után, hadaikat csatarendbe állítot- 
ták. Arra volt legfőbb gondjuk, hogy a sereg, lehető-^ 
ieg nagykiterjedésű sorokban rohanhasson az ellen- 
ségre, és az egész vonalon a viadal egyidőben indul- 
jon meg. 

Az első harczvonalba a gyalogságot hosszú sor- 
ban állították. Tomori Pál a középen foglalt helyet ;. 
a balszárnyat terényi Péter, a jobbszárnyat Batthyá- 
nyi Ferencz és Tahi János vezényletére bízta. Nyolcz-^ 
van ágyú állott rendelkezésökre. 

Három harczvonalban állíttatott föl a magyar^ 
lengyel és cseh lovasság; Tarczai és Korlátkövi^ 
Trepka és Schlick voltak a parancsnokok. 

Ezután következett a királyi dandár: nehéz 
fegyverzetű ezer lovas. Lajost az esztergomi éraek, a 
zágrábi, váradi, pécsi, nyitrai, győri, váczi, szerémi,. 
boszniai püspökök és a fehérvári prépost, a nádor és 
a világi zászlós urak környezték. 

A mint az egyes hadosztályok a kijelölt helye- 

ket elfoglaltak, a király végig lovagolt a hadsorokon. 
A nádor kisérte, és a vitézekhez lelkesítő szavakat 
intézett. »Ime, ' — monda — : király ő felsége itt kö- 
zöttünk van ; velünk együtt, Krisztus szent hitéért és a 
hazáért, hitveseitekért és gyermekeitekért, kész meg- 
halni. Emlékezzetek meg ti is arról, hogy magyarok 
vagytok, azon hősöktől származtok, kik az ellenségen, 
melylyel ma harczolni fogtok, sok fényes diadalt vív- 
tak ki. A győzelmet a vitézség dönti el, nem a soka- 
ság. Bízzatok Istenbén, a ki a szent vallásáért küzdő- 
ket nem hagyja el. Hazátok, sőt a kereszténység sorsa 
kezeitekben van!« Helyenkínt a király is ejtett el 
néhány szót, hogy a vitézek harczias hangulatát 
éleszsze. 

A nap legnagyobb része türelmetlen várakozás- 
ban telt el. A török tábort a délnyugati láthatáron 
elnyúló udvardi dombok födték el. A király környeze- 
tében sokan azt állították, hogy az ellenség nem fog 
megütközni és tovább vonul. 

Azonban a törökök már a hajnali órákban meg- 
tették készületeiket az ütközetre. Az előhadat a nagy- 
vezér alatt áll^ ruméliai. (európai) gyalogság képezte, 
százötven ágyúval. Erre az anatóliai (kis-ázsiai) had- 
osztályok következtek, ugyanannyi ágyúval. 

A harmadik hadtestben volt a szultán, testőrei- 
vel, a jancsárok és spahik födözete alatt. Az utóhadat 
Chosrev-bég bosnyák lovasai képezték. 

Ezalatt Balibeg, ötvenezer emberrel, a seregtől 
elvált, nyugat felé vonulva. Boly és Nyárád között 
foglalt állást, hogy innen a magyar sereg jobb szár- 
nyát megkei-űlje és az ütközet idején hátba fogja. 

Délután három óra volt, mikor azon völgyön 
keresztül, melyet a nagynyárádi magaslat és a mohá- 
<5si mezőt nyugatról szegélyzö halmok között, ott hol 
ma a pécsi püspök vadaskertje áll, a török elöhad 
<»apatai föltűntek. A szultán, a mint a csatarendben 
fölállított magyar sereget meglátta, rövid tanácskoz- 
mányt tartott, majd hadai szeme láttára kezeit ég felé 
emelve, fönhangon imát mondott, míg a vitézek lo^ 
vaikról leszállva, leborultak, homlokukkal érintették 
a földet, és lelkesedéssel fogadást tettek, hogy győzni 
vagy halni fognak. 

Tomori, a mint az ellenséget közeledni látta, 
azonnal jelt adott a csata megnyitására. A tárogatók 
megriadtak Az első hadosztály, Tomori vezérlete 
alatt, roham-léptekkel sietett a nagyvezér seregei ellen, 
a melyeket állása előnyei és az ágyúk tüze daczára, 
hátravetett és az anatóliai seregre nyomott vissza. 

Báthori Endre azon kiáltással: *Fut az ellen- 
ség, mienk a győzelem,* a királyhoz vágtat, és ezt rá- 
veszi, hogy a lovasságot a csatába vigye és a diadalt 
biztosítsa. Lajos, a főpapokkal és urakkal, az ütközet 
színhelyére siet. 

A magyarok hősies elszántsággal harczoltak 
Többen a szultán közelébe nyomulnak, és testőrei 
közöl sokat levágnak; csak mikor lovaik izmait 
elmetszik, és ők lebuknak, vesz rajtok erőt a sokaság. 
Ezalatt a magyar sereg az anatóliai hadak mögött 
fölállított ágyúk elé ér, a melyek gyilkos tűzet indí- 
tanak ellenök. Ugyanakkor a Nyárád felől előnyomuló 
Balibeg előtűnik, oldalt és hátulról támad. 

A két tűz közé szorított, az ágyúk által megti- 

zedelt magyar sereg a túlnyomó erőnek nem soká áll- 
hatott ellen ; nagy része vitéz küzdelem közepette esett 
el ; kisebb része futásban keresett menekülést. 

A tiz főpap közöl heten, élükön Esztergom és 
Kalocsa érsekei, a csatamezőn találták sírjokat, me- 
lyet számos főúr és húszezer vitéz teteme környezett. 
A hősi halálban ontott verőkkel lemosták mulasztá- 
saik és bűneik szennyét. 

Lajos a csatázok és üldözők tömkelegéből sze- 
rencsésen kibontakozott; több udvarnoka által ki- 
sérve, elszáguldott. A Budára vezető országútnak 
tartva, a záporesőtől megdagadt kis Csele patakhoz 
értek. Kisérői átugrattak rajta. Lajos követni készült 
példájokat. De sebesült és fáradt lova a meredek túl- 
partra fölkapaszkodni nem bírt ; hanyatt esett és a 
királyt a patak medrébe temette. Aczél István utána 
ugratott, hogy megmentse; ő is odaveszett. 

A törökök, midőn alig másfél óra múlva az üt- 
közet végét érte, úgy vélekedtek, hogy a magyar sereg 
csellel él, és az éj folyamán a harczot meg fogja újí- 
tani. Csak másnap reggel győződtek meg arról, hogy 
döntő győzelmet vívtak ki.^) 

'») A^mohácsi csata leírását bírjuk Brodaricstól, a ki a 
csatában részt vett és a menekülök egyike volt. A török forrá- 
sok között legjelentékenyebb Petschewi Ibrahim ef- 
f e n d i (pécsi) munkája, a melyben a csatát két szemtanú el- 
beszélése után írja le ; a többi török történetíró belőle merített, 
(Kiadta magyar fordításban Vámbéry Ármin. IJj Magyar Mú- 
zeum 1860. 1. 31. és köv. lap.) A mohácsi csata leírását straté- 
giai szempontból adja Kiss Károly »A mohácsi ütközet elem- 
zése a csatatéren « czimű, tervrajzzal eUátott értekezésében. 

Budára augusztus SO-íkán éjfél tájban érkezett 
a csatavesztés megrendítő híre. A királyné azonnal 
útra kelt és Pozsonyba vonult. Burgio kisérte, és né- 
hány napig környezetében maradt^) Szeptember kö- 
zepe táján hagyta el az országot, melynek megmen- 
téseért öníoláldozó buzgalommal fáradozott') 

Igyekezete sikertelen maradt ugyan, de a magyar 
nemzet kegyeletét örök időkre biztosítja emlékének. 

A nemzetet a pártharczok mámorából nem bírta 
fölriasztani. Az önző czélok hajhászása lázát nem volt 
képes orvosolni. A baj mélyen gyökeredzett és álta- 
lánossá vált. 

Egész Európa, ezen időszakban, a forrongás és 
bomladozás képét tárja föl. A középkor intézményei 
elvesztették már fejlesztő és fegyelmező hatalmukat ; 
az újkor uralkodó eszméi még keresik a formát, a mely- 



(Magyar Orvosok és Természetvizsgálók Munkálatai. 1 846-ik 
évi kötet 11. és köv. lap.) 

Burgio csak szeptember 5-ikén Pozsonyból küldhet 
tudósítást a mohácsi csatáról. írja, hogy a királyné kérésére, 
még néhány napig marad. Yerzelins szeptember 6-ikán már 
Bécsből ír levelet Rómába. 

■) Burgio szeptember 30-ikán már olasz területről küldi 
jelentését. Említi, hogy ö és emberei vagyonuk nagy részét 
Budán elvesztették ; sőt, Budán, Pozsonyban és Bécsben élete 
is többször veszedelemben forgott. — A mint Bómába érkezdtt, 
a pápa (1526. október 23.) bizalma kiváló jeléül a szent-szék 
Generális Oommissariusa tisztét bízta rá, a Colonnák lázadása 
leküzdésére. A következő év elején másodízben Magyaror- 
szágba küldetett nuntiusnak. 1530-ban Angliában volt nuntius. 
A mint innen visszatért, Siciliában nyerte el a nuntlnsi áUást, 
melyet haláláig (1538) foglalt el. Palermo Nobile. III. 47. és 
köv. lap. 

l)en meg fognak testesülni. A népek szétfeszítik a 
rend-szerkezet összetartó abroncsait, leroiitják az osz- 
tályok elkülönítő válaszfalait; és mikor a haladás 
pályáján merész lépésekre készülnek, épen akkor a 
katholikus egyház tekintélye ellan, mely századokon 
át biztos vezetőül szolgált, elkeseredett harcz in- 
dul meg. 

Ilyen viszonyok természetes következménye, 
hogy a régóta lappangó belső bajok pusztító erővel 
törnek ki ; az ellenállási képesség külsÖ támadások 
irányában gyengül ; a nagy czélokért való lelkesedés 
kihal ; a hatalmi érdekek törekednek uralomra. 

Míg n. Orbán pápa szava elég hatalmas vala 
arra, hogy egy szent eszmény megvalósítása, a kereszt 
szülőföldjének fölszabadítása végett, a keresztény nyu- 
gatot a távol keletre vezesse; utódai már arra sem ké- 
pesek, hogy a közvetlenül fenyegető veszély elhárítása, 
az ozmán hatalom tovább terjedésének meggátlása ér- 
dekében, az uralkodókat és népeket némi erőfeszítésre 
l)írják. Sőt a szent kereszt jele alatt küzdött ősök 
unokái, egymás ellen, a kereszténység esküdt ellensége 
támogatását nem haboznak igénybevenni. 

Miksa császár yelencze ellen háborúra készteti a 
portát. Ferencz franczia király Károly császár és szö- 
vetségesei ellen Szulejmán haderejét zűdítja. A velen- 
ozei köztársaság a szultánokkal benső viszonyba lép, 
és a mohácsi csata után Szulejmánnak szerencsét 
kíván.i) 

A keresztény közszellem enyészetét a nemzeti 

A aignoria 1526. október 1-én kelt utasítása portai kö- 
Tete részére. A velenczei állami levéltárban. 

hagyományok feláldozása követi. Németországi pro- 
testánsok a birodalom egy részét a franczia királynak 
fogják fölajánlani; míg francziaországi hugenották 
német és angol hadakat szólítanak segítségül. Olasz- 
ország pedig az uralomvágyó idegen fejedelmek kész: 
zsákmánya. 

Tehát Magyarországban az erő és az erkölcsök 
hanyatlása nem nagyobb, mint Európa többi részeiben. 

És a történetíró joggal fölvetheti a kérdést: 
vájjon azok a nemzetek, melyekre Magyarország enyé- 
szete esetén, Európa megoltalmazásának missiója 
várakozik vala, betöltötték volna-e azt csak úgy is é & 
oly sikerrel, mintByzancz eleste után a magyarnem- 
zet betöltötte ? 

Mikor az erőteljes bárbár nép, mely a hosszú 
sorvadásban sínylő görög birodalomra halálos csapást, 
mért, Magyarország ellen fordult ; a magyar nemzet 
a veszély színvonalán ép oly kevéssé állott, és Európa 
támogatására ép oly kevéssé számíthatott, mint 
Byzancz. 

De a magyar nemzet, bár vele most már az. 
állammá megszilárdult török birodalom gyarapodott 
hatalma és szervezett ereje állott szemben, a csapások 
súlya alatt nem tört össze. 

A nemzet életereje szívósságával és a jövőbe ve- 
tett hit erejével, majd fegyverének vitézsége, majd 
diplomatiájának sikerei által, elhárítja az enyészetet. 
Sőt a maroknyi magyar nép a nyugati Európa, a ke- 
resztény civilisátió megmentésében a legkiválóbb té- 
nyező marad. 

